
KREMLIUS, MASKVA 
1966 m. gegužės 19-oji 


— Klastotė, — ištarė Rusijos vadovas, žvelgdamas į mažą, 
subtilų paveikslą savo rankose. 

— Tai neįmanoma, - atsiliepė kolega iš politbiuro. 

- Carui priklausiusi Šventojo Jurgio ir drakono ikona pen- 
kiasdešimt metų buvo griežtai saugoma Žiemos rūmuose, Le- 
ningrade. 

— Tiesa, drauge Zaborski, — atsiliepė senis, - penkiasde- 
šimt metų saugojome klastotę. Caras tikriausiai nukabino ori- 
ginalą prieš Raudonajai armijai įžengiant į Sankt Peterburgą 
ir užimant Žiemos rūmus. 

Valstybės saugumo vadas neramiai muistėsi kėdėje, prasi- 
dėjo katės ir pelės žaidimas. Zaborskis daugelį metų vadovavo 
KGB, todėl jau tą akimirką, kai ketvirtą valandą ryto suskam- 
bo telefonas ir pranešė, kad generalinis sekretorius reikalauja, 
jog jis skubiai prisistatytų į Kremlių, gerai suprato, kas tapo 
pele. 

— Leonidai Iljičiau, kodėl manote, kad tai klastotė? - pasi- 


teiravo mažytė figūrėlė. 

- Todėl, mano mielas Zaborski, kad visų Žiemos rūmų lo- 
bių amžius buvo patikrintas radioaktyviuoju anglies skilimu. 
Šiuolaikinis mokslinis metodas nekelia jokių abejonių, - pa- 
aiškino Brežnevas, atskleisdamas ką tik įgytas žinias. 

- Išaiškėjo, kad vienas kūrinys, kurį visada manėme esant 
nacionaliniu šedevru, buvo nutapytas penkiais šimtais metų 
vėliau už Rubliovo originalą. 

— Ber kas ir kam jį nutapė? - skeptiškai pasiteiravo valsty- 
bės saugumo vadas. 

— Ekspertai mano, kad tai tikriausiai buvo rūmų dailinin- 
kas, - paaiškino Rusijos vadovas, - jam turbūt buvo pavesta 
sukurti klastotę prieš kelis mėnesius iki revoliucijos. Žiemos 
rūmų muziejaus prižiūrėtojas visada jaudinosi, kad kitoje rė- 
melio pusėje nėra tradicinės sidabrinės karūnos, kuri buvo ant 
visų kitų šedevrų, - pridūrė Brežnevas. 

— Ašvisada maniau, kad sidabrinę karūną nuėmė koks nors 
suvenyrų medžiotojas, dar prieš bolševikams įžengiant į Sankt 
Peterburgą. 

— Ne, - sausai atrėžė generalinis sekretorius. Ištardamas 
kiekvieną sakinį jis pakeldavo tankius antakius. 

— Buvo nuimta ne caro sidabrinė karūna, o paveikslas. 

— Ką caras galėjo padaryti su originalu? — tarsi savęs pa- 
klausė saugumo vadas. 

— Kaip cik tai ir norėčiau sužinoti, — atsiliepė Brežnevas, 
tebelaikydamas rankas šalia paveikslėlio. 

— O tave pasirinkome, kad surastumei atsakymą, - dar pri- 
dūrė. 

Pirmą kartą KGB vadas nepasitikėjo savimi. 


— Arjūs turite ką nors, kas galėtų mane nukreipti ? 

— Labai nedaug, - prisipažino generalinis sekretorius, at- 
segdamas segtuvą, kurį ištraukė iš viršutiniojo rašomojo stalo 
stalčiaus. Atidžiai peržvelgė glaustus užrašus „Ikonos reikšmė 
Rusijos istorijoje“. Kažkas nemigo visą naktį, kad paruoštų 
dešimties lapų ataskaitą, kurią vadas tik pervertė. Brežnevas 
susidomėjo ketvirtuoju puslapiu. Prieš pradėdamas skaityti 
garsiai, skubiai sklaidė tris pirmuosius puslapius. „Revoliuci- 
jos metu caras Nikolajus II Rubliovo šedevrą, matyt, vertino 
kaip savo pasą į laisvę Vakaruose. Jam tikriausiai nutapė kopi- 
ją, kurią vėliau pakabino ant sienos originalo vietoje: Rusijos 
lyderis pakėlė akis: 

— Išskyrus tai, nelabai ką daugiau turime. 

KGB vadas atrodė suglumęs. Jį tebetrikdė ir tai, kad Brež- 
nevas norėjo, jog valstybės saugumas domėtųsi nedidelio še- 
devro vagyste. 

— Ar labai svarbu rasti originalą? — pasitikslino bandyda- 
mas suvokti kitas detales. 

Brežnevas pažvelgė į savąjį Kremliaus kolegą. 

— Nieko nėra svarbiau, - pasigirdo netikėtas atsakymas. 

— Aš užtikrinsiu visus žmogiškuosius ir finansinius resur- 
sus, kurių tik prireiks, kad nustatytum caro ikonos buvimo 
vietą. 

— Bet, jeigu pasikliaučiau jūsų žodžiu, drauge generalini 
sekretoriau, - prakalbo KGB vadas, bandydamas nuslėpti ne- 
pasitikėjimą, — galėčiau išleisti daug daugiau, negu paveikslas 
vertas. 

— Būtų neįmanoma, - atsakė Brežnevas nutildamas, kad 


padarytų įspūdį, - nes ieškau ne pačios ikonos. 

Atsuko nugarą valstybės saugumo pirmininkui ir žvelgė 
pro langą. Jam visada nepatiko, kad per Kremliaus sieną ne- 
matyti Raudonosios aikštės. Kelias akimirkas palaukęs pa- 
skelbė: 

— Caras už pinigus, kuriuos galėjo gauti pardavęs paveiks- 
lą, būtų įprastai gyvenęs kelis mėnesius, gal metus. Ne, mes 
manome, kad caras ikonos vidvje slėpė tai, kas garantuotų jo 
ir šeimos saugumą visą likusį gyvenimą. 

Priešais generalinio sekretoriaus veidą aprasojo lango sti- 
klas. 

— Kas galėtų būti taip vertinga? — pasidomėjo pašnekovas. 

— Ar prisimeni, ką caras pažadėjo Leninui už gyvybę? 

— Taip, bet išaiškėjo, jog tai apgaulė, nes toks dokumentas 
nebuvo paslėptas... - pritilo, nespėjęs ištarti: „ikonoje“. 

Zaborskis tylėjo nepajėgdamas pažvelgti į triumfuojančią 
Brežnevo šypseną. 

— Pagaliau pagavai mano mintį. Supranti, dokumentas vi- 
sada buvo paslėptas ikonoje. Mes tik turėjome ne tą ikoną. 

Šiek tiek padelsęs Rusijos vadovas atsisuko ir perdavė kole- 
gai popieriaus lapą. 

— Čia — caro patvirtinimas, ką turime rasti Šv. Jurgio ir 
drakono ikonoje. Tuo metu ikonoje nieko nerado, Leninui tai 
buvo tik patvirtinimas, kad caro prašymas išgelbėti šeimą nuo 
egzekucijos tebuvo tik patetiškas blefas. 

Zaborskis lėtai skaitė caro ranka, likus kelioms valandoms 
iki egzekucijos, rašytą liudijimą. Vyro rankos virpėjo, prakaito 
karoliukas pakibo ant kaktos dar nepriartėjus iki paskutinės 
pastraipos. Pažvelgė į vos knygos dydžio paveikslėlį, tebegu- 


lintį ant vado stalo. 

— Po Lenino mirties niekas, - tęsė Brežnevas, - netikėjo 
caro prašymu. Bet dabar beveik neabejojame, kad jeigu rastu- 
me tikrąjį šedevrą, turėtume ir žadėtąjį dokumentą. 

— Dėl pasirašiusiųjų dokumentą autoriteto niekas negalė- 
tų prieštarauti mūsų teisiniam ieškiniui, - svarstė Zaborskis. 

— Tai neabejotinai patvirtintų bylos galimybę, — atsiliepė 
Rusijos vadovas. - Be to, esu įsitikinęs, kad mus palaikys Jung- 
tinių Tautų Tarptautinis teisingumo teismas, jeigu Jungtinės 
Valstijos bandytų paneigti mūsų teisę. Tik bijau, kad laikas 
mums nepalankus. 

— Kodėl? - paklausė valstybės saugumo pirmininkas. 

— Pažvelk į vykdymo datą, nurodytą caro pareiškime, žino- 
si, kiek laiko liko mūsų susitarimo daliai įgyvendinti, - atsakė 
Brežnevas. 

Zaborskis pažvelgė į caro ranka pakeverzotą datą - 1966 m. 
birželio 20-oji. Suvokęs vado jam iškeltos užduoties rimtumą, 
atidavė pareiškimą atgal. Leonidas Iljičius tęsė monologą. 

— Taigi, kaip matai, drauge Zaborski, iki paskutinio termi- 
no mums liko mėnuo. Jeigu tau pavyktų nustatyti, kur yra iko- 
nos originalas, prezidento Džonsono gynybos strategija taptų 
visiškai beverte, o Jungtinės Valstijos būtų pėstininkas Rusijos 


šachmatų lentoje. 


2 SKYRIUS 


APLŠO, ANGLIJA 
1966 m. birželis 


„O savo mylimam vieninteliam sūnui kapitonui, apdova- 
notam Karo kryžiaus ordinu, Adamui Skotui, palieku penkis 
šimtus svarų. 

Nors Adamas ir tikėjosi, kad suma bus pasigailėtina, vis 
dėlto išliko kėdėje tiesus kaip styga, kai advokatas pažvelgė 
per pusmėnulio formos akinių viršų. 

Senas teisininkas, sėdėjęs prie didžiulio partnerių stalo, pa- 
kėlė galvą ir mirktelėjo išvaizdžiam jaunuoliui. Adamas, stai- 
ga suvokęs teisininko spoksojimą, nervingai ranka perbraukė 
tankius juodus plaukus. Pono Holbruko žvilgsnis grįžo prie 
popierių. 

„O savo mylimai dukrai, Margaretai Skot, palieku keturis 
šimtus svarų. 

Adamas nepajėgė sulaikyti vypsnio. Net baigiamojo akto 
smulkmenos rodė tėvo šovinizmą. 

„Hampšyro grafystės kriketo klubui, - monotoniškai, 
nesutrikdytas sąlyginės panelės Skot nesėkmės, skaitė ponas 


Holbrukas, - dvidešimt penkis svarus, nario mokestį už visą 


gyvenimą. 

„Galų gale sumokėjo“, - mąstė Adamas. „Pirmojo pasau- 
linio karo veteranų organizacijai The Old Contemptibles pen- 
kiolika svarų, Aplšo parapijos bažnyčiai dešimt svarų“ „Miru- 
siojo narystės mokestis“, - mintijo Adamas. „Vilfui Prodfutui, 
ateinančiam sodininkui, dešimt svarų ir poniai Meivis Koks, 
kasdienei pagalbininkei - penki svarai: 

„Ir galų gale mano brangiai ir mylimai žmonai Suzanai 
mūsų šeimyninis namas ir likęs mano turtas: 

Po šio paskelbimo Adamui norėjosi kvatoti. Jis abejojo, ar 
pardavus tėčio premijines obligacijas ir prieškario golfo lazdas 
surinktų dar tūkstantį svarų. 

Bet mama buvo griežtai išauklėta, ji nesiskųs. Niekada nesi- 
skundė. Jeigu Dievas kada nors, prieštaraudamas kuriam nors 
Romos popiežiui, paskelbtų ką nors šventaisiais, tai tikrai ša- 
lia Marijos ir Elžbietos atsirastų šventoji Suzana iš Aplšo. Tėtis 
visą gyvenimą kėlė labai aukštus gyvenimo standartus šeimai. 
Galbūt dėl to Adamas visada juo žavėjosi labiau negu kitais 
vyrais. Kartais net mintis priversdavo jaustis kažkaip nepato- 
giai palaidame septintajame dešimtmetyje. 

Adamas suvokdamas, kad procedūra eina į pabaigą, pra- 
dėjo neramiai muistytis kėdėje. Kuo greičiau visi išeis iš šalto, 
nejaukaus, mažo kabineto, tuo geriau jis jausis. 

Ponas Holbrukas dar kartą pakėlė akis ir atsikrenkštė, tarsi 
ketindamas paskelbti, kam paliekamas Goja arba Habsburgų 
deimantai. Pastūmėjo pusmėnulio akinius aukščiau ant nosies 
ir pažvelgė į paskutiniojo savo kliento testamento baigiamąją 
pastraipą. Trys likusieji gyvi Skotų šeimos atstovai sėdėjo ty- 


lūs. „Ką jis dar galėtų pridurti?“ — svarstė Adamas. 

Akivaizdu, kad advokatas paskutinę testamento dalį buvo 
apsvarstęs keletą kartų. Jis bėrė žodžius kaip talentingas akto- 
rius, akimis tik kartą grįždamas prie rašto. 

„Taip pat savo sūnui palieku, - ponas Holbrukas stabte- 
lėjo, - čia įdėtą voką, - tęsė iškeldamas jį aukštyn, - tikiuosi, 
kad jam atneš daugiau laimės negu man. Jeigu jis nuspręstų 
atplėšti voką, turi būti tvirtai nusiteikęs neatskleisti jo turinio 
jokiai kitai gyvai būtybei. 

Adamas pagavo sesers žvilgsnį, bet ji tik švelniai papurtė 
galvą, matyt, taip pat sutrikusi, kaip ir jis. Pažvelgė į motiną, ji 
atrodė priblokšta. Ar tai baimė, ar sielvartas? Adamas nežino- 
jo. Netaręs nė žodžio, ponas Holbrukas perdavė voką vienin- 
teliam pulkininko sūnui. 

Visi liko sėdėti ne visiškai suvokdami, ką turėtų daryti 
toliau. Ponas Holbrukas užvertė ploną bylą, pažymėtą: pul- 
kininkas Džeraldas Skotas, DSO* OBE**, MC“*““, pristūmė 
kėdę ir lėtai pasuko prie našlės. Paspaudė jai ranką. 

— Ačiū, — išspaudė moteris, nereikšmingas kvailokas dė- 
kingumas. Adamas jautė, kad vienintelis žmogus, turėjęs sa- 
votiškos naudos iš šio sandorio, buvo ponas Holbrukas. Ir tai 
tik Holbruko, Holbruko ir Gaskono dėka. 

Adamas pakilo ir skubiai priėjo prie motinos. 

— Pone Holbrukai, ar išgersite sa mumis arbatos, - pasitei- 
ravo moteris. 

— Bijau, kad ne, mieloji ponia, — pradėjo advokatas, bet 


Adamas nesivargino klausytis toliau. Matyt, mokestis nebuvo 


* DSO (Distinguisbed Service Order) - ordinas už nuopelnus tarnyboje. 
* OBE (Officer of the Order of British Empire) - Britanijos imperijos 4-ojo 
laipsnio ordino kavalierius. 


** MC (Military Cross) - Karo kryžius (ordiną 

pakankamai didelis, kad padengtų pono Holbruko sugaištą 
laiką arbatai. 

Išėjęs iš biuro, Adamas įsitikino, kad motina ir sesuo pa- 
togiai įsitaisė galinėje šeimyninio Morris Minor automobilio 
sėdynėje. Pats sėdo prie vairo. Buvo pastatęs automobilį prie 
pono Holbruko biuro, Haistrito gatvės viduryje. „Aplšo gat- 
vėse dar nėra geltonųjų linijų, - pagalvojo Adamas. Dar prieš 
užvedant variklį, motina dalykiškai pareiškė: 

- Žinote, turime atsikratyti šito. Dabar, kai galonas benzi- 
no kainuoja šešis šilingus, negaliu sau leisti jo turėti. 

— Šiandien tuo nesirūpinkime, - guodžiamai, bet prita- 
riančiu motinai balsu atsiliepė Margareta. - Adamai, man 
rūpi, kas galėtų būti tame voke, - pridūrė norėdama pakeisti 
pokalbio temą. 

— Be abejonės, išsamūs nurodymai, kaip turėčiau investuo- 
ti savuosius penkis šimtus svarų, - atsiliepė brolis, stengdama- 
sis praskaidrinti jos nuotaiką. 

— Gerbk mirusiuosius, — atsiliepė motina, ta pačia baimin- 
ga veido išraiška. - Maldavau jūsų tėvą sunaikinti tą voką, — 
tyliai sušnibždėjo. 

Adamas sučiaupė lūpas supratęs, kad tai žas vokas, kurį 
vis minėdavo tėvas, dėl kurio kilo vienintelis jo matytas tėvų 
barnis. Adamas iki šiol prisimena pakeltą tėvo balsą ir piktus 
žodžius, ištartus po kelių dienų nuo grįžimo iš Vokietijos. 

— Negi nesupranti, turiu jį atplėšti, - atkakliai tvirtino tė- 
tis. 

— Niekada, - atsiliepė mama. - Po visų mano aukų tau, 


bent tiek gali padaryti dėl manęs. 

Praėjo daugiau nei dvidešimt metų nuo to ginčo, niekada 
negirdėjo, kad būtų prie to sugrįžta. Vienintelį kartą Adamas 
užsiminė apie pokalbį sesei, bet ji nenumanė, apie ką jis galėtų 
būti. 

Privažiavęs T formos sankryžą Haistrito gale Adamas 
spustelėjo stabdžių pedalą. 

Pasuko į dešinę ir dar pavažiavo mylią ar daugiau vingiuotu 
kaimo keliu, kol sustabdė senąjį Mor7is Minor. Iššokęs atvėrė 
pintus vartus į taką per tvarkingą veją nendrėmis dengto na- 
melio link. 

— Manau, kad turėtum grįžti į Londoną, - nuskambėjo 
pirmieji mamos ištarti žodžiai, tik įžengus į svetainę. 

— Aš neskubu, mama. Nėra nieko, kas negalėtų palaukti iki 
rytojaus. 

— Kaip nori, mielasis, bet dėl manęs nesijaudink, - tęsė 
motina. Ji žvelgė į jauną, aukštą vyrą labai primenantį Džeral- 
dą. Jis atrodytų taip pat gerai, kaip jos vyras, jei ne menkutis 
nosies lūžis. Tie patys tamsūs plaukai, gilios rudos akys, tas 
pats atviras, doras veidas, netgi toks pat malonus bendravimas 
su visais sutiktais žmonėmis, o svarbiausia — tie patys aukšti 
moralės principai, nustūmę juos į liūdną dabartinę būseną. 

— Bet kuriuo atveju visada yra Margareta, kuri gali manimi 
pasirūpinti, - pridūrė. Adamas pažvelgė į seserį svarstydamas, 
kaip jai dabar seksis su šventąja Suzana iš Aplšo. 

Margareta neseniai susižadėjo su miesto biržos makleriu. 
Nors vestuvės buvo atidėtos, bet vis tiek ji greitai norės pradė- 
ti savo gyvenimą. Ačiū Dievui, jos sužadėtinis jau sumokėjo 


dalį pinigų už nedidelį namelį tik už keturiolikos mylių. 

Po arbatos ir liūdno mamos monologo apie jų tėvo dory- 
bes ir nesėkmes, Margareta nurinko indus ir paliko juos vie- 
nus. Jiedu mylėjo tėvą labai skirtingai, nors Adamas jautė, kad 
niekada neleido tėčiui suprasti, kaip jį gerbė. 

— Dabar tu nebe kariuomenėje, tikiuosi, kad pavyks susi- 
rasti gerai apmokamą darbą, - nerimastingai ištarė mama pri- 
simindama, kaip sunku buvo vyrui. 

— Esu įsitikinęs, kad viskas bus gerai, mama, — atsiliepė, — 
Užsienio reikalų ministerija vėl mane kvietė, - pridūrė tikėda- 
masis ją nuraminti. 

— Dabar turi savo penkis šimtus svarų, turėtų būti šiek tiek 
lengviau, - kalbėjo mama. Adamas švelniai nusišypsojo jai 
svarstydamas, kada ji paskutinį kartą praleido dieną Londo- 
ne. Buto mokesčio dalis per savaitę buvo keturi svarai, be to, 
dar kartkartėmis reikėjo valgyti. Motina pakėlė akis ir pažvel- 
gė į laikrodį ant židinio atbrailos. 

— Verčiau važiuok, mielasis. Bijau net pagalvoti apie tave 
ant to motociklo sutemus. 

Adamas pasilenkęs pabučiavo ją į skruostą. 

— Rytoj paskambinsiu, - pažadėjo sūnus. Išeidamas stukte- 
lėjo galvą į virtuvės durų staktą ir šūktelėjo seseriai: 

— Išvykstu, siuntinėsiu tau čekius po penkiasdešimt svarų. 

— Kodėl? - nustebo Margareta, žvelgdama nuo plautuvės. 

— Sakykime, kad tai mano smūgis moterų teisėms. — Ivar- 
kingai uždarė virtuvės duris, kad išvengtų skrendančios pa- 
šluostės. Užvedė savąjį BSA motociklą ir pasuko A303 keliu 
per Andoverį, Londono link. Visas eismas vyko į vakarus nuo 
miesto, taigi jam pavyko gana greitai grįžti į savo butą Infildo 


kelyje. 

Adamas nusprendė prieš atplėšdamas voką, grįžti į kamba- 
rį. Pastaruoju metu gyvenimas nebuvo labai įspūdingas, taigi 
jautė, kad negalės atsispirti tokiai mažytei ceremonijai. Galų 
gale juk didžiąją gyvenimo dalį laukė, kad sužinotų, kas galė- 
tų būti tame, dabar paveldėtame, voke. 

Apie šeimos tragediją tėvas buvo pasakojęs tūkstantį kartų. 
„Visa tai garbės reikalas, drauguži“, - kartodavo tėvas, pakel- 
damas smakrą ir ištiesindamas pečius. Adamo tėvas nesuvokė, 
kad jis visą gyvenimą nugirsdavo kandžius pavaldinių komen- 
tarus ir kęsdavo kreivus tų karininkų, kurie ne itin dažnai bū- 
davo tėvo draugijoje, žvilgsnius. Menkų žmogelių - menkos 
mintys. Adamas per daug gerai pažinojo savo tėvą, kad būtų 
patikėjęs, jog jis dalyvavo tokioje išdavystėje, apie kurią buvo 
šnibždamasi. Adamas pakėlė vieną ranką nuo motociklo vairo 
ir pirštais palietė vidinėje kišenėje esantį voką. Kaip mokinu- 
kas prieš savo gimtadienį pagal dovanos formą tikėdamasis 
suprasti, kas galėtų būti viduje. Buvo tikras, kad ir kas būtų 
voke, niekas be jo nežinos, nes tėvas jau miręs, bet nuo to 
smalsumas nesumažėjo. 

Bandė sugretinti keletą faktų, apie kuriuos kažkada buvo 
kalbėta. 1946-aisiais, kai jam suėjo penkiolika, tėvas atsisakė 
savo įgaliojimų kariuomenėje. Ibe Times apibūdino tėtį kaip 
puikų taktikos karininką, apdovanotą už drąsą kare. Spren- 
dimas atsistatydinti nustebino Zbe Times korespondentą, 
pribloškė artimiausius gimines ir šokiravo pulką. Visi, kas jį 
pažinojo, buvo įsitikinę, kad po vos kelių mėnesių sukryžiuoti 
kardai ir lazda būtų prisiūti prie jo antpečių. 

Pulkininkas atsistatydino staigiai ir netikėtai. Dėl to jo 


atsistatydinimas buvo apipintas įvairiausiais prasimanymais. 

Kai pulkininko paklausdavo, jis atsakydavo tik tiek, kad jam 
karo gana, o dabar atėjo laikas, kol nevėlu, uždirbti savo ir 
Suzanos senatvei šiek tiek pinigų. Kai kuriems žmonėms jo 
aiškinimas pasirodė įtikinamas, bet tik tol, kol pulkininkui 
tepavyko rasti vietinio golfo klubo sekretorius darbą. 

Tik senelio, generolo pono Pelhamo Vestleiko, dosnumo 
dėka Adamas galėjo likti Velingtono koledže, tęsti šeimos tra- 
diciją ir siekti karinės karjeros. 

Baigęs mokyklą Adamas gavo pasiūlymą iš Karališkosios 
karo akademijos Sandherste. Akademijoje stropiai studijavo 
karo istoriją, taktiką bei mūšio metodiką. Savaitgaliais treni- 
ruodavosi regbį ir skvošą, tačiau geriausiai sekėsi įvairiausios 
kroso varžybos. Dvejus metus šnopuojantys kadetai iš Kran- 
velio ir Dartmuto matydavo tik purvu aptaškytą jo nugarą, 
kai Adamas vis tapdavo kariuomenės čempionu. Jis taip pat 
tapo vidutinio svorio bokso čempionu, nors pirmame finalo 
raunde Nigerijos kadetas sulaužė jam nosį. Nigerietis suklydo, 
nes nesuvokė, kad kova jau buvo pasibaigusi. 

1956-ųjų rugpjūtį Adamas, baigdamas Sandherstą, buvo 
devintoje vietoje pagal mokslą, bet jis vadovavo ir taip pavyz- 
dingai elgėsi už mokyklos ribų, jog niekas nenustebo, kai jam 
įteikė Garbės kalaviją. Nuo tos akimirkos Adamas niekada 
neabejojo, kad seks savo tėvu ir vadovaus pulkui. 

Karališkasis Vesekso pulkas priėmė pulkininko sūnų, kai 
jam buvo suteikti kariniai įgaliojimai. Adamas greitai įgijo ka- 
reivių pagarbą ir populiarumą tarp tų karininkų, kurie nesi- 
domėjo gandais. Jis neturėjo lygių kaip taktikas, kai teko vyk- 
dyti kovines užduotis, buvo aišku, kad paveldėjo tėvo drąsą. 


Tačiau kai po šešerių metų Karo ministerija London Gazette 

paskelbė jaunesniųjų karininkų vardus, kuriems suteikiamas 
kapitono laipsnis, leitenanto Adamo Skoto tame sąraše nebu- 
vo. Jo bendraamžiai nuoširdžiai nustebo, o vyresnieji pulko 
karininkai išliko nekalbūs. Adamui darėsi aišku, kad jam ne- 
bus leista išpirkti to, ką buvo manoma, jog padarė jo tėvas. 

Galop Adamui buvo suteiktas kapitono laipsnis, bet tik 
tuomet, kai pasižymėjo Malajos džiunglėse kovodamas su ne- 
sibaigiančiomis kinų karių grandimis. Jį sugavo ir laikė nelais- 
vėje komunistai, teko iškęsti vienatvę ir kankinimus, kuriems 
jokie mokymai nebuvo paruošę. Pabėgo praėjus aštuoniems 
mėnesiams po įkalinimo. Grįžęs į frontą sužinojo, kad po 
mirties buvo apdovanotas Karo kryžiumi. Būdamas dvidešimt 
devynerių, kapitonas Skotas išlaikė štabo karininko egzami- 
ną, bet jam nebuvo pasiūlyta vieta koledže, pagaliau suprato, 
kad niekada negalės tikėtis vadovauti pulkui. Po kelių savaičių 
atsisakė savo įgaliojimų: nebuvo jokio reikalo sakyti, kad atsi- 
statydino dėl to, jog norėjo užsidirbti daugiau pinigų. 

Tarnaudamas paskutiniuosius keletą mėnesių pulke iš 
mamos sužinojo, kad tėvui liko gyventi tik kelios savaitės. 
Adamas nutarė nepranešti tėčiui apie savo atsistatydinimą. 
Žinojo, kad tėvas kaltintų tik save. Adamas galėjo pasidžiaug- 
ti bent tuo, kad tėtis mirė nesužinojęs, kokia dėmė tapo jo sū- 
naus kasdienio gyvenimo dalimi. 

Kai Adamas pasiekė Londono pakraštį, jo mintys grįžo 
prie slegiančios problemos rasti gerai apmokamą darbą, taip 
dažnai atsitikdavo pastaruoju metu. Per tas septynias savai- 
tes, kai nedirbo, su banko valdytoju kalbėjosi dažniau negu 


su galimais darbdaviais. Tiesa, buvo numatytas pokalbis Už- 

sienio reikalų ministerijoje, bet jam padarė įspūdį kitų sutik- 
tų kandidatų lygis, taigi suprato, kad trūksta universitetinio 
išsilavinimo. Laimė, pirmasis pokalbis buvo sėkmingas, be to, 
tarnyboje dirbo daug buvusių karininkų, o atrankos tarybos 
pirmininkas turėjo Karo kryžių, tad suvokė, kad jam nenuma- 
tomas darbas prie stalo. 

Įsukęs motociklą į Kingsroudą, Adamas dar kartą palietė 
voką vidinėje striukės kišenėje nemaloniai tikėdamasis, kad 
Lorensas dar nebus grįžęs iš banko. Negalėjo skųstis: sena- 
sis mokyklos draugas buvo ypač dosnus ir pasiūlė tokį mielą 
kambarį savo erdviame bute tik už keturis svarus per savaitę. 

— Galėsi mokėti daugiau, kai tave paskirs ambasadoriu- 
mi, - pajuokavo Lorensas. 

— Kalbi kaip nuomininkų gąsdintojas, - atrėmė Adamas 
išsišiepdamas vyrui, kuriuo taip žavėjosi Velingtone. Loren- 
sui, priešingai negu Adamui, atrodė, viskas ėjosi lengvai: 
egzaminai, darbai, sportas ir moterys, ypač moterys. Niekas 
nenustebo, kai jis pateko į Baliolo koledžą ir gavo FPE (flo- 
sofijos, politikos ir ekonomikos) mokslinį laipsnį. Tačiau, kai 
Lorensas pasirinko bankininkystę, jo bendraamžiai negalėjo 
nuslėpti nuostabos. Atrodė, kad tai pirmas kartas, kai jis ėmė- 
si kažko, ką galima būtų pavadinti žemišku užsiėmimu. 

Adamas pasistatė motociklą šalia Ifildo kelio. Jeigu darbas 
Užsienio reikalų ministerijoje netaps realiu, teks jį parduoti 
kaip ir senąjį mamos Morris Minor. Eidamas buto link nepa- 
stebėjo, kad mergina, su kuria prasilenkė, atsigręžusi pažvelgė 
į jį dar kartą. Žengdamas per tris pakopas, pasiekė penktąjį 
aukštą, jau kišo raktą į automatinę spyną, kai iš vidaus pasigir- 


do šaukiant: 

- Jos užsklęstos. 

— Prakeikimas, - sušnibždėjo Adamas. 

— Kaip praėjo? - pasiteiravo Lorensas, kai Adamas įžengė 
į svetainę. 

— Labai gerai, atsižvelgiant... - atsiliepė Adamas nežinoda- 
mas, ką dar turėtų pasakyti, ir šyptelėjo buto draugui. 

Lorensas jau buvo nusivilkęs darbinius drabužius ir persi- 
rengęs sportiniu švarku bei pilkomis Aanelinėmis kelnėmis. 
Buvo .šiek tiek žemesnis ir stambesnis už Adamą, šiurkščių 
šviesių plaukų, stambios kaktos ir mąslių akių su nuolatos 
klausiančia išraiška. 

— Labai žavėjausi tavo tėvu, - pridūrė. — Jis visada manė, 
kad kiekvienas laikosi tokių pačių standartų, kaip ir jis. 

Adamas iki šiol prisimena, kaip nervinosi pristatydamas 
Lorensą tėvui vienos apdovanojimų dienos metu. Jie tuojau 
pat susidraugavo. Bet tada Lorensas nesidomėjo gandais. 

— Ar galėsime laukti pensijos su šeimos turtu? - linksmai 
paklausė Lorensas. 

- Jeigu per kelias dienas tas įtartinas bankas, kuriame tu 
dirbi, suras būdą penkis šimtus svarų paversti penkiais tūks- 
tančiais. 

- Šiuo metu nepavyks, bičiuli, Haroldas Vilsonas paskelbė 
atlyginimų ir kainų kėlimo sustabdymą. 

Adamas šypsojosi žiūrėdamas į draugą. Nors dabar buvo 
aukštesnis už jį, prisiminė tas dienas, kai Lorensas jam atrodė 
kaip milžinas. 

— Vėl vėluoji, Skotai, - sakydavo, kai Adamas bėgdavo pas- 
kui jį koridoriumi. Adamas nekantravo laukdamas tos dienos, 


kai galės viską daryti taip atsipalaidavęs ir taip stilingai. O gal 

pats Lorensas buvo pranašesnis? Jo kostiumai visada būdavo 
puikiai išlyginti, batai nublizginti, plaukai tvarkingai sušu- 
kuoti. Adamas iki šiol nesuvokė, kaip jam viskas pavykdavo 
be jokių pastangų. 

Adamas išgirdo atsidarančias vonios duris, klausiamai pa- 
žvelgė į Lorensą. 

— Tai Karolina, - sušnibždėjo Lorensas, - ji liks nakčiai... 
aš manau. 

Kai Karolina įėjo, Adamas nusišypsojo gražiai, aukštai 
moteriai. Jos ilgi, šviesūs plaukai bangavo ant pečių, einant 
vaikinų link. Dauguma vyrų negalėtų atitraukti akių nuo ne- 
priekaištingos figūros. Kaip Lorensui pavyko? 

— Ar eisi su mumis pavalgyti? - paklausė Lorensas, per pe- 
čius apkabindamas Karoliną, jo balsas staiga nuskambėjo per- 
nelyg entuziastingai. - Radau ką tik atidarytą italų restoraną 
Fulhamo kelyje. 

— Gal ateisiu vėliau, - atsakė Adamas, - dar turiu peržiū- 
rėti vieną ar du popierius, likusius nuo šios popietės, būtinai 
turiu patikrinti. 

— Pamiršk paveldėjimo smulkmenas, mano berniuk. Gal 
geriau pašėlkime spagečių naikinimo vakarėlyje netikėtos 
sėkmės proga! 

— Ak, ar tau paliko daug pinigėlių? —- paklausė Karolina 
tokiu veriamu ir tokiu dirbtiniu balsu, kad niekas nebūtų nu- 
stebęs, jeigu sužinotų, kad ji ką tik tapo metų debiutante. 

— Ne, - atsakė Adamas, - įvertinus mano dabartines išlai- 


das. 


Lorensas nusijuokė: 

— Na, užsuk vėliau, jeigu primesi, kad pakanka lėkštei ma- 
karonų. - Mirktelėjo Adamui - įprastinis ženklas, reiškiantis: 
„Kai grįšime, išeik iš buto. Ar bent jau lik savo kambaryje ir 
apsimesk miegančiu“ 

— Taip, ateik, - suburkavo Karolina, nuskambėjo taip, tarsi 
tikrai būtų taip galvojusi - šviesiai rudų akių nenuleido nuo 
Adamo, kai Lorensas vedėsi ją prie durų. 

Adamas nepajudėjo, kol neįsitikino, kad laiptinėje nebe- 
aidi jos kiaurai veriantis balsas. Patenkintas nukiūtino į savo 
kambarį ir užsirakino. Atsisėdo ant vienintelės patogios kėdės 
ir iš vidinės kišenės išsitraukė tėvo voką. Tai buvo brangus, 
kietas vokas. Tėtis visada tokius naudojo. Pirkdavo pas Smit- 
sonus, Bondo gatvėje, mokėjo beveik dvigubai, negu būtų 
pirkęs vietinėje V. H. Smito parduotuvėje. „Kapitonui Ada- 
mui Skotui, MC“ buvo parašyta tvarkinga, kaligrafiška tėvo 
rašysena. 

Truputėlį drebančiomis rankomis Adamas atsargiai arplė- 
šė voką ir išėmė jo turinį: neabejotinai tėvo ranka rašytas laiš- 
kas ir mažesnis vokas, aiškiai senas, nes buvo išblukintas laiko. 
Ant seno voko nepažįstamu braižu parašyta: „Pulkininkui 
Džeraldui Skotui“, pablukęs rašalas - neaiškios spalvos. Ada- 
mas padėjo seną voką šalia ant stalelio, išskleidė tėvo laišką ir 


pradėjo skaityti. Jis buvo be datos. 


Mano mielas Adamai, 

bėgant metams girdėjai daugybę škinimų apie ma- 
no staigų pasitraukimą iš pulko. Dauguma jų buvo ab- 
surdiški, kai kurie šmeižikiški. Bet aš visada maniau, 

kad visų suinteresuotųjų labui laikysiuosi savo plano. 
Tačiau jaučiu, kad tau turiu paaiškinti išsamiau, šis laiš- 
kas tam ir skirtas. | 

Kaip Žinai, mano paskutinis paskyrimas, prieš atsi- 
sakant įgaliojimų, buvo Niurnberge nuo 1945-ųjų lap- 
kričio iki 1946-ųjų spalio. Po ketverių metų nenutrūks- 
tamų veiksmų mūšio lauke gavau užduotį vadovauti 
britų skyriui, prižiūrinčiam aukščiausio rango nacius, 
laukiančius teismo už karo nusikaltimus. Nors už vis- 
ką buvo atsakingi amerikiečiai, aš gana gerai susipaži- 
nau su įkalintaisiais karininkais ir beveik per metus kai 
kuriuos jų net ėmiau toleruoti; Hesą, Dėnicą ir Špėrą. 
Dažnai svarstydavau, kaip su mumis elgtysi vokiečiai, 
jeigu situacija būtų priešinga. Tuo metu tokios mintys 
buvo nepriimtinos. „Broliavimasis“ dažnai skambėdavo 
iš tų žmonių, kuriems nebuvo galimybės pagalvoti dar 
kartą, lūpų. 

Tarp vyresniųjų nacių, su kuriais susidurdavau kie- 
kvieną dieną, buvo reichsmaršalas Hermanas Gėringas. 
Bet, priešingai anksčiau minėtiems vyrams, pasibjaurė- 
jau juo vos pirmą kartą pamatęs. Jis buvo arogantiškas, 
valdingas ir nė kiek nesigėdijo savo barbariškų darbų 
karo metu. Niekada neradau jokios priežasties, kad 
pakeisčiau savo nuomonę apie jį. Tiesą sakant, kartais 
svarsčiau, kaip man pavyksta susivaldyti šalia jo. 

Naktį prieš mirties bausmę Gėringas paprašė as- 
meniškai susitikti. Buvo pirmadienis, iki šiol prisimenu 
kiekvieną to susitikimo detalę, tarsi jis būtų vykęs vakar. 

Gavau prašymą, kai perėmiau sargybą iš rusų majoro 
Vladimiro Koskio. Iš tiesų Koskis pats padavė man raš- 
tišką prašymą. Patikrinęs sargybą ir atlikęs įprastus dar- 
bus su dokumentais, kartu su budinčiu kapralu nuėjau 
aplankyti reichsmaršalo į jo kamerą. Gėringas stovėjo 
„ramiai“ prie žemos lovelės, kai jėjau į kamerą, atidavė 
pagarbą. Visada pašiurpdavau skurdžioje pilkai nuda- 
žytoje plytų kameroje. 

— Prašėte pasimatyti su manimi? —- paklausiau. Nie- 
kaip negalėjau prisiversti kreiptis į jį vardu ir laipsniu. 

— Taip, - atsakė. — Malonu, kad atėjote, pulkininke. 
Paprasčiausiai noriu pareikšti paskutinįjį pasmerktojo 
mirčiai norą. Ar kapralas galėtų palikti mus vienus? 

Įsivaizduodamas, kad bus kažkas labai asmeniško, 
paprašiau kapralo palaukti už durų. Prisiekiu, neturėjau 
supratimo, kas gali būti taip asmeniška, kai žmogui liko 
gyventi tik kelios valandos. Bet, kai durys užsivėrė, jis 
vėl atidavė pagarbą ir perdavė voką, kurį tu dabar turi. 
Kai paėmiau, jis tepasakė: „Ar galėtumėte būti pakan- 
kamai geras ir neatplėšti jo, kol man nebus rytoj įvyk- 
dyta mirties bausmė.“ Paskui pridūrė: „Galiu tik tikėtis, 
kad jums bus atlyginta už bet kokią kaltę, kuri vėliau gali 
prislėgti jūsų pečius.“ Tuo metu neturėjau jokio supra- 
timo, apie ką jis užsimena, ir pamaniau, kad įį tikriau- 
siai ištiko protinė negalia. Daugelis kalinių išsipasakojo 
man per paskutiniąsias kelias dienas, ir, artėjant galui, 
kai kurie neabejotinai buvo ant išprotėjimo ribos. 

Adamas stabtelėjo pasvarstyti, ką jis būtų daręs tokiomis 
aplinkybėmis. Nutarė skaityti toliau ir pažiūrėti, ar tėvas ir 


sūnus elgtųsi vienodai. 


Tačiau paskutinieji Gėringo žodžiai, man išeinant iš 
kameros, visiškai neatrodė kaip pamišėlio. Pasakė gana 
paprastai: „Galite būti tikras. Tai šedevras; nesumenkin- 
kite jo vertės.“ Tada užsidegė cigarą tarsi po gerų pietų 
ilsėtųsi savo klube. Visi turėjome savų spėjimų, kas jam 
atnešdavo cigarų, ir lygiai taip pat svarstydavome, kas 
galėjo kartkartėmis būti išnešama iš jo. 

Įsidėjau voką į švarko kišenę ir palikau jį. Koridoriuje 
susitikau su kapralu. Kartu patikrinome kitas kameras, 
pažiūrėjome, ar visi kaliniai užrakinti nakčiai. Patikrini- 
mas baigtas, grįžau į savo kabinetą. Buvau patenkintas, 
kad nebuvo daugiau jokių neatidėliotinų pareigų, rašiau 
savo ataskaitą. Palikau voką švarko kišenėje, ketinda- 
mas įį atplėšti kitą rytą, kai bus įvykdyta mirties bausmė 
Gėringui. Tikrinau dienos įsakymus, kai nepasibeldęs į 
mano kabinetą įsiveržė kapralas: „Tai Gėringas, pone, 
tai Gėringas“, - paklaikęs kartojo. Panika vyro veide ne- 
reikalavo jokių detalių. Abu bėgome visą kelią iki reichs- 
maršalo kameros. 

Radau Gėringą gulintį kniūbsčią ant savo gulto. Ap- 
verčiu jį, jau buvo miręs. Per kilusį sąmyšį visiškai pa- 
miršau apie jo laišką. Po kelių dienų atliktas skrodimas 
parodė, kad kalinys nusinuodijo; teismas padarė išva- 
dą, kad cianido kapsulė, kurią rado jo kūne, tikriausiai 

" buvo įdėta į vieną cigarų. 

Kadangi buvau paskutinis, matęs jį gyvą, prireikė 
pašnibždėti tik kelis žodelius, kad mano vardas būtų 
susietas su jo mirtimi. Žinoma, kaltinimas buvo netei- 
singas. Iš tiesų nė akimirkos neabejojau, kad teismas 
jam skyrė teisingą nuosprendį, jis nusipelnė būti pakar- 
tas už karo nusikaltimus. 

Mane labai skaudino nesibaigiantys kaltinimai už 
akių, kad aš galbūt palengvinau jo mirtį, atnešdamas ci- 
garų. Jutau, kad tokiomis aplinkybėmis vienintelis gar- 
bingas kelias - atsisakyti įgaliojimų, kad neužtraukčiau 
dar didesnės nešlovės savo pulkui. Kai vėliau grįžau 
į Angliją ir galų gale nutariau išmesti savo senąją uni- 
formą, vėl aptikau tą voką. Kai paaiškinau tavo motinai 
incidento detales, ji maldavo, kad sunaikinčiau voką, 
nes, jos manymu, jis užtraukė mūsų šeimai negarbę. 
Net jeigu jis ir nurodys, kas padėjo Gėringui nusižudyti, 
tokios Žinios negali niekam atnešti nieko gero. Sutikau 
patenkinti jos prašymą. Nors niekada neatplėšiau laiš- 
ko, tačiau neprisiverčiau jo sunaikinti. Prisiminiau pa- 
skutinį Gėringo ištartą sakinį, kad tai - šedevras. Taigi 
paslėpiau jį tarp savo popierių. 

Kadangi įsivaizduojamos tėvo nuodėmės neišven- 
giamai perkeliamos kitai kartai, jaučiu, kad tokios abe- 
jonės neturėtų paveikti tavęs. Jeigu yra kas nors, ką 
būtų galima gauti iš šio voko turinio, prašau tik vieno, 
kad tavo motina būtų pirmoji, kuri tuo pasinaudos, nors 
niekada nesužinos, iš kur toji sėkmė atėjo. 

Daug metų didžiuodamasis stebėjau tavo pažan- 
gą ir esu įsitikinęs, kad galiu leisti tau priimti tinkamą 
sprendimą. 

Jeigu turi kokių nors abejonių dėl laiško, ilgai ne- 
svarstydamas sunaikink. Jeigu atplėšęs suprasi, kad 
jo tikslas - įtraukti tave į kokią nors negarbingą veiklą, 
nedvejodamas atsikratyk jo. 

Tesaugo tave Dievas. 
Tavo mylintis tėvas, 
Džeraldas Skotas 


Adamas dar kartą perskaitė laišką, suvokdamas tėvo pasiti- 
kėjimą. Širdis daužėsi krūtinėje supratus, kaip tėčio gyvenimą 
niokojo žmonių šnabždesiai ir užuominos. Tų pačių žmonių, 
kuriems pavyko pasiekti, kad jis per anksti nutrauktų savo 
karjerą. Trečią kartą perskaitęs išsamų laišką, tvarkingai jį su- 
lankstė ir įdėjo atgal į voką. 

Tada nuo stalelio paėmė antrąjį voką. Žodžiai „Pulkinin- 
kui Džeraldui Skotui“ buvo parašyti išblukusiu raiškiu brai- 
Žu. 

Adamas iš vidinės kišenės išsiėmė šukas ir įspraudė į voko 
kampą. Lėtai prarėždamas atplėšė voką. Akimirką dvejojo 
prieš ištraukdamas nuo laiko pageltusius du popieriaus 1a- 
pelius. Vienas atrodė kaip laiškas, o kitas — savotiškas doku- 
mentas. Trečiojo reicho herbas buvo įspaustas ant laiškinio 
popieriaus su reichsmaršalo Hermano Gėringo vardu. Adamo 
rankos pradėjo virpėti, kai perskaitė pirmąją eilutę. 

Ji prasidėjo: Sebr geebrter Herr Oberst Scott“... 


* Didžiai gerbiamas pulkininke Skotai (vok. ). 


3 SKYRIUS 


Kai juodas limuzinas Čaika pro Spaskio bokštą išvažiavo 
į Raudonąją aikštę, du Kremliaus sargybiniai chaki unifor- 
momis staigiai įsitempė ir pagerbė ginklu. Nuaidėjo veriamas 
švilpesys, patvirtinantis, kad Jurijui Jefimovičiui Zaborskiui 
niekas nekliudys kelyje atgal į Dzeržinskio aikštę. 

Zaborskis automatiškai palietė juodą fetrinę skrybėlę, 
priimdamas pagarbą, nors jo mintys kažkur klaidžiojo. Au- 
tomobiliui dardant grindinio akmenimis, jis nė akies krašte- 
liu nežvilgtelėjo į ilgą gyvatę primenančią eilę, nusidriekusią 
nuo Lenino kapo iki pat Raudonosios aikštės krašto. Pirmas 
sprendimas, kurį priims, neabejotinai bus svarbiausias: kuris 
jo vyresniųjų operatyvininkų turi vadovauti caro ikonos ieš- 
kančiai komandai? Jis ir toliau svarstė problemą, kol vairuo- 
tojas vežė per Raudonąją aikštę, pravažiavo pro pilką GUM'o 
parduotuvės fasadą kairėje ir įsuko į Kuibyševo prospektą. 

Atsisveikindamas su savo vadu valstybės saugumo pirmi- 
ninkas mintyse svarstė dviejų asmenų kandidatūras. Vis dar 
neapsisprendė, kurį iš tų dviejų - Valčeką ar Romanovą - rei- 
kės pasirinkti. Normaliomis aplinkybėmis sugaištų mažiausiai 
savaitę, kol priimtų tokį sprendimą, bet generalinio sekreto- 


riaus terminas - birželio 20-oji — jam nesuteikė tokios laisvės. 


34 JEFFREY ARCHER 


Žinojo, kad turės apsispręsti netgi prieš atvažiuodamas į savo 
biurą. Vairuotojas kirto pro kitą žalią šviesą, pralėkė Kultū- 
ros ministeriją ir pasuko į Cerkaskij Bolšoj skersgarvį, apsuptą 
įspūdingų, panašių į blokus, pilkų pastatų. Automobilis liko 
vidurinėje eilėje, kuria galėjo naudotis tik aukštieji partijos 
pareigūnai. Jis nustebo, kad Anglijoje taip pat planuojamos 
tokios juostos, bet jos bus skirtos tik autobusams. 

Automobilis staiga sustojo priešais KGB štabą. Nė kiek 
nepadėjo tai, kad trijų kilometrų kelią įveikė mažiau nei per 
keturias minutes. Vairuotojas apibėgo aplink ir atidarė gali- 
nes dureles, leisdamas savo šeimininkui išlipti, bet Zaborskis 
nepajudėjo. Žmogus, retai keičiantis savo nuomonę, pakeliui 
į Dzeržinskio aikštę jau du kartus ją pakeitė. Žinojo, kad gali 
pasikliauti ir biurokratais, ir akademikais, kurie atliktų juodą 
darbą, bet kas nors turi subtiliai jiems vadovauti ir atsiskaityti 
jam. 

Profesinė nuojauta kuždėjo pasirinkti Jurijų Valčeką, kuris 
per daugelį metų įrodė esąs ištikimas ir nuolankus valstybės 
tarnas. Taip pat buvo vienas ilgiausiai tarnaujančių departa- 
mento vadovų. Lėtas, metodiškas ir patikimas dešimt metų 
išdirbo agentu, prieš apsiribodamas darbu prie stalo. 

Romanovas - priešingai, ką tik tapo skyriaus vadu, blyks- 
telėdavo talentu savo srityje, bet dažnai stokodavo asmeninės 
nuovokos. Dvidešimt devynerių — jis buvo jauniausias ir, be 
abejonės, ambicingiausias pirmininko komandoje. 

Zaborskis išlipo ant šaligatvio ir žengė jam atidarytų durų 
link. Žingsniavo marmurinėmis grindimis, sustojo tik priėjęs 


lifto vartus. Keletas tylių vyrų ir moterų taip pat laukė lifto, 

bet, kai tas nusileido pirmajame aukšte ir pirmininkas įėjo į 
narvelį, nė vienas jų nebandė lipti kartu. Zaborskis lėtai kilo 
savo kabineto link, niekada nepamiršdavo nepalankiai paly- 
ginti lifto su amerikietiškuoju. „Jie gali paleisti savo raketas, 
kol tu pakilsi iki savo kabineto“, - įspėjo jo pirmtakas. Kol 
pasiekė viršutinį aukštą ir jam atidarė vartus, Zaborskis apsi- 
sprendė. Bus Valčekas. 

Sekretorė padėjo nusivilkti ilgą, juodą paltą ir paėmė skry- 
bėlę. Zaborskis skubiai nuėjo prie stalo. Dvi bylos, kurių buvo 
prašęs, gulėjo ant stalo. Atsisėdo ir įniko į Valčeko bylą. Baigęs 
sulojo įsakymą besisukinėjančiai aplinkui sekretorei: 


— Surask Romanovą. 
<o> 


Draugas Romanovas gulėjo ant nugaros, kairė ranka už 
galvos, o jo priešininko dešinioji — jam ant gerklės, - ruošėsi 
dvigubam spaudimui keliu. Treneris atliko jį tobulai, Roma- 
novas sudejavo, kai dunkstelėjęs atsitrenkė į grindis. 

Tarnautojas skubiai priėjo prie jų ir pasilenkęs sušnibždė- 
jo treneriui į ausį. Treneris nenoriai paleido savo mokinį. Šis 
lėtai tarsi apsvaigęs pakilo, nusilenkė treneriui. Tada vienu de- 
šiniosios rankos ir kairiosios kojos judesiu išmušė jį iš kojų ir 
paliko gulėti ant sporto salės grindų, po to skubiai nuėjo prie 
kabinete kabančio telefono. Romanovas nepastebėjo mergi- 
nos, padavusios jam telefoną. 

— Išsimaudysiu duše ir ateisiu, — tik tiek išgirdo mergina. 


Ji dažnai svarstydavo, kaip Romanovas atrodo duše. Kaip ir 

kitos biuro merginos, šimtus kartų matė jį sporto salėje. Še- 
šių pėdų ūgio, ilgų, šviesių plaukų —- buvo panašus į vester- 
nų žvaigždę. Ir tos „veriančiai mėlynos“ akys, taip apibūdino 
draugė, sėdinti prie to paties stalo. 

— Jis turi randą ant... - papasakojo draugė. 


— Iš kur tu žinai? - paklausė, bet draugė tik sukikeno. 
<o> 


"Tuo metu pirmininkas antrą kartą atsivertė Romanovo 
bylą ir atidžiai tyrinėjo detales. Pradėjo skaityti įvairius įrašus, 
kurie sudarė tiesioginį veikėjo įvertinimą. Romanovas jo nie- 


kada nepamatys, jeigu netaps pirmininku: 


Aleksandras Petrovičius Romanovas. Gimė Lening- 
rade 1937 metais, kovo 12 dieną. Išrinktas partijos nariu 
1958-aisiais. Tėvas - Piotras Nikolajevičius Romanovas, 
1942 metais tarnavo Rytų fronte. 1945-aisiais grįžo į Ru- 
siją ir atsisakė stoti į Komunistų partiją. Po kelių praneši- 
mų apie antivalstybinę veiklą, kuriuos pateikė jo sūnus, 
buvo nuteistas dešimčiai metų kalėjimo. Mirė kalėjime 
1948 metų spalio 20-tą dieną. 


Zaborskis pakėlė akis ir nusišypsojo — valstybės vaikas. 


Senelis - Nikolajus Aleksandrovičius Romanovas, 
pirklys, vienas turtingiausių žemvaldžių Petrograde. Pa- 
šautas ir nužudytas 1918-ųjų metų gegužės 11-ąją, kai 
bandė pabėgti nuo Raudonosios armijos būrių. 

Revoliucija įvyko tarp didingo senelio ir nepaklusnaus 
draugo tėvo. 

Aleksas, taip jam labiau patiko būti vadinamam, vis dėlto 
paveldėjo Romanovų ambicingumą, taigi būdamas devynerių 
užsirašė į pionierių organizaciją. Kai jam buvo vienuolika, 
gavo pasiūlymą iš specialiosios mokyklos Smolenske. Kai ku- 
rie žemesnieji partijos darbuotojai pasipiktino tuo. Jie manė, 
kad tokios privilegijos turėtų būti taikomos ištikimų partijos 
tarnautojų sūnums, o ne tų, kurių tėvai kalėjime. Romanovas 
tuojau pat pasižymėjo klasėje, sukeldamas nerimą mokyklos 
direktoriui, kuris tikėjosi paneigti Darvino teoriją. Keturioli- 
kos buvo išrinktas į partijos elitą ir tapo komjaunuoliu. 

Būdamas šešiolikos Romanovas laimėjo Lenino kalbų me- 
dalį ir jaunimo gimnastikos prizą. Nepaisant direktoriaus ban- 
dymų paneigti jaunojo Alekso laimėjimus, mokyklos tarybos 
narių dauguma pripažino Romanovo gabumus ir pasirūpino, 
kad jis būtų priimtas į universitetą. Paskutiniame kurse jam 
sekėsi kalbos, jis specializavosi anglų, prancūzų ir vokiečių. 
Įgimti gabumai ir sunkus darbas padėjo jam siekti kiekvieno 
dalyko viršūnės. 

Zaborskis pakėlė telefono ragelį ir atžariai išrėžė: 

— Aš prašiau pakviesti Romanovą. 

— Jis ką tik baigė rytinę treniruotę sporto salėje, pirminin- 
ke, - atsiliepė sekretorė. — Išėjo persirengti tą pačią akimirką, 
kai tik išgirdo, kad norite jį matyti. 

Pirmininkas padėjo telefoną, jo akys grįžo prie bylos. Ne- 
stebino, kad Romanovą bet kuriuo metu galima rasti sporto 
salėje: vyro sportinis pajėgumas buvo pripažintas dar prieš 


pradedant tarnybą. 

Pirmaisiais studijų metais Romanovas atkakliai treniravosi 
gimnastiką, net galėjo patekti į rinktinę, kol universiteto tre- 
nerisjuodomis raidėmis parašė: „Šis studentas per aukštas, kad 
galėtų būti vertinamas kaip būsimasis olimpietis: Romanovas 
paklausė trenerio patarimo ir ėmėsi dziudo. Per dvejus metus 
buvo išrinktas į 1958-ųjų metų Rytų bloko žaidynes Budapeš- 
te, o per kitus dvejus metus neatsirado varžovų, norinčių su 
juo susidurti neišvengiamame Romanovo kelyje į finalą. Po 
pergalės sovietų žaidynėse Maskvoje Vakarų spauda šiurkščiai 
apibūdino jį pavadindama „Kirviu“. Tie, kurie planavo jo atei- 
tį, jautė, kad būtų išmintinga jo neįtraukti į olimpiadą. 

Baigęs penktąjį kursą universitete, Romanovas gavo diplo- 
mą (su pagyrimu), liko Maskvoje ir pradėjo dirbti diplomati- 
nėje tarnyboje. 

Zaborskis byloje pasiekė tą vietą, kurioje jis pirmą kartą su- 
sidūrė su savimi pasitikinčiu jaunu vyru. Kiekvienais metais 
KGB turėjo galimybę paremti vieną asmenį iš diplomatinės 
tarnybos, kuris, jų manymu, turėjo išskirtinį talentą. Roma- 
novas buvo aiškus kandidatas. Zaborskio taisyklė - neimti nė 
vieno, kuris nemano, jog KGB yra elitas. Nenorintys kandida- 
tai niekada netapdavo gerais operatyvininkais, o kartais netgi 
pradėdavo dirbti kitai pusei. Romanovas nesukėlė tokių abe- 
jonių. Jis visada norėjo būti KGB karininku. Per šešerius me- 
tus jis stažavosi ambasadose Paryžiuje, Londone, Prahoje ir 
Lagose. Tuo metu, kai grįžo į Maskvą ir prisijungė prie štabo 
personalo, buvo patyręs operatyvininkas, toks pat pasitikintis 
savimi ir kokteilių vakarėlyje, ir sporto salėje. 

Zaborskis pradėjo skaityti savo pastabas, kuriomis pa- 


pildė ataskaitą per pastaruosius ketverius metus — ypač apie 

Romanovo pokyčius, kai dirbo pirmininko personalo štabe. 
Operatyvininkas tapo majoru, sėkmingai tarnavo toje srityje 
prieš paskyrimą departamento vadu. Du raudoni taškai buvo 
šalia jo vardo, jie žymėjo sėkmingas misijas. Dezertyruojantis 
smuikininkas, bandantis pabėgti iš Prahos, ir generolas, ma- 
nęs, kad jis taps kitu mažos Afrikos valstybės vadu. Labiau- 
siai Zaborskį jo protežė veikla žavėjo tuo, kad Vakarų spauda 
manė, jog už pirmąjį atsakingi čekai, o už antrąjį - amerikie- 
čiai. Tačiau reikšmingiausias Romanovo laimėjimas - užver- 
buotas agentas iš britų Užsienio reikalų ministerijos, kurio 
lygiagretus kilimas tik padėjo Romanovo karjerai. Romanovo 
paskyrimas departamento vadu nieko nenustebino, net ir jo 
paties. Tik greitai paaiškėjo, kad jis neteko galimybės aktyviai 
dirbti ne prie stalo. 

Pirmininkas atsivertė paskutinįjį veikėjo vertinimo lapą, 
jame dauguma bendradarbių kaip susitarę teigė: ambicingas, 
patyręs, nuožmus, arogantiškas, bet ne visada patikimas, tokie 
žodžiai nuolatos šmėkščiojo beveik kiekviename apibendrini- 
me. 

Atkakliai pabeldė į duris. Zaborskis užvertė bylą ir paspau- 
dė mygtuką po stalu. Atsivėrė durys, ir į kambarį įėjo Alek- 
sandras Petrovičius Romanovas. 

— Labas rytas, drauge pirmininke, - pasisveikino elegan- 
tiškas jaunuolis, kuris įsitempęs stovėjo priešais jį. Zaborskis 
pažvelgė į vyrą kiek pavydėdamas - dievai tiek daug suteikė 
tokiam jaunam. Vis dėlto būtent jis suprato, kaip panaudoti 
tokį vyrą valstybės labui. 

Jis žvelgė į tas skaidrias mėlynas akis ir pagalvojo: „Jeigu 


Romanovas būtų gimęs Holivude, jam nebūtų sunku užsi- 

dirbti pragyvenimui“ Jo kostiumas atrodė kaip sukirptas vie- 
noje iš Sevil Rou gatvės siuvyklų, o gal ir buvo... Zaborskis 
nutarė nekreipti dėmesio į tokius nukrypimus, nors kilo pa- 
gunda paklausti jaunuolio, kur pasiūti jo marškiniai. 

- Ieškojote manęs? - prabilo Romanovas. 

Pirmininkas linktelėjo. 

— Ką tik grįžau iš Kremliaus, - pranešė. - Generalinis 
sekretorius įteikė mums ganėtinai įslaptintą projektą, labai 
svarbų valstybei. - Zaborskis stabtelėjo. - Tiesą sakant, toks 
įslaptintas, kad atsiskaitinėsi tik man. Gali susirinkti savo ko- 
mandą3, jokių resursų tau netrūks. 

— Jaučiuosi pagerbtas, - neįprastai nuoširdžiai pasakė Ro- 
manovas. 

— Būsi, — atsiliepė pirmininkas, — jeigu pavyks sužinoti 
caro ikonos buvimo vietą. 


— Bet aš maniau... - pradėjo Romanovas. 


4 SKYRIUS 


Adamas priėjo prie lovos ir nuo lentynos pasiėmė Bibliją, 
kurią konfirmacijos proga padovanojo mama. Atvertė auksu 
apkraštuotus puslapius, pakilo dulkių debesis. Įdėjo voką prie 
apsireiškimo, o Bibliją — atgal į lentyną. 

Adamas slankiojo po virtuvę, išsikepė kiaušinį, pasišildė 
nuo vakar likusių konservuotų pupelių. Ant virtuvės stalo pa- 
sidėjęs savo nesveiką maistą niekaip negalėjo atsikratyti min- 
čių apie tai, kaip prabangiai naujajame italų restorane dabar 
vaišinasi Lorensas ir Karolina. Pavalgęs ir sutvarkęs lėkštes, 
Adamas grįžo į kambarį ir prigulė pamąstyti. Ar išblukusio 
voko turinys pagaliau įrodys jo tėvo nekaltumą? Mintyse pra- 
dėjo dėlioti planą. 

Sieniniam laikrodžiui nuskambėjus dešimt kartų, Adamas 
perkėlė ilgas savo kojas per lovos galą ir vėl išsitraukė Bibliją. 
Truputėlį nuogąstaudamas pasiėmė voką. Šalia mažyčio rašo- 
mojo stalo užsidegė skaitymo lempą, prieš save išskleidė du 
popieriaus lapus. 

Vienas pasirodė esąs asmeninis Gėringo laiškas Adamo tė- 
vui, o kitas atrodė daug senesnis ir oficialesnis dokumentas. 
Adamas antrąjį dokumentą padėjo į šalį ir eilutė po eilutės 


pradėjo skaityti laišką. Nepadėjo. 

Iš bloknoto, gulėjusio ant Lorenso stalo, išsiplėšė lapą po- 
pieriaus ir ėmė nurašinėti Gėringo laišką. Išmetė tik pasis- 
veikinimą ir tai, kas, jo manymu, buvo palinkėjimas atsisvei- 
kinant - bocbachbtungsvoll“, po juo buvo didelis ir stambus 
reichsmaršalo parašas. Prieš įkišdamas atgal į išblukusį voką 
rūpestingai patikrino kopiją. Buvo tik pradėjęs tą patį procesą 
ant kito popieriaus lapo su oficialiuoju dokumentu, kai išgir- 
do duryse pasukamą raktą ir balsus prie durų. Ir Lorenso, ir 
Karolinos balsai skambėjo taip, tarsi būtų išgėrę daugiau negu 
žadėtąjį vyno butelį. Karolinos balsas virto nepaliaujamomis 
šaižaus kikenimo bangomis. 

Adamas atsidusęs išjungė šviesą prie rašomojo stalo, kad jie 
nesužinotų, jog jis dar nemiega. Tamsoje padidėjo jo jautru- 
mas kiekvienam skleidžiamam garsui. Kažkuris iš buvusiųjų 
kitame kambaryje nuėjo į virtuvę, pasigirdo slopus šaldytuvo 
durelių garsas, o po kelių akimirkų — iš butelio ištraukiamo 
kamščio pokštelėjimas. Adamas numanė, kad tai buvo jo pa- 
skutinis baltojo vyno butelis. Juk Lorensas su Karolina ne- 
buvo tokie girti, kad gertų actą. Adamas nenoriai pakilo nuo 
kėdės ir, mosuodamas rankas priešais save, nuėjo prie lovos. 
Palietė čiužinį, tylutėliai atsigulė ir nekantriai laukė, kol užsi- 
vers Lorenso miegamojo durys. 

Tikriausiai užsnūdo, nes kitas garsas, kurį prisiminė, buvo 
laikrodžio tiksėjimas koridoriuje. Adamas palaižė pirštus 
ir patrynė akis, bandydamas apsiprasti su tamsa. Pažiūrėjo į 
mažytį, šviečiantį žadintuvo ciferblatą — dešimt po trijų. At- 
sargiai pakilo iš lovos, jautėsi ganėtinai sumuręs ir nuvargęs. 


Lėtai, apgraibomis slinko prie stalo, keliaudamas skaudžiai 


* Pagarbiai (v0k. ). 

susitrenkė kelį į komodą. Negalėjo susilaikyti nesikeikęs. Gra- 
baliojo jungiklio, įsižiebus lemputei, keletą kartų sumirksėjo. 
Išblukęs vokas atrodė toks nereikšmingas - gal toks ir buvo. 
Oficialusis dokumentas tebegulėjo stalo viduryje šalia pirmų- 
jų jo ranka padarytos kopijos eilučių. 

Adamas žiovaudamas dar kartą pradėjo tyrinėti eilutes. 
Dokumentą buvo daug sunkiau nukopijuoti negu prieš tai 
laišką. Raštas šį kartą buvo voratinklinis ir labai glaustas, tarsi 
rašantysis būtų vertinęs popierių kaip brangų turtą. Adamas 
praleido adresą viršutiniamė dešiniajame lapo kampe, panai- 
kino teksto pradžioje pabrauktą aštuonių skaičių numerį, ki- 
tais atžvilgiais tekstas buvo tikslus originalo nuorašas. 

Dirbo labai kruopščiai, užtruko stebėtinai ilgai. Kiekvieną 
žodį rašė didžiosiomis spausdintomis raidėmis, suabejojęs dėl 
rašybos šalia parašydavo kitus galimus raidžių variantus; no- 
rėjo užsitikrinti, kad pavyks išversti iš pirmo karto. 

— Vaje, ilgai dirbi, - sušnibždėjo už nugaros. Adamas atsi- 
suko, jautėsi kaip plėšikas pagautas su šeimos sidabru ranko- 
se. 

— Neturėtum būti toks rimtas, čia tik aš, - prisistatė Karo- 
lina, stovėdama prie miegamojo durų. 

Adamas spoksojo į aukštą blondinę, kuri buvo dar patrau- 
klesnė, nors vilkėjo tik atsagstytą didžiulę Lorenso pižamą ir 
avėjo nutriušusias šlepetes. Ilgi, šviesūs plaukai dabar netvar- 
kingai krito jai ant pečių. Adamas pradėjo suprasti, ką Loren- 
sas turėjo galvoje, kai sakė, kad ji gali degtuką paversti kubie- 
tišku cigaru. 

— Vonia - koridoriaus gale, - truputėlį apdujęs paaiškino 


Adamas. 

— Ne vonios kambario ieškojau, kvailuti, sukikeno mer- 
gina. 

— Atrodo, nepajėgsiu prikelti Lorenso. Po viso išgerto vy- 
no išsijungė kaip sumuštas sunkiasvoris boksininkas, - atsidu- 
so. - Gerokai prieš penkioliktąjį raundą. Nemanau, kad kas 
nors galėtų jį prikelti iki ryto. - Žengė žingsnį arčiau Adamo. 

Adamas kažką sumiksėjo, kad jaučiasi labai išvargęs. Pasi- 
tikrino, ar jo nugara užstoja ant stalo gulinčius popierius nuo 
moters žvilgsnio. 

— O, Dieve, - šūktelėjo Karolina, - juk nesi pederastas? 

— Žinoma, ne, - truputėlį pompastiškai atsakė Adamas. 

— Tik nenori manęs? - pasitikslino. 

— Ne visiškai tai, — atsiliepė Adamas. 

— Bet Lorensas — tavo bičiulis, - pasakė mergina. Adamas 
nutylėjo. 

— Dieve, dabar septintasis dešimtmetis, Adamai. Reikia 
dalytis po lygiai. 

— Tik, kad... - vebleno Adamas. 

— Koks nuostolis, - įvertino Karolina, - gal kitą kartą. — 
Ant pirštų galiukų nutipeno prie durų, išsmuko atgal į kori- 
dorių nė nenumanydama apie savo varžovą — vokietį. 


<o> 


Tą rytą išėjęs iš pirmininko kabineto Romanovas pirmiau- 
sia grįžo į savąją A/ma mater ir susirinko dvylikos tyrėjų ko- 
mandą. Tuojau pat po instruktažo poros pradėjo studijuoti 
keturių valandų trukmės pamainomis, darbas nenutrūkdavo 


ištisą parą. 

Pirmoji informacija atėjo beveik po valandos, tyrėjai nu- 
statė, kad caro ikona buvo privačiose Žiemos rūmų Petrogra- 
de patalpose iki 1914-ųjų metų gruodžio. Romanovas skru- 
pulingai tyrinėjo mažyčio, subtilaus Šv. Jurgio ir drakono pa- 
veikslo nuotrauką. Šv. Jurgis sudarytas iš mažyčių auksinių ir 
mėlynų mozaikos gabalėlių, o drakonas - liepsnojančios rau- 
donos ir geltonos. Nors niekada anksčiau Romanovas nerodė 
susidomėjimo menu, gerai suprato, kodėl žmones jaudino šis 
mažytis šedevras. Toliau skaitė apie ikonos detales, nors vis 
dar nesuvokė, kodėl ji tokia svarbi valstybei. Svarstė, ar pats 
Zaborskis žino tą priežastį. 

Caro tarnas, liudijęs Liaudies teisme praėjus metams po 
revoliucijos, tvirtino, kad caro ikona po Heseno Didžiojo ku- 
nigaikščio Ernsto Liudviko vizito, 1915-aisiais metais, kelias 
dienas buvo dingusi. Tuo metu teismo tardytojai skyrė nepa- 
kankamą dėmesį kabančiai ikonai, nes ji tebebuvo ant caro 
studijos sienos po Žiemos rūmų šturmo. Teismui labiau rū- 
pėjo tai, kodėl nuožmaus karo su kaizerine Vokietija įkarštyje 
Didysis Heseno kunigaikštis apskritai lankėsi pas carą. 

Istorijos universiteto profesoriaus buvo paprašyta nedel- 
siant išsakyti savo nuomonę. Akademikas sutriko dėl tokio 
prašymo, KGB niekada anksčiau nerodė jokio susidomėjimo 
tautos praeitimi. Vis dėlto perdavė Romanovui viską, kas buvo 
žinoma apie tą įvykį. Romanovas dar kartą įsigilino į profe- 
soriaus pranešimą. Buvo manoma, kad Didysis kunigaikštis 
slapta lankėsi pas savo seserį carienę Aleksandrą. Dabar istori- 
kai mano, kad jis ketino užtikrinti karo nutraukimą su Rusija 
vildamasis, kad Vokietija galės nukreipti karo pajėgas prieš 


britus ir prancūzus. 

Nebuvo jokių įrodymų, kad caras savo žmonių vardu būtų 
ką nors pažadėjęs, bet atrodo, kad Didysis kunigaikštis į Vo- 
kietiją grįžo netuščiomis rankomis. Iš Liaudies teismo proto- 
kolų matyti, kad vienam rūmų tarnui buvo liepta suvynioti 
ikoną ir įdėti tarp Didžiojo kunigaikščio daiktų. Tačiau nie- 
kas iš rūmų personalo negalėjo tinkamai paaiškinti, kaip po 
kelių dienų ikona vėl atsirado savo vietoje ant privačios caro 
studijos sienos. 

Vyriausias Romanovo konsultantas, profesorius Olegas 
Konstantinovas, išstudijavęs profesoriaus užrašus kitų tyrėjų 
darbus ir savo išvadas pabraukė raudonu rašalu. 

„Caras tikriausiai pakeitė originalų paveikslą puikia ko- 
pija. Tikrąją ikoną perdavė saugoti savo svainiui, Didžiajam 
kunigaikščiui. 

— Bet kodėl, - klausė Romanovas, - juk caro rūmuose bu- 
vo pilna Gojos, El Greko, Ticiano ir Rubenso darbų, o jis var- 
ginosi dėl vienos ikonos, kurią Brežnevas taip nori susigrąžin- 
ti? | 

Romanovas liepė profesoriui ir dvidešimt keturiems savo 
tyrėjams nukreipti visą dėmesį į Heseno karališkuosius namus, 
tikintis sužinoti, kas nutiko caro ikonai. Per dešimt dienų jie 
gavo tiek informacijos apie Didįjį kunigaikštį ir jo šeimą, kiek 
joks profesorius nebuvo gavęs per visą gyvenimą. Kiekvienai 
bylai pasirodžius ant jo stalo, Romanovas dirbdavo ištisas nak- 
tis tikrindamas kiekvieną informacijos gabalėlį, kuris galėtų 
nurodyti bent apytikrę originalo buvimo vietą. Atsidūrė akla- 
vietėje tada, kai po Didžiojo kunigaikščio mirties paveikslas 
buvo paliktas jo sūnui, o šis tragiškai žuvo, sudužus lėktuvui. 


Nuo tos dienos nieko nebuvo žinoma apie ikoną. 

Trečios savaitės pradžioje Romanovas padarė priversti- 
nę išvadą, kad neįmanoma rasti jokios naujos informacijos 
apie ikonos buvimo vietą. Jis ruošė galutinę ataskaitą KGB 
pirmininkui, kai viena tyrėja, draugė Petrova, kurios protas 
veikė nestandartiškai, netikėtai aptiko straipsnį Londono Zbe 
Times 1937 m. lapkričio 17 d. Petrova atėjo pas tyrimo vado- 
vą ir įteikė svarbią kopiją tiesiog į rankas Romanovui. Per pas- 
tarąsias valandas jis perskaitė straipsnį tiek kartų, kad beveik 
išmoko mintinai. 

Laikantis tradicijos užsienio korespondentas išliko anoni- 
mas. Straipsnis buvo parašytas 1937-ųjų metų lapkričio 16-ąją 
Ostendėje. 


Buvo rašoma: 

Didysis Heseno kunigaikštis Georgas ir keturi jo šei- 
mos nariai tragiškai žuvo šį rytą, kai Sabena lėktuvas, 
skridęs iš Frankfurto į Londoną, sudužo tirštame rūke 
virš kaimo Belgijoje. 

Didysis kunigaikštis Georgas skrido į Angliją daly- 
vauti savo jaunesniojo brolio, princo Liudviko, vestuvė- 
se su gerbiamąja Joana Gedes. Jaunasis princas laukė 
savo šeimos Kroidono oro uoste, kai pasiekė ši Žinia. 
Tuojau pat atšaukė buvusius vestuvių planus ir prane- 
šė, kad vestuvės bus atidėtos ir įvyks tik nedidelė privati 
ceremonija Vindzoro koplyčioje. 


Ibe Times tęsė: 
Princas Liudvikas yra brolio įpėdinis ir tampa Di- 
džiuoju Heseno kunigaikščiu. Šiandien su savo nuota- 

ka išvyks iš Ostendės ir lydės penkis karstus į Vokietiją. 
Laidotuvės įvyks lapkričio 23-ąją Darmštate. 


Kitą pastraipą tyrėja buvo ryškiai apibraukusi. 

Kai kurie velionio Didžiojo kunigaikščio asmeniniai 
daiktai ir princo Liudviko vestuvių dovanos išsibarstė 
lėktuvo sudužimo teritorijoje. Vokietijos vyriausybė Šį 
rytą paskelbė, kad patyręs vokiečių generolas buvo pa- 
skirtas vadovauti išgelbėto turto ekspertų komandai. Jie 
turėjo užtikrinti, kad būtų sugrąžinti visi šeimos daiktai, 
kurie vis dar priklauso Didžiojo kunigaikščio įpėdiniui. 


Romanovas skubiai iškvietė jaunąją darbuotoją. Po kelių 
minučių atvykusi Ana Petrova, atrodė, nė kiek nesibaimina 
departamento viršininko. Ji suprato, kad bus sunku jam pa- 
daryti įspūdį su tais rūbais, kuriuos galėjo sau leisti. Vis dėlto 
vilkėjo gražiausiais savo drabužiais, o plaukus kirposi ameri- 
kiečių aktorės Mijos Ferou stiliumi. Matė ją viename iš nedau- 
gelio valdžios neuždraustų filmų. Tikėjosi, kad Romanovas 
pastebės. 

— Noriu, kad išnaršytum šešių mėnesių kiekvienos dienos 
Ibe Times, pradedant 1937-ųjų lapkričio 17-ąja. Taip pat to 
paties periodo Vokietijos ir Belgijos spaudą. Gal pastebėsi pa- 
minėtą ką nors, ką surado išgelbėto turto ekspertai. - Išleido 
ją šypsodamasis. 

Nepraėjus nė parai, draugė Petrova įsibrovė į Romanovo 
kabinetą net nepasivarginusi pasibelsti. Romanovas tik pakė- 


lė antakius dėl merginos nemandagumo, bet ir vėl pasinėrė 


Garbės reikalas 49 


į jos surastą straipsnį 1938-ųjų sausio 19-osios Berlyno Die 
Zeit laikraštyje. 

„Baigtas tyrimas dėl praėjusį lapkritį sudužusio lėktuvo 
Sabena, į Londoną gabenusio Heseno karališkąją šeimą. Visi 
asmeniniai daiktai, priklausantys šeimai, rasti sudužimo te- 
ritorijoje ir buvo grąžinti Didžiajam kunigaikščiui, princui 
Liudvikui. Suprantama, jis nusiminęs dėl prarastos šeimos 
relikvijos, turėjusios būti brolio, buvusio Didžiojo kunigaikš- 
čio, vestuvių dovana. Paveikslas, žinomas kaip „Caro ikona“, 
anksčiau priklausė jo dėdei, carui Nikolajui II. Šv. Jurgio ir 
drakono ikona buvo tik Rubliovo šedevro kopija, tačiau ver- 
tinama kaip vienas puikiausių dvidešimtojo amžiaus Rusijos 
meno dirbinių prieš revoliuciją: 

Romanovas pakėlė akis į merginą: 

— Dvidešimtojo amžiaus kopija, po galais, - nusikeikė. — 
Penkioliktojo amžiaus originalas, bet niekas tuo metu nesu- 
prato - galbūt net pats senasis Didysis kunigaikštis. Be abe- 
jonės, caras, jeigu jam būtų pavykę pabėgti, dėl ikonos turėjo 
kitokių planų. | 

Romanovas bijojo pasakyti Zaborskiui, kad dabar jau ti- 
krai gali pasakyti, jog originali caro ikona buvo sunaikinta 
prieš trisdešimt metų sudužus lėktuvui. Tokios žinios tikrai 
nesuteiks paaukštinimo jas atnešusiajam. Jis buvo įsitikinęs, 
kad ant kortos pastatyta ne tik ikona, jeigu Zaborskis taip 
ėmėsi veikti. 

Jis žvelgė į nuotrauką Die Zeit laikraštyje. Jaunas Didysis 
kunigaikštis spaudė ranką generolui, atsakingam už išlikusio 
turto paieškos komandą, kuri sėkmingai sugrąžino tiek daug 


princo šeimos daiktų. 

— Arjis viską sugrąžino? — garsiai paklausė Romanovas. 

— Ką turite omenyje? — pasiteiravo jaunoji tyrėja. Roma- 
novas, tebežiūrėdamas į išblukusią prieškarinę dviejų vyrų 
nuotrauką, pamojo jai ranka. Nors generolas nebuvo įvar- 
dytas, kiekvienas Vokietijos mokinys būtų atpažinęs didelį, 
beaistrį, stambių žandikaulių veidą, kurio šiurpinančios akys 
blogai pagarsėjo tarp visų sąjungininkų. 

Romanovas pažvelgė į tyrėją: 

— Nuo šiol, drauge Petrova, gali pamiršti Didįjį kunigaikš- 


tį. Sutelk pastangas į reichsmaršalą Hermaną Gėringą. 
<Oo> 


Tik pabudęs Adamas prisiminė Karoliną. Kai pagalvojo 
apie jos kvietimą praėjusią naktį, žiovulys pavirto šypsena. 
Tada atsigavo. Pašoko iš lovos ir priėjo prie stalo. Viskas buvo 
savo vietose. Nusižiovavo antrą kartą. 

Be dešimt septynios. Nors jautėsi tokios pat geros formos, 
kaip ir prieš septynias savaites išeidamas iš kariuomenės, vis 
dėlto kiekvieną rytą darydavo varginančią mankštą. Norė- 
jo būti geriausios formos, kai Užsienio reikalų ministerija 
tikrins fizinį pasirengimą. Netrukus buvo apsirengęs sporti- 
niais marškinėliais ir bėgimo trumpikėmis. Užsitempė seną 
treningą ir užsirišo bėgimo batelius. 

Adamas, stengdamasis neprižadinti Lorenso ir Karolinos, 
išėjo iš buto ant pirštų galų. Nors įtarė, kad mergina pabudusi 
ir nekantrauja. Trisdešimt keturias minutes lapnojo krantine 
per Alberto tiltą, Baltersio parku, sugrįžo Čelsio tiltu. Buvo 


užvaldžiusi vienintelė mintis. Ar po dvidešimties metų gandų 

ir užuominų atsiras galimybė sugrąžinti tėvui gerą vardą? At- 
bėgęs prie buto Adamas pasitikrino pulsą: 150 tvinksnių per 
minutę. Po šešiasdešimties sekundžių nukrito iki 100, dar po 
minutės iki 70, baigiantis ketvirtajai minutei pulsas buvo vėl 
ramus - 58 tvinksniai. „Toks atsistatymas įrodo gerą formą, o 
ne tavo greitį, - senasis kūno kultūros instruktorius Olderšo- 
tas buvo įkalęs jam tai į galvą. 

Grįždamas atgal į savo kambarį Adamas nepamatė jokio 
Karolinos ženklo. Lorensas, pasipuošęs kostiumu su šviesiais 
ruoželiais, virtuvėje ruošė pusryčius ir peržiūrinėjo Daily Tė- 
legrapb sporto puslapius, skaitė apie kriketą. 

— Vest Indijos komanda surinko 526, - beviltiškai pranešė 
Adamui. 

— Ar mes pradėjome padavimus? — iš vonios šūktelėjo 
Adamas. 

— Ne, žaidimas buvo sustabdytas dėl blogo apšvietimo. 

Adamas sumurmėjo, nusirengdamas prieš dušą. Buvo pasi- 
ruošęs rytiniam žaidimui - bandyti, kiek laiko ištvers po ledi- 
ne srove. Keturiasdešimt aštuonios ledinio vandens adatėlės 
badė nugarą ir krūtinę, versdamos kelis kartus giliai įkvėpti. 
Instruktorius tvirtino, kad jeigu pavyksta ištverti pirmąsias 
trisdešimt sekundžių, gali stovėti amžinai. Adamas išėjo po 
trijų minučių patenkintas, bet vis tiek keikdamas instrukto- 
rių, kurio įtakos, matyt, neatsikratys per amžius. Nusišluostęs 
grįžo į kambarį. Apsivilko chalatą ir netrukus prisijungė prie 
virtuvėje pusryčiaujančio draugo. Dabar Lorensas sėdėjo prie 
stalo, susikaupęs valgė kukurūzų dribsnius ir pirštu vedžiojo 
Financial Times pateiktus užsienio valiutų kursus. 


Adamas pažvelgė į laikrodį: jau dešimt po aštuonių. 

— Ar nepavėluosi į biurą? - paklausė. 

— Mielas berniuk, — atsiliepė Lorensas, - aš ne liokajus, 
dirbantis tokiame banke, kurio klientai laikosi parduotuvių 
darbo laiko. 

Adamas nusijuokė. 

— Tačiau pusę dešimtos jau turiu būti prisirakinęs prie savo 
stalo Sityje, - prisipažino Lorensas. 

- Šiuo metu nebeatsiunčia man vairuotojo, - paaiškino, — 
pasakiau, kad esant tokiam eismui, metro daug greičiau. 

Adamas pradėjo ruošti sau pusryčius. 

— Galiu pavežti tave motociklu. 

— Ar gali įsivaizduoti mano padėties žmogų atvažiuojan- 
tį motociklu prie Barclay banko valdybos? Valdytoją ištiktų 
smūgis, — pridūrė sulankstydamas Financial Times. 

Adamas įmušė į keptuvę antrą kiaušinį. 

— Iki vakaro, baisus, nesiprausęs bedarbi, - pasišaipė Lo- 
rensas, imdamas skėtį nuo skrybėlių stovo. 

Adamas nurinko ir suplovė indus, kol dar neturėjo darbo, 
džiaugėsi namų šeimininkės pareigomis. Nepaisant to, kad 
daug metų juo rūpinosi pasiuntinys, Adamas puikiai žinojo, 
ko iš jo tikimasi. Prieš pokalbį Užsienio reikalų ministerijoje 
norėjo pagulėti vonioje ir lėtai nusiskusti. Tada prisiminė, kad 


reichsmaršalas Gėringas tebeguli ant jo stalo miegamajame. 
<o> 


— Ar radai ką nors, kas įrodytų, jog Gėringas galbūt pasi- 
liko ikoną sau? — paklausė Romanovas viltingai atsisukdamas 


į tyrėją. 

— Tik tai, kas akivaizdu, - atsainiai atsiliepė Ana Petrova. 

Romanovas galvojo papeikti merginą dėl tokio akiplėšiš- 
kumo, bet šį kartą nieko nepasakė. Galų gale draugė Petrova 
įrodė esanti pažangiausia iš visos tyrėjų komandos. 

— Ir kas gi taip akivaizdu? — pasiteiravo Romanovas. 

— Visiems žinoma, kad Hitleris paskyrė Gėringą atsakingu 
už visus meno lobius, pagrobtus Trečiojo reicho vardu. Ka- 
dangi fiureris turėjo tvirtą asmeninę nuomonę, kas yra koky- 
bė, daugybė pasaulinių šedevrų buvo pripažinti „ydingais“, 
taigi nevertais rodyti viešai didžiosios rasės pasitenkinimui. 

— Kas jiems nutiko? 

— Hitleris įsakė juos sunaikinti. Tarp tų pasmerktų mirčiai 
ugnyje atsidūrė Van Gogo, Manė, Monė, o ypač jaunojo Pika- 
so darbai, buvo paskelbta, kad jie beverčiai mėlynojo kraujo 
arijų rasei, kurią Hitleris rūpestingai ruošė pasaulio valdy- 
mui. 

— Užsimeni, kad Gėringas galėjo pavogti caro ikoną, - pri- 
minė Romanovas, žiūrėdamas į lubas, - ir tik paskui ją sude- 
ginti? 

— Ne, ne. Gėringas nebuvo toks kvailas. Kaip dabar žino- 
me, jis ne visada paklusdavo kiekvienam fiurerio žodžiui. 

— Gėringas nevykdydavo Hitlerio įsakymų? - nepatikliai 
pasitikslino Romanovas. 

— Priklauso nuo požiūrio, - atsiliepė Petrova. — Ar jis tu- 
rėjo elgtis, kaip reikalavo pamišęs jo šeimininkas, ar nekreipti 
dėmesio ir vadovautis sveiku protu? 

— Remkis faktais, — aštriu balsu staiga paliepė Romano- 


vas |] 

— Taip, drauge majore, — atsiliepė pavaldinė tokiu tonu, 
kuris teigė, kad ji nepakeičiama, bent jau šiuo metu. 

— Atėjus laikui, - tęsė Petrova, - Gėringas nesunaikino 
nė vieno pasmerkto šedevro. Surengė keletą viešų deginimų 
Berlyne ir Diuseldorfe, panaudojo mažiau žinomų vokiečių 
dailininkų darbus, kurie būtų rinkoje uždirbę ne daugiau kaip 
kelis šimtus markių. Bet šedevrai, genijų darbai buvo apdairiai 
pergabenti per sieną ir atiduoti saugoti Šveicarijos bankų sau- 
gykloms. 

— Taigi yra menka galimybė, kad suradęs ikoną... 

- Jis padėjo ją į Šveicarijos banką, — papildė Petrova. — 
Norėčiau, kad būtų taip paprasta, drauge majore, — dėstė to- 
liau, — tačiau Gėringas nebuvo toks naivus, kokį jį vaizdavo 
to meto karikatūristai. Manau, kad paveikslus ir antikvarinius 
daiktus jis paliko keliuose Šveicarijos bankuose. Iki šiol nie- 
kam nepavyko nustatyti, kokiais bankais ar slapyvardžiais jis 
naudojosi. 

— Tada mes tai padarysime, - užsidegė Romanovas. - Kur 
siūlytum pradėti? 

— Na, nuo karo pabaigos daug paveikslų buvo surasta ir su- 
grąžinta tikriesiems savininkams, tarp jų ir Vokietijos Demo- 
kratinės Respublikos galerijoms. Tačiau kiti buvo nublokšti 
toliau - į Getžy muziejų Kalifornijoje, Gotob Tokijuje, kartais 
be pateisinamo paaiškinimo. Tiesą sakant, neseniai vieną pa- 
grindinių Renuaro darbų matė ant sienos Niujorko Met70p0- 
litan muziejuje. Jis neabejotinai buvo Gėringo rankose, tačiau 
muziejaus direktorius niekada nenorėjo aiškinti, kaip galerija 


įsigijo tą paveikslą. 

— Ar jau rasti visi dingusieji paveikslai? - sunerimęs pasi- 
teiravo Romanovas. 

— Daugiau kaip septyniasdešimt procentų, bet dar dėl dau- 
gelio aiškinamasi. Kai kurie galėjo netgi būti pamesti ar sunai- 
kinti, bet, mano manymu, daugelis tebėra priglausti Šveicari- 
jos bankuose. 

— Kodėl tu tokia įsitikinusi? - primygtinai klausė Roma- 
novas baimindamasis, kad gali užsiverti paskutinė galimybė. 

— Nes Šveicarijos bankai visada sugrąžina vertybę, kai ti- 
krai žino tautos ar asmens teisę į nuosavybę. Didžiojo Heseno 
kunigaikščio ir caro ikonos atveju nebuvo nuosavybės įrody- 
mo, kadangi paskutinis ikonos savininkas buvo caras Nikola- 
jus II, o jis, kaip žinoma kiekvienam geram rusui, palikuonių 
neturi. 

— Tada aš turiu elgtis lygiai taip pat kaip Gėringas ir pakar- 
toti jo žingsnius tiesiai į bankus. Kokia iki šiol buvo jų politi- 
ka? - pasitikslino Romanovas. 

— Kiekvienos įstaigos skirtinga, - paaiškino Petrova. - Kai 
kurie bankai laukia dvidešimt ar daugiau metų, tada per išplės- 
tinę paiešką arba per skelbimus bando susisiekti su savininku 
ar jo giminėmis. Žydų, žuvusių nacių režimo metu, atveju 
pasirodė neįmanoma surasti teisėtų savininkų. Nors negaliu 
to įrodyti, įtariu, kad jie laikė vertybes, o pajamas pasidalijo 
tarpusavyje, — pareiškė Petrova, - tipiški kapitalistai. 

— Ir nesąžininga, ir netikslu, - papeikė Romanovas paten- 
kintas, kad gali parodyti, jog jis irgi padirbėjo. - Tai dar vienas 
vargšų sukurtas mitas. Iš tiesų, kai bankams nepavykdavo rasti 
bet kurio lobio teisėtų savininkų, atiduodavo Raudonojo kry- 


žiaus aukcionui. 

— Jeigu caro ikona būtų patekusi į aukcioną, mūsų agentai 
jau būtų pranešę. 

— Tiksliai, - pritarė Romanovas, — aš jau patikrinau Rau- 
donojo kryžiaus aprašą: per pastaruosius dvidešimt metų 
buvo iškeltos keturios ikonos, bet nė vienos Šv. Jurgio ir dra- 
kono ikonos. 

— Tai gali reikšti, kad kokie nors nesąžiningi bankininkai 
privačiai susitvarkė su ikona, nes buvo įsitikinę, jog niekas ne- 
pateiks ieškinio. 

— Drauge Petrova, įtariu, kad tai dar viena neteisinga prie- 
laida. 

— Kaip galite būti toks įsitikinęs? —- susidomėjo mergina. 

- Dėl vienos paprastos priežasties. Šveicarijos bankininkų 
šeimos labai artimai pažįstamos, ir niekada nebuvo girdėta 
apie jų polinkį nusižengti įstatymams. Mums žinoma, kad 
Šveicarijos teisingumas toks pat griežtas ir korumpuotiems 
bankininkams, ir žudikams. Kaip tik dėl to mafija niekada 
nenorėjo plauti pinigų per žinomus bankus. Tiesa ta, kad 
Šveicarijos bankai uždirba tiek daug pinigų turėdami reikalų 
su sąžiningais žmonėmis, kad niekada nebuvo suinteresuoti 
bendrauti su sukčiais. Ši taisyklė turi itin mažai išimčių, dėl to 
dauguma žmonių nori sieti verslą su Šveicarija. 

— Jeigu Gėringas pavogė caro ikoną ir padėjo į saugyklą 
Šveicarijos banke, ji turėtų iki šiol kur nors būti? — pasitiks- 
lino Petrova. 

— Abejoju. 

— Kodėl? — nesuprato Petrova truputėlį suirzusi, kad jos 


išvados pasirodė esančios labai toli nuo tikslo. 

— Todėl, kad pastarąsias tris savaites, tik dangus žino, kiek 
mano operatyvininkų šukavo Europą ieškodami caro iko- 
nos. Jie kalbėjo beveik su kiekvienu svarbesniu muziejaus 
prižiūrėtoju, tvarkytoju, prekeiviu ir sukčiumi, tačiau iki šiol 
neturi jokios informacijos. Kodėl neturi? Todėl, kad vienin- 
teliai žmonės, po 1917-ųjų metų matę ikoną, buvo Hesenai 
ir Gėringas, tai suteikia man vienintelę viltį, jeigu paveikslas 
nebuvo sunaikintas per Didžiojo kunigaikščio lėktuvo katast- 
rofą, - paaiškino Romanovas. 

— Kokią? — pasidomėjo Petrova. 

— Kol visas likęs pasaulis tebeturi iliuziją, jog originalas 
kabo Žiemos rūmuose, jis pastaruosius dvidešimt metų buvo 
priglaustas Šveicarijos banke ir laukė, kad kas nors jo pareika- 
lautų. 

— Abejotina sėkmė, - svarstė padėjėja. 

- Žinau, — aštriai atsiliepė Romanovas, - bet nepamiršk, 
kad Šveicarijos bankai turi dvidešimt penkerių metų cylėji- 
mo taisyklę prieš paskelbdami, o kai kurie net trisdešimties. 
Viename ar dviejuose galutinio termino nėra tol, kol užtenka 
įmokos už turto saugojimą. 

— Dangus žino, kiek bankų gali tikti šiai kategorijai, — at- 
siduso Petrova. 

— Dangus žino, - pritarė Romanovas, - ir galbūt tu - rytoj 
devintą ryto. Tada aš turėsiu apsilankyti pas vieną žmogų, ku- 
ris šioje šalyje išmano viską apie bankininkystę. 

— Ar tikimasi, kad pradėsiu tuojau pat, drauge majore? — 
apsimestinai kukliai paklausė darbuotoja. 

Romanovas nusišypsojo ir pažvelgė į žalias merginos akis. 


Į vilkinčią nuobodžią pilką darbinę uniformą niekas antrą 

kartą nepažvelgtų. Bet nuoga ji buvo neapsakomai puiki. Jis 
lenkėsi tol, kol jų lūpos beveik susitiko. 
— Turėsi keltis labai anksti, Ana, bet dabar tik išjunk švie- 


są. 


0 SKYRIUS 


Adamas užtruko keletą minučių, kol dar kartą patikrino 
abu dokumentus. Originalus įdėjo atgal į išblukusį voką ir į 
Bibliją ant lentynos. Galop Gėringo laiško kopijos dublika- 
tą tris kartus perlenkė išilgai ir rūpestingai perkirpo lenkimo 
vietose. Juosteles sudėjo į tuščią voką ir paliko ant stalelio 
prie lovos. Kira Adamo problema - kaip gauti dokumento ir 
Gėringo laiško vertimą, nesukėlus nepageidaujamo susido- 
mėjimo. Daugelio metų karinis lavinimas išmokė atsargumo 
susidūrus su nežinoma situacija. Greitai atmetė Vokietijos 
ambasadą, Vokietijos turizmo tarybą ir Vokietijos spaudos 
agentūrą, visos trys buvo per daug oficialios, dėl to panašu, 
kad gali pateikti nepageidaujamų klausimų. Apsirengęs nuėjo 
į koridorių ir pradėjo vartyti Londono adresų knygą su R-Z 


raidėmis, kol pirštas pasiekė ieškomą skyrių: 


Vokiškos laidos 

Vokiečių kultūros institutas 
Vokietijos federalinis geležinkelis 
Vokiečių ligoninė 


Vokiečių senelių namai 

Praleido pro akis „Vokiečių techniniai vertimai“ ir stabte- 
lėjo prie daugiau žadančio įrašo. Buvo adresas: Beisvoterio 35, 
Kraveno terasa vakarų Londone. Pažvelgė į laikrodį. 

Adamas išėjo iš namų prieš dešimt, trys laiško dalys saugiai 
gulėjo striukės vidinėje kišenėje. Džiaugdamasis ryto saule ėjo 
Editgrouvu į Kingsroudą. Gatvė labai skyrėsi nuo tos, kurią 
pažinojo būdamas jaunesnysis karininkas. Nedidelės brangių 
moteriškų rūbų krautuvėlės užėmė antikvariatų vietą. Įrašų 
parduotuvės atsirado vietoj batsiuvio, Dolcis užleido vietą 
Mary Ouant. „Išvyk dviem savaitėms atostogų ir negali būti 
tikras, kad grįžęs viską rasi taip pat, kaip palikai“, - liūdnai 
mąstė. 

Nuo šaligatvių į kelią pasipylė minios žmonių. Vieni tikė- 
josi paspoksoti, kiti - kad spoksos į juos. Norai priklausė nuo 
amžiaus. Praeidamas pro pirmąją įrašų parduotuvę Adamas 
negalėjo išvengti nepasiklausęs I Want to Hold Your Hand“, 
šie garsai sklido iš visų pusių. 

Kai Adamas atėjo iki Slouno aikštės, pasaulis beveik buvo 
sugrįžęs į normalias vėžes - Piteris Džonsas, V. H. Smitas ir 
Londono metro. Kiekvieną kartą atėjęs į aikštę prisimindavo 


žodžius, kuriuos taip dažnai virtuvėje dainuodavo mama: 


„Pavaišinsi visus (ledais ar mėsa), 
Giminės ir draugus. 
Baisiai isalkus minia, ir štai jie jau čia, 


Slouno aikštėje, Pietų Kensingtono stotyje.“ 


* Garsi grupės „The Beatles“ daina. 

Sumokėjo šilingą už bilietą į Padingtoną ir įsitaisęs pustuš- 
čiame vagone dar kartą permąstė savo planą. Atsidūręs gryna- 
me Padingtono ore vėl pasitikrino gatvės pavadinimą. Įsitiki- 
nęs krypties teisingumu, paėjėjo iki pirmojo spaudos kiosko 
Kreiveno kelyje ir pasiklausė kelio į Kreiveno Terasą. 

— Ketvirtas kelias į kairę, bičiuli, - atsakė parduotuvės savi- 
ninkas net nepakėlęs akių nuo krūvos Radio Times, ant kurių 
pieštuku rašė pavardes. Adamas padėkojo ir po kelių minučių 
jau stovėjo trumpo įvažiavimo gale prie ryškaus žaliai geltono 
ženklo: „Krikščioniško vokiečių jaunimo asociacija. 

Atidarė vartus, taku nuėjo prie durų ir pasitikinčiai žengė 
vidun. Prieškambaryje jį sustabdė budėtojas: 

— Kuo galėčiau padėti, pone? 

Adamas nutaisė perdėtai karišką toną ir paaiškino ieškąs 
jaunuolio Hanso Kramerio. 

— Nesu apie jį girdėjęs, pone, - atpažinęs pulko kaklaraištį, 
vos susilaikė neatsistojęs. Pažvelgė į ant stalo gulinčią knygą. 

- Jis neužregistruotas, - nuo cigarečių parudavusiu nykš- 
čiu perbraukė per vardų sąrašą. - Kodėl jums nepažiūrėjus 
žaidimų kambario laukiamajame? — mostelėjo pirštu į duris 
dešinėje. 

— Ačiū, — padėkojo Adamas tuo pačiu manieringu tonu. 
Tvarkingai perėjo koridorių ir sukamąsias duris, kurių apačia 
buvo be dažų, galima numanyti, kad jas daug dažniau paspir- 
davo koja, negu pastumdavo. Apžvelgė kambarį. Keletas stu- 
dentų išsidrėbę skaitė vokiškus laikraščius ir žurnalus. Ada- 
mas abejojo, kur galėtų pradėti. Pagaliau pastebėjo stropiai 
atrodančią merginą, kampe įnikusią į Zž2e žurnalą. Iš viršelio 


žvelgė Brežnevo veidas. Adamas priėjo ir atsisėdo šalia mergi- 

nos. Ji skersom pažvelgė į Adamą, stebėdamasi oficialia jo ap- 
ranga. Jis palaukė, kol mergina padės laikraštį, tada paklausė: 

— Svarstau, ar galėtum man padėti. 

— Kaip? — truputėlį baimingai pasiteiravo mergina. 

— Man tik reikia kai ką išversti. 

Atrodė, kad jai palengvėjo. 

— Pažiūrėsiu, ar galiu padėti. Ar ką nors atsinešėte? 

— Taip, tikiuosi, kad nebus per sunku, - kalbėjo Adamas. Iš 
vidinės kišenės išėmė voką ir ištraukė pirmąją Gėringo laiško 
pastraipą. 

Voką įsidėjo atgal į kišenę, pasiėmė užrašų knygelę ir viltin- 
gai laukė. Jautėsi kaip pradedantysis reporteris. 

Ji perskaitė pastraipą du ar tris kartus, atrodė abejojanti. 

— Ar kas nors negerai? 

— Ne visai, — atsiliepė susikaupusi žiūrėdama į priešais ją 
gulinčius žodžius. - Tai tik šiek tiek senoviška, man gali ne- 
pavykti perteikti tikslios prasmės. 

Adamas atsiduso su palengvėjimu. 

Ji lėtai pakartojo kiekvieną sakinį, iš pradžių vokiškai, pas- 
kui angliškai, tarsi norėdama ne tik išversti, bet ir pajusti sa- 
kinių prasmę. 

— Per paskutiniuosius... praėjusius metus mes šiek tiek pa- 
žinome vienas kitą... ne, ne, - pasitaisė, - gana gerai. 

Adamas užsirašinėjo kiekvieną merginos išverstą žodį. 

— Jūs niekada nemaskavote - galbūt geriau tiktų „neslėpė- 
te“, - pridūrė, - savo antipatijos nacionalsocialistų partijai. 

Ji pakėlė akis ir atidžiai pažiūrėjo į Adamą. 

— "Tai iš knygos, - patikino Adamas. Neatrodė, kad mergi- 
na patikėjo, bet tęsė. 


Garbės reikalas 63 


— Bet jūs kiekvieną kartą... ne, visą laiką elgėtės mandagiai 
kaip karininkas ir džentelmenas. 

Mergina dar labiau sutrikusi pakėlė akis, ne - tai buvo pa- 
skutinis žodis. 

— Ar čia viskas? — pasitikslino. - Nėra jokios prasmės, tu- 
rėtų būti daugiau. 

— Ne, tai viskas, - užtikrino Adamas, skubiai pasiimdamas 
popieriaus lapą. - Ačiū, - pridūrė, - labai miela, kad pagel- 
bėjai. 

Paliko merginą, jam palengvėjo, kai pamatė, jog ši nuolan- 
kiai gūžtelėjo pečiais ir grįžo prie savo Time. Adamas nuėjo 
ieškoti žaidimų kambario. 

Atidaręs duris pamatė vaikiną su pasaulio taurės marški- 
nėliais ir zomšos šortais, jis apatiškai mušinėjo stalo teniso 
kamuoliuką. 

— Norėtum pažaisti? — paklausė berniukas, visiškai netu- 
rėdamas vilties. 

- Žinoma, - sutiko Adamas, nusivilko švarką ir nuo stalo 
galo pasiėmė raketę. Dvidešimt minučių Adamas turėjo žaisti 
lygiai, kad užsitikrintų pralaimėjimą 18-21, 12-21, 17-21. 
Pasiėmęs švarką, pasveikino varžovą, jautėsi užsitikrinęs jau- 
nuolio pasitikėjimą. 

— Puikiai kovojai, - įvertino vokietis, - gerai pažaidžiau. 

Adamas priėjo prie stalo gale stovinčio vaikino. 

— Svarstau, gal galėtum man šiek tiek padėti, - prakalbo. 

— Dėl kairiojo smūgio? — paklausė jaunuolis.. 

— Ne, ačiū. Man reikia iš vokiečių kalbos išversti kelis sa- 
kinius, - padavė viduriniąją laiško pastraipą. Ir vėl būsimasis 


vertėjas buvo sutrikęs. 

— Čia iš knygos, taigi gali atrodyti ištraukta iš konteksto, — 
neįtikinamai paaiškino Adamas. 

— Gerai, pabandysiu. - Vaikinui pradėjus studijuoti pas- 
traipą, į žaidimų kambarį įėjo mergina, išvertusi pirmąją dalį. 
Artinosi prie jų. 

— Sunku suprasti, aš nelabai koks vertėjas, - paaiškino jau- 
nuolis, - manau, mano merginai geriau sekasi. Paprašysiu jos. 
Liebling, kannst Du dies fūr den Herrn ins Englische?* 

Nė nežvilgtelėjęs į Adamą, perdavė antrąją pastraipą mer- 
ginai. Ši tuojau pat pareiškė: 

— Sakiau, kad turėjo būti daugiau. 

— Ne, ne, nesivargink, - atsisakė Adamas ir ištraukė tekstą 
merginai iš rankų. Atsisuko į vaikiną ir ištarė: 

— Ačiū už žaidimą. Atsiprašau, kad sutrukdžiau, - skubiai 
išėjo į koridorių ir pasuko durų link. 

— Ar radote jį, pone? 

— Radau? - perklausė Adamas. 

— Hansą Kramerį, - patikslino budėtojas. 

— Ak, taip, ačiū, - atsiliepė Adamas. Pasisukęs išeiti paste- 
bėjo, kad jaunuolis su mergina seka jam iš paskos. 

Adamas išbėgo taku ir sustabdė pravažiuojantį taksį. 

— Kur? - pasiteiravo vairuotojas. 

— Į Karališkąjį Klivlando viešbutį. 

— Bet jis čia pat - už kampo. 

— Žinau, — atsakė Adamas, - bet aš vėluoju. 

— Darykite, kaip patinka, pone, - nusileido vairuotojas, — 
pinigai jūsų. 


* Mieloji, ar negalėtum ponams išversti į anglų kalbą? (vok. ). 

Važiuodamas taksi automobiliu, Adamas per galinį langą 
matė savo stalo teniso varžovą, kalbantį su budėtoju. Mergina 
stovėjo šalia ir rodė į taksi automobilį. 

Adamas atsipalaidavo tik automobiliui pasukus už kampo, 
kai jie dingo iš akiračio. 

Nepraėjus nė minutei, taksi privažiavo prie Karališkojo 
Klivlando. Adamas padavė vairuotojui pusę kronos ir laukė 
grąžos. Tada prasistūmė pro sukamąsias viešbučio duris ir ke- 
letą minučių palaukęs grįžo ant šaligatvio. Pažiūrėjo į laikrodį: 
dvylika trisdešimt. Neabejotinai pakaks laiko priešpiečiams 
iki pokalbio Užsienio reikalų ministerijoje. Skubiu žingsniu 
perėjo Beisvoterio kelią ir pasuko į parką, žinojo, kad neras 
jokio baro, kol neateis į Naitsbridžą. 

Adamas prisiminė stalo teniso varžybas. „Po velnių, - gal- 
vojo, - turėjau jį sutriuškinti. Bent jau būtų turėjęs apie ką 


pagalvoti. 
<o> 


Romanovas perbėgo akimis keturiolikos bankų sąrašą. 
Buvo tikimybė, kad viename jų yra caro ikona, bet pavadini- 
mai nieko nesakė. Tai kitas pasaulis, suprato, tad reikės eks- 
perto patarimo. 

Atsirakino viršutinįjį stalčių ir peržvelgė raudonąją knygą, 
kurią turėjo tik aukščiausiojo rango KGB karininkai. Keičian- 
tis režimui daugelis vardų buvo užbraukti ir parašyti nauji. Bet 
Aleksejus Andrejevičius Poskonovas beveik dešimtmerį išliko 
Nacionalinio banko prezidentas, tik Užsienio reikalų sekre- 


torius Gromyka buvo ilgiau ištarnavęs savo įstaigoje. Roma- 

novas surinko numerį ir paliepė asmenine linija sujungti su 
Gosbanko valdytoju. 

Po kurio laiko linijoje pasigirdo balsas: 

— Drauge Romanovai, kuo galėčiau pasitarnauti? 

— Skubiai turiu jus pamatyti, - pareiškė Romanovas. 

— Tikrai, — iš kito laido galo gergždžiantis balsas neatrodė 
sužavėtas. Romanovas girdėjo verčiant lapus. 

— Galėčiau antradienį, sakykime, pusę dvylikos. 

— Jau sakiau, kad tai skubu, - pakartojo Romanovas, - su- 
siję su valstybės reikalais, kurie negali laukti. 

— Mes, valstybės bankininkai, irgi turime keletą savų rei- 
kalų, nors jus tai ir stebintų, — pasigirdo negailestingas balsas. 
Romanovas susitvardė ir palaukė. Vėl buvo vartomi pusla- 
piai. 

— Na, manau, kad galėčiau jus įterpti šiandien, be penkioli- 
kos ketvirtą, penkiolikai minučių, - nusileido bankininkas. — 
Bet perspėju, kad ketvirtą turiu seniai sutartą susitikimą. 

— Tada be penkiolikos ketvirtą, - sutiko Romanovas. 

— Mano kabinete, - patikslino Poskonovas. Telefonas iš- 
sijungė. 

Romanovas garsiai nusikeikė. Kodėl kiekvienas nori įrodyti 
savo drąsą prieš KGB? Pradėjo užsirašinėti klausimus, kuriuos 
reikės pateikti, kad jo planas pradėtų veikti. Negalėjo švaistyti 
nė vienos iš jam paskirtų penkiolikos minučių. Po valandos 
paprašė pasimatyti su KGB vadu. Šį kartą laukti nereikėjo. 

— Bandysime su kapitalistais žaisti jų pačių žaidimą? - pa- 
sitikslino Zaborskis, kai Romanovas išdėstė savo ketinimus. — 


Būk atsargus, jie žaidžia daug ilgiau negu mes. 

— Suprantu, - sutiko Romanovas, - bet jeigu ikona yra Va- 
karuose, man lieka mažytė galimybė, kuria būtinai pasinau- 
dosiu, kad mano rankos ją pasiektų. 

— Galbūt, — svarstė vadas, - bet dėl tavo pavardės toks po- 
žiūris gali būti klaidingai suprastas. 

Romanovas žinojo, kad geriau nenutraukti stojusios tylos. 

— Nesijaudink, suteiksiu tau visokeriopą paramą. Nors nie- 
kada iki šiol nebuvau gavęs tokio prašymo. 

— Ar galiu sužinoti, kodėl ikona tokia svarbi? - pasiteiravo 
Romanovas. 

KGB vadas suraukė antakius. 

— Neturiu įgaliojimų atsakyti į šį klausimą, bet kadangi 
draugo Brežnevo domėjimasis menu gerai žinomas, manau, 
kad sugebėjai suvokti, jog ieškome ne paties paveikslo. 

„Kokią paslaptį gali saugoti paveikslas? - svarstė Romano- 
vas ir nusprendė paspausti: 

— Svarsčiau, jeigu... 

KGB vadas ryžtingai papurtė galvą. „Pasiklausymo apara- 
tai neturi akių, - primetė Romanovas, - bet tu kažką žinai, 
taip?“ 

Vadas pakilo nuo kėdės ir nuėjęs prie sienos nuplėšė kalen- 
doriaus lapelį. 

— Liko tik dešimt dienų prakeiktam daiktui surasti, — iš- 
tarė. — Generalinis sekretorius įprato skambinti man pirmą 
valandą kiekvieną naktį. 

— Pirmą valandą? - pasitikslino Romanovas įsitraukdamas 
į žaidimą. 

— Taip, jie sako, kad vargšas žmogus negali užmigti, - kal- 


bėjo grįždamas prie stalo. — Laikui bėgant visi suprasime — 

galbūt net tu, Romanovai, galbūt net anksčiau, negu tikiesi, 
jeigu tik nesiliausi klausinėjęs, — ironiškai nusišypsojo savo 
jaunajam kolegai. 

Romanovas po kelių minučių išėjo iš vado kabineto, grįžo į 
savąjį ir peržvelgė klausimus, į kuriuos turės atsakyti Gosbanko 
valdytojas. Negalėjo išvengti nuolatos atitraukiančių minčių 
apie tokio mažyčio paveikslėlio reikšmingumą, bet pripažino, 
kad turi sutelkti pastangas jo paieškoms, galbūt tada ir paslap- 


tis taps akivaizdi. 
<o> 


Romanovas atėjo prie Neglinajos 12 pastato laiptų pusę 
keturių. Žinojo, jog prireiks daugiau nei paskirtųjų penkioli- 
kos minučių, kad gautų atsakymus į visus klausimus. Jis tikėjo- 
si, kad Poskonovas sutiks tuojau pat su juo pasimatyti. 

Prisistatė registracijoje, uniformuotas sargybinis plačiais 
marmuro laiptais palydėjo į antrąjį aukštą, čia jau laukė ir pa- 
sveikino Poskonovo sekretorius. Palydėjo į laukiamąjį. 

— Pranešiu banko valdytojui, kad jūs jau atvykote, drauge 
Romanovai, — pradingo savo kabinete. 

Romanovas nekantriai vaikštinėjo pirmyn atgal mažyčia- 
me laukiamajame, bet sekretorius nesugrįžo, kol laikrodžio 
rodyklės nesudarė tiesios linijos. Be dešimt keturios Romano- 
vą palydėjo į valdytojo kabinetą. 

Jaunąjį majorą akimirką pribloškė tviskanti kabineto pra- 
banga. Ilgos raudono aksomo užuolaidos, marmuro grindys, 


subtilūs prancūziški baldai, jo manymu, būtų visiškai tikę 

Anglijos banko valdytojo kabinetui. Romanovui jau nebe 
pirmą kartą buvo priminta, kad pinigai tebėra pats svarbiau- 
sias dalykas pasaulyje — netgi komunistiniame. Žiūrėjo į seną 
susikūprinusį žmogų, retėjančiais žilais plaukais ir tankiais 
nukarusiais ūsais, kuris kontroliuoja valstybės pinigus. Buvo 
kalbama, kad jis žino kiekvienos šeimos paslaptį. „Visų, bet 
ne mano“, - galvojo Romanovas. Languotas jo kostiumas ti- 
kriausiai buvo pasiūtas prieš revoliuciją ir, ko gero, vėl galėtų 
būti „madingas“ Londono Kingsroude. 

— Kuo galėčiau padėti, drauge Romanovai? — atsidusda- 
mas pasiteiravo bankininkas, tarsi kreiptųsi į įkyrų klientą, 
prašantį nedidelės paskolos. 

— Skubiai reikalauju šimto milijonų Amerikos dolerių ver- 
tės aukso luito, - monotoniškai pranešė. 

Nuobodžiaujanti valdytojo išraiška staiga pasikeitė. Jis iš- 
raudo ir atsilošė kėdėje. Kelis kartus trumpai, aštriai įkvėpė, 
atsidarė stalčių, išsitraukė kvadratinę dėžutę ir išsiėmė didelę 
baltą tabletę. Praėjo ištisa minutė, kol jis vėl atrodė ramus. 

— Ar jums pasimaišė protas? - pasidomėjo senis. - Nenu- 
rodęs priežasties prašotės priimamas, įpuolate į mano kabi- 
netą ir be jokio paaiškinimo reikalaujate, kad jums įteikčiau 
šimtą milijonų Amerikos dolerių auksu. Dėl kokios priežas- 
ties pateikiate tokį absurdišką prašymą? 

— Tai valstybės reikalas, - pareiškė Romanovas, - bet jeigu 
jūs teiraujatės, ketinu padėti lygias sumas daugelyje Šveicari- 
jos bankų. 

— Kieno įgaliotas jūs pateikiate tokį sumanymą? — lygiu 
balsu pasiteiravo bankininkas. 

— Partijos generalinio sekretoriaus. 

— Keista, — svarstė Poskonovas, - matausi su Leonidu Ilji- 
čiumi bent kartą per savaitę, bet jis man nė neužsiminė, - pa- 
žiūrėjo į bloknotą stalo viduryje, - kad majoras Romanovas, 
vidutinio rango, - pabrėžė žodžius, - KGB karininkas pateiks 
tokį drastišką reikalavimą. 

Romanovas žengė pirmyn, pakėlė šalia Poskonovo esančio 
telefono ragelį ir ištiesė jam: 

— Kodėl jums pačiam nepaklausus Leonido Iljičiaus ir ne- 
sutaupius mūsų laiko? - įžūliai pastūmė telefoną prie banki- 
ninko. Poskonovas pažvelgė į jį, pakėlė telefono ragelį ir pri- 
sispaudė prie ausies. Romanovas pajuto tokią įtampą, kurią 
jausdavo tik mūšio lauke. 

Iš linijos sklido balsas: 

— Skambinote, drauge valdytojau? 

— Taip, — atsiliepė senis, - atšauk ketvirtos valandos su- 
sitikimą ir prižiūrėk, kad manęs niekas netrukdytų, kol išeis 
majoras Romanovas. 

— Taip, drauge valdytojau. 

Poskonovas perkėlė telefoną, netaręs daugiau nė žodžio, 
pakilo nuo stalo ir perėjo į Romanovo pusę. Palydėjo jaunuo- 
lį į patogų krėslą tolimoje kambario pusėje prie erkerio, pats 
atsisėdo priešais. 

— Pažinojau jūsų senelį, - prabilo ramiu, dalykišku balsu, — 
kai jį sutikau, buvau jaunesnysis prekybos tarnautojas. Tik 
baigiau mokyklą, bet jis elgėsi sa manimi labai maloniai, nors 
buvo toks pat nekantrus, kaip ir jūs. Manau, dėl to jis tapo 
geriausiu prekiautoju kailiais Rusijoje, bet blogiausiu pokerio 


žaidėju. 

Romanovas nusijuokė. Jis niekada nepažinojo savo senelio, 
o keletas knygų, kuriose buvo apie jį rašoma, seniai sunaikin- 
tos. Jo tėvas atvirai kalbėjo apie senelio turtą ir užimtą padėtį, 
o tai valdžiai suteikė įrankius jį sunaikinti. 

— Prašyčiau atleisti už mano smalsumą, majore, bet jeigu 
turiu duoti šimtą milijonų dolerių auksu, norėčiau žinoti, kur 
jie bus išleisti. Maniau, tik CŽV pateikia tokių išlaidų sąskai- 
tas be jokio paaiškinimo. 

Romanovas dar kartą nusijuokė. Paaiškino valdytojui, 
kaip jie sužinojo, kad caro ikona buvo klastotė, o jam iškelta 
užduotis surasti originalą. Pabaigęs pasakojimą pateikė ketu-- 
riolikos bankų sąrašą. Bankininkas atidžiai studijavo sąrašą, 
kol Romanovas bendrais bruožais nupasakojo savo siūlomų 
veiksmų planą atskleisdamas, kaip pinigai nepaliesti tuojau 
pat grįš atgal, kai tik pavyks nustatyti, kur yra ikona. 

— Argi įmanoma, kad viena mažytė ikona būtų tokia svarbi 
valstybei? — garsiai nusistebėjo Poskonovas tarsi Romanovo 
jau nebūtų kambaryje. 

- Neturiu supratimo, - sąžiningai prisipažino Romanovas 
ir informavo apie paieškos rezultatus. | 

Kai Romanovas baigė, iš priešais stovinčio krėslo pasigirdo 
irzlus murmėjimas. 

— Gal man būtų leista pasiūlyti alternatyvą jūsų planui? 

— Prašom siūlyti, - su palengvėjimu atsiliepė Romanovas, 
bankininkas bendradarbiaus. 

— Ar rūkote? — pasiteiravo bankininkas, iš kišenės išsi- 
traukdamas „Dunhill“ cigarečių pakelį. 

— Ne, - atsakė Romanovas, jo antakiai pakilo pamačius 


raudoną dėžutę. 

Senis prisidegė cigaretę. 

— Tas kostiumas taip pat ne Maskvoje siūtas, - pareiškė ro- 
dydamas cigarete į Romanovą. - Dabar prie reikalo - nesivar- 
žykite mane pataisyti, jeigu neteisingai supratau kai kuriuos 
jūsų reikalavimus. Jūs įtariate, kad viename iš tų keturiolikos 
Šveicarijos bankų, - valdytojas smiliumi pastukseno į sąra- 
šą, — yra laikoma originali caro ikona. Dėl to norite, kad aš į 
kiekvieną banką padėčiau dideles sumas auksu vildamasis, jog 
tai jums tuojau pat padės prieiti prie šeimos galvos arba valdy- 
tojo. Tada, jei jie pažadės su jumis bendradarbiauti, valdytojui 
pažadėsite leisti kontroliuoti visą šimtą milijonų? 

— Taip, - patvirtino Romanovas. - Papirkimas visada buvo 
suprantamas Vakarams. 

— Pasakyčiau „naivu“, jei nebūčiau pažinojęs jūsų senelio. 
Jeigu sąžiningai, tai jis užsidirbo milijonus rublių, o ne aš. Vis 
dėlto, kokia suma, jūsų manymu, yra didelė stambiajam Švei- 
carijos bankui? 

Romanovas svarstė klausimą. 

— Dešimt milijonų, dvidešimt milijonų? 

— Maskvos Nacionaliniam bankui galbūt, - atsakė Posko- 
novas. - Bet kiekvienas bankas, su kuriuo ketinate turėti rei- 
kalų, turi keletą klientų, kurių kiekvieno indėlis viršija šimtą 
milijonų. 

Romanovas nepajėgė nuslėpti nuostabos. 

— Pripažįstu, — tęsė valdytojas, - didžiai gerbiamas mūsų 
generalinis sekretorius nė kiek ne mažiau nustebo, kai prieš 
keletą metų jam pateikiau šiuos faktus. 

— Tada man reikės tūkstančio milijonų? - paklausė Roma- 


novas. 

— Ne, ne, ne. Turime rasti kitokį sprendimą. Pasiūlydamas 
triušio troškinį nepagausi brakonieriaus. 

- Jei šveicarų nedomina siūlomos didžiulės pinigų sumos, 
kas tuomet jiems svarbu? 

— Paprasta užuomina, kad jų bankas bus panaudotas nusi- 
kalstamiems tikslams, - paaiškino valdytojas. 

— Bet kaip... - pradėjo Romanovas. 

— Leiskite paaiškinti. Teigiate, kad caro ikona, kabanti 
Žiemos rūmuose, - ne originalas, o kopija. Gera kopija nu- 
tapyta dvidešimtojo amžiaus rūmų dailininko, bet vis dėlto 
kopija. Galima visiems keturiolikai bankų asmeniškai paaiš- 
kinti, kad po išplėstinės paieškos turime pagrindo teigti, jog 
viena brangiausių valstybės vertybių buvo pakeista kopija, ir 
manoma, kad originalas saugomas jų banke. Nenorėdami su- 
kelti diplomatinio skandalo — kiekvienas Šveicarijos bankas 
stengiasi to išvengti bet kokia kaina - galbūt būdami suinte- 
resuoti gerais santykiais pasvarstytų galimybę patikrinti savo 
saugyklose daiktus, apie kuriuos nesiteirauta daugiau nei dvi- 
dešimt metų. 

Romanovas žvelgdamas tiesiai į senąjį vyrą suvokė, kodėl 
jis išgyveno kelis valymus. 

— Turiu jūsų atsiprašyti, drauge Poskonovai. 

— Ne, ne, kiekvienas mūsų turi savo įgūdžių. Esu tikras, 
kad jūsų pasaulyje pasimesčiau lygiai taip pat, kaip jūs mūsiš- 
kiame. Dabar, jei leistumėte, susisiekčiau su visų keturiolikos 
bankų valdytojais ir papasakočiau tiesą. Visada privalau teikti 
tokią paslaugą. Nors kolegos nėra informuoti, kad aš įtariu, 


jog caro ikona yra būtent jy banke, dauguma jų nenorės sau- 

goti šedevro, jeigu patikės, jog taip elgdamiesi nusikalsta su- 
vereniai valstybei. 

— Norėčiau pabrėžti, kad tai labai skubu, - priminė Ro- 
manovas. 

- Visai kaip senelis, - pakartojo Poskonovas. - Tebūnie. 
Jeigu pavyks rasti, pasikalbėsiu su visais šiandien. Vienas pri- 
valumų prieš likusį pasaulį, kad jie pabunda vėliau už mus. 
Galite būti tikras, kad pranešiu jums tą pačią akimirką, kai tik 
turėsiu kokių nors naujienų. 

— Ačiū, — padėkojo Romanovas, pakildamas išeiti, - labai 
padėjote. - Norėjo, kaip įprasta, pridurti, kad informuos savo 
vadą, bet suvokė, kad seniui tai nė velnio nerūpi. 

Gosbanko valdytojas uždarė duris, nuėjo prie erkerio ir ste- 
bėjo Romanovą, bėgantį banko laiptais žemyn prie laukian- 
čio automobilio. „Nebūčiau tau davęs šimto milijonų dolerių 
auksu, nors ir pats generalinis sekretorius būtų liepęs, - mąstė 
valdytojas. - Abejoju, ar šiuo metu saugyklose yra likę bent 
dešimt milijonų dolerių auksu. Generalinis sekretorius jau 
įsakė kiekvieną laisvą unciją nuskraidinti į Niujorko banką. 
Jo gudrybė buvo taip sumaniai užslėpta, kad CŽV apie in- 
dėlį sužinojo per valandą. 700 milijonų dolerių auksu sunku 
nuslėpti net Amerikoje. Bandžiau jam pasakyti“ Valdytojas 
stebėjo nuvažiuojantį Romanovo automobilį. „Žinoma, jei 
tu, kaip tavo senelis, skaitei Washington Post ir Pravda, jau tu- 
rėjai apie tai žinoti. Sugrįžęs prie stalo patikrino keturiolikos 
bankų pavadinimus. Akimirksniu suprato, kuriems bankams 


reikia skambinti. 

Adamas išėjo iš Tatersolo tavernos Kingsbridžo Gryn gat- 
vėje, pro Haid Parko viešbutį nuėjo Karališkojo Temzės jacht- 
klubo link. Vieta Užsienio reikalų ministerijos organizuoja- 
mam pokalbiui atrodė keista, bet iki šiol viskas, kas susiję su 
prašymu, buvo kažkaip paslaptinga. 

Atėjo keliomis minutėmis per anksti, prie durų pasiklausė 
Karališkojo jūrų laivyno atsargos seržanto, kur vyksta pokal- 
biai. 

— Šeštame aukšte, pone. Liftas kampe, — parodė priešais 
save, - informuokite registratorę. 

Adamas nuspaudė mygtuką, palaukė lifto. Staigiai atsivėrė 
durys, jis žengė vidun. Maždaug jo amžiaus, akiniuotas nutu- 
kęs vyras, atrodo, neatsisakantis trečios jokio patiekalo porci- 
jos, palengva įžengė iš paskos. Adamas nuspaudė šeštąjį myg- 
tuką, tačiau kelionės metu nė vienas vyrų nepratarė nė žodžio. 
Didelis žmogus išlipo iš lifto priešais Adamą. 

— Mano pavardė Vainraitas, —- pranešė merginai registra- 
tūroje. 

— Taip, pone, - patikrino mergina, - jūs truputėlį per anks- 
ti, bet prisėskite, — parodė į kėdę kampe, tada nukreipė akis į 
Adamą ir nusišypsojo. 

— Skotas, — prisistatė. 

— Taip, pone, - pakartojo referentė, - gal prisijungtumėte 
prie kito džentelmeno? Su jumis tuojau pasikalbės. 

Adamas nuėjo, pasiėmė Pynch ir atsisėdo šalia Vainraito. 


Šis jau sprendė Te/egrapb kryžiažodį. 

Adamui greitai pabodo sklaidyti nesibaigiančias Punch 
problemas, todėl atidžiai pažvelgė į Vainraitą. 

— Galjūs kalbate vokiškai? — staiga paklausė Adamas, atsi- 
sukdamas į kitą kandidatą. 

— Vokiškai, prancūziškai, itališkai ir ispaniškai, - pakelda- 
mas akis atsakė Vainraitas, - manau, kad dėl to man pavyko 
taip toli nueiti, - kažkaip pasipūtusiai pridūrė. 

— Gal galėtumėte man išversti pastraipą iš vokiško laiško? 

— Mielai, bičiuli, - sutiko Adamo kompanionas, nusiimda- 
mas nuo nosies storo stiklo akinius ir laukdamas, kol Adamas 
ištrauks iš voko viduriniąją laiško pastraipą. 

— Leiskite pažiūrėti, - kalbėjo Vainraitas, paimdamas po- 
pieriaus lapelį ir užsidėdamas akinius. 

— Tai bent iššūkis. Bičiuli, gal tu iš apklausiančiųjų koman- 
dos? 

— Ne, ne, —- šypsodamasis patikino Adamas. — Aš lygiai 
toks pat kaip ir jūs, tik nekalbu nei vokiškai, nei prancūziškai, 
nei itališkai, nei ispaniškai. 

Atrodė, Vainraitas atsipalaidavo. 

— Leiskite pažiūrėti, - pakartojo. Adamas iš vidinės kiše- 
nės išsiėmė mažytę užrašų knygelę. 

— „Per paskutiniuosius metus negalėjote... nepastebėti, kad 
vienas sargybinis reguliariai... reguliariai tiekdavo man, - stai- 
ga patvirtino, - taip, tiekdavo Havanos cigarus. Vienas iš ne- 
daugelio man paliktų, ne - „duotų, ne, vis dėlto geriau „lei- 
džiamų malonumų - nepaisant to, jog esu... įkalintas“. Taip 
būtų tiksliausia, - pridūrė Vainraitas. - „Cigarai pasitarnavo 
ir kitam tikslui“, - akivaizdžiai patenkintas savimi tęsė Vain- 


raitas, — „kadangi juose buvo mažytės kapsulės..: 

— Pone Skotai. 

— Taip, - paklusniai pašokdamas atsiliepė Adamas. 

— Taryba dabar kalbėsis su jumis, - informavo referentė. 

— Ar norite, kad pabaigčiau, kol jie kalbėsis su jumis, bičiu- 
li? - pasiteiravo Vainraitas. 

— Ačiū, - padėkojo Adamas, - jeigu ne per sunku. 

— Daug lengviau negu kryžiažodis, - pridūrė vyrukas, pa- 
likęs neužpildytą langelių formą. 


<o> 


Net ir geriausiais laikais Aleksas Romanovas nebuvo kan- 
trus. O šiuo metu, kai jo viršininkui generalinis sekretorius 
skambina du kartus per dieną, ne patys geriausi laikai. 

Laukdamas Gosbanko valdytojo užklausos rezultatų, dar 
kartą perskaitė ant stalo gulėjusius tyrimo popierius, patikri- 
no naują žvalgybos informaciją, kurią atsiuntė jo agentai. 

Romanovą erzino valdytojo per valandą tikriausiai gautos 
informacijos gabalėliai, bet nepaisydamas laiko stokos, neke- 
tino seniui įkyrėti. 

Tada valdytojas paskambino pars. 

Tokia proga Romanovą nuvežė tiesiai į Neglinają 12, prie 
Valstybinio banko. Po akimirkos buvo palydėtas į puikiais 
baldais apstatytą kambarį. Poskonovas, vilkėdamas vienu tų 
kostiumų, su dar didesniais langeliais, stovėjo prie durų ir lau- 
kė jo. 

— Tikriausiai jaudinotės, kad jus pamiršau, - prabilo Pos- 


konovas, lydėdamas Romanovą prie patogaus krėslo. - Užuot 

švaistęs jūsų laiką, norėjau pranešti gerų naujienų. Kiek prisi- 
rečių pakelį. 

— Ne, ačiū, - atsiliepė Romanovas svarstydamas, ar valdy- 
tojo gydytojas žino, kiek senis rūko. 

Įėjo valdytojo sekretorius, padėjo ant stalo dvi taures, ap- 
šarmojusį butelį ir lėkštę ikrų. 

Romanovas tyliai laukė. 

— Per dvi dienas man pavyko pakalbėti su dvylika bankų 
valdytojų iš jūsų sąrašo, - pradėjo Poskonovas pildamas deg- 

tinę, - bet išvengiau kontaktų su dviem likusiais. 

— Išvengėte? - pakartojo Romanovas. 

— Kantrybės, drauge, - kaip dosnus dėdė nuramino Posko- 
novas. - Jūs gyvensite ilgiau negu aš, taigi, jeigu galima švais- 
tyti kieno nors laiką, tai tik jūsų. 

Romanovas nuleido akis. 

— Išvengiau vieno valdytojo, nes jis Meksikoje moko pre- 
zidentą Ordazą, kaip grąžinti paskolą Chase Manbattan 
bankui, tuo pačiu metu dar daugiau dolerių pasiskolinant 
iš Amerikos banko. Jeigu jam pavyks, turėsiu rekomenduoti 
partijos generaliniam sekretoriui, kad, kai išeisiu į pensiją, 
jam pasiūlytų mano darbą. Antrojo džentelmeno išvengiau 
todėl, kad oficialiai jis Čikagoje baigia Eurobond sandorį su 
Continental Illinois, iš tiesų sa meiluže San Fransiske užsisakė 
viešbučio kambarį. Drauge majore, jaučiu, kad tikrai pritar- 
site, jog mūsų reikalo nepagreitintų, jeigu šiuo delikačiu mo- 
mentu sutrukdytume kurį nors džentelmeną. Pirmasis turi 


pakankamai problemų visai savaitei, o antrojo telefono gali 

būti klausomasi - mes nenorėtume, kad amerikiečiai sužino- 
tų, ko ieškome, taip? 

— Pritariu, - sutiko Romanovas. 

— Gerai. Kol jie kirą savaitę grįš į Šveicariją, turime pakan- 
kamai darbo. 

— Taip, bet ką... - pradėjo Romanovas. 

— Jūsų žiniai, - tęsė Poskonovas, - visi likusieji dvylika val- 
dytojų sutiko bendradarbiauti, o penki jau skambino. Keturi 
pranešė, kad patikrino savo klientų, kurie nebuvo susisiekę 
su banku ilgiau negu dvidešimt metų, turtą, bet nerado nie- 
ko, kas bent iš tolo primintų ikoną. Tiesą sakant, vienas trijų 
kitų direktorių akivaizdoje atidarė nuo 1931-ųjų metų nelies- 
tą dėžę ir rado tik 1929-ųjų metų Zžy/o7 portveino butelio 
kamštį. 

— Tik kamštį? - nustebo Romanovas. 

— Na, 1929-ieji buvo gero vyno metai, - paaiškino valdy- 
tojas. 

— O penktasis? — pasiteiravo Romanovas. 

— Tai, įtariu, gali būti pirmasis mūsų laimėjimas, - kalbėjo 
Poskonovas, rodydamas į priešais gulintį segtuvą. Prieš tęsda- 
mas, dešiniosios rankos smiliumi pasitaisė akinius. 

— Ponas Diteris Bišofas iš Biscboff et Cie banko, - pakėlė 
akis į savo svečią, tarsi Romanovas galėtų atpažinti pavardę, — 
garbingas vyras, su kuriuo daug kartų turėjau reikalų — gar- 
bingas, žinoma, pagal vakarietiškus standartus, — akivaizdžiai 
mėgaudamasis pridūrė valdytojas. - Bišofas surado kai ką, pa- 
liktą banke 1938-aisiais metais. Tai neabejotinai ikona, bet jis 


neturi jokių galimybių sužinoti, ar mes ieškome būtent tos. 

Romanovas susižavėjęs pašoko nuo krėslo. 

— Aš verčiau nuvažiuosiu ir pats pažiūrėsiu, — netvėrė sava- 
me kailyje Romanovas, - galėčiau skristi jau šiandien. 

Valdytojas pamojo jam grįžti atgal į krėslą. 

— Jums tinkamas lėktuvas išskrenda iš Šeremetjevo oro 
uosto tik penkios po pusės penkių. Bet kuriuo atveju jau už- 
sakiau jums dvi vietas. 

— Dvi? - pasitikslino Romanovas. 

— Akivaizdu, kad reikia, jog jus lydėtų ekspertas, jeigu 
apie ikonas neišmanote daugiau negu apie bankininkystę. — 
Poskonovas tęsė: - Be to, leidau sau užsakyti Swissaiy skry- 
dį. Jeigu tik galima išvengti, reikėtų neskraidyti Aeroflotu. 
Jis sistemingai, kiekvienais metais nuo įkūrimo, vykdo vieną 
aviacijos rekordą — nuskristos mylios proporcingos prarastų 
keleivių skaičiui. Bankininkas netiki priešinimusi žinomiems 
sunkumams. Susitariau dėl jūsų susitikimo su ponu Bišofu ry- 
toj dešimtą valandą ryto, jeigu, žinoma, niekas svarbesnis jūsų 
nesulaikys Maskvoje. 

Romanovas nusišypsojo. 

- Iš jūsų bylos sužinojau, kad netarnavote Šveicarijoje, — 
pasakė senis, norėdamas pasirodyti. - Taigi gal rekomenduo- 
čiau, kol būsite Ciuriche, apsistoti S. Gotbard viešbutyje. 
Džekas Pontinis puikiai jumis pasirūpins. Tautybė niekada 
nerūpėjo šveicarams — tik valiuta. Kai mano tyrimas pasistū- 
mės, ir du keliaujantys valdytojai kitą pirmadienį grįš į Šveica- 
riją, nedelsdamas su jumis susisieksiu. Kol kas galiu tik palin- 
kėti sėkmės Ciuriche. 

— Ačiū, - padėkojo Romanovas. — Ar leistumėte pridurti, 


kaip vertinu jūsų kruopštumą? 

— Jaučiu malonumą, drauge, sakykime, kad esu skolingas 
jūsų seneliui už paslaugą, galbūt vieną dieną suprasite, kad 
esate skolingas man, tegu taip ir lieka. 

Romanovas bandė suvokti senio žodžių prasmę. Posko- 
novo veide nebuvo jokios užuominos, taigi išėjo netaręs nė 
žodžio. Leisdamasis plačiais marmuro laiptais, vis svarstė apie 
bankininko žodžius, bet neišsakytos eilutės KGB karininkui 


taip ir liko neaiškios. 
<<) >> 


Kai Romanovas grįžo į Dzeržinskio aikštę, jo sekretorius 
pranešė, kad iš Ciuricho skambino pono Bišofo padėjėjas ir 
patvirtino rytdienos susitikimo su valdytoju laiką. Romano- 
vas paprašė paskambinti $£. Go:bard viešbučio šeimininkui ir 
užsakyti du kambarius. 

— Ir patvirtink mano skrydį su Swissažy, - liepė prieš kop- 
damas du aukštus susitikti su viršininku, kad informuotų apie 
susitikimą su valdytoju. 

— Ačiū Dievui, - buvo pirmieji Zaborskio žodžiai, - likus 
devynioms dienoms, bent jau suteikei peno pokalbiui su gene- 
raliniu sekretoriumi, kai paskambins pirmą valandą nakties. 

Romanovas šypsojosi. 

— Sėkmės, drauge. Mūsų ambasada patenkins kiekvieną 
tavo poreikį. Tikėkime iš visos širdies, kad tau pavyks sugrą- 
žinti šedevrą į Žiemos rūmus. 

— Jeigu jis tame banke, rytoj vakare bus mano rankose, - 
pareiškė Romanovas ir šypsodamasis paliko viršininką. 


Atėjęs į savo kabinetą, rado belaukiančią Petrovą. 

— Kvietėte mane? 
— Taip, važiuojame į Ciurichą. - Romanovas pažvelgė į lai- 
krodį. - Po trijų valandų. Skrydis ir kambariai jau užsakyti. 


— Be abejo, Heyy ir frau Šmitų vardu, - sumurkė meilužė. 


6 SKYRIUS 


Išėjęs iš kabineto, Adamas jautėsi visiškai pasitikintis. Baig- 
damas pokalbį viršininkas pasiteiravo, ar jis kitą savaitę bus 
pasiruošęs visapusiškai medicinos apžiūrai. Adamas atsakė, 
kad net nesugalvotų, kas galėtų sutrukdyti. Nekantraudamas 
laukė galimybės tarnauti britų užsienio tarnyboje. 

Laukiamajame Vainraitas sugrąžino jo popieriaus lapelį. 

— Labai ačiū, - padėkojo Adamas, stengdamasis atrodyti 
abejingas, įsidėdamas į vidinę kišenę, nė nepažvelgė į rezul- 
tatus. 

— Kas ten vyksta? — atsargiai pasiteiravo kompanionas. 

— Jokių sunkumų žmogui, kuris apsiginklavęs vokiečių, 
prancūzų, ispanų ir italų kalbomis, - užtikrino Adamas, - ge- 
riausios kloties. 

— Pone Vainraitai, - pranešė referentė, - taryba dabar kal- 
bėsis su jumis. 

Adamas nusileido liftu į pirmąjį aukštą ir nusprendė eiti 
namo pėsčiomis. Norėjo sustoti prie Viltono aikštės kampo 
ir iš gatvės prekiautojo, kuris, atrodė, nuolatos žvalgosi polici- 
jos, nusipirkti maišelį obuolių. Adamas ėjo mintyse peržvelg- 
damas tarybos klausimus ir savo atsakymus. Nusprendęs, kad 


tai beprasmis užsiėmimas, vis tiek buvo patenkintas, kad po- 


84 JEFFREY ARCHER 


kalbis praėjo gerai. Sustojo taip staiga, kad iš paskos ėjęs žmo- 
gus atsitrenkė į nugarą. Jo dėmesį patraukė ženklas su užrašu: 
„Vokiečių maisto centras“ Šalia durų prie kasos aparato sėdėjo 
patraukli mergina ir šypsojosi, jos akys juokėsi. Adamas įžen- 
gė į parduotuvę ir nuėjo tiesiai prie kasos, net nesistengdamas 
ko nors nusipirkti. 

— Nieko nepirksite? - su švelniu akcentu pasiteiravo mer- 
gina. 

— Ne, bet ruošiausi, - patikino Adamas, - tik svarsčiau, ar 
jūs kalbate vokiškai. 

— Dauguma merginų iš Mainco kalba, - šypsodamasi at- 
sakė. 

— Taip, manau, kad turėtų, - pritarė Adamas, atidžiau įsi- 
žiūrėdamas į merginą. Jai turbūt tik šiek tiek daugiau negu 
dvidešimt, nusprendė Adamas ir tuojau pat susižavėjo jos 
draugiška šypsena bei elgesiu. Žvilgantys tamsūs plaukai di- 
deliu raudonu kaspinu surišti į uodegą. Baltas megztinis ir 
dailus klostuotas sijonas būtų bet kurį vyrą privertę pažvelgti 
į ją dar kartą. Lieknos kojos sulenktos po kėde. 

— Norėčiau žinoti, ar būtumėte tokia maloni ir išverstumė- 
te man trumpą pastraipą? 

— Pabandysiu, - šypsodamasi sutiko. 

Adamas išsiėmė voką su paskutiniąja laiško dalimi ir pada- 
vė merginai. 

— Stilius truputėlį pasenęs, - rimtai paaiškino. - Gali už- 
trukti. 

— Aš eisiu apsipirkti, - patikino Adamas ir lėtai nužings- 
niavo aplink ilgas, prikrautas lentynas. Pasiėmė saliamio, 


parūkytų dešrelių, šoninės ir vokiškų garstyčių. Pakėlęs akis 

pažiūrėjo, kaip sekasi merginai. Iš to, ką matė, suprato, kad jai 
pavyko išversti tik kelis žodžius, nes nuolatos trukdė pirkėjai. 
Praėjo beveik dvidešimt minučių, kai pamatė, kad ji atidėjo 
laišką į šalį. Adamas tučtuojau priėjo prie kasos ir padėjo savo 
pirkinius ant prekystalio. 

— Svaras, du šilingai ir šeši pensai, - suskaičiavo. Adamas 
padavė du svarus, mergina atidavė grąžą ir popierėlį. 

— Manau, čia apytikslis vertimas, bet prasmė aiški. 

— Nežinau, kaip jums dėkoti, - kalbėjo Adamas, kai už jo į 
eilę atsistojo pagyvenusi moteris. 

— Galėtumėte pasikviesti mane ir pasidalyti parūkytomis 
dešrelėmis, - nusijuokė mergina. 

— Puiki mintis, - sutiko Adamas, - gal pavakarieniaukime 
kartu šį vakarą? 

— Aš tik pajuokavau, - teisinosi mergina. 

— O aš rimtai, - nusišypsojo Adamas. Dar vienas žmogus 
atsistojo į eilę, o moteris už jo sunkiai tvardėsi. Adamas nuo 
prekystalio pasičiupo lankstinuką, pasitraukė į parduotuvės 
galą ir pradėjo skubiai rašyti savo vardą, adresą ir telefono nu- 
merį. Palaukė, kol du stovėję pirkėjai susimokės, ir perdavė jai 
„vieną kartą gyvenime pasitaikantį Pers;/ pasiūlymą. 

— Kas tai? - nekaltai paklausė mergina. 

— Viduriniame puslapyje užrašiau savo vardą ir adresą, — 
paaiškino Adamas, - lauksiu jūsų vakarienei apie aštuntą, šį 
vakarą. Bent jau žinote meniu. 

Atrodė, kad ji abejoja. 

— Aš tikrai tik pajuokavau. 

— Nesuvalgysiu jūsų, - pažadėjo Adamas, - tik dešreles. 


Ji pažvelgė į lankstinuką savo rankoje ir nusijuokė. 

— Pagalvosiu. 

Adamas švilpaudamas išėjo į kelią. Blogas rytas, gera diena 
ir galbūt dar geresnis vakaras. 

Sugrįžo į butą kaip tik be penkiolikos šeštą rodomoms 
žinioms. Ponia Gandi, naujoji Indijos ministrė pirmininkė, 
susidūrė su atviru maištu savo kabinete. Adamas svarstė, ar 
Britanijoje moteris kada nors galėtų būti premjere. Anglija 
po pirmųjų mušimų turėjo 117 prieš 7 mušimus, Vest Indijos 
komanda tebebuvo lentelės viršuje. Atsidusęs išjungė televi- 
zorių. Padėjo maistą į šaldytuvą ir nuėjo į kambarį sudėlioti 
visą Gėringo laiško tekstą. Perskaitęs visus lapelius, išsitraukė 
užrašų knygelę ir pradėjo iš eilės nurašinėti vertimą: pirmiau- 
sia „Krikščioniško vokiečių jaunimo asociacijos“ merginos 
pateiktą dalį, paskui Vainraito rankraštį iš knygelės ir paskuti- 
nę laiško dalį, kurią išvertė miela mergina iš Mainco. Atidžiai 


dar kartą perskaitė visą vertimą. 


Niurnbergas, 
1946 m. spalio 15 d. 
Mielas pulkininke, 

per pastaruosius metus gana gerai vienas kitą paži- 
nome. Niekada neslėpėte antipatijos nacionalsocialistų 
partijai, bet visada elgėtės mandagiai kaip karininkas ir 
džentelmenas. Per tuos metus negalėjote nepastebėti, 
kad vienas sargybinis man tiekdavo Havanos cigarus — 
nepaisant įkalinimo, man buvo leistas šis malonumas. 
Cigarai tarnavo dar ir kitam tikslui, nes kiekviename 
buvo mažytė nuodų kapsulė. Žinojimo, kad apgausiu 

budelį, pakako, jog išgyvenčiau teismo procesą. 

Tik apgailestauju, kad jūs, karininkas, atsakingas už 
sargybą, tuo metu, kai aš numirsiu, galbūt turėsite atsa- 
kyti už tai, ko nepadarėte. Norėdamas šiek tiek pataisyti 
situaciją, Emanuelio Rozenbaumo vardu įdedu doku- 
mentą, kuris padės jums išvengti bet kokių finansinių 
sunkumų ateityje. 

Jums tik reikės... 


— Ar kas nors yra namuose? - šūktelėjo Lorensas. Adamas 
skubiai sulankstė popierėlius, priėjęs prie knygų spintos pa- 
dėjo juos šalia originalo Biblijoje. Po sekundės Lorensas įkišo 
galvą pro duris. 

— Prakeiktas eismas, - linksmai nusikeikė Lorensas. - Ne- 
galiu sulaukti, kol mane paskirs banko valdytoju ir gausiu tą 
prabangų butą viršuje, jau nekalbant apie vairuotoją ir bend- 
rovės automobilį. 

Adamas nusijuokė. 

— Mielasis, dar viena sunki diena biure? — paerzino, prieš 
ateidamas į virtuvę. Adamas pradėjo iš šaldytuvo traukti mais- 
tą. 

- Spėlioju, kas ateis vakarienės, - susidomėjo Lorensas, pa- 
matęs iš šaldytuvo traukiamus gardumynus. 

— Gana patraukli vokietaitė, tikiuosi, - atsakė Adamas. 

„— Kodėl sakai „tikiuosi“? 

— Na, negalėčiau sakyti, kad oficialiai pakviečiau, taigi ne- 
žinau, ar ji pasirodys. 

— Tokiu atveju aš irgi galėčiau pasisukioti aplinkui, jeigu ji 


tave atstumtų, padėčiau viską suvalgyti. 


88 JEFFREY ARCHER 


— Ačiū už pasitikėjimą, bet manau, kad atėjo laikas tau 
dingti ar apsimesti mirusiu. Beje, kaip Karolina? — pasiteira- 
vo Adamas. 

— Karolina — vakarykštė mergina, sakė didžiai gerbiamas 
Haroldas Vilsonas*. Kur sutikai savo gpidiges Frūulein?** 

- Ji dirba maisto parduotuvėje Naitsbridže. 

— Suprantu. Dabar jau nusileidome iki pardavėjų. 

— Tiesą sakant, net nežinau, kokia ji, ar kuo vardu, - kal- 
bėjo Adamas, - bet tikiuosi šį vakarą sužinoti. Kaip sakiau, 
turėtum išnykti. 

— Natūrlich. Kaip matai, jeigu reikės ką nors išversti, galėsi 
kreiptis mano pagalbos. 

— Tik padėk vyną į šaldytuvą ir padenk stalą. 

— Argi tokių gerų manierų vyrui daugiau nebus patikėta 
jokių rimtų darbų? - kikeno Lorensas. 

Kai išmušė aštuonias, stalas buvo padengtas, Adamas už- 
kaitė virti dešreles. Pusę devinių jie abu liovėsi apsimetinėti, 
ir Adamas pateikė dvi lėkštes dešrelių, saliamio su salotomis, 
keptomis bulvėmis ir raugintų kopūstų padažu. Nusirišo 
stuobrio prijuostę ir pakabinęs ją už virtuvės durų atsisėdo 
priešais Lorensą, šis jau pilstė vyną. 

— Ak, mein liebes Mūdchen**", žaviai atrodai su šiuo Harris 
tvido švarkeliu, - pliurpė Lorensas pakeldamas taurę. 

Adamas jau ruošėsi atsilyginti jam daržovių šaukštu, kai 
pasigirdo garsus beldimas į duris. Abu vyrai dėbtelėjo vienas į 

* Haroldas Vilsonas (Harold Wilson, Baron Wilson of Rievaulx, 1916- 
1995) - ekonomistas, vienas žymiausių XX amžiaus Didžiosios Britani- 
jos politinių veikėjų. 
** Mieloji panelė (v04. ). 


*** Mano mieloji (vok. ). 

kitą, paskui Adamas pašoko atidaryti. Tarpduryje stovėjo še- 
šių pėdų, plačių kaip profesionalaus apsauginio pečių vyras. 
O šalia jo sumažėjusi mergaitė, kurią Adamas pasikvietė va- 
karienės. 

— Čia mano brolis, Johanas, - paaiškino. Adamą pribloškė, 
kokia ji graži su šia tamsiai mėlyna gėlėta palaidine ir mėlynu, 
kelius siekiančiu klostuotu sijonu. Ilgi tamsūs plaukai buvo 
paleisti, atrodė ką tik išplauti ir spindėjo net keturiasdešimties 
vatų lemputės šviesoje. 

— Sveiki, — pasisveikino gana smarkiai priblokštas Ada- 
mas. 

— Johanas tik atvežė mane. 

— Taip, žinoma, Johanai, užeik, išgersi, - pakvietė Ada- 
mas. 

— Ne, ačiū. Man irgi pasimatymas, bet vienuoliktą pasiim- 
siu Heidę, ar tau tinka? 

— Puiku, - atsiliepė Adamas. Pagaliau sužinojo jos vardą. 

Milžinas pasilenkė ir pabučiavo seserį į abu skruostus. Pa- 
spaudė Adamui ranką ir paliko juos stovinčius prie durų. 

— Atsiprašau, kad vėluoju. Brolis tik po septynių grįžo iš 
darbo. 

— Ne bėda, - ramino Adamas, vesdamas ją į butą. - Anks- 
čiau ir aš dar nebuvau pasiruošęs. Beje, čia mano buto drau- 
gas, Lorensas Pembertonas. 

— Ar Anglijoje vyrams irgi reikia palydovo? — pasiteiravo 
Heidė. 

- Abu vyrai nusijuokė. 
— Ne, ne, - užtikrino Lorensas, - aš jau išeinu. Kaip ir tavo 


brolis, einu į pasimatymą. Kaip matai, stalas padengtas tik 

dviem. Grįšiu apie vienuoliktą, tik patikrinsiu, ar tu saugus, 
Adamai. - Nusišypsojo Heidei, užsivilko paltą ir nė vienam 
nespėjus paprieštarauti išėjo per duris. 

— Tikiuosi, jo neišvariau, - pasitikslino Heidė. 

— Ne, ne, - užtikrino Adamas, jai sėdantis į Lorenso vietą 
prie stalo, — jis jau vėluoja pas savo merginą. Žavi mergina, 
vardu Karolina, socialinė darbuotoja. - Apsimesdamas, kad 
dar nebuvo įpilta, papildė jos vyno taurę. 

— Taigi pagaliau valgysiu savo dešreles, - nusijuokė mer- 
gina. Juokas netilo visą vakarą. Adamas sužinojo apie Heidės 
ir jos šeimos gyvenimą Vokietijoje, apie darbą per atostogas 
Mainco universitete. 

— Tėvai man leidžia atvykti į Londoną tik todėl, kad čia jau 
yra mano brolis; tai padeda mokantis kalbos. Dabar, Adamai, 
norėčiau sužinoti, ką veiki tu, kai maisto parduotuvėse neka- 
bini merginų. 

— Devynerius metus tarnavau kariuomenėje, dabar tikiuo- 
si dirbti Užsienio reikalų ministerijoje. 

— Kokiose pareigose, jeigu taip teisinga klausti? — pasitei- 
ravo Heidė. j 

— Teisinga, bet kol kas nežinau, ar turiu teisingą atsakymą. 

— Kai kas nors kalba apie užsienio tarnybą, paprastai reiš- 
kia, kad jie šnipai. 

— Tiesą sakant, nežinau, ką tai reiškia, bet žadėjo pasakyti 
kitą savaitę. Bet kuriuo atveju, manau, kad nebūčiau geras šni- 
pas. Ką ketini veikti grįžusi į Vokietiją? 

— Baigti paskutinįjį kursą Mainco universitete ir susirasti 
televizijos reporterės darbą. 


— O Johanas? - domėjosi Adamas. 

— Kai grįš namo, kartu su tėvu užsiims teisės praktika. 

— Kiek dar būsi Londone, - nė pats nepajuto, kaip paklau- 
sė. 

— Dar du mėnesius, - atsakė, - jeigu iškentėsiu darbe. 

— Kodėl dirbi, jeigu taip blogai? 

— Geriausias būdas pasitikrinti anglų kalbos žinias su ne- 
kantriais klientais, kalbančiais įvairiausiais akcentais. 

— Viliuosi, kad ištversi abu mėnesius, - ištarė Adamas. 

— Ir aš, - sutiko šypsodamasi. 

Kai lygiai vienuoliktą grįžo Johanas, Adamas ir Heidė plo- 
vė indus. 

— Dėkoju už įdomų vakarą, - šluostydamasi rankas padė- 
kojo Heidė. 

— Netinkamas žodis, - papeikė Johanas, - manau, ne įdo- 
mus. Mielas, linksmas, žavus, gal malonus, bet ne įdomus. 

— Taip, buvo visko, - patvirtino Adamas, - ir buvo įdo- 
mu. — Ji šypsojosi. 

— Ar galiu rytoj ateiti ir nusipirkti dešrelių? 

— Man patiktų, - sutiko Heidė, - tik šį kartą negaišink gi- 
žių senų moterų su prašymais išversti. Beje, taip man ir nepa- 
sakei, kam tau reikėjo tos keistos pastraipos. Svarsčiau, kas tas 
Rozenbaumas ir ką ten kažkam paliko. 

— Galbūt kitą kartą, - truputį sutrikęs pasiūlė Adamas. 

— Kitą kartą galėsi pats parvežti mano seserį namo, — pa- 
reiškė Johanas, tvirtai spausdamas Adamo ranką. 

Kai Heidė išėjo, Adamas atsisėdo prie stalo gerdamas liku- 
sį vyną, galvojo, kad jau seniai neturėjo tokio mielo, linksmo, 


žavaus, malonaus ir įdomaus vakaro. 

Juodas limuzinas tamsintais langais tebestovėjo Ciuricho 
Kloteno oro uosto VIP teritorijoje. Skrupulingas Šveicarijos 
policininkas du kartus priėjo prie automobilio ir patikrino 
vairuotojo įgaliojamuosius raštus, kol majoras Romanovas ir 
Ana Petrova pasirodė iš muitinės salės ir susėdo galinėje au- 
tomobilio sėdynėje. Jau buvo tamsu, kai vairuotojas pasuko 
į neoninį miesto spindesį. Automobiliui privažiavus prie St. 
Gotbard viešbučio, Romanovas vairuotojui pasakė tik tiek: 

— Į Maskvą grįšiu antradienį rytiniu reisu. 

Viešbučio valdytojas Džekas Pontinis stovėjo prie durų ir 
laukė, kol galės pasveikinti naujai atvykusius. Prisistatęs už- 
registravo svečius, delnu spustelėjęs skambutį, iškvietė nešiką 
pagelbėti su lagaminais. Po akimirkos pasirodė dvidešimtme- 
tis jaunuolis, vilkintis žalia livrėja. 

— Septyniasdešimt trečias liuksas ir septyniasdešimt ketvir- 
tas kambarys, - informavo prieš atsisukdamas į Romanovą. — 
Tikiuosi, kad jūsų viešnagė bus maloni, He77 Romanovai, — 
pasakė. - Jeigu ko prireiktų, nedvejodami kreipkitės į mane. 

— Ačiū, - padėkojo Romanovas, atsisukdamas į nešiką, sto- 
vintį kaip sargybinis prie atvirų lifto durų. Romanovas pasi- 
traukė į šalį, leisdamas Anai įeiti pirmai. Liftas sustojo septin- 
tame aukšte, ir nešikas nuvedė prie koridoriaus gale esančio 
kampinio liukso. Pasukęs raktą spynoje, pakvietė svečius eiti 
priešais jį. Kaip Romanovas ir tikėjosi, liuksas buvo visai ki- 
toks nei Maskvoje ar Leningrade. Pamatęs daugybę įrengimų 


marmuriniame vonios kambaryje, prisiminė, kad net turtin- 

giausi keliautojai po Rusiją, jeigu buvo daug matę lankytojai, 
atsiveždavo savo vonios kamščius. 

— Jūsų, ponia, kambarys tiesiai čia, - nešikas intormavo ty- 
rėją, atrakindamas šalia esančias duris. Nors šiek tiek mažes- 
nis, bet toks pat nepretenzingai elegantiškas kambarys. Neši- 
kas grįžo pas Romanovą, padavė raktą ir paklausė, ar dar ko 
nors pageidaus. Romanovas užtikrino, kad nieko, ir padavė 
penkis frankus. 

Nešikas dar kartą nusilenkė ir uždaręs duris paliko Roma- 
novą išsikrauti daiktų, Ana Petrova nuėjo į savo kambarį. 

Romanovas pradėjo nusirenginėti ir nuėjo į vonios kamba- 
rį. Apžiūrinėjo save veidrodyje. Labai puikavosi savo išvaizda, 
dar labiau didžiavosi kūno sudėjimu. Dvidešimt devynerių. 
Nors buvo šešių pėdų ūgio, bet vakarietiškos svarstyklės rodė 
tik 165 svarus, o raumenys išliko kieti ir nesuglebę. 

Sugrįžęs į miegamąjį girdėjo šalia esančio kambario duše 
bėgantį vandenį. Prislinko ir pravėrė duris. Garuojančiame 
duše gana aiškiai bolavo Anos siluetas. Nusišypsojęs be garso 
žengė kilimu atgal ir palindo po paklodėmis merginos lovoje. 


Laukė, kol ji užsuks garuojantį dušą. 
<o> 


Adamas išlindo iš ledinio dušo. Per kelias minutes apsiren- 
gė ir atėjo į virtuvę papusryčiauti kartu su Lorensu. 

- Vis dar negaliu prašyti mokesčio už karštą vandenį, 
taip? - paklausė Lorensas, Adamas per jo petį bandė pamaryti 


paskutinio vertinimo rezultatą. 

— Kodėl nėra tikrai greitų žaidėjų? - retoriškai paklausė. 

— Negaliu likti ir plepėti su bedarbiu, - pareiškė Lorensas 
pasiimdamas lagaminėlį. - Irano šachas nori sa manimi ap- 
tarti savo finansines problemas. Atsiprašau, kad nepalaukiu, 
kol tu suvalgysi savo dribsnius, bet negaliu Jo Imperatoriško- 
sios Didenybės versti laukti. 

Likęs vienas Adamas išsivirė kiaušinį ir pasiskrudino skre- 
butį. Po to laikraštyje perskaitė apie sužeistuosius Vietname 
ir prezidento Džonsono ketinimą vykti į Tolimuosius Rytus. 
Nusprendė, kad nelaimės Dai/y Mail organizuojamo „Metų 
namų šeimininkės“ konkurso. Viską sutvarkęs virtuvėje grįžo 
į miegamąjį, pasiklojo lovą ir sutvarkė viską, ką buvo sujaukęs 
Lorensas. Devyneri griežtos disciplinos metai neleido įpro- 
čiams greitai keistis. Atsisėdo planuoti kitos dienos. 

Suvokė, kad nebegali ilgiau atidėlioti sprendimo. Vėl atsi- 
sėdo prie stalo ir pradėjo svarstyti, kaip gauti oficialaus doku- 
mento vertimą nesukeliant įtarimų. 

Beveik nesąmoningai nuo lentynos pasiėmė Bibliją ir iš- 
traukė vakar skaitytą laišką. Paskutinė pastraipa tebetrikdė. 


Dar kartą apgalvojo Heidės vertimą: 


Jums tik reikės nueiti dokumento dešiniajame viršu- 
tiniame kampe nurodytu adresu ir patvirtinti, kad esate 
pulkininkas Džeraldas Skotas. Užtektų paso. Jums bus 
įteiktas palikimas testamentu, kurį palikau Emanuelio 
Rozenbaumo vardu. 

Tikiuosi, kad jums tai bus nemažas turtas. 

Adamas nukreipė dėmesį į dokumentą. Jis vis tiek negalė- 
jo nustatyti, koks tas palikimas, jau nekalbant apie jo vertę. 
Adamas mintijo apie tai, kad toks blogas žmogus galėtų prieš 
pat mirtį atlikti gerą darbą — darbą, kuris jam nesuteikė jokios 


galimybės rinktis. 
<o> 


Romanovas suėmė antklodes ir akimirksniu numetė jas ant 
grindų, atidengdamas nuogą Aną, susirietusią kaip vaikas — 
keliai beveik lietė standžias krūtis. Ana, norėdama prisidengti 
nuogumą, čiupo paklodės kampą. 

— Pusryčiai į lovą? - viltingai sumurmėjo. 

— Apsirenk per dešimt minučių arba visai negausi pusry- 
čių, - sulaukė atsakymo. Ana atsargiai nuleido kojas ant storo 
kilimo. Palaukusi, kol kambarys nustos suktis, nuėjo į vonią. 
Romanovas išgirdo galinga srove bėgantį dušą. 

— A-a-a! - nuskambėjo gailus šauksmas. Romanovas nusi- 
šypsojo prisiminęs, kad paliko indikatorių ant tamsiai mėly- 
nos žymės. 

Pusryčiaudami valgomajame aptarė, ką pasiūlys bankui, 
jeigu Petrova patvirtins, kad ikona - iš tikrųjų originalus Ru- 
bliovo šedevras. Žiūrėjo pakėlęs akis nuo stalo, staiga be jokio 
įspėjimo ištarė: 

— Eime. 

— Kodėl? - nesuprato Ana, atsikąsdama antrojo skrebučio. 
Romanovas pakilo nuo stalo ir nesivargindamas paaiškinti iš- 
žingsniavo iš kambario tiesiai prie lifto. Petrova pasivijo savo 


šeimininką prieš pat užsiveriant liftui. 

— Kodėl? — vėl paklausė. Bet Romanovas nekalbėjo, kol 
abu sugrįžo į jo liuksą. Tada jis atvėrė didžiulį langą, per kurį 
buvo matyti geležinkelio stotis. 

— A, jis už tavo kambario, — pasakė ir skubiai perėjo šalia 
esantį miegamąjį. Praėjo pro sutaršytą dvigulę lovą, staigiai 
truktelėjęs atidarė artimiausią langą ir išlipo lauk. Petrovai su- 
kosi galva žiūrint žemyn iš septintojo aukšto. Pasiekęs pasku- 
tinį gaisro kopėčių skersinį Romanovas nubėgo į pravažiuo- 
jantį tramvajų. Petrova pati nebūtų pajėgusi to padaryti, jeigu 
Romanovas nebūtų jos galingai kilstelėjęs į tramvajų. 

— Kas vyksta? - sutrikusi paklausė. 

— Tikrai nežinau, - atsakė Romanovas žvelgdamas per 
tramvajaus galą. — Bet žinau, kaip atrodo vietinis CŽV agen- 
tas. 

Tyrėja pažvelgė atgal viešbučio kryptimi, bet matė tik be- 
veidę žmonių masę, vaikštančią šaligatviu. 

Romanovas važiavo tramvajumi beveik mylią, paskui iššo- 
ko ir sustabdė priešinga kryptimi važiuojantį taksi automo- 
bilį 

— Bischoff et Cie, - pasakė laukdamas, kol įsės sunkiai al- 
suojanti pagalbininkė. 

Taksi pajudėjo atgal, viešbučio link. Nardė rytmetiniame 
transporto sraute, kol sustojo prie didžiulio pilko granito pas- 
tato, užimančio visą kvartalą. Romanovas sumokėjo vairuo- 
tojui ir sustojo prie įspūdingų storo stiklo durų, apkaustytų 
medžio šakas primenančiu plienu. Šalia durų, akmenyje ne- 
ryškiai iškaltas paauksuotas užrašas Biscboff et Cie. Daugiau 


nebuvo jokių detalių, skelbiančių, kokia tai įstaiga. 

Romanovas pasuko sunkią plieninę rankeną, ir du rusai 
įžengė į erdvų vestibiulį. Vestibiulio kairėje nuošaliai stovėjo 
stalas, už jo sėdėjo dailiai apsirengęs jaunas vyras. 

— Guten Morgen, mein Herr", pasisveikino. 

— Labas rytas, - atsakė Romanovas. - Mums paskirtas su- 
sitikimas su ponu Diteriu Bišofu. 

— Taip, pone Romanovai, - atsakė registratorius, patikrin- 
damas priešais gulintį sąrašą. 

— Gal pakiltumėte liftu į penktąjį aukštą, ten jus pasitiks 
pono Bišoto sekretorė. 

Kai abu išėjo iš lifto, juos pasitiko dailiu, paprastu kostiu- 
mu vilkinti ponia. 

— Sekite paskui mane, - pakvietė be jokio akcento. Du ru- 
sus lydėjo paveikslais nukabinėtu koridoriumi į patogų kam- 
barį, labiau primenantį kaimo namus negu banką. 

— Ponas Bišofas pas jus ateis po minutės, - pasišalindama 
pranešė sekretorė. Įėjęs į kambarį, Romanovas stovėdamas 
apžiūrinėjo kambarį. Trys juodai baltos niūrių vyrų pilkais 
kostiumais, kurie stengėsi atrodyti kaip niūrūs vyrai pilkais 
kostiumais, nuotraukos užėmė beveik visą tolimąją sieną. 
Ant kitų sienų aliejiniais dažais nutapyti santūrūs, bet dailūs 
devynioliktojo amžiaus Šveicarijos miesto ir kaimo vaizdai. 
Didingas ovalus Liudviko XIV stalas ir aštuonios raudonme- 
džio kėdės viešpatavo kambario viduryje. Romanovą nudiegė 
pavydas pagalvojus, kad niekada negalės tikėtis tokio stilingo 
gyvenimo. 

Prasivėrė durys, ir įėjo maždaug šešiasdešimt penkerių 
metų vyriškis, paskui jį sekė dar trys vyrai pilkais kostiumais. 


* Labas rytas, mano pone (vok. ). 

Vos žvilgtelėjęs į poną Bišofą, Romanovas suprato, kieno nuo- 
trauka greitai kabės šalia kitų trijų niūrių pilkų vyrų. 

— Kokia garbė mūsų mažyčiam bankui, - spausdamas ran- 
ką ir nusilenkdamas Romanovui, kalbėjo Bišofas. Romanovas 
linktelėjo ir pristatė savo padėjėją, ji sulaukė tokio pat nuošir- 
daus pasveikinimo. 

— Norėčiau pristatyti savo sūnų ir du partnerius, poną 
Miulerį ir poną Vaitskofą. 

Trys vyrai sutartinai nusilenkė, bet nesėdo, kol ponas Bi- 
šofas neužėmė savo vietos stalo gale. Pamojo Romanovui ir 
Petrovai sėsti šalia jo. 

— Norėčiau žinoti, ar man bus leista patikrinti jūsų pasą, — 
„paklausė Bišofas tarsi parodydamas, kad prasidėjo formalūs 
reikalai. Romanovas iš vidinės kišenės išsitraukė ir perdavė 
mažytį mėlyną pasą minkštais viršeliais. Atidžiai apžiūrėjęs, 
kaip filatelistas pašto ženklą, Bišofas nusprendė, kad jis tin- 
kamas. 

— Ačiū, - padėkojo sugrąžindamas savininkui. 

"Tada Bišofas iškėlė rankas, ir vienas partnerių skubiai pa- 
sišalino. 

— Mano sūnus sugaiš tik minutėlę, kol atneš iš saugyklos iko- 
ną, - paaiškino. - Gal norėtumėt kavos - rusiškai, - pridūrė. 

Kavą atnešė dar viena dailiai apsirengusi moteris. 

— Ačiū, — aiškiai truputėlį išsigandusi padėkojo Petrova, 
bet Romanovas neištarė nė žodžio, kol su nedidele dėžute grį- 
žo pono Bišofo sūnus ir padavė ją tėvui. 

- Suprasite, kad turiu labai subtiliai atlikti šį reikalą, - pri- 
sipažino senasis vyras. - Gali paaiškėti, jog tai ne ta ikona, ku- 


rios ieško jūsų vyriausybė. 

— Žinoma, - atsakė Romanovas. 

— Šį nuostabų Rusijos meno pavyzdį saugome nuo 1938 
metų. Jis buvo atiduotas bankui pono Emanuelio Rozenbau- 
mo vardu. 

Abu svečiai buvo priblokšti. 

— Nevozmožno, - prabilo Ana atsisukdama į savo šeiminin- 
ką. - Jis niekada nebūtų... 

— Įtariu, dėl ko pirmiausia buvo pasirinktas vardas, - prie- 
šiškai atkirto Anai, susierzinęs dėl jos neapdairumo. — Ar ne- 
supranti? Yra prasmės. Ar galėčiau dabar pamatyti ikoną? — 
pasiteiravo atsisukdamas į banko valdytoją. 

Ponas Bišofas padėjo dėžutę stalo viduryje. Trys vyrai pil- 
kais kostiumais žengė žingsnį pirmyn. Romanovas pakėlė 
akis. 

— Pagal Šveicarijos įstatymus, atidarant dėžutę su kito 
žmogaus pavarde, reikia trijų liudininkų, - paaiškino banki- 
ninkas. 

Romanovas atžariai linktelėjo. 

Ponas Bišofas priėjęs atrakino dėžutę raktu, kurį išsitraukė 
iš kišenės, o jo sūnus antrąją spyną atrakino kitu raktu. Pa- 
baigęs nedidelę ceremoniją ponas Bišofas atidengė dėžutę ir 
atsuko į svečius. Romanovas siekė dėžutės turinio kaip ne- 
kantraujantis vaikas Kalėdų kojinės ir išėmė ikoną. Negalėjo 
atitraukti akių nuo nuostabaus paveikslo. Mažytis medinis 
stačiakampis, padengtas smulkia raudonos, auksinės, mėlynos 
spalvų mozaika, sudarančia žmogų, kuris, atrodo, ant savo pe- 
čių laiko viso pasaulio vargus. Liūdnas veidas žadino ramybę. 


Paveikslas Romanovo rankose buvo toks didingas, kaip nė 

vienas kitas matytas Žiemos rūmuose. Kambaryje niekas ne- 
žinojo, kas bus toliau, nes Romanovas nieko nesiūlė. 

Galų gale prabilo Ana. 

— Kaip matote, čia šedevras, - kalbėjo mergina, - neabejo- 
tinai penkioliktasis amžius, bet akivaizdu, kad tai ne Šventasis 
Jurgis ir drakonas. 

Romanovas pritariamai linktelėjo vis dar negalėdamas iš 
rankų paleisti mažo paveikslėlio. 

— Ar tu žinai šios ikonos kilmę? - pasiteiravo Romanovas. 

— Taip, - patenkinta, kad ją pirmą kartą įvertino, atsilie- 
pė Ana. - Tai Šventojo Petro ikona, matote - jis turi raktus... 
147 1-aisiais metais ją nutapė Dionisijus*, nors tai neabejoti- 
nai vienas puikiausių jo darbų, bet tai ne caro ikona. 

— Ar ji priklauso Rusijos liaudžiai? — viltingai pasiteiravo 
Romanovas, vis dar tikėdamasis atlyginimo už rūpesčius. 

— Ne, drauge majore, — ryžtingai atsakė ekspertė. - Ji pri- 
klauso Miuncheno galerijai, dingo iš ten tą dieną, kai Hitleris 
buvo paskirtas Vokietijos reicho kancleriu. 

Ponas Bišofas užsirašinėjo ant popieriaus lapelio. Bent 
vienas Miuncheno bankas bus laimingas ateityje turėdamas 
reikalų su juo. 

Romanovas nenoriai sugrąžino ikoną ponui Bišofui vos 
pajėgdamas ištarti: 

— Ačiū. 

— Nėra už ką, - šaltakraujiškai atsakė ponas Bišofas, sugrą- 
žindamas ikoną į dėžę ir pasukdamas savo raktą spynoje. Jo 


sūnus pakartojo tą patį ritualą su savo raktu ir išėjo su neat- 


* Dionisijus - garsus ikonų tapytojas, gyvenęs apie 1440-1505 metus. 

siimtu lobiu. Romanovas pamanęs, kad nieko daugiau neiš- 
spaus iš susitikimo, pakilo. Nors tikėjo, kad surado Gėringo 
bendrininkus ar vieną jų. 

— Norėčiau žinoti, ar galėčiau su jumis pasikalbėti asme- 
niškai, pone Romanovai, - paklausė pagyvenęs bankininkas. 

- Žinoma. 

— Reikalas, kurį norėčiau su jums aptarti, gana subtilus, — 
kalbėjo ponas Bišofas, - todėl pamaniau, kad jums labiau pa- 
tiktų, jeigu jūsų kompanionė išeitų. 

— Nebūtina, - patikino Romanovas negalėdamas suprasti, 
ką galėtų pasakyti Bišofas, ko vėliau neaptartų su Petrova. 

— Kaip norite, - sutiko Bišofas. - Man smalsu, ar be jūsų 
prašymo buvo dar kokia nors priežastis susitikti sa manimi? 

— Nesuprantu, apie ką jūs, - prisipažino Romanovas. 

— Maniau žinąs tikrąją priežastį, kodėl pasirinkote būtent 
šį banką savo tyrimo pradžiai. 

— Nepasirinkau jūsų, - užtikrino Romanovas, - buvote tik 
vienas iš... — sulaikė pats save. 

— Aišku, - pasakė Bišofas, nors atrodė suglumęs. - Tada 
gal leisite jums užduoti keletą klausimų? 

— Taip, jeigu būtina, - sutiko Romanovas, dabar jau ne- 
kantraudamas išeiti. 

— Jūs esate Aleksandras Petrovičius Romanovas? 

— Jūs jau turite tuo patikėti, ar mes dar nenuėjome taip 
toli? 

— Vienintelis Piotro Nikolajevičius Romanovo sūnus? 

— Taip. 

— Ir grafo Nikolajaus Aleksandrovičiaus Romanovo anū- 


kas? 

— Ar tai mano šeimos medžio istorijos pamoka? - akivaiz- 
džiai susierzinęs paklausė Romanovas. 

— Ne, tik norėjau patikrinti savo faktus. Dabar dar labiau 
įsitikinau, kad jūsų kompanionei būtų išmintinga kuriam lai- 
kui palikti mus vienus, - nedrąsiai pasiūlė senas žmogus. 

— Žinoma ne, - paprieštaravo Romanovas, — Sovietų Są- 
jungoje visi lygūs, - pompastiškai pridūrė. 

— Taip, žinoma, - paantrino Bišofas, prieš tęsdamas trum- 
pai žvilgtelėjo į Aną. - Ar jūsų tėvas mirė 1948-aisiais? 

— Taip, mirė, - atsakė Romanovas, pasijuto ypatingai ne- 
jaukiai. 

— Ojūs - vienintelis gyvas vaikas? 

— Taip, - išdidžiai patvirtino Romanovas. 

— Tokiu atveju šis bankas turi... - Bišofas delsė, nes aplanką 
pateikė vienas pilkai apsirengusių vyrų. Kiek galėdamas ilgiau 
ant nosies dėjosi pusmėnulio formos auksinius akinius. 

— Nieko daugiau nesakykite, — tyliai paprašė Romanovas. 
Bišofas pakėlė akis. 

— Atleiskite, bet turėjau priežasčių manyti, kad jūsų apsi- 
lankymas buvo suplanuotas. 

Petrova sėdėjo ant kėdės krašto ir mėgavosi kiekviena at- 
siskleidžiančios dramos akimirka. Ji jau nujautė, kas tiksliai 
įvyks, ir labai nusivylė, kai atsisukęs į ją Romanovas pasakė: 

— Palauk už durų, - tik tiek pasakė. Petrova susiraukė ir ne- 
noriai pakilo, paliko juos vienus, paskui save užvėrusi duris. 

Bišofas palaukė, kol durys užsivėrė, ir per stalą pastūmė ap- 
lanką. Romanovas atsargiai atvertė. Pirmojo puslapio viršuje 
buvo parašyta jo senelio pavardė ir tris kartus pabraukta. Po 


pavarde buvo išspausdintos eilės nesuprantamų skaičių. 

— Manau, suprasite, kad laikėmės jūsų senelio instrukcijų, 
tvarkydami kuklų dokumentų aplanką dėl jūsų senelio fondų 
investavimo. 

Bišofas pasilenkė ir bakstelėjo į skaičių, rodantį, jog bankas 
pasiekė 6-7 procentų prieaugį kiekvienais metais per pasta- 
ruosius keturiasdešimt devynerius metus. 

— Ką reiškia šis skaičius puslapio apačioje? —- susidomėjo 
Romanovas. 

— Bendrąją jūsų akcijų, obligacijų ir grynųjų pinigų vertę 
šiandien, devintą valandą ryto. Kai jūsų senelis 1916-ais me- 
tais šiame banke atsidarė sąskaitą, jos vertė perskaičiuojama 
kiekvieną pirmadienį, - senis išdidžiai pažvelgė į tris nuotrau- 
kas ant sienos. 

— Bože moi, — ištarė Romanovas, pažvelgęs į paskutinįjį 
skaičių. - Kokia čia valiuta? 

- Jūsų senelis buvo ištikimas tik Anglijos svarui, - atsakė 
Bišofas. 

— Bože moi, - pakartojo Romanovas. 

— Ar pagal jūsų komentarą galėčiau spręsti, kad nenusivy- 
lėte mūsų valdymu? 

Romanovas neteko žado. 

— Jums taip pat gali būti įdomu, kad mes turime keletą dė- 
žių, apie kurių turinį nieko nežinome. Jūsų tėvas tuojau po 
karo mus taip pat vieną kartą aplankė. Jis atrodė patenkintas 
ir užtikrino, kad tiki, jog sugrįš, bet daugiau nieko iš jo negir- 
dėjome. Mus nuliūdino žinia apie jo mirtį. Jūs taip pat pagal 
aplinkybes galėtumėte sugrįžti kitą kartą ir ištyrinėti dėžes, - 


tęsė bankininkas. 

— Taip, - tyliai sutiko Romanovas. - Gal galėčiau grįžti šią 
popietę? 

— Bankas visada jūsų paslaugoms, jūsų prakilnybe. 

Po revoliucijos niekas tuo titulu nesikreipė į Romanovą. 
Kurį laiką sėdėjo tyloje. 

Galų gale pakilo, paspaudė ranką ponui Bišofui. 

— Grįšiu šią popietę, - pakartojo išeidamas į koridorių pas 
savo kolegę. 

Kol išėjo į gatvę, nė vienas neištarė nė žodžio. Romanovas 
buvo taip susijaudinęs nuo to, ką sužinojo, kad nepastebėjo 
vyro, kurio taip mikliai išvengė prie viešbučio. Dabar jis sto- 


vėjo eilėje prie tramvajaus kitoje gatvės pusėje. 

Pastorius, atsisėdęs prie stalo, studijavo dokumentą, bet 
kurį laiką nepasakė savo nuomonės. Išgirdęs Adamo prašymą, 
pasikvietė jį į nuošalų savo kabinetuką už vokiečių liuteronų 
bažnyčios. Tai buvo tuščias kambarys su mediniu stalu ir ke- 
liomis nederančiomis kėdėmis. Mažytis juodas nukryžiuota- 
sis - vienintelė baltintų sienų puošmena. Dvi nederančias kė- 
des dabar užėmė Adamas ir pastorius. Adamas sėdėjo visiškai 
tiesus, o šventikas, nuo galvos iki kojų apsisiautęs juoda suta- 
na, alkūnes pasidėjo ant stalo, pasirėmė rankomis ir žvelgė į 
dokumento kopiją. 

Po kurio laiko, nepakeldamas akių, pareiškė: 

- Jeigu aš neklystu, tai - kvitas. Nors ne daug ką žinau apie 
tokius dalykus, esu visiškai įsitikinęs, kad Roge/ et Cie, švei- 
carai bankininkai, įsikūrę Ženevoje, turi čia aprašytą daiktą, 
vadinamą „Caro ikona“. Jeigu gerai prisimenu istoriją, origi- 
nalą galima apžiūrėti kažkur Maskvoje. Pasirodo, — tęsė nea- 
titraukdamas akių nuo dokumento, - jeigu šio kvito turėtojas 
pateiks jį Ženevoje, galės reikalauti minėtosios Šv. Jurgio ir 
drakono ikonos, kurią ten padėjo saugoti Emanuelis Rozen- 
baumas. Prisipažįstu, - pasakė pastorius pirmą kartą pakelda- 


mas akis, - nieko panašaus nesu iki šiol matęs. 

Sulankstė dokumentą ir sugrąžino Adamui. 

— Labai ačiū, - padėkojo Adamas, - tikrai pagelbėjote. 

— Tik apgailestauju, kad mano viršininkas, vyskupas, pasi- 
traukė į kasmetinę nuošalumą, esu įsitikinęs, kad jis būtų ga- 
lėjęs geriau nušviesti šį reikalą negu aš. 

— Jūs man pasakėte viską, ką turiu žinoti, - patikino Ada- 
mas, bet nesusilaikė nepaklausęs, - ar ikonos iš viso vertin- 
gos? 

— Dar kartą turiu prisipažinti, kad nesu pats tinkamiau- 
sias žmogus, galintis pateikti savo nuomonę. Galiu pasakyti 
tik tiek, kad bet kurio meno objekto vertė gali svyruoti nuo 
ypatingai aukštos iki grašių be jokio mums, paprastiems mir- 
tingiesiems, suvokiamo paaiškinimo. 

— Ir nėra jokio būdo sužinoti būtent šios ikonos vertę? — 
mygo Adamas. 

— Neišdrįsčiau pareikšti savo nuomonės, bet, be abejonės 
yra, Sotbebys ir Christies meno aukcionierių, kurie norėtų tai 
padaryti. Galų gale, reklamose jie skelbia, kad turi kiekvienos 
srities ekspertų, galinčių jums patarti. 

— Tada patikrinsiu jų teiginius, - pažadėjo Adamas, - ap- 
silankysiu pas juos. 

Pakilęs nuo kėdės paspaudė pastoriui ranką ir padėkojo: 

— Buvote labai malonus. 

— Visiškai ne, — atsiliepė pastorius. - Man tiesiog buvo la- 
bai malonu jums padėti. Tai gerokai skiriasi nuo ponios Ger- 


ber vedybinių problemų ir nuo bažnyčios seniūno reikalų. 

Adamas įsėdo į autobusą ties Haid parko kampu, o iššo- 
ko už posūkio kairėn į Naitsbridžą. Perėjęs požeminę perėją 
spėriai žingsniavo Pikadiliu, Rico link. Buvo kažkur skaitęs, 
kad Sotheby's yra kažkur Bondo gatvėje, nors neprisiminė, kad 
būtų kada nors matęs. 

Prieš pasukdamas kairėn dar paėjėjo šimtą jardų ir sulėti- 
nęs žingsnį perskaitė visus ženklus abiejose kelio pusėse. Pra- 
ėjo Gucci, Cartier, Asprey, jau buvo bepradedąs jaudintis, kad 
atmintis jį pavedė, ar gal derėtų pasitikrinti adresų knygoje. 
Praėjęs Airijos turizmo tarybą ir Ce//mes pagaliau kitoje gatvės 
pusėje, virš mažyčio laikraščio kiosko, pastebėjo paauksuotą 
užrašą. 

Adamas perėjo vienos krypties eismo gatvę ir įžengė per 
duris šalia kiosko. Jautėsi kaip berniukas pirmą dieną naujoje 
mokykloje, nepasitikintis aplinka ir nežinantis, į ką kreiptis 
patarimo. Dauguma praeinančių žmonių tiesiog kilo laiptais 
aukštyn, jis jau ruošėsi pasekti jais, kai išgirdo balsą: 

— Laiptais aukštyn ir tiesiai iki pat galo, ponia. Aukcionas 
turi prasidėti po kelių minučių. 

Atsisukęs Adamas pamatė vyrą ilgu žaliu apsiaustu. So:beby 
buvo išsiuvinėta virš kairiosios jo kišenės. 

— Kur man eiti, jeigu noriu, kad nustatytų daikto vertę? — 
pasiteiravo Adamas. 

— Tiesiai koridoriumi, pone, iki pat galo, kol kairėje pama- 
tysite registratūroje sėdinčią merginą, - sulojo intormatorius. 


Adamas padėkojo pamanęs, kad gidas anksčiau galėjo dirbti 

tik Olderšoto rikiuotės mokymo aikštėje... Nuėjo prie regist- 
ratūros. Sena ponia aiškino vienai už stalo sėdinčiai merginai, 
kad prieš keletą metų senelė jai paliko vazą, ir jai rūpi, kiek ši 
galėtų būti verta. 

Mergina tik žvilgtelėjo į paveldėtą daiktą ir paklausė: 

— Ar galėtumėte grįžti po penkiolikos minučių? Tuo metu 
ponas Meikpesas jau bus apžiūrėjęs ją ir galės pateikti jums 
vertinimą. 

— Ačiū, mieloji, - viltingai padėkojo senoji ponia. Mergina 
paėmė puošnią vazą ir nunešė į galinį kambarį. Sugrįžusi po 
kelių minučių pamatė Adamą. 

— Ar galiu kuo nors padėti, pone? 

— Nesu įsitikinęs, - prabilo Adamas, - man reikia patari- 
mo dėl ikonos. 

— Ar atsinešėte ją, pone? 

— Ne, šiuo metu ji tebėra užsienyje. 

— Ar žinote kokių nors detalių? 

— Detalių? 

— Dailininko pavardę, datą, dydį. Arba dar geriau, gal tu- 
rite nuotrauką? 

— Ne, - suglumęs prisipažino Adamas. — Tik žinau jos pa- 
vadinimą, bet turiu dokumentą, - pridūrė, ištiesdamas pasto- 
riui rodytą kvitą. 

— Negausu, kad galėtume tęsti, - įvertino mergina studijuo- 
dama vokišką įrašą. - Bet paklausiu pono Sedžviko, rusiškų ir 
graikiškų ikonų skyriaus vadovo, gal jis galės jums padėti. 

— Labai ačiū, - padėkojo Adamas, kai mergina pakėlė te- 


lefono ragelį. 

— Ar ponas Sedžvikas galėtų patarti klientui? - pasiteiravo 
mergina. Pasiklausė kelias akimirkas ir padėjo ragelį. 

— Jeigu palauksite, ponas Sedžvikas nusileis po kelių mi- 
nučių. 

— Žinoma, — sutiko Adamas jausdamas kažką panašaus į 
suktybę. Kol mergina rūpinosi kitu klientu, Adamas, laukda- 
mas pono Sedžviko, apžiūrinėjo paveikslus ant sienų. Buvo 
keletas nuotraukų tų daiktų, kurie parduoti po aukcionieriaus 
plaktuko dūžio per paskutiniuosius aukcionus. Didžiulis Pi- 
kaso paveikslas „Trys nuogalės“ buvo parduotas už keturioli- 
ka tūkstančių svarų. Kiek Adamas galėjo suprasti, žiūrėdamas 
į ryškias dažų spalvas, paplūdimyje šoko trys moterys. Jis buvo 
įsitikinęs, jog tai moterys, nes turėjo krūtis, nors tos ir nebu- 
vo krūtinės viduryje. Šalia Pikaso kabojo Dega „Balerina“; šį 
kartą nekilo jokių abejonių, kad tai mergaitė. Bet labiausiai 
Adamo dėmesį patraukė didžiulis niekada jam negirdėto dai- 
lininko Džeksono Poloko paveikslas, parduotas už vienuolika 
tūkstančių svarų. Adamas svarstė, kokie žmonės galėtų leisti 
tokius pinigus meno kūriniams. 

— Nuostabus dailininko darbo teptuku pavyzdys, - pasakė 
balsas už nugaros. Atsisukęs Adamas pamatė aukštą, lavono 
blyškumo, rusvais ūsais ir retais raudonais plaukais žmogų. 
Kostiumas kabėjo ant jo kaip ant karties. | 

— Aš esu Sedžvikas, - pranešė akademišku balsu. 

— Skotas, - prisistatė Adamas, ištiesdamas ranką. 

— Na, pone Skotai, prisėskime štai čia, ir pasakysite, kuo 
galėčiau jums padėti. 

— Nesu įsitikinęs, kad galite, - prisipažino Adamas, atsisės- 


damas priešais jį. 

— Man testamentu paliko ikoną, viliuosi, kad ji gali pasiro- 
dyti esanti vertinga. 

— Gera pradžia, - įvertino Sedžvikas, atlenkdamas akinius, 
kuriuos išsiėmė iš viršutinės kišenės. 

— Gali būti ir nevertinga, — tęsė Adamas, — nes aš nieko 
neišmanau apie paveikslus ir nenorėčiau veltui jūsų gaišinti. 

— Negaišinsite matęs, - patikino Sedžvikas, - žinote, par- 
duodame daug daiktų mažiau negu už dešimt svarų. 

Adamas nesuprato, bet švelnus Sedžviko balsas sumažino 
nerimą. 

— Manau, kad jūs neturite tos ikonos nuotraukos. 

— Teisingai, - atsakė Adamas, — ikona tebėra užsienyje ir, 
tiesą sakant, nesu jos akyse matęs. 

— Aišku, - ištarė Sedžvikas, sulenkdamas akinius. - Bet gal 
galite papasakoti ką nors apie jos kilmę? 

— Truputį. Ji žinoma „Caro ikonos“ vardu, joje pavaizduo- 
tas šventasis Jurgis ir drakonas. 

— Kaip keista, — svarstė Sedžvikas, - praėjusią savaitę dar 
kažkas teiravosi apie tą patį paveikslą, bet nepasisakė pavar- 
dės. 

— Dar kažkas norėjo žinoti apie caro ikoną? — nustebo 
Adamas. 

— Taip, jeigu neklystu, rusų džentelmenas. - Sedžvikas 
akiniais tapšnojo kelį. - Nuodugniai viską patikrinau, bet ra- 
dau labai nedaug, ko nebuvo užrašyta dokumentuose. Vyras 
teiravosi, ar ji praėjo per mūsų rankas, ar mes iš viso apie ją 
ką nors girdėjome. Galėjau tik paaiškinti, kad nuostabų Ru- 
bliovo kūrinį visi gali pamatyti Žiemos rūmuose. Kiekvienas 


gali įsitikinti, kad Žiemos rūmuose yra originalas, nes kitoje 

rėmo pusėje yra įspausta sidabrinė caro karūna. Nuo keturio- 
liktojo amžiaus buvo padaryta daug Rubliovo šedevro kopijų, 
jų kokybė ir vertė labai skirtinga. Bet tą, kuria jis, atrodo, do- 
mėjosi, carui Nikolajui apie 1914-uosius metus nutapė rūmų 
dailininkas. Man nepavyko rasti jokių tokios ikonos pėdsakų 
jokiuose standartiniuose užrašuose. Ar jūs turite kokių nors 
savo ikonos dokumentų? - pasiteiravo Sedžvikas. 

— Nedaug, - atsakė Adamas. - Nors turiu testamentu pa- 
likto kvito kopiją, - pridūrė ją paduodamas. 

Ponas Sedžvikas dar kartą išlankstė akinius, po to keletą 
kartų atidžiai studijavo dokumentą. 

— Puiku, viskas puiku, - pagaliau pasakė. - Man atrodo, 
jeigu tik ponas Roget et Cie atiduos caro ikonos kopiją, kurią 
nutapė rūmų dailininkas, ji priklauso jums. Bet turėsite nuva- 
žiuoti ir pats ją pasiimti. Tikrai. 

— Arji verta visų tų rūpesčių, - abejojo Adamas. — Gal ga- 
lėtumėte man bent apytikriai nurodyti jos vertę? 

— Sunku nemačius tiksliai pasakyti, - prisipažino Sedžvi- 
kas, sugrąžindamas dokumentą. 

— Kokios mažiausios sumos galėčiau tikėtis už ją? 

Vyriškis suraukė antakius. Šiek tiek pagalvojęs ištarė: 

— Dešimt. Galbūt penkiolika, bet dvidešimt tikrai būtų 
aukščiausia suma. 

— Dvidešimt svarų? — nepajėgė nuslėpti nusivylimo Ada- 
mas. - Atsiprašau, kad jus gaišinau, pone Sedžvikai. 

— Ne, ne, pone Skotai, ne taip supratote. Sakiau dvidešimt 


tūkstančių svarų. 

— Dar truputį ikrų? — prie pietų stalo pasiteiravo Petrova. 

Romanovas susiraukė. Jo apsimetimas, kad „griežtai kon- 
fidenciali informacija“ bus perduota tik aukščiausiu lygiu, 
partnerės veide sukėlė tik daug žinančią šypseną, ji taip pat 
nebuvo linkusi tikėti, kad bosas šią popietę turi neatidėliotiną 
susitikimą konsulate, apie kurį buvo pamiršęs anksčiau užsi- 
minti. 

Ana pakėlė sklidiną ikrų šaukštą prie Romanovo tarsi ruoš- 
tųsi maitinti nepaklusnų berniuką. 

— Ačiū, e, - tvirtai atsisakė Romanovas. 

— Tavo reikalas, - pareiškė jaunoji moteris, prieš ikrams 
išnykstant jos burnoje. Romanovas paprašė sąskaitos. Gavęs 
popieriaus lapelį, negalėjo susilaikyti nepagalvojęs, kad Rusi- 
joje už tokius pinigus galėtų visą mėnesį maitinti šeimą. Be 
žodžių sumokėjo. 

— Vėliau susitiksime viešbutyje, - trumpai mestelėjo. 

- Žinoma, — atsakė Petrova tebesimėgaudama kava. — 
Kada tavęs laukti? 

Romanovas vėl susiraukė. 

— Ne anksčiau septintos, - atsakė. 


— Ar turi man kokių planų šią popietę, drauge majore? 

— Gali daryti ką nori, - išrėžė ir išėjo daugiau netaręs nė 
žodžio. Išėjęs gatvėn, pasuko priešinga bankui kryptimi, bet 
suabejojo, ar pavyko apkvailinti moterį, kuri vis dar įtariai ste- 
bėjo per viešbučio langą jį ir agentą, kuris beveik dvi valandas 
kantriai laukė kitoje gatvės pusėje. 

Trečią valandą Romanovas vėl sėdėjo privačiame kamba- 
ryje penktame aukšte, nuo sienos jį stebėjo trys ponų Bišo- 
fų fotografijos, ketvirtasis ponas Bišofas sėdėjo priešais jį, o 
penktasis stovėjo už nugaros. 

— Mes turime... - pradėjo ponas Bišofas taip pat apgalvotai 
ir formaliai kaip ir iš ryto, — ...penkias dėžes, kurios nebuvo 
atidarytos nuo jūsų tėvo apsilankymo 1945 metais. Ar jūs pa- 
geidautumėte patikrinti turinį? 

— Dėl ko dar būčiau grįžęs? — jau netekdamas kantrybės 
dėl nutaisyto balso ir dirbtinio ritualo, paklausė Romanovas. 

— Iš tikrųjų, - sutiko ponas Bišofas, atrodo, nepastebėda- 
mas šiurkščios pastabos. - Dabar jums tereikia pasirašyti atsi- 
sakymą, kad būtų galima legalizuoti situaciją pagal Šveicarijos 
įstatymus. 

Romanovas atrodė susirūpinęs. 

— Tai tik formalumas. 

Rusas vis dar nekalbėjo. 

- Jūsų prakilnybe, galite būti tikras, kad esate ne vieninte- 
lis jūsų šalies pilietis, laiks nuo laiko sėdintis šiame krėsle. 

Ponas Bišofas per stalą pastūmė popieriaus lapą. Smulkiu 
šriftu vokiškai buvo parašyta daugiau kaip dvidešimt punktų. 
Romanovas įteiktu auksiniu parkeriu tarp dviejų X suraitė 


savo parašą. Nebandė sužinoti, ką pasirašo. Pagalvojo, jeigu 

jie iki šiol nepavogė senelio palikimo, kodėl turėtų vargintis 
dabar. 

— Gal būsite toks malonus ir eisite su manimi, - pakvie- 
tė ponas Bišofas, greitai perdavė popierių sūnui, o šis skubiai 
pasišalino. Pakilęs tyliai išsivedė Romanovą atgal į koridorių. 
Bet šį kartą leidosi privačiu valdytojo liftu tiesiai į rūsį. 

Atsidarius durims Romanovas kone pamanė, kad jie kalė- 
jime, tik grotos padarytos iš poliruoto plieno. Vyras, sėdintis 
prie stalo kitapus grotų, tik pamatęs valdytoją pašoko ir pa- 
sukęs ilgą cilindrinį raktą atrakino spyną. Romanovas nusekė 
poną Bišofą per atviras duris ir palaukė, kol juos abu užrakino 
viduje. Sargybinis vedė juos koridoriumi panašiu į vyno rūsį, 
su kas keli jardai išdėstytais temperatūros ir drėgmės matuok- 
liais. Šviesa buvo neryški, kad tik matytųsi, kur eiti. Korido- 
riaus gale jie rado pono Bišofo sūnų, laukiantį prie didžiulių 
sraigtinių plieno durų. Senis linktelėjo, jaunasis ponas Bišofas 
įkišo raktą į spyną ir pasuko. Tada pirmyn žengė valdytojas ir 
atrakino antrąją spyną. Tėvas ir sūnus atstūmė devynių colių 
storio duris, bet nė vienas neįžengė į saugyklą. 

— Jums priklauso penkios dėžės. Numeriai: 1721, 1722, 
1723, 1724... | 

— Ir, be abejonės, I725, - įsiterpė Romanovas. 

— Būtent taip, - sutiko ponas Bišofas. Iš kišenės išėmė mažą 
paketėlį ir pridūrė: - Štai jūsų vokas su raktu, juo atidarysite 
visas penkias dėžes. 

Romanovas pasiėmė voką ir pasuko prie atviros ertmės. 

— Prieš jums įeinant, mes turime atrakinti banko spyną, — 


pranešė ponas Bišofas. - Ar malonėsite sekti paskui mus? 

Romanovas linktelėjo, ir abu ponai Bišofai įėjo į saugyklą. 
Romanovas palenkė galvą ir žengė paskui. Jaunasis ponas Bi- 
šofas atrakino viršutiniąją penkių dėžių spyną, trys mažosios, 
padėtos ant dviejų didžiųjų, sudarė tikslų kubą. 

— Kadangi paliekame jūsų prakilnybę, — prabilo senasis 
bankininkas, - uždarysime duris, kai jūs panorėsite atidaryti 
jas, paspauskite raudoną mygtuką šoninėje sienoje, kad mes 
būtume pasirengę. Turiu jus įspėti, kad šeštą valandą saugykla 
užsirakina automatiškai, ir jos negalima atidaryti iki kito ryto 
devintos valandos. Įspėjamoji sirena įsijungs be penkiolikos 
šeštą. 

Romanovas pažiūrėjo į laikrodį ant sienos: septyniolika po 
trijų. Negalėjo patikėti, kad jam prireiks daugiau nei dviejų 
valandų sužinoti, kas yra penkiose dėžėse. Du ponai Bišofai 
nusilenkė ir išėjo. 

Romanovas nekantriai laukė, kol už nugaros užsivėrė di- 
džiulės durys. Likęs vienas Aladino urve apsižvalgė ir paskai- 
čiavo, kad aplink visas keturias sienas susidarytų apie du ar tris 
tūkstančius dėžių, sudėtos ant lentynų jos priminė seifų bib- 
lioteką. Įtarė, kad privataus turto šioje saugykloje yra daugiau 
negu daugelis pasaulio šalių gali įsivaizduoti. Patikrino savo 
dėžių numerius ir stovėjo laukdamas kaip našlaitis, kuriam 
pasakė, kad bus antra porcija. 

Nusprendė pradėti nuo vienos mažos dėžės. Pasukęs raktą 
išgirdo trakštelėjimą, ištraukė popierių prigrūstą stalčių. Per- 
vertęs juos pamatė, kad tai didžiulių žemės plotų Bohemijoje 
ir Bulgarijoje nuosavybės dokumentai. Kažkada buvo verti 
milijonų, dabar priklausė socialistinei valstybei. Patikrinus 


kiekvieną dokumentą, į galvą šovė mintis: „nevertas to popie- 

riaus, ant kurio parašytas“. Romanovas ėmėsi antrosios dėžės. 
Joje rado kažkada Jo Ekscelencijai grafui Nikolajui Aleksan- 
drovičiui Romanovui priklausiusių bendrovių obligacijų liu- 
dijimus. Pelnas buvo paskutinį kartą deklaruotas 1914-aisiais. 
Keikdamas sistemą, kurioje gimė, perėjo prie trečiosios dėžės. 
Joje buvo vienintelis dokumentas - senelio testamentas. Už- 
gaišo tik minutę, kol suprato, kad viskas buvo palikta tėvui, 
taigi dabar jis buvo teisėtas visko ir nieko savininkas. 

Nusivylęs Romanovas priklaupė patyrinėti dviejų dides- 
niųjų dėžių, abi buvo tokio dydžio, kad galėtų tilpti violon- 
čelė. Suabejojo prieš įkišdamas ir pasukdamas raktą pirmosios 
dėžės spynoje. Ištraukė didžiulį konteinerį. Žvelgė į jį su vilti- 
mi. 

Jis buvo tuščias. Buvo galima manyti, kad taip ir gulėjo 
daugiau kaip penkiasdešimt metų, jeigu jo tėvas visko ne- 
pasiėmė, tačiau nebuvo jokios priežasties tuo tikėti. Greitai 
atrakino penktąją dėžę ir desperatiškai atidarė. Dėžė buvo 
suskaidyta į dvylika vienodų skyrių. Pakėlė pirmojo skyriaus 
dangtį, negalėjo patikėti savo akimis. Priešais jį gulėjo tokio 
dydžio ir spalvų įvairumo brangakmeniai, kad kiekvienas ne 
karališkos kilmės asmuo būtų aiktelėjęs. Atsargiai pakėlė an- 
trojo skyriaus dangtį, jame buvo tokios kokybės perlai, kurių 
vienintelis vėrinys paprastą merginą būtų pavertęs gražuole. 
Atidarius trečiąjį skyrių jo nuostaba nesumažėjo, jis pirmą 
kartą suprato, kodėl jo senelis buvo vadinamas vienu suma- 
niausių amžiaus pirklių. O dabar viskas priklauso Aleksui Ro- 
manovui, beturčiui vyriausybės tarnautojui, kuris jau svarstė, 


kaip galėtų pasimėgauti tokiais turtais. 

Romanovas užtruko dar beveik valandą, kol patikrino li- 
kusių devynių skyrių turinį. Kai pasiekė paskutinįjį, galima 
sakyti - nuviliantį, nes jame buvo tik aukso monetos, Roma- 
pusė šešių. Pradėjo uždenginėti skyrius, bet per lobių me- 
džioklę aptiko tokį nuostabų daiktą, kad negalėjo susilaikyti 
jo nenuėmęs. Stabtelėjo pakėlęs ilgą sunkią aukso grandinę, 
svarinamą taip pat auksinio medaliono. Vienoje pusėje buvo 
išgraviruotas jo senelio, grafo Nikolajus Aleksandrovičiaus 
Romanovo - išdidaus, dailaus vyro paveikslas, kitoje - senelės 
profilis. Ji buvo tokia graži, kad neabejotinai galėjo nešioti bet 
kurią brangenybę iš šio lobio. 

Kurį laiką Romanovas laikė grandinę rankoje, paskui pasi- 
kabino medalioną sau ant kaklo. Prieš pakišdamas po marški- 
niais dar kartą pažvelgė į jį. Uždėjęs dangtį ant paskutiniojo 
skyriaus, pastūmė dėžę atgal į vietą ir užrakino. 

Antrą kartą per dieną Romanovo mintys grįžo prie tėvo 
ir jo sprendimo, pamačius tokį turtą. Jis grįžo į Rusiją su savo 
paslaptimi. Ar tikėjosi išvaduoti Aleksą nuo sunkaus gyveni- 
mo? Tėvas visada tikino, kad jo laukia puiki ateitis, bet yra 
paslapčių, kurioms jis dar per jaunas. Savo ruožtu, jis perdavė 
tą informaciją valdžiai. Už tai buvo priimtas į komjaunimą, 
o tėvas tikriausiai nusinešė paslaptį į kapą. Aleksas niekada 
nebūtų sužinojęs apie turtą, jeigu ne Poskonovas. 

Mintys pasuko prie senojo bankininko. Ar jis visą laiką 
žinojo, ar tai tik sutapimas, kad Poskonovas pirmiausia jį 
pasiuntė į šį banką? Jo profesijos žmonės neišgyventų, jeigu 


tikėtų atsitiktinumais. Vienas klaidingas judesys, ir valstybė 

nedvejodama pasiųstų į tą patį tėvo ir senelio kapą. Turi būti 
labai sumanus, kai kitą kartą susisieks su senuoju bankininku. 
Kitaip gali nesulaukti, kada teks rinktis tarp valdžios tėvynėje 
ir turto Vakaruose. 

— Kai rasiu caro ikoną, tada nuspręsiu, — garsiai pasakė 
sau. Staiga pasisuko, nes suaidėjo verianti sirena. Pažiūrėjęs 
į laikrodį nustebo, kad tiek daug laiko praleido užrakintame 
kambaryje. Nuėjo prie saugyklos durų ir nepažvelgęs atgal 
nuspaudė raudoną mygtuką. Didžiosios durys pasisukusios 
atsidarė, už jų pasirodė du sunerimę ponai Bišofai. Sūnus sku- 
biai įžengė į saugyklą, priėjo prie penkių dėžių ir saugiai užra- 
kino banko spynas. 

- Jau buvome pradėję jaudintis dėl laiko, — prabilo senasis 
vyras. — Tikiuosi, kad tai, ką radote, jus patenkino. 

— Visiškai, - patvirtino Romanovas. - Kas atsitiks, jeigu aš 
po kurio laiko negalėsiu grįžti ? 

— Visiškai nesvarbu, — užtikrino ponas Bišofas. - Kol jūs 
nesugrįšite, dėžės liks nepaliestos, kadangi jos hermetiškai už- 
sandarintos, jūsų turtas išliks puikios kokybės. 

— Kokioje temperatūroje dėžės laikomos? 

— Dešimt laipsnių Celsijaus, - atsakė Bišofas, kažkaip su- 
trikdytas klausimo. 

— Arjos nepraleidžia oro? 

- Žinoma, - patvirtino bankininkas, - nepraleidžia ir van- 
dens, nors rūsys niekada nebuvo užtvindytas, - visiškai rimtai 
pridūrė. 

— Kas jose bebūtų, yra visiškai apsaugota nuo bet kokio ty- 


rinėjimo ? 

— Jūs esate tik trečias žmogus, per penkiasdešimt metų pa- 
žvelgęs į tų dėžių vidų. 

— Puiku, - apsidžiaugė Romanovas, žvelgdamas žemyn į 
poną Bišofą. - Nes yra tokia galimybė, kad aš norėsiu grįžti 


jau rytoj rytą ir padėti saugoti savo indėlį. 
<o> 


— Ar galėtumėte sujungti mane su ponu Pembertonu? 

Po ilgos pauzės pasigirdo: 

— Ponas Pembertonas čia nedirba. 

- Tai Barclays International Sityje, taip? 

— Taip, pone. 

— Ponas Lorensas Pembertonas. Esu įsitikinęs, kad pasirin- 
kau tą atšaką. 

Šį kartą tyla truko dar ilgiau. 

— O, taip, - galų gale pasigirdo atsakymas. - Dabar matau, 
kuriame skyriuje jis dirba. Pažiūrėsiu, ar jis yra. 

Adamas išgirdo tolumoje skambantį teletoną. 

— Atrodo, kad šiuo metu jo nėra prie stalo. Ar norėtumėte 
palikti žinutę? 

— Ne, ačiū, - padėkojo Adamas ir padėjo ragelį. Sėdėjo ir 
galvojo. Nors temo, šviesų nejungė. Jeigu jis ketina tęsti to- 
liau, jam reikia informacijos, kurią lengvai galėtų suteikti ban- 
kininkas Lorensas. 

Pasisuko raktas duryse, Adamas stebėjo įeinantį ir įjun- 
giantį šviesas Lorensą. Krūptelėjo pamatęs priešais sėdintį 


Adamą. 

— Kaip atsidaryti sąskaitą Šveicarijos banke? — buvo pir- 
mieji Adamo žodžiai. 

— Manau, kad būtų nelengva, jeigu teturi kitos savaitės be- 
darbio čekį, - atsakė Lorensas. - Atsargiai, jie paprastai užko- 
duoja Anglijos klientų pavardes, - pridūrė ant stalo padėda- 
mas Evening News, - tavo būtų „skurdžius“. 

— Galbūt nustebsi, bet klausiau rimtai, - tęsė Adamas. 

— Na, - jau rimtai atsakydamas į klausimą, pradėjo Loren- 
sas, — tiesą sakant, bet kas gali atsidaryti sąskaitą Šveicarijos 
banke, jeigu turi pakankamą pinigų sumą. Pakankama būtų 
bent dešimt tūkstančių svarų. 

— Taip, o ką reikėtų daryti, norint išsiimti pinigus? 

— Galima telefonu arba asmeniškai, tuo požiūriu Šveicari- 
jos bankai nedaug skiriasi nuo Anglijos bankų. Tačiau nedaug 
klientų rizikuoja pasiimti telefonu, nebent jie gyvena tokioje 
šalyje, kur nėra mokesčių įstatymų, kuriuos būtų galima pa- 
žeisti. Dėl ko tada pirmiausia rinktųsi Šveicarijos finansų šu- 
lus? 

— Kas atsitinka, kai klientas miršta, o bankas nežino, kas 
yra teisėtas turto savininkas? 

— Jie nieko nedaro, bet pretendentas turi įrodyti, kad yra 
tas asmuo, kuris turi teisę paveldėti banko indėlius. Tai visiš- 
kai nesunku, jeigu turi tinkamus dokumentus: testamentą ir 
tapatybės dokumentą. Mes kiekvieną dieną sprendžiame to- 
kius klausimus. 

— Bet tu ką tik pripažinai, kad tai nelegalu! 

— Ne užjūrių klientams arba kai reikia subalansuoti mūsų 


aukso išteklius, jau nekalbant apie banko knygas. Bet Anglijos 

bankas griežtai kontroliuoja kiekvieną įeinantį ir išeinantį iš 
šalies pensą. 

— Taigi, jeigu turėčiau teisę gauti milijono svarų vertės 
aukso, kurį paliko dėdė iš Argentinos ir padėjo saugoti Švei- 
carijos banke, man reikėtų įstatymiškai tinkančių dokumen- 
tų, įrodančių, jog esu paveldėtojas, tada galėčiau nuvykti ir 
paprašyti? 

— Niekas tavęs nelaikytų, - patvirtino Lorensas, - nors pa- 
gal dabartinius įstatymus turėtum parsivežti auksą ir parduoti 
Anglijos bankui, už, jų manymu, tinkamą kainą, o po to su- 
mokėti už tą sumą paveldėjimo mokestį. 

Adamas tylėjo. 

— Jeigu turi argentinietį dėdę, kuris paliko tau visą tą auksą, 
protingiausia būtų palikti jį ten, kur yra. Esant šiai vyriausy- 
bei, jeigu laikysiesi įstatymo raidės, tau liks apie septynis su 
puse procentų tikrosios turto vertės. 

— Gaila, kad neturiu dėdės iš Argentinos, - atsiliepė Ada- 
mas. 

- Jis neturi būti iš Argentinos, - patikslino Lorensas, ati- 
džiai stebėdamas kiekvieną draugo reakciją. 

— Ačiū už informaciją, - padėkojo Adamas ir dingo savo 
kambaryje. 

Paskutiniai dėlionės gabalėliai surado savo vietas. Jis turi 
Roget ikonos kvitą, skirtą jo tėvui; dabar tik reikėjo testamen- 
to kopijos, įrodančios, kad dokumentas buvo paliktas jam. 
Tada jis galėtų įrodyti esąs bevertės arba neįkainojamos - vis 
dar nebuvo tikras dėl to - caro ikonos kopijos savininkas. Tą 


naktį gulėdamas be miego prisiminė tėvo laiško žodžius: „Jei- 

gu yra kas nors, ką būtų galima gauti iš šio voko turinio, pra- 
šau tik vieno, kad tavo motina būtų pirmoji, kuri turės naudos 


iš jo, nors niekada nesužinos, iš kur toji sėkmė atėjo: 
< O >> 


Romanovas grįžo į viešbutį pro Rusijos konsulatą. Jis rado 
Petrovą sėdinčią kambario kampe, skaitančią ir tabaluojančią 
kojomis ant kėdės. Mergina vilkėjo džinsais ir ryškiai rausvu 
megztuku. 

— Tikiuosi, kad popietė buvo sėkminga, - mandagiai krei- 
pėsi Romanovas. 

— Tikrai taip, - atsakė Ana. - Labai naudinga aplankyti 
Ciuricho galerijas. Bet papasakok apie savo popietę. Ar ji taip 
pat buvo sėkminga? 

— Mano mažyte, tai buvo netikėtas atradimas, ne mažiau. 
Galėtume ramiai pavakarieniauti mano kambaryje, viską tau 
papasakočiau, stilingai atšvęstume. 

— Kokia nuostabi mintis, - pritarė moteris, - ar galiu už- 
sakyti vakarienę? 

- Žinoma, - sutiko Romanovas. 

Petrova numetė knygą ant grindų ir susikaupė prie didžiu- 
lio 4 /a carte meniu, palikto prie Romanovo staliuko. Gana 
nemažai užtruko, kol išrinko patiekalus banketui, net Roma- 
novui padarė įspūdį. 

Ana kaip pirmąjį patiekalą pasirinko gravad /ax (plonai 
supjaustytą žalią lašišą) su krapų padažu. Prie jo - pusę bute- 


lio Premier Cru Cbablis 1958. Užkandžiaudamas Romanovas 

papasakojo jai apie paveldėtus šeimos turtus. Jam kalbant apie 
vis naujus lobius, merginos akys vis labiau ir labiau plėtėsi. Ro- 
manovo monologą tik kartą nutraukė su staleliu ant ratų pri- 
važiavęs padavėjas. Ant stalelio pūpsojo sidabrinis padėklas. 
Padavėjas atidengė padėklą, ant jo puikavosi ėriuko šoninė su 
cukinijomis ir mažytėmis šviežiomis bulvėmis. Prie šio patie- 
kalo buvo patiektas butelis Gevyey-Chambertin. 

Prie deserto, purios aviečių suflė, ekspertės manymu, tiko 
tik puikusis Ch4teau Yguem. Ji pasirinko keturiasdešimt de- 
vintųjų. Nuo vyno jai kilo noras dainuoti rusų liaudies dainas. 
Šiuo metu Romanovui toks elgesys atrodė nederamas. 

Gerdama paskutinį vyno lašą Petrova atsistojo ir truputėlį 
svyruodama pasakė: 

— Už Aleksą, vyrą, kurį myliu. 

Romanovas pritardamas linktelėjo ir priminė, kad jiems 
galbūt laikas į lovą, nes kitą rytą pirmuoju skrydžiu grįžta į 
Maskvą. Išstūmęs stalelį ant ratų į koridorių, ant durų ranke- 
nos pakabino ženklą „Netrukdyti“. 

— Įsimintinas vakaras, - nusiaudama batus šypsojosi mote- 
ris. Romanovas sustojęs gėrėjosi, kaip ji nusivelka drabužius. 
Kai jis atsisegė marškinius, mergina liovėsi nusirenginėti ir 
aiktelėjo iš nuostabos. 

— Jis nuostabus, - įvertino su pagarbia baime. Romanovas 
pakėlė aukso medalioną. 

— Tik dailus mažmožis palyginus su tuo, ką ten palikau. 

— Mielas drauge, - vaikišku balsu sučiauškėjo Ana, temp- 
dama jį į lovą, - ar supranti, kaip tave dievinu, žaviuosi ir ger- 
biu? 


— Um, - pritarė Romanovas. 

— Taip pat žinai, - tęsė mergina, - kad niekada tavęs ne- 
prašiau jokios paslaugos. 

— Jaučiu, kad dabar paprašysi, - spėjo Romanovas, kai ji 
pakėlė paklodę. 

— Jeigu aukso grandinė - tik dailus mažmožis, gal leistum 
man ją retkarčiais segėti? 

— Retkarčiais? — nustebo Romanovas, žiūrėdamas Anai į 
akis. — Kodėl retkarčiais? Mano mieloji, kodėl ne visada? — 
Netaręs daugiau nė žodžio nusiėmė aukso grandinę ir užkabi- 
no merginai ant kaklo. Ana atsiduso užčiuopusi storus aukso 
grandinės žiedus, kurių Romanovas nepaleido. 

— Man skauda, Aleksai, - susijuokusi pasakė, - prašau, pa- 
leisk. 

Bet Romanovas tik stipriau patraukė grandinę. Ašaros pra- 
dėjo tekėti merginos skruostais, o metalas įsirėžė į odą. 

— Negaliu normaliai kvėpuoti, - žioptelėjo tyrėja. - Pra- 
šau, liaukis erzinęs. 

Vyras ir toliau veržė grandine jos gerklę, kol veidas išraudo 
nuo priplūdusio kraujo. 

— Tu niekam nepasakosi apie netikėtą mano sėkmę, taip, 
mano mažyte? 

— Ne, niekada, Aleksai. Niekam. Gali manimi pasikliau- 
ti, - desperatiškai žadėjo springdama. 

— Ar galiu visiškai neabejoti? — paklausė su grėsmės gaidele 
balse. 

— Taip, žinoma, bet, prašau, liaukis, - pyptelėjo beviltiškai 
kabindamasi dailiomis rankutėmis į šviesius savo šeimininko 


plaukus. Bet Romanovas tarsi krumpliaračiu vis stipriau ver- 

žė ir veržė aukso grandine aukos kaklą. Pasukdamas grandinę 
paskutinį kartą, nesuvokė, kad mergina beviltiškai kabinasi 
jam į plaukus. 

— Esu įsitikinęs, kad supranti, jog turiu nė kiek neabejo- 
ti, kad niekam nepapasakosi mūsų paslapties, - paaiškino jai. 
Bet mergina neišgirdo jo pasiteisinimo, nes jos kaklo slanks- 


telis jau buvo trakštelėjęs. 
«<o> 


Rytą bėgdamas krantine Adamas apmąstė užduotis, kurias 
dar turi atlikti. 

Jeigu iš Hitrou išskristų trečiadienį rytiniu reisu, galėtų į 
Londoną sugrįžti tą patį vakarą arba vėliausiai ketvirtadienį. 
Bet prieš išvykstant į Ženevą, reikėjo sutvarkyti dar keletą rei- 
kalų. 

Sustojo ant šaligatvio priešais savo namą ir pasitikrino pul- 
są, tada laiptais užkopė į butą. 

— Tau trys laiškai, - pranešė Lorensas. - Man nė vieno. 
Žiūrėk, — pridūrė, kai Adamas atėjo į virtuvę, - du minkštuo- 
se vokuose. Adamas paėmė laiškus ir pakeliui į vonią padėjo 
ant savo lovos. Iškentėjo šaltą dušą penkias minutes, paskui 
susisupo į rankšluostį. Apsirengęs atplėšė vokus. Pradėjo nuo 
balto. Paaiškėjo, kad Heidė dėkoja už vakarienę ir tikisi susi- 
tikti dar kartą. Nusišypsojęs atplėšė vieną minkštą voką. Jame 
buvo oficialus raštas iš Užsienio reikalų ministerijos persona- 
lo koordinavimo skyriaus. 

Kapitonas Skotas - laipsnis kažkaip nederėjo - buvo kvie- 


čiamas dalyvauti medicininiame patikrininte kitą pirmadienį, 

trečią valandą Harlio gatvėje 12. Lydės daktaras Džonas Ven- 
sas. 

Pagaliau atplėšė antrąjį rudą voką ir išsiėmė Loido, Kokso 
ir Kingo banko filialo Pal Malo gatvėje laišką, informuojantį 
mielą poną/ponią, kad jie gavo penkių šimtų svarų čekio kvitą 
iš Holbruko, Holbruko ir Gaskono, pagal paskutinius duome- 
nis jo banko sąskaitoje trūksta 272 svarų 18 šilingų ir 4 pen- 
sų. Patikrinęs sąskaitą, Adamas pamatė, kad pirmą kartą gy- 
venime viršijo sąskaitą. Žinojo, kad jeigu būtų kariuomenėje, 
į tokią situaciją būtų žiūrima nepalankiai. Mažiau nei prieš 
dvidešimt metų kai kuriuose pulkuose karininkas už sąskaitos 
viršijimą buvo teisiamas karo lauko teisme. 

Ką sakytų jo kolegos karininkai, jeigu būtų prasitaręs, kad 
be realios garantijos, jog sugrąžins, ketino iš sąskaitos pasiimti 
du šimtus svarų? 

Baigęs rengtis, Adamas sugrįžo į virtuvę pas Lorensą. 

— Kaip Irano šachas? — pasiteiravo. 

— O, labai supratingas, tikrai, - atsakė Lorensas, atsivers- 
damas Daily Telegrapb, - atsižvelgiant į aplinkybes. Pažadėjo 
sutvarkyti visus finansinius nesklandumus, bet kurį laiką, kol 
Vakarai neleido pakelti naftos kainų, turėjo mažai pinigų. 

— Kur nusivedei jį pietų? — pasidomėjo Adamas, mėgauda- 
masis žaidimu. 

- Pasiūliau Gree2 Man piemenų kepsnį, bet prakeiktas vy- 
rukas pasirodė gana šykštus. Atrodo, jis ir imperatorienė tu- 
rėjo skubėti į Harrods, kad juos pamatuotų naujiems sostams. 
Būčiau ėjęs kartu, bet mano bosas norėjo, kad ištuštinčiau 
šiukšlių dėžę, taigi praleidau ir Earrods sandorį. 


— Ką ruošiesi daryti šiandien? 

— Neturėčiau tau to sakyti, - kalbėjo Lorensas, žiūrėda- 
mas į nugalėtosios Anglijos kriketo komandos kapitono Tedo 
Deksterio nuotrauką, - bet Anglijos banko valdytojui reikia 
mano nuomonės, ar turėtume devalvuoti svarą nuo 2,80 iki 
2,40 dolerio. 

— Ir ką tu manai? 

— Aš jau vyrukui paaiškinau, kad 240 yra tik autobusas, va- 
žinėjantis tarp Golders Grino ir Edžveiro, jeigu nepajudėsiu, 
praleisiu savo mėgstamiausią 14-ąjį, - paaiškino Lorensas, 
žiūrėdamas į laikrodį. 

Adamas juokėsi žiūrėdamas, kaip draugas užtrenkia savo 
lagaminėlį ir dingsta per duris. Lorensas labai pasikeitė po 
Velingtono baigimo. Gal dėl to, kad Adamas jį prisiminė tik 
kaip mokyklos kapitoną, kuris su aukščiausia klasikine stipen- 
dija išvyko į Baliolį. Tais laikais jis atrodė toks rimtas, jam, 
žinoma, buvo prognozuojami rimtesni darbai. Niekas nebū- 
tų pagalvojęs, kad jis taps Berklio banko investicijų analitiku. 
Bendraamžiai Oksforde juokaudavo, kad jis bus ministrų ka- 
binete. Ar įmanoma, kad iš tų dievaičių, vyresnių už tave pora 
metų, visada tikimasi per daug? Baigiant mokyklą jų draugys- 
tė sustiprėjo. Kai Adamas buvo išsiųstas į Malają, Lorensas 
nepatikėjo kariuomenės pranešimu, kad jo draugas dingęs, 
ir manoma, jog jis miręs. Kai Adamas pareiškė, kad išeina iš 
kariuomenės, Lorensas neprašė jokių paaiškinimų ir nereiš- 
kė jokių pretenzijų, kad jis neturi darbo. Adamas tikėjosi, kad 
galės atsilyginti už tokį draugiškumą. 

Adamas išsikepė kiaušinį ir porą bryzelių šoninės. Ne ka- 
žin ką galėjo nuveikti iki pusės dešimtos, nors surado laiko pa- 


rašyti seseriai ir įdėti į voką penkiasdešimties svarų čekį. 

Pusę dešimtos paskambino telefonu. Ponas Holbrukas — 
Adamas svarstė, ar jis turi krikščionišką vardą — negalėjo nu- 
slėpti nuostabos sulaukęs skambučio iš jaunojo pono Skoto. 
„Dabar, kai mano tėtis mirė, as turėčiau būti senasis ponas 
Skotas“, - norėjo pasakyti Adamas. Holbrukas dar labiau nu- 
stebo dėl jo prašymo. 

— Be abejonės, tai kažkaip susiję su voku, - sumurmėjo, bet 
sutiko tėvo testamento kopiją išsiųsti paštu tą pačią popietę. 

Kitų savo reikalų Adamas negalėjo sutvarkyti telefonu. 
Užrakino butą, išėjo į gatvę ir įšoko į autobusą, važiuojantį 
į Kingsroudą. Iš dviaukščio autobuso išlipo prie Haid parko 
kampo ir nuėjo į Pal Malo gatvėje esantį Loido banką. Atsi- 
stojo į eilę prie valiutos keityklos. Kai Adamas atsidūrė eilės 
priekyje, mandagi asistentė pasiteiravo: 

— Kuo galėčiau padėti? 

— Norėčiau penkiasdešimties svarų Šveicarijos frankais, 
penkiasdešimties grynaisiais ir penkiasdešimties kelionės če- 
kiais. 

— Jūsų pavardė? — paklausė. 

— Adamas Skotas. 

Mergina į didžiulį stalo kompiuterį įvedė kažkokius skai- 
čius, paskui keletą kartų pasuko rankeną. Pažvelgė į rezultatą 
ir išėjo iš kambario. Po kelių minučių grįžo su banko praneši- 
mo, kurį Adamas gavo šį rytą, kopija. 

— Bendra suma su mokesčiais bus 202 svarai, 1 šilingas ir 8 
pensai. Jūsų kreditinėje sąskaitoje lieka 70 svarų, 16 šilingų ir 
4 pensai, - informavo mergina. 

— Taip, - sutiko Adamas, bet nepridūrė, kad kai sesuo pa- 
teiks čekį, liks tik 20 svarų 16 šilingų ir 4 pensai. Jis pradėjo 

tikėtis, kad Užsienio reikalų ministerija po savaitės sumokės, 
kitaip bus dar vienas kuklus mėnuo. Na, žinoma, nebent... 

Adamas asistentės akivaizdoje užpildė kelionės čekius, o ji 
padavė penkis šimtus devyniasdešimt keturis Šveicarijos fran- 
kus ir penkiasdešimt svarų grynaisiais. Tai buvo didžiausia 
Adamo kada nors turėta pinigų suma. 

Kitu autobusu nuvyko į Britanijos Europos oro linijų ter- 
minalą Kromvelio kelyje. Čia paprašė merginos užsakyti jam 
bilietą į abi puses į Ženevą. 

— Pirma ar ekonominė klasė? - pasitikslino mergina. 

— Ekonominė, - atsakė Adamas, pralinksmėjęs nuo min- 
ties, kad kas nors gali pamanyti, jog jis norės skristi pirmąja 
klase. | 

— Pone, bus trisdešimt vienas svaras. 

Adamas sumokėjo grynaisiais ir įsidėjo bilietą į vidinę ki- 
šenę. Grįžo į butą ir lengvai papietavo. Po pietų paskambino 
Heidei, ji sutiko kartu pavakarieniauti jo virtuvėje aštuntą va- 


landą. Prieš vakarienę su Heide Adamas turėjo įsitikinti vienu 


dalyku. 
< o> 


Romanovą pažadino skambantis telefonas. 

— Klausau, - atsiliepė. 

— Labas rytas, drauge Romanovai. Tai Melinskis, antrasis 
ambasados sekretorius. 

— Labas rytas, kuo galėčiau pasitarnauti ? 

— Tai dėl pilietės Petrovos. 


Romanovas nusišypsojo, nes žinojo, kad ji guli vonioje. 

— Ar aptikote merginą, kai pranešėte apie jos dingimą? 

— Ne, - atsakė Romanovas, - ji šiąnakt nemiegojo savo lo- 
voje. 

— Suprantu, - kalbėjo antrasis sekretorius. - Tada jūsų įta- 
rimai, kad ji galbūt dezertyravo, atrodo, pasitvirtins. 

— Bijau, kad taip, - pritarė Romanovas, - grįžęs į Maskvą 
turėsiu pateikti savo viršininkams išsamią ataskaitą. 

— Taip, žinoma, drauge majore. 

— Nurodysiu, kad jūs man visokeriopai pagelbėjote spren- 
džiant šią problemą. 

— Ačiū, drauge majore. 

— Praneškite man, kai gausite kokios nors informacijos, ga- 
linčios nurodyti, kur ji yra. 

— Be abejo, drauge majore. 

Romanovas padėjo ragelį ir nuėjo į gretimo kambario vo- 
nią. Pažvelgė į vonioje susirietusį kūną. Anos akys buvo išsi- 
vertusios iš akiduobių, veidas perkreiptas, oda jau pilka. Už- 
metęs ant negyvo moters kūno rankšluostį ir užrakinęs duris, 
grįžo į savo apartamentus ir labai ilgai prausėsi duše. 

Grįžo tik susisupęs į rankšluostį, atsisėdo savo lovos pusėje 
ir pakėlė telefono ragelį. Užsisakė pusryčius, juos pristatė po 
penkiolikos minučių. Per tą laiką jis apsirengė. Išgėręs apel- 
sinų sulčių ir suvalgęs ragelius, grįžo prie telefono, stengėsi 
prisiminti viešbučio šeimininko pavardę. Prisiminė, kai regis- 
tratorius ištarė: 

— Guten Morgen, mein Herr. 

- Prašyčiau Žako, - teištarė Romanovas. Po akimirkos pa- 


sigirdo šeimininko balsas. 

— Labas rytas, pone Romanovai. 

— Turiu delikatų reikalą, pone, tikiuosi, kad galėsite man 
padėti. 

- Žinoma, aš pabandysiu, - pasigirdo atsakymas. 

— Turiu gana vertingą daiktą, kurį norėčiau padėti saugoti 
banke, bet nenorėčiau... 

— Visiškai suprantu jūsų susirūpinimą, - pasakė šeiminin- 
kas. - Kuo galėčiau padėti? 

— Man reikia didelės talpos tam daiktui įdėti. 

— Ar skalbinių pintinė būtų pakankamo dydžio? 

— Tinkamo, bet ar jos dangtis saugus? 

— O, taip, - patikino Žakas, - dažnai jas mėtome lifto 
šachtose. 

— Nuostabu, - apsidžiaugė Romanovas. 

— Gausite ją po kelių minučių, - pažadėjo Žakas. - Atsių- 
siu jums nešiką. Taip pat galiu pasiūlyti nuvežti į apačią kro- 
vinių liftu kitoje viešbučio pusėje, kad niekas nematytų jūsų 
išeinant. 

- Labai apdairu, - įvertino Romanovas. 

— Ar jūsų lauks automobilis? 

— Ne, - atsakė Romanovas, — aš... 

— Tada pasirūpinsiu, kad jūsų lauktų taksi. Kada jums jo 
reikės? 

— Ne vėliau kaip po pusės valandos. 

— Po dvidešimties minučių stovės prie krovinių įvažiavi- 
mo. 

— Jūs labai pagelbėjote, - padėkojo Romanovas. Paskui 
pridūrė: 


— Ne veltui Valstybinio banko valdytojas jus taip gyrė. 

- Jūs labai malonus, pone Romanovai, — kuklinosi Ža- 
kas. - Ar dar ko nors reikės? 

— Gal malonėtumėte paruošti mano sąskaitą, kad paskui 
nereikėtų gaišti. 

— Žinoma. 

Romanovas padėjo ragelį, norėjosi tokį aptarnavimą eks- 
portuoti į Maskvą. Palaukęs minutę, surinko pirmąjį iš dviejų 
vietinių numerių. Abiem atvejais jo norai buvo nedelsiant pa- 
tenkinti. Kai trečią kartą padėjo telefono ragelį, į duris švel- 
niai pabeldė. Romanovas skubiai nuėjo atidaryti durų. Kori- 
doriuje stovėjo jaunas nešikas su skalbinių pintine prie šono. 
Mandagiai šypsojosi. Romanovas tik linktelėjo ir įsitraukė 
dėžę vidun. 

— Kai taksi atvažiuos, sugrįžkite, - paliepė Romanovas. 

Nešikas pasišalino, o Romanovas užrakino duris ir užka- 
bino grandinėlę. Paskui nuvežė dėžę į pagrindinį miegamąjį 
ir paliko prie lovos. Atsegė tvirtus odinius diržus ir atidengė 
dangtį. 

Paskui atrakino vonios kambarį, paėmė ant rankų susti- 
rusį Petrovos kūną ir pabandė jį įkišti į pintinę. Lavonas jau 
pradėjo stingti, kojos nesilankstė, moteris netilpo. Roma- 
novas paguldė nuogą Petrovą ant grindų. Įtempė plaštaką ir 
taip smogė į dešinę koją, kad toji lūžo kaip medžio šaka per 
audrą. Tą patį pakartojo su kairiąja koja. Tarsi giljotina - ant- 
ro bandymo nereikėjo. Tada sulenkė kojas po kūnu. Roma- 
novui buvo smagu suvokti, kad jeigu jis būtų nužudytas, Ana 
Petrova niekaip nebūtų pajėgusi jo įkišti į pintinę, kad ir ką 
būtų bandžiusi sulaužyti. Tada vyras nustūmė vežimėlį į ty- 


rėjos miegamąjį ir ištuštino visus stalčius: švarius ir nešvarius 

Anos drabužius, batus, kosmetikos krepšelį, dantų šepetėlį ir 
net seną savo nuotrauką, kurios neįtarė ją turint - viską su- 
metė į pintinę ant kūno. Nukabinęs aukso medalioną Anai 
nuo kaklo, įsitikino, kad neliko jokių moters daiktų, uždengė 
jos kūną viešbučio vonios rankšluosčiu ir dosniai apipurškė 
Chanel No.5, juos pagal etiketą dovanojo viešbučio administ- 
racija. Galop saugiai diržais surišo dangtį ir išvežęs girgždan- 
čią pintinę, paliko prie durų. 

Romanovas pradėjo krautis savo lagaminą, dar nebuvo bai- 
gęs, kai pasigirdo beldimas į duris. 

— Palauk, — griežtai paliepė. Už durų pasigirdo duslus at- 
sakymas: 

- Ja, mein EHleyr. 

Po kelių akimirkų Romanovas atidarė duris. Įėjo nešikas, 
linktelėjo Romanovui ir truktelėjo skalbinių pintinę, tačiau 
prireikė stipraus Romanovo stumtelėjimo koja, kad pintinė 
pajudėtų. Nešikas prakaitavo su pintine koridoriumi, o Ro- 
manovas ėjo šalia ir nešėsi savo lagaminą. Kai nuėjo į viešbu- 
čio galą, Romanovas pirmiausia stebėjo, kad pintinė saugiai 
įvažiuotų į krovinių liftą, paskui įžengė pats. 

Kai atsivėrė žemutinio aukšto durys, Romanovui palen- 
gvėjo, nes jį pasveikino prie didžiulio mersedeso su atvira 
bagažine stovintis Žakas. Taksi vairuotojas ir nešikas pakėlė 
skalbinių pintinę ir įspraudė į bagažinę. Tačiau Romanovo la- 
gaminas nebetilpo, teko jį padėti automobilio priekyje, šalia 
vairuotojo. 

- Ar jūsų sąskaitą persiųsti į konsulatą, 2e:2 Herr? - pasi- 
teiravo Žakas. 


— Taip, būtų gerai. 

— Tikiuosi, kad viskas pavyko taip, kaip jūs tikėjotės, - pa- 
sakė Žakas, išvykstančiam svečiui atidarydamas galines mer- 
sedeso dureles. 

— Visiškai, - atsakė Romanovas. 

— Malonu. Ar jūsų jaunoji kolegė prisijungs prie jūsų? - pa- 
sidomėjo šeimininkas, per petį pažvelgdamas atgal į viešbutį. 

— Ne, neprisijungs, - paaiškino Romanovas, - ji jau anks- 
čiau išvažiavo į oro uostą. 

- Žinoma, - pritarė Žakas, — tik gaila, kad nesusitikau. 
Prašau perduoti mano geriausius linkėjimus. 

— Būtinai perduosiu, - pažadėjo Romanovas, - nekantrau- 
ju kuo greičiau vėl sugrįžti į jūsų viešbutį. 

— Ačiū, pone, - padėkojo šeimininkas, kai Romanovas 
„įsmuko į galinę automobilio sėdynę, jam beliko tik užverti 
dureles. 

Atvykęs į Swissair oro linijų skyrių Romanovas užregist- 
ravo savo bagažą ir po kelių minučių išvyko į banką. Pono Bi- 
šofo sūnus ir dar vienas vyras pilkais drabužiais jau laukė jo 
vestibiulyje. 

— Kaip malonu taip greitai vėl jus matyti, - pasidžiaugė 
jaunasis ponas Bišofas. Romanovą nustebino sodrus jo balsas. 
"Taksi automobilio vairuotojas atidarė bagažinę ir palaukė, 
kol pono Bišofo kompanionas, beveik keturių su puse pėdų 
ūgio, tvirtai sudėtas vyras, lengvai kaip biskvitinį pyragaitį iš- 
kėlė skalbinių pintinę. Romanovas sumokėjo ir nusekė paskui 
poną Bišotfą į tolimąjį lifrą. 

— Mes viską paruošėme pagal jūsų pageidavimą telefonu, — 


kalbėjo ponas Bišofas. - Mano tėvas apgailestavo, kad negali 

dalyvauti. Jis jau seniai buvo susitaręs susitikti su kitu klientu 
ir tikisi, kad suprasite. 

Romanovas numojo ranka. 

Liftas nusileido tiesiai į žemutinį aukštą. Sargybinis, pama- 
tęs poną Bišofą, atrakino didžiulį plieninį narvą. Romanovas 
ir du bankininkai lėtai ėjo koridoriumi, jiems iš paskos milži- 
nas nešė pintinę. 

Romanovas pažino prie saugyklos durų sukryžiavusį ran- 
kas stovintį dar vieną partnerį, kurį buvo matęs vakar. Ponas 
Bišofas linktelėjo, ir partneris, netaręs nė žodžio, įkišo raktą į 
saugyklos spyną. Ponas Bišofas atrakino antrąją, tada abu at- 
stūmė didžiules plienines duris. Ponas Bišofas ir jo partneris 
įėjo prieš Romanovą ir atrakino viršutiniąsias visų penkių jo 
dėžių spynas. Sargybinis padėjo pintinę šalia jų ant grindų. 

— Arjums reikės pagalbos? — pasiteiravo ponas Bišotas, pa- 
duodamas užantspauduotą asmeninį voką rusui. 

— Ne, ačiū, — užtikrino Romanovas, bet neatsipalaidavo, 
kol užsidarė didžiulės durys ir visi keturi šveicarai pagalbinin- 
kai išnyko kitoje pusėje. 

Įsitikinęs, kad liko vienas, pažvelgė į vieną didelę dėžę, 
kurią žinojo esant tuščią: ji buvo mažesnė, negu jam atrodė. 
Prakaito karoliukai pakibo ant kaktos, kai atrakinęs dėžę iš- 
traukė ir atidengė oro nepraleidžiantį dangtį. Bus labai ankš- 
ta. Romanovas atsegė pintinės diržus, išėmė viską, išskyrus 
kūną. Pažvelgė į iškreiptą veidą, gilios žymės ant kaklo buvo 
tamsiai mėlynos. Pasilenkęs paėmė moterį per juosmenį ir pa- 
kėlė, tačiau nejudėjo nė viena kūno dalis, tik nulaužtos kojos, 
teko ją ant galvos įmesti į dėžę. Net tada norėdamas uždaryti 


dėžę turėjo patvarkyti įvairias jos galūnes: jei Ana būtų bent 

coliu aukštesnė, pastangos liktų bevaisės. Šalia kūno sugrūdo 
visus merginos daiktus, tik Chane! kvepiantį rankšluostį pali- 
ko pintinėje. 

Romanovas dangčiu užspaudė oro nepraleidžiančią dėžę, 
užrakino ir pastūmė atgal į saugią vietą. Du kartus patikrino, 
ar jos tikrai niekas negalės atrakinti be jo asmeninio rakto. 
Jam palengvėjo, kai nepajėgė net pajudinti dangčio. Akimirką 
dvejojo, žvelgdamas į antrąją didžiąją dėžę, bet suprato, kad 
dabar ne laikas mėgautis: teks palaukti kitos progos. Paten- 
kintas, kad viskas vėl savo vietose, užsegė skalbinių pintinę ir 
nuvežė prie saugyklos išėjimo. Nuspaudė mažą raudoną myg- 
tuką. 

- Tikiuosi, kad viskas tvarkinga, — prabilo ponas Bišofas 
iškart, kai grįžo užrakinęs visas penkias dėžes. 

— Taip, ačiū, - atsiliepė Romanovas. - Ar būtų įmanoma, 
kad kas nors sugrąžintų skalbinių pintinę į Sž. Gotbard vieš- 
butį? 

— Žinoma, - atsakė bankininkas, linktelėjęs į didįjį vyrą. 

— Ar galite garantuoti, kad be manęs dėžės nebus palies- 
tos? - paklausė, kai jie ėjo koridoriumi. 

— Savaime suprantama, jūsų prakilnybe, - tarsi įsižeidęs 
dėl tokio klausimo užtikrino ponas Bišofas. 

— Kai grįšite, — tęsė, — rasite viską taip, kaip palikote. 

„Na, ne visiškai , - pagalvojo Romanovas. 

Išėjęs iš lifto Romanovas pastebėjo pono Bišofo tėvą su 
kitu klientu. 

Policijos motociklo lydimame mersedese skubiai išnyko 
Irano šachas, banko valdytojas diskretiškai pamojo atsisvei- 


kindamas. 

Prie įėjimo į banką jaunasis ponas Bišofas nusilenkė ir pa- 
sakė: 

— Kai vėl būsite Ciuriche, lauksime jūsų apsilankymo, jūsų 
prakilnybe. 

— Ačiū, - padėkojo Romanovas ir paspaudęs ranką jau- 
nuoliui nuėjo šaligatviu prie laukiančio juodo automobilio, 
nugabensiančio jį į oro uostą. 

Nusikeikė. Šį kartą pamatė agentą, kurį anksčiau buvo pa- 


stebėjęs viešbutyje. 


0 SKYRIUS 


— Sumuškite jį, pone, - Adamui į ausį sušnibždėjo kapralas. 

— Maža vilties, - suniurzgėjo Adamas, iššokdamas į ringo 
vidurį. 

Jo laukė liesas, raumeningas instruktorius. 

— Pažiūrėkime, kaip jums seksis kelis raundus. 

Adamas šokinėjo ir rangėsi priešais fizinio rengimo ins- 
truktorių, ieškodamas progos. 

Adamas smūgiavo kairiąja, bet, deja, pats gavo smūgį į 
nosį. 

— Prisidenk, - įspėjo viršila. 

Adamas smūgiavo visa jėga dar kartą ir pataikė instrukto- 
riui į krūtinę, bet už tai sulaukė staigaus smūgio į kairiąją gal- 
vos pusę. Susvyravo, bet šį kartą pavyko atmušti smūgius ir iš 
kairės, ir iš dešinės. 

- Jūs silpnas, pone, tai jūsų bėda. Nepajėgtumėte pramušti 
ryžių pudingo luobelės. 

Adamas padarė klaidinantį judesį dešiniąja, tada užsimojo 
kairiąja ir smogė taip, kad nuo smūgio į smakrą viršila susvy- 
ravo ir nugriuvo. 

Kol viršila gulėjo ant grindų, šalia ringo stovintis kapralas 


kvailai šypsojosi. Galų gale jam pavyko atsistoti ant kojų. 

— Atsiprašau, — teisinosi prisidengdamas ir pasiruošdamas 
Adamas. 

— Neatsiprašinėk, prakeiktas kvaily... pone. Velniškai geras 
smūgis. Jeigu tiksliai, techniškas nokautas. Turėsiu palaukti 
dieną ar dvi, kol galėsiu atsikeršyti. 

Adamas atsiduso su palengvėjimu ir nuleido rankas. 

— Bet tai nereiškia, kad jūs galite atsipūsti. Treniruokitės 
su svoriais, pone. Darykite pusiausvyros ir gimnastikos pra- 
timus. 

Viršila dar valandą vaikė, daužė, kankino, tiesiog niokojo 
Adamą, kol šis netekęs jėgų kaip maišas krito ant grindų. Ne- 
būtų pajėgęs net laikraščio pakelti. 

— Neblogai. Manau, kad Užsienio reikalų ministerija ras 
jums nišą. Žiūrėkite, — pridūrė, — beveik visi šlapi kaip pa- 
šluostė, net jžs turite galimybę suspindėti. 

— Jūs labai malonus, viršila, - atsiliepė Adamas, tebegulė- 
damas aukštielninkas. 

- Kelkitės, - sumaurojo instruktorius. Adamas nenoromis 
atsistojo tokiu greičiu, kokį leido nukamuotas kūnas. 

— Nesakykite man, viršila. 

— Atsistatymas rodo pajėgumą, o ne greitis, - abu pasakė 
beveik unisonu. 

— Liūdna ta diena, kai išėjote iš kariuomenės, - kalbėjo 
instruktorius, kai jie grįžo į Karalienės klubo persirengimo 
kambarį. 

— Nedaug karininkų mane paguldė ant grindų, - instruk- 
torius švelniai palietė Adamo smakrą. - Pasimokiau nenuver- 


tinti žmogaus, kuris ištvėrė devynis mėnesius maitindamasis 

siauraakių maistu. Taigi tikėkimės, kad Užsienio reikalų mi- 
nisterija irgi jūsų nenuvertins. 

Viršila pakilo nuo suolelio prie savo spintelės. 

— Tuo pačiu laiku trečiadienį? 

— Trečiadienį negalėsiu. Nespėsiu grįžti iš Ženevos. 

- Šiomis dienomis šlaistomės po Europą? 

- Jeigu jums tiktų, galėčiau ketvirtadienį iš ryto, — atsakė 
Adamas ignoruodamas pašaipą. 

— Jeigu teisingai prisimenu, gydytojų patikrinimas jums 
pirmadienį. 

— Taip. 

— Tada ketvirtadienį dešimtą, turėsite daugiau laiko pagal- 


voti apie mano kablį iš dešinės. 
<Oo> 


KGB vadas studijavo priešais jį gulinčią ataskaitą: kažkas 
atrodė ne taip. Pakėlė akis į Romanovą. 

— Jūs lankėtės Biscboff de Cie todėl, kad jie teigė turį pen- 
kioliktojo amžiaus ikoną, kuri galėjo atitikti aprašymą tos, ku- 
rios ieškome? 

— Teisingai, drauge. Gosbanko valdytojas patvirtins, kad jis 
suorganizavo susitikimą. 

— Bet paaiškėjo, kad tai ne Šv. Jurgio ir drakono ikona, o 
Šv. Petro. 

— Tą patį savo raporte patvirtino ir draugė Petrova. 

— Ach, taip, draugė Petrova, - pakartojo Zaborskis, jo akys 
grįžo prie popieriaus lapo ant stalo. 


— Taip, drauge. 

— Tą patį vakarą draugė Petrova paslaptingai neatvyko į su- 
sitikimą su tavimi? 

— Nepaaiškinama, - patvirtino Romanovas. 

— Pranešei draugui Melinskiui į ambasadą, - nutilo, - nors 
pats buvai atsakingas už tai, kad ją pasirinkai, juk taip? 

— Teisingai, drauge vade. 

— Ar tai liudija tavo nuovokumo stoką? 

Romanovas nebandė atsakyti. 

Vado akys grįžo prie bylos. 

— Kai pabudai kitą rytą, vis dar nebuvo jokio merginos 
ženklo? 

— Ji sutartu laiku neatėjo pusryčių, - dėstė Romanovas, — 
kai nuėjau į jos kambarį, visi jos daiktai buvo dingę. 

— "Tai įtikino tave, jog ji dezertyravo. 

— Taip, pone, - patvirtino Romanovas. 

— Bet Šveicarijos policija, — tęsė Zaborskis, — neranda jokių 
jos pėdsakų. Nesiliauju savęs klausinėti, kodėl ji būtų norėjusi 
pabėgti. Jos vyras ir visi artimieji gyvena Maskvoje. Jie visi dir- 
ba valstybinį darbą, tai nebuvo jos pirmasis vizitas į Vakarus. 

Romanovas nepareiškė savo nuomonės. 

— Galbūt Petrova dingo dėl to, kad galėjo mums pasakyti 
kažką, ko tu nenorėtum girdėti? 

Romanovas vis tiek tylėjo. 

Vado žvilgsnis dar kartą grįžo prie bylos. 

— Svarstau, apie ką norėjo mums papasakoti Petrova. Gal 
apie tai, su kuo tu miegojai tą naktį? 

Romanovas pašiurpo iš baimės pagalvojęs, kiek iš tikrųjų 
žino Zaborskis. Zaborskis nutilo ir apsimetė, kad kažką tikri- 


na ataskaitoje. 

— Galbūt ji galėjo mums papasakoti, kodėl tu jautei būtiny- 
bę dar kartą grįžti į Biscboff de Cie. - Dar kartą nutilo Zabors- 
kis. - Manau, kad turiu pradėti tyrimą dėl pilietės Petrovos 
dingimo. Nes, drauge Romanovai, kai trečią kartą sugrįžai į 
banką, —- kalbėjo vadas, jo balsas su kiekvienu žodžiu darėsi 
garsesnis, - kiekvienas antrarūšis šnipas nuo čia iki Stambulo 
žinojo, kad mes kažko ieškome. 

Viršininkas nutilo. Romanovas beviltiškai norėjo išsiaiš- 
kinti, ar Zaborskis turi kokių nors realių įrodymų. Kurį laiką 
nė vienas nepratarė nė žodžio. 

— Visada buvai vienišius, majore Romanovai, neneigsiu, 
kad kartais tavo rezultatai leisdavo man įžvelgti tam tikro ne- 
apdairumo. Bet aš ne vienišius. Aš - žmogus prie stalo ilgiau 
neleisiantis tau laisvai veikti. 

Rankose vartė popieriaus prispaudėją — kosminės stoties 
Luna 9 modelį. 

— Esu bylų, popierių žmogus. Rašau ataskaitas trimis eg- 
zemplioriais, atsakinėju į paklausimus keturiais egzemplio- 
riais, aiškinu sprendimus penkiais egzemplioriais. Dabar tu- 
rėsiu politbiurui daugybe egzempliorių paaiškinti keisto Pe- 
trovos dingimo aplinkybes. 

Romanovas tylėjo, prieš keletą metų KGB buvo taip įdieg- 
ta. Beveik patikėjo, kad Zaborskis tik spėlioja. Jeigu būtų ką 
įtaręs, pokalbis vyktų rūsyje, ten apklausa būtų ne tokia inte- 
lektuali. 

— SSRS, - tęsė Zaborskis pakildamas nuo kėdės, - nepai- 
sant mūsų įvaizdžio Vakaruose, mes tiriame įtartinas mirtis, - 
patylėjo, — ar dezertyravimą daug skrupulingiau negu bet 


kurioje kitoje pasaulio šalyje. Tau, drauge Romanovai, būtų 

lengviau išlaikyti pasirinktą profesiją, jeigu būtum gimęs Af- 
rikoje, Pietų Amerikoje ar net Los Andžele. 

Romanovas vis tiek neišdrįso pareikšti savo nuomonės. 

— Devintą valandą ryto generalinis sekretorius man prane- 
šė, kad tavo paskutinės pastangos jam nedaro įspūdžio, tokie 
buvo jo žodžiai, nors taip puikiai pradėjai. Tačiau jam šiuo 
metu terūpi surasti caro ikoną, taigi kol kas, drauge, jis nu- 
sprendė, - nebus jokio tyrimo. Bet jeigu dar kada nors pa- 
sielgsi taip neatsakingai, sulauksi ne tokios apklausos kaip 
dabar, bet tribunolo. Mes visi žinome, kas atsitiko paskutinia- 
jam Romanovui, sulaukusiam tribunolo. 

Jis užvertė bylą. 

— Kadangi liko mažiau nei savaitė, nepaisant mano prieš- 
taravimų, generalinis sekretorius suteikė tau antrąją galimybę 
tikėdamasis, kad tikrai rasi caro ikoną. Ar aiškiai viską pasa- 
kiau? - sulojo. 

— Labai aiškiai, drauge vade, - atsakė Romanovas ir dailiai 
pasisukęs ant kulno išėjo iš kambario. 

KGB viršininkas palaukė, kol užsidarė durys, ir vėl įsmeigė 
akis į bylą. Zaborskis staiga suvokęs, kad jo paties karjera atsi- 
dūrė ties riba, turėjo sužinoti, ką sumanė Romanovas. Sprag- 
telėjo šalia esančio valdymo pulto mygtuką: 


— Suraskite majorą Valčeką, - įsakė. 
<o> 


— Tiesą sakant, niekada nesu ragavęs šampano su ikrais, — 


Adamas prisipažino dailiai merginai, sėdinčiai priešais jį prie 


Garbės reikalas 145 


stalo. Jam patiko surišti jos plaukai, jos apranga, juokas, bet 
labiausiai šypsena. 

— Nesibaimink, negaliu įsivaizduoti, kad ikrai rastų vietą 
šiame meniu, - erzino Heidė. 

— Bet galbūt netrukus, kai tapsi caro ikonos savininku, tai 
yra, jeigu ponas Rozenbau... 

Adamas prispaudė pirštą jai prie lūpų. 

— Daugiau niekas apie tai nežino, net Lorensas. 

— Galbūt taip išmintinga, - sušnibždėjo Heidė. - Jis tik 
tikėsis, kad tu investuosi visus pinigus, kuriuos gausi pardavęs, 
į jo nuobodų banką. 

— Kas tave verčia manyti, kad parduosiu? - paklausė Ada- 
mas bandydamas išsiaiškinti, kiek ji supranta. 

— Jeigu turi rolsroisą, bet neturi darbo, nesamdai vairuo- 
tojo. 

— Aš turiu tik motociklą. 

— Teks parduoti ir jį, jeigu paaiškės, kad ikona bevertė, — 
nusijuokė mergina. 

— Ar norėtumėte kavos? - nurinkdama indus paklausė pa- 
davėja, tikėdamasi įsiteikti dviem klientams, kol dar nepasi- 
baigė vakaras. 

— Taip, prašom du kapučino, — užsakė Adamas. Vėl atsi- 
suko į Heidę. - Gana juokinga, - tęsė, kai nuėjo padavėja, — 
vienintelį kartą, kai skambinau Lorensui į banką, telefonistė 
jo nerado. 

— Kas čia keisto? — pasiteiravo Heidė. 

— Atrodė, lyg jie nebūtų apie jį girdėję, - paaiškino Ada- 


mas, — bet gal aš tik įsivaizduoju. 

— Tokio dydžio banke dirba virš tūkstančio darbuotojų. 
Gali praeiti keli metai, kol susipažinsi su visais dirbančiai- 
siais. | 

— Manau, kad tu teisi, - sutiko Adamas. Du kavos puode- 
liai buvo padėti ant stalo. 

- Kada planuoji vykti į Ženevą? - paklausė Heidė gurkšte- 
lėjusi per karštos kavos. 

— Trečiadienio rytą. Tikiuosi grįžti tą patį vakarą. 

— Mandagu. 

— Ką turi omenyje? — nesuprato Adamas. 

— Pasirinkti vienintelę mano laisvą dieną ir išskristi, - pa- 
aiškino. — Nelabai romantiška. 

— Gal nori skristi kartu su manimi? - pasiūlė per stalą siek- 
damas jos rankos. 

— Gali paaiškėti, kad tai daug reikšmingiau, negu dalytis 
dešrelėmis. 

— Tikiuosi, bet vis tiek, galėtum būti labai naudinga. 

— Visada žinai, ką pasakyti, - pagyrė Heidė. 

- Supranti, kad ne dėl to. Juk nekalbu nei vokiškai, nei 
prancūziškai, Šveicarijoje esu buvęs tik slidinėti sa mokykla, 
bet tik griuvinėjau. 

Heidė vėl gurkštelėjo kavos. 

— Na? - paklausė Adamas nepaleisdamas jos rankos. 

— Šveicarai puikiai kalba angliškai, - pasakė galų gale, - o 
jeigu turėsi problemų banke, visada gali susisiekti su Loren- 
su. 

— Užtruksime tik vieną dieną, - skatino Adamas. 

— Ir iššvaistysime tavo pinigus. 


— Nelabai romantiška, - įvertino Adamas. 

— Touchė.* 

— Pagalvok apie tai, - neatlyžo Adamas. - Sumokėjus už 
tavo bilietą mano sąskaitoje liks tik 19 969 svarai. Nežinau, 
kaip išsiversiu. 

— "Tu kalbi rimtai, taip? - pirmą kartą surimtėjo Heidė. — 
Bet moterys ne impulsyvūs padarai. 

— Gali vežtis Johaną kartu. 

Heidė nusijuokė. 

— Jis netilps į lėktuvą. 

— Sakyk, kad skrendi, - mygo Adamas. 

— Tik su viena sąlyga, - mąsliai pažadėjo Heidė. 

- Atskiri lėktuvai? —- ironizavo Adamas. 

— Ne, bet jei paaiškės, kad ikona bevertė, leisi man grąžinti 
pinigus už bilietą. 

— Negali būti verta mažiau nei trisdešimt vienas svaras, tai- 
gi sutinku su tavo sąlygomis, - svarstė Adamas. Pasilenkęs per 
stalą, pabučiavo Heidę į lūpas. 

— Gali trukti ne vieną dieną, - įspėjo. - Ką tada sakysi? 

— Reikalausiu atskirų viešbučių, - atšovė Heidė, - jeigu 


Šveicarijos frankas nebus labai brangus, — pridūrė. 
«<o> 


— Jūs visada toks patikimas, drauge Romanovai. Įvykdote 
pradinę gero bankininko kvalifikaciją. 
Romanovas labai atidžiai tyrinėjo senį ieškodamas kokio 


nors ženklo, kuris parodytų, kas jo iš tikrųjų laukia banke. 


* Į dešimtuką, teisingai (pranc.). 

— Ojūs visada toks dalykiškas, drauge Poskonovai, - nuti- 
lo, - vienintelė kvalifikacija, reikalinga mano pasirinktai pro- 
fesijai. 

— Gerasis dangau, pradedame kalbėti kaip du senstantys 
komisarai metiniame susitikime. Kaip Ciurichas? - paklausė 
užsidegdamas cigaretę. 

— Kaip lenkiškas traktorius. Tos dalys, kurios veikė, buvo 
puikios. 

— Iš to suprantu, kad neveikiančios dalys nepateikė caro 
ikonos, - pasakė valdytojas. 

— Teisingai, bet Bišofas buvo labai paslaugus, Žakas taip 
pat. Patenkino visus mano poreikius. 

— Visus poreikius? 

— Taip, - atsakė Romanovas. 

— Bišofas - geras žmogus, - kalbėjo bankininkas, - todėl ir 
siunčiau pas jį pirmiausia. 

Senis susmuko kėdėje. 

— Ar buvo dar kokia priežastis, dėl kurios siuntėte pas jį 
pirmiausia? — pasiteiravo Romanovas. 

— Dar penkios priežastys, - atsakė Poskonovas, - bet ne- 
kalbėsime apie jas, kol rasi savo ikoną. 

— Aš norėčiau pakalbėti dabar, - tvirtai pareiškė Romano- 
vas. 

— Pergyvenau dvi Romanovų kartas, - atrėžė senis pakel- 
damas akis. - Nenorėčiau pergyventi trečiosios. Palikime taip, 
kaip yra. Garantuoju, kad susitarsime, kai prožektorių šviesa 
nebus nukreipta į jus. 


Romanovas linktelėjo. 

— Jums bus malonu sužinoti, kad kol jūsų nebuvo, aš nelei- 
dau laiko veltui. Bet bijau, kad mano rezultatai irgi primins 
lenkišką traktorių. 

Bankininkas pamojo Romanovui sėstis. Atvertė gerokai 
nuo paskutinio karto išsipūtusią bylą. 

— Iš pradžių, - prakalbo bankininkas, - man pateikėte 
keturiolikos bankų sąrašą. Vienuolika jų jau patvirtino, kad 
neturi caro ikonos. 

— Aš svarstau, ar jų žodžiais galima pasikliauti, - pareiškė 
Romanovas. 

— Nebūtinai. Bet šveicarai verčiau neįsitraukia į veiklą, 
negu tyčia meluoja. Laikui bėgant melas išaiškėja, be to, iš 
šio kabineto aš kontroliuoju aštuonių tautų grynųjų pinigų 
srautus. Galbūt neturiu vadinamosios didelės įtakos, bet galiu 
įkišti pagalį į kapitalistinės monetarinės sistemos ratus. 

— Tai mums vis dar lieka trys bankai? — pasitikslino Ro- 
manovas. 

— Teisingai, drauge. Pirmasis - jūsų aplankytas Biscboff et 
Cie. Tačiau kiti du visiškai atsisakė bendradarbiauti. 

— Kodėl jūsų įtaka jų nepasiekia? 

— Pati akivaizdžiausia priežastis, - atsakė Poskonovas, — 
kiti interesai turi didesnę įtaką. Jeigu, pavyzdžiui, jūsų paja- 
mos ateitų iš garsių žydų šeimų ar, priešingai — iš amerikiečių, 
joks spaudimas niekada jūsų nepriverstų turėti reikalų su So- 
vietų Sąjunga. 

Romanovas pritariamai linktelėjo. 

— Reikalas toks, - tęsė Poskonovas, - kad yra tokia galimy- 


bė, jog vienas tų bankų turi caro ikoną. Jeigu jie neketina nie- 

kada prisipažinti Motinai Rusijai, nežinau, ką galėčiau jums 
patarti. 

Bankininkas atsisėdo, atsilošė ir laukė, kol Romanovas su- 
virškins naujienas. 

- Jūs neįprastai tylus, — pareiškė savo nuomonę Poskono- 
vas prisidegęs kitą cigaretę. 

— Pakišote man idėją, - atsakė Romanovas. - Manau, ame- 
rikiečiai pavadintų „rizikingu žingsniu“. Bet, jeigu neklystu, 
rusai pasieks namų bazę. 

- Beisbolas - tas žaidimas, kurio niekada nesupratau, bet 
vis tiek džiaugiuosi galėdamas padėti. Manau, kad jums vis 
tiek šito prireiks, kad ir kokį rizikingą žingsnį žengtumėte. 

Poskonovas iš savo bylos išėmė vieną popieriaus lapą ir pa- 
davė Romanovui. Jame buvo parašyta: Simon et Cie, Ciuri- 
chas (atsisakė), Roger et Cie, Ženeva (atsisakė). 

— Be abejonės, jūs labai greitai grįšite į Šveicariją. 

Romanovas pažvelgė tiesiai į bankininką. 

— Nerekomenduočiau šios kelionės metu lankytis Biscboff 
et Cie, Aleksai. Tam turėsite pakankamai laiko ateityje. 

Romanovas ištiesė rankų pirštus. 

Senis pažvelgė į jį. 

— Manęs nebus taip lengva atsikratyti kaip Anos Petro- 


vos, - pridūrė. 


10 SKYRIUS 


Pagyvenęs vyriškis atsistojo į eilės prie taksi galą. Sunku 
buvo nustatyti jo ūgį, nes buvo labai sulinkęs ir silpnas. Di- 
džiulis paltas, kuris galėjo būti senesnis už savininką, siekė be- 
veik iki žemės, iš rankovių kyšantys pirštų galiukai slėpėsi pil- 
kose kumštinėse pirštinėse. Viena ranka tvirtai spaudė mažytį 
odinį lagaminėlį su juodais inicialais E. R. Lagaminėlis buvo 
toks palaikis, jog atrodė, kad galėjo priklausyti jo seneliui. 

Jeigu norėtum pamatyti žmogaus veidą, turėtum labai pa- 
silenkti arba būti žemaūgis. Didžiąją veido dalį užėmė nosis, 
kuri būtų papuošusi Sirano de Beržeraką. Jis lėtai šliurino pir- 
myn, kol atėjo eilė sėsti į taksi. Ropštėsi taip lėtai, kad vairuo- 
tojas jau barbeno pirštais į vairą, kai keleivis gomuriniu balsu 
paprašė nuvežamas į Sžy202 et Cie. Nelaukdamas jokių kitų 
nurodymų vairuotojas nuvažiavo. Šveicarijos taksi vairuotojai 
žino kelią į bankus taip pat gerai, kaip londoniečiai visada len- 
gvai randa teatrą, o niujorkiečiai - Vestsaido barą. 

Pasiekęs savo kelionės tikslą senasis žmogus šiek tiek už- 
gaišo, kol atrinko, kokiomis monetomis turi susimokėti. Tada 
lėtai išsirangė iš automobilio ir pastovėjo ant šaligatvio žvelg- 


damas į marmurinį pastatą. Jo solidumas kėlė pasitikėjimą. 

Senolis jau ruošėsi paliesti duris, kai žmogus su dailia mėlyna 
uniforma jas atidarė. 

— Aš atvykau susitikti, - pradėjo nenatūralia vokiečių kal- 
ba, bet durininkas parodė į merginą prie registracijos stalo. 
Nušlepsėjo prie jos ir pakartojo: 

— Aš atvykau susitikti sa ponu Domjė Aš esu Emanuelis 
Rozenbaumas. 

— Arjūs susitaręs? — pasiteiravo mergina. 

— Bijau, kad ne. 

— Ponas Domjė šiuo metu konferencijoje, - paaiškino 
mergina, - bet pažiūrėsiu, gal kitas partneris galėtų su jumis 
susitikti. 

Po pokalbio telefonu pasiūlė: 

— Gal galėtumėte liftu pakilti į trečiąjį aukštą? 

Ponas Rozenbaumas akivaizdžiai nenoriai linktelėjo, bet 
darė, kas liepta. Kol išlipo iš lifto, jo jau laukė pasiruošusi svei- 
kintis jauna moteris. Pasiteiravo, ar galėtų palaukti kambary- 
je, kurį jis apibūdintų kaip drabužinę su dviem kėdėmis. Tik 
po kurio laiko pas jį atėjo žmogus. Senolis negalėjo paslėpti 
nuostabos pamatęs, kokio amžiaus berniukas pagaliau pasi- 
rodė. 

— Aš - Velferdas Pregeris, - prisistatė jaunuolis, - partneris 
banke. 

— Sėskitės, sėskitės, - paragino ponas Rozenbaumas. - Ne- 
galiu taip ilgai žiūrėti aukštyn į jus. 

Jaunasis bankininkas įvykdė prašymą. 

— Aš esu Emanuelis Rozenbaumas. 1938 metais palikau 


pas jus paketą, dabar sugrįžau jo pasiimti. 

— Taip, žinoma, - sutiko jaunuolis. Jo balsas pasikeitė. 

— Ar turite kokį nors tapatybės patvirtinimą ar banko do- 
kumentą? 

— O, taip, - pasigirdo atsakymas, senasis ponas įteikė pasą 
ir kvitą, kuris buvo sulankstytas ir vėl išlankstytas tiek daug 
kartų, kad dabar buvo beveik suplyšęs į gabalėlius. 

Jaunuolis kruopščiai išstudijavo abu dokumentus. Tuojau 
pat atpažino Izraelio pasą. Viskas atrodė tvarkinga. Banko 
kvitas, nors išduotas tais metais, kai jis gimė, bet buvo auten- 
tiškas. 

— Ar galėčiau jus minutei palikti, pone? 

- Žinoma, - sutiko senis, — po dvidešimt penkerių metų, 
manau, galiu palaukti dar penkias minutes. 

Kai jaunuolis išėjo, netrukus sugrįžo moteris ir pakvietė 
poną Rozenbaumą pereiti į kitą kambarį. Šį kartą kambarys 
buvo erdvesnis ir apstatytas patogiais baldais. Po kelių minu- 
čių jaunuolis sugrįžo su kitu vyru, ponu Domjė. 

— Manau, kad mums neteko anksčiau susitikti, pone Ro- 
zenbaumai, — mandagiai prabilo valdytojas. - Tikriausiai 
tvarkėte reikalus su mano tėvu. 

— Ne, ne, - paneigė ponas Rozenbaumas, - tvarkiau reika- 
lus su jūsų seneliu Helmutu. 

Ponas Domjė pagarbiai žvelgė į poną Rozenbaumą. 

- Jūsų tėvą mačiau tik vieną kartą. Labai nuliūdau išgirdęs 
apie ankstyvą jo mirtį, - pridūrė ponas Rozenbaumas. - Jis 
visada buvo toks dėmesingas. Jūs nenešiojate rožės atlape kaip 
jis. 


— Ne, pone, mažytis maištas. 

Rozenbaumas bandė nusijuokti, bet tik sukosėjo. 

— Norėčiau paklausti, ar turite dar kokį tapatybės patvirti- 
nimą be paso? - mandagiai pasiteiravo ponas Domjė. 

Emanuelis Rozenbaumas pakėlė galvą ir pavargusiu žvilgs- 
niu pažiūrėjo į poną Domjė. Pakėlė aukštyn riešą, ant jo buvo 
ištatuiruotas skaičius 712910. 

— Atleiskite, - akivaizdžiai sutrikęs atsiprašė Domjė. 

- Jeigu palauksite, po kelių minučių atnešiu jūsų dėžę. 

Ponas Rozenbaumas sumirksėjo tarsi būtų toks pavargęs, 
jog nebepajėgtų net linktelėti. Du vyrai paliko jį vieną. Po 
kelių minučių grįžo su keturių pėdų pločio plokščia dėže ir 
padėjo ją ant stalo kambario viduryje. Ponas Domjė atrakino 
viršutiniąją spyną, o kitas vyras atidžiai stebėjo. Po to padavė 
raktą Rozenbaumui ir pasakė: 

— Dabar mes jus paliekame. Kai norėsite, kad grįžtume, pa- 
spauskite mygtuką po stalu. 

— Ačiū, - padėkojo Rozenbaumas ir palaukė, kol už jų 
užsidarė durys. Pasukęs spynoje raktą, pakėlė dangtį. Dėžės 
viduje buvo paveikslo formos maždaug dvylikos ir aštuonio- 
likos colių įvyniotas į musliną ir rūpestingai surištas paketas. 
Rozenbaumas atsargiai įdėjo jį į savo seną lagaminą. Paskui 
uždarė ir užrakino dėžę. Paspaudė mygtuką po stalu, po kelių 
sekundžių grįžo ponas Domjė su jaunesniuoju partneriu. 

— Tikiuosi, kad viską radote, kaip buvote palikę, pone Ro- 
zenbaumai, - pasakė valdytojas, - praėjo nemažai laiko. 

— Taip, ačiū, — šį kartą senasis džentelmenas pajėgė link- 
telėti. 

— Ar galiu užsiminti ne apie tokį svarbų reikalą? - pasido- 


mėjo ponas Domjė. 

— Prašau, — sutiko senolis. 

— Ar ketinate ir toliau naudotis dėže? Jūsų palikti fondai 
išlaidoms padengti neseniai baigėsi. 

— Ne, man jos nereikia. 

— Buvo nesumokėtas nedidelis mokestis. Bet, esant to- 
kioms aplinkybėms, mes jo nereikalausime. 

— Jūs labai malonus. 

Ponas Domjė nusilenkė. Jaunasis partneris palydėjo klien- 
tą per duris, padėjo įsėsti į taksi automobilį ir nurodė vairuo- 
tojui nuvežti poną Rozenbaumą į Ciuricho oro uostą. 

Oro uoste senasis ponas užtruko, kol pasiekė registraciją. 
Išaiškėjo, kad bijo eskalatoriaus, o nešant sunkoką lagaminą, 
buvo nelengva įveikti laiptus. 

Registracijoje merginai parodė savo bilietą ir apsidžiaugė, 
kad laukiamasis beveik tuščias. 

Patraukė seno lagamino sagtis ir spyruoklės nenoriai paki- 
lo. Atidengė dangtį, ištraukė paketą ir priglaudė prie krūtinės. 
Šiek tiek paknebinėjęs, atrišo mazgus. Tada nuėmė musliną 
ir pažvelgė į savo laimėjimą. Van Gogo „Javų laukas“. Jis ne- 
žinojo, kad šis paveikslas 1938-aisiais metais dingo iš Vienos 
Nacionalinės galerijos. 

Emanuelis Rozenbaumas nusikeikė, nors jam tai buvo ne- 
būdinga. Jis vėl supakavo paveikslą ir saugiai padėjo atgal į 
lagaminą. Tada nušliurino prie Swžssaiy bilietus parduodan- 
čios merginos stalo ir paprašė rezervuoti jam pirmą įmanomą 
skrydį į Ženevą. Laimei, jis dar pasieks Roge/ e; Cie prieš už- 
darymą. 

BEA Viscunt tą rytą nusileido Ženevoje po vienuolikos 
dvidešimt penkios, vėlavo tik kelias minutes. Stiuardesė pri- 
minė keleiviams pasukti laikrodžius viena valanda į priekį pa- 
gal centrinės Europos laiką. 

- Puiku, - džiaugėsi Adamas. - Būsime Ženevoje per prieš- 
piečius, nueisime į banką ir spėsime į oro uostą po penkių 
penkios skrydžiui į namus. 

— Viską vertini kaip karines pratybas, - nusijuokė Heidė. 

— Viską, išskyrus paskutiniąją dalį, - atsakė Adamas. 

— Paskutiniąją dalį? - suabejojo mergina. 

— Mūsų šventinę vakarienę. 

— Be abejonės, vėl jūsų virtuvėje. 

— Klysti, — atsiliepė Adamas, - užsakiau aštuntai valandai 
stalelį dviem Co4 4 Or, šalia Pikadilio. 

— Ar tau neatrodo, kad sakome „op“ dar neperšokę grio- 
vio? - paklausė Heidė. 

— Labai juokinga. 

— Juokinga? Nesuprantu. 

— Paaiškinsiu šiandien per vakarienę. 

— Maniau, kad negrįšime, — prisipažino Heidė. 

— Kodėl? 

— Rytoj galėsiu tikėtis tik kasos stalelio vokiečių maisto 
centre. 

— Ne blogiau už treniruotę su viršila dešimtą valandą, - su- 
murmėjo Adamas. - Apie pusę vienuolikos aš jau gulėsiu ant 


nugaros ir gailėsiuosi, kad grįžau iš Ženevos. 

— Taip išmoksi jį nokautuoti, - ramino Heidė, - o mums 
gal kol kas reikėtų pasilikti čia, - pridūrė imdama jį už rankos. 
Adamas pasilenkė ir švelniai pabučiavo ją į skruostą, jie stovė- 
jo tarp eilių laukdami, kol leis lipti iš lėktuvo. Smulkiai dulks- 
nojo ant lėktuvo trapo. Adamas atsisagstė lietpaltį ir apgaubė 
juo Heidę, kol perbėgo taku į atvykimo salę. 

— Gerai, kad nepamiršau... - džiaugėsi. 

— Labiau palapinė negu lietpaltis, - mestelėjo Heidė. 

— Mano senas karinis neperšlampamas apsiaustas, — patiki- 
no ją vėl išskleisdamas, - į jį gali tilpti žemėlapiai, kompasai, 
net nakvynės reikmenys. 

— Adamai, mes tik vidurvasarį vaikščiosime po Ženevą, ne- 
same paklydę tamsiame miške vidury žiemos. 

— Visada, kai lis, prisiminsiu tavo sarkazmą, — nusijuokė 
Adamas. 

Oro uosto autobusu, važiuojančiu į miestą ir atgal, sugaišo 
tik dvidešimt minučių, kol pateko į Ženevos centrą. 

"Irumpa kelionė miesto pakraščiais tęsėsi šalia nuostabiai 
ramaus ežero kalvose. Pagaliau autobusas sustojo priešais di- 
džiulį vienos galingos daugiau nei keturių šimtų pėdų į aukštį 
šaunančios srovės fontano. 

— Pradedu jaustis vienos dienos turiste, - prisipažino Hei- 
dė. Lipdama iš autobuso ji nudžiugo, kad smulkus lietus lio- 
vėsi. 

Abu nustebino ypatinga miesto švara. Ežero pakrante vin- 
giuojantis šaligatvis buvo švarutėlis, nebuvo nė šiukšlelės. Ki- 
toje gatvės pusėje išsirikiavę viešbučiai, parduotuvės bei ban- 


kai atrodė esą lygiaverčiai. 

— Pirmiausia reikia sužinoti, kur yra mūsų bankas, kad 
prieš eidami grobio galėtume netoliese papietauti. 

— Kaip kariūnas žada susidoroti su tokia užduotimi? - pa- 
siteiravo Heidė. 

— Paprastai. Užeisime į pirmą banką ir paprašysime nu- 
kreipti mus tiesiai į Roget et Cie. 

— Lažinuosi, kad kai buvai berniukas, ant skauto unifor- 
mos turėjai galybę ženkliukų už aktyvumą. 

Adamas prapliupo juoku. 

— Ar aš toks blogas? 

— Blogesnis, - atsakė Heidė. - Bet tu įkūniji kiekvieno vo- 
kiečio įsivaizduojamą tobulą anglų džentelmeną. 

Adamas atsisuko, švelniai palietė jos plaukus ir pasilenkęs 
pabučiavo į lūpas. 

Heidė staiga suvokė, kad praeiviai juos stebi. 

— Manau, kad šveicarai nepritaria tokiems dalykams viešu- 
moje, - pasakė. — Tiesą sakant, esu girdėjusi, kad net privačia- 
me gyvenime tam nepritaria. 

— Ar man nueiti ir pabučiuoti tą seną niurzgą, kuri vis dar 
rūsčiai tebežiūri į mus? - juokavo Adamas. 

— Nedaryk to, Adamai, gali pavirsti varle. Ne, verčiau vyk- 
dykime tavo planą, - pasakė rodydama į kitoje gatvės pusėje 
esantį Bangue Populaire. 

Perėjo gatvę, Heidė paklausė durininko kelio į Roger et Cie. 
Eidami pagal jo nurodymus, dar kartą pasigrožėjo vienos sro- 
vės fontanu ir artėjo miesto centro link. 

Roget et Cie buvo nelengva pastebėti, jie du kartus praėjo 
pro šalį, kol Heidė pamatė subtilų ženklą, iškaltą akmenyje, 
šalia geležimi kaustytų stiklinių durų. 

— Atrodo įspūdingai, - įvertino Adamas, - netgi tada, kai 
uždarytas pietums. 

— Ko tu tikėjaisi - mažyčio kaimo filialo? Žinau, jūs, an- 
glai, nenorite pripažinti, bet čia - bankų pasaulio centras. 

— Susiraskime restoraną, kol mūsų širdingas supratimas 
nesužlugo, - pasiūlė Adamas. 

Vėl pasuko fontano link. Saulės spinduliai kartkartėmis 
prasiskverbdavo pro debesis, taigi jie pasirinko į ežerą žvel- 
giančią šaligatvio kavinę. Abu užsisakė sūrio salotų ir pasi- 
dalijo pusę butelio baltojo vyno. Adamui taip patiko Heidės 
draugija, kad pradėjo pasakoti armijos laikų istorijas. Jai teko 
jį sustabdyti, nes buvo beveik dvi. Adamas nenoriai paprašė 
sąskaitos. 

— Atėjo laikas sužinoti, ar caro ikona iš tikrųjų egzistuo- 
ja, - pasakė Adamas. 

Grįžo prie įėjimo į banką, Adamas pastūmęs atidarė sun- 
kias duris, abu įžengė vidun ir dairėsi tamsiame koridoriuje. 

— Štai ten, — parodė Heidė į moterį, sėdinčią už stalo. 

— Labas rytas. Esu Adamas Skotas. Atvykau pasiimti to, 
kas man buvo palikta testamentu. 

Moteris nusišypsojo. 

— Ar susitarėte su kuo nors konkrečiai? — pasiteiravo tik su 
visiškai nežymiu akcento pėdsaku. 

— Ne, - atsakė Adamas. - Nepagalvojau, kad reikia. 

— Esu įsitikinusi, kad viskas bus gerai, - nuramino ponia. 
Pakėlė telefono ragelį, surinko vieną skaičių ir trumpai pasi- 
kalbėjo prancūziškai. Padėjusi ragelį, pakvietė juos abu kilti į 


ketvirtąjį aukštą. 

Adamas išlipęs iš lifto nustebo, kad juos pasitiko jo am- 
žiaus vyras. 

— Laba diena. Esu Pjeras Nefė, partneris banke, - puikia 
anglų kalba prisistatė jaunuolis. 

— Įspėjau tave, kad manęs neprireiks, — sušnibždėjo Hei- 
dė. 

— Per anksti nesakyk, - atsiliepė Adamas. - Dar net nepra- 
dėjome aiškinti savo problemos. 

Ponas Netė nuvedė juos į puikiai apstatytą kambarį. 

— Galėčiau čia gyventi, - pasakė Adamas nusivilkdamas 
apsiaustą, — be jokių rūpesčių. 

— Norime, kad mūsų klientai jaustųsi kaip namuose, - glo- 
bėjiškai atsakė ponas Nefė. 

— Jūs, žinoma, nematėte mano namų, - pajuokavo Ada- 
mas. Ponas Nefė nesijuokė. 

— Kuo galėčiau jums padėti? — tik tiek tepasakė jaunasis 
bankininkas. 

— Mano tėvas, - pradėjo Adamas, - mirė praėjusį mėnesį 
ir testamentu man paliko kvitą kažkam, ką jūs nuo 1938-ųjų 
saugote. Tai buvo vieno jūsų kliento dovana jam. - Adamas 
dvejojo. - Pono Emanuelio Rozenbaumo. 

— Ar turite kokį dokumentą, susijusį su šia dovana? - pasi- 
teiravo ponas Nefė. 

— Taip, - atsakė Adamas, rausdamasis apsiausto kišenėje 
žemėlapiams. Padavė jaunajam bankininkui Roget et Cie kvi- 
tą. Ponas Netė peržiūrėjo jį ir linktelėjo. 

— Gal leistumėte pamatyti jūsų pasą, pone Skotai? 

- Žinoma, - Adamas pašiureno apsiausto kišenėje ir pada- 


vė jį ponui Netei. 

— Minutėlei atsiprašysiu, - ponas Nefė pakilo ir paliko 
juos vienus. 

— Ką, tavo manymu, jie dabar daro? - paklausė Heidė. 

— Pirmiausia tikrina, ar tebeturi ikoną, o paskui, ar mano 
kvitas tikras. 1938-ieji buvo gana seniai. 

Pratiksėjus dešimčiai minučių Adamas pradėjo jaustis nu- 
sivylęs, paskui prislėgtas, galų gale pradėjo tikėti, kad paaiškės, 
jog čia tik beprasmis laiko švaistymas. 

— Bet kada gali nuo sienos nukabinti vieną paveikslą ir įsi- 
dėti į savo apsiaustą, - erzino Heidė. - Esu tikra, kad Londone 
gautum gerą kainą. Gal net daugiau už savo mylimą ikoną. 

— Per vėlu, - atsiliepė Adamas, nes sugrįžo ponas Nefė su 
kitu vyru, ponu Rožė, taip jį pristatė. 

- Labas rytas, - pasisveikino ponas Rožė, - apgailestauju, 
kad jūsų nesutinka mano tėvas, bet jis verslo reikalais užtruko 
Čikagoje, - paspaudė ranką ir Adamui, ir Heidei. 

— Byloje turime pono Rozenbaumo laišką su aiškiomis 
instrukcijomis bankui, kad dėžės negalima atidaryti jokiam 
kitam asmeniui, tik, - pažvelgė į atsineštą popieriaus lapą, — 
pulkininkui Džeraldui Skotui, DSO, OBE, MC. 

— Mano tėvui, - patvirtino Adamas. Bet, kaip jau aiškinau 
ponui Netei, jis mirė praėjusį mėnesį ir testamentu man pali- 
ko tą dovaną. | 

— Būsiu laimingas, galėdamas įsitikinti tuo, ką sakote, — 
kalbėjo ponas Rožė, - jeigu parodytumėte mirties liudijimo 
ir testamento kopijas. 

Adamas nusišypsojo dėl savo įžvalgumo, dar kartą paieško- 
jęs apsiausto kišenėje, ištraukė rudą voką su juodomis raidėmis 


išspausdintu užrašu Ho/brukas, Holbrukas ir Gaskonas. Išėmė 

tėvo mirties liudijimo bei testamento kopijas, laišką „Tiems, 
kuriems tai svarbu“ ir perdavė ponui Rožė. Šis lėtai perskaitė 
dokumentus, tada perdavė vyresniajam partneriui, kuris viską 
perskaitęs sušnibždėjo valdytojui į ausį. 

— Ar neprieštarausite, jeigu prie jūsų paskambinsime po- 
nui Holbrukui? - paklausė ponas Rožė. 

— Ne, - ramiai atsakė Adamas, - tik turiu įspėti, kad jis 
gana irzlus. 

- Irzlus? - pakartojo bankininkas. — Šio žodžio nežinau, 
bet nujaučiu jo prasmę. 

Atsisukęs pasikalbėjo su ponu Nefe. Šis skubiai išėjo iš 
kambario ir grįžo su 1966-ųjų metų Anglijos teisės bendrijos 
registru. 

Adamui padarė įspūdį banko kruopštumas. Ponas Rožė 
patikrino, ar adresas ir numeris ant voko sutampa su esančiais 
metų knygoje. 

— Manau, kad nebūtina skambinti ponui Holbrukui, - nu- 
sprendė ponas Rožė, - bet susidūrėme su viena nedidele pro- 
blema, pone Skotai. 

— Kokia? - suirzo Adamas. 

— Pono Rozenbaumo sąskaita šiek tiek pereikvota, o ban- 
kas laikosi taisyklės, kad, prieš atidarant bet kokią dėžę, sąs- 
kaita turi būti tvarkinga. 

Adamo pulsas padažnėjo, kai suvokė, kad neturi pakanka- 
mai pinigų viską apmokėti. 

— Trūksta tik 120-ties frankų, - pasakė ponas Rožė, - už 
dvejus metus saugotą dėžę, kai baigėsi pono Rozenbaumo 


įmoka. 

Adamas lengviau atsikvėpė. Išsiėmė piniginę, išrašė ir pa- 
davė kelionės čekį. 

— Ir galų gale, - tęsė ponas Rožė, - mums reikia, kad pasi- 
rašytumėte garantinį raštą bankui. 

Ponas Rožė padavė smulkiai prancūziškai straipsnis po 
straipsnio surašytą formą, Adamas tik žvilgtelėjęs perdavė ją 
Heidei. Ji atidžiai išstudijavo kiekvieną straipsnį. Tuo metu 
ponas Rožė paaiškino Adamui, kad tai standartinis paneigi- 
mas, panaikinantis banko atsakomybę dėl to, kas yra dėžėje, ir 
teisinis Adamo patvirtinimas. 

Heidė pakėlė akis ir pritariamai linktelėjo. 

Adamas plačiu mostu pasirašė ant taškučių linijos. 

— Puiku, - pasakė bankininkas. - Dabar turime tik surasti 
ir atnešti jūsų dėžę. 

— Spėju, kad ji gali būti tuščia, - pašmaikštavo Adamas, kai 
jie vėl liko dviese. 

— Bet gali būti prigrūsta aukso dublonų, tu, senas pesimis- 
te, - subarė Heidė. 

Kai po kelių minučių grįžo abu vyrai, ponas Nefė nešė 
maždaug dvylikos ir devynių colių ir kokių trijų colių gylio 
plokščią metalinę dėžę. 

Adamas nusivylė kukliu jos dydžiu, bet neišsidavė. Ponas 
Rožė banko raktu atrakino viršutiniąją spyną ir perdavė Ada- 
mui išblukusį voką su ant vaško antspaudo išraižytais para- 
šais. 

— Viskas, ką rasite dėžėje, priklauso jums, pone Skotai. Kai 
baigsite, gal būsite tokie malonūs ir pranešite. Kol kas palauk- 


sime koridoriuje. 

Abu vyrai išėjo iš kambario. 

— Nagi, - nekantravo Heidė, - negaliu kentėti. 

Adamas arplėšė voką, iškrito raktas. Pasikrapštė spynoje, ji 
spragtelėjo, tada pakėlė dangtį. Viduje buvo mažas, plokščias 
paketėlis, įvyniotas į musliną ir tvirtai surištas virvele. Šiek 
tiek paknebinėjęs mazgus Adamas nekantriai nutraukė virve- 
lę ir lėtai nuėmė musliną. Abu netikėdami žvelgė į šedevrą. 

Paprastas aukso, raudonos ir mėlynos spalvos grožis atėmė 
jiems žadą. Nė vienas nesitikėjo, kad ikona bus tokia stulbi- 
nama. Šventasis Jurgis iškilęs virš drakono su didžiuliu kardu 
rankoje tą akimirką, kai smaigalys sminga į pabaisos širdį. Iš 
drakono nasrų veržėsi ryškiai raudona liepsna ir kontrastavo 
su aukso skraiste, gaubiančia šventąjį. 

— Ji nuostabi, - pagaliau atgavo amą Heidė. 

Adamas tebelaikė mažytį paveikslėlį rankoje. 

- Pasakyk ką nors, — paragino Heidė. 

— Norėčiau, kad tėvas būtų jį pamatęs, gal jo gyvenimas 
būtų pasikeitęs. 

— Nepamiršk, kad jis norėjo pakeisti tavąjį, - priminė mer- 
gina. 

Pagaliau Adamas apvertė ikoną ir kitoje pusėje rado mažy- 
tę sidabrinę karūną, įspaustą medyje. Žiūrėjo į ją bandydamas 
prisiminti, ką, pono Sedžviko iš Sotbebys teigimu, tai įrodo. 

— Norėčiau, kad tėvas būtų atplėšęs tą laišką, - apversda- 
mas ikoną ir vėl gėrėdamasis šventojo Jurgio triumfu kalbėjo 
Adamas, — ji teisėtai priklausė jam. 

Heidė patikrino, ar nieko neliko dėžėje. Tada prispaudė 
dangtį, o Adamas užrakino savuoju raktu. Apvyniojo muslinu 


šedevrą ir įsidėjo į apsiausto žemėlapių kišenę. 

Heidė šypsojosi. 

— Žinojau, kad sugebėsi įrodyti, jog apsiaustas reikalingas, 
nors ir nelyja. 

Adamas priėjo ir atidarė duris. Abu bankininkai tuojau pat 
sugrįžo. 

— Tikiuosi, kad radote tai, kas buvo žadėta, - pasakė ponas 
Rožė. 

— "Taip, tikrai, - atsakė Adamas. - Bet dėžės man neberei- 
kės, — pridūrė grąžindamas raktą. 

— Kaip pageidaujate, - nusilenkdamas pasakė ponas 
Rožė, - o čia jūsų kelionės čekio grąža, - padavė Adamui ke- 
letą šveicariškų banknotų. 

— Jeigu atleisite, paliksiu jus. Jus palydės ponas Netė. - Pa- 
spaudė ranką Adamui, švelniai linktelėjo Heidei ir šypsoda- 
masis pridūrė: 

— Tikiuosi, nepasirodėme per daug irzlūs. - Abu nusijuo- 
kė. 

— Aš taip pat tikiuosi, kad jums patiks mūsų mieste, - kal- 
bėjo ponas Nefė, kai jie lėtai leidosi liftu. 

— Būsime labai neilgai, - atsakė Adamas, - jau po valandos 
turime būti oro uoste. 

Liftas sustojo žemutiniame aukšte, ponas Nefė palydė- 
jo Adamą ir Heidę koridoriumi. Atsivėrė durys, bet jie abu 
pasitraukė į šalį ir praleido pro šalį šlepsintį seną vyrą. Nors 
dauguma žmonių būtų spoksoję į jo nosį, Adamą pribloškė 
skvarbus žvilgsnis. 

Pagaliau priėjęs prie registracijos stalo senolis pranešė: 


— Atvykau susitikti su ponu Rožė. 

 - Bijau, kad šiuo metu jis Čikagoje, bet pažiūrėsiu, ar lais- 
vas jo sūnus. Kokią pavardę turėčiau pasakyti? 

— Emanuelis Rozenbaumas. - Moteris pakėlė telefono ra- 
gelį ir vėl prabilo prancūziškai. Padėjusi ragelį paklausė: 

— Gal pakiltumėte į ketvirtąjį aukštą, pone Rozenbau- 
mai? 

Jam dar kartą teko pasinaudoti bauginančiu liftu ir dar 
kartą vos spėjo pasprukti nuo jo spyruokliuojančių nasrų. 
Kita vidutinio amžiaus moteris palydėjo jį į laukiamąjį. Senis 
mandagiai atsisakė pasiūlytos kavos, dešine ranka pastuksen- 
damas sau į širdį. 

— Ponas Rožė netrukus su jumis susitiks, — ji patikino se- 
nąjį džentelmeną. 

Neteko ilgai laukti, kol pasirodė besišypsantis ponas Rožė. 

— Kaip malonu su jumis susipažinti, pone Rozenbaumai, 
bet bijau, kad ką tik prasilenkėte su ponu Skotu. 

— Ponu Skotu, - nustebęs ištarė senolis. 

— Taip. Jis išvyko prieš kelias minutes. Mes įvykdėme visas 
instrukcijas, nurodytas jūsų laiške. 

— Mano laiške? - pasitikslino ponas Rozenbaumas. 

— Taip, - atsakė bankininkas šiandien antrą kartą atversda- 
mas dvidešimt metų išgulėjusią bylą. 

Jis padavė laišką senajam vyrui. 

Emanuelis Rozenbaumas išsiėmė akinius, lėtai juos atlenkė 
ir pradėjo skaityti pažįstama ranka parašytą laišką. Neaiškus 


raštas, parašytas tirštu juodu rašalu. 

Forsthaus Haarhot 
Amsberg 14 
Vosswinnel 
Sachsen 
Vokietija, 1946 m. rugsėjo 12-0ji 
Mielas pone Rožė, 
savo 718-oje dėžėje palikau jums saugoti mažytę Šv. 
Jurgio ir drakono ikoną. To paveikslo nuosavybę perlei- 
džiu britų armijos karininkui, pulkininkui Džeraldui Sko- 
tui DSO, OBE, MC. Jeigu pulkininkas Skotas bet kuriuo 
metu atvykęs pareikalautų ikonos, prašau užtikrinti, kad 
neatidėliojant gautų mano raktą. 
Dėkoju jums už pagalbą, tik apgailestauju, kad mums 
niekada neteko susitikti asmeniškai. 
Nuoširdžiai Jūsų, 


Emanuelis Rozenbaumas 


— Sakote, kad pulkininkas Skotas šiandien buvo atvykęs 
pasiimti dėžės turinio? 

— Ne, ne, pone Rozenbaumai. Pulkininkas Skotas neseniai 
mirė ir paliko dėžės turinį savo sūnui, Adamui Skotui. Po- 
nas Nefė ir aš patikrinome visus dokumentus, tarp jų mirties 
liudijimą bei testamentą. Mums nekilo jokių abejonių dėl jų 
autentiškumo, viskas buvo tvarkinga. Jis taip pat turėjo jūsų 
kvitą. 

Jaunasis bankininkas šiek tiek dvejojo. 


— Tikiuosi, kad pasielgėme teisingai, pone Rozenbaumai. 

- Žinoma, teisingai, — atsakė senolis. — Aš tik norėjau pa- 
tikrinti, ar pildomi mano norai. 

Ponas Rožė su palengvėjimu atsikvėpė. 

— Taip pat norėčiau priminti, kad jūsų sąskaitoje susidarė 
nedidelis deficitas. 

— Kiek aš jums skolingas? - paklausė senasis vyras, siekda- 
mas kišenės. 

— Nieko, - atsakė ponas Rožė, - visiškai nieko. Ponas Sko- 
tas atsiskaitė. 

— Aš skolingas ponui Skotui. Ar galėtumėte pasakyti 
sumą? 

— Šimtas dvidešimt frankų, — atsakė ponas Rožė. 

— Tada turiu kuo skubiau grąžinti, - pareiškė senis. - Gal 
atsitiktinai turite adresą, kuriuo galėčiau su juo susisiekti ? 

— Ne, apgailestauju, negaliu niekuo padėti. Nežinau, kur 
jis apsistojo Ženevoje. 

Ponas Netė palietė pono Rožė alkūnę ir sušnibždėjo į ausį. 

— Pasirodo, - kalbėjo ponas Rožė, - ponas Skotas planavo 
netrukus grįžti į Angliją, nes turėjo iki penktos valandos regis- 
truotis Ženevos oro uoste. 

Senis pakilo. 

— Džentelmenai, jūs buvote labai paslaugūs, nebegaišinsiu 


jūsų laiko. 
<o> 


— Skrydis BE 171, jūsų vietos 14A ir 14B, - informavo vy- 


ras prie registracijos stalo. - Lėktuvas bus laiku, taigi įlaipini- 

mas prie devintųjų vartų prasidės maždaug po dvidešimties 
minučių. 

— Ačiū, - padėkojo Adamas. 

— Ar turite registruojamo bagažo? 

— Ne, - atsakė Adamas, - mes tik praleidome dieną Žene- 
voje. 

— Tada gero skrydžio, pone, - palinkėjo vyras, paduoda- 
mas įlaipinimo talonus. Adamas ir Heidė pradėjo eiti eskala- 
toriaus, keliančio į išvykstančiųjų laukiamąjį, link. 

— Man liko septyni šimtai septyniasdešimt Šveicarijos 
frankų, - pranešė Adamas perskaičiavęs banknotus, - kadan- 
gi esame čia, reikia mamai nupirkti dėžutę gerų šokoladinių 
saldainių su likeriu. Kai buvau vaikas, per kiekvienas Kalėdas 
jai padovanodavau mažytę dėžutę. Prisiekiau, jeigu užaugęs 
kada nors nuvažiuosiu į Šveicariją, surasiu jai pačią puikiausią 
dėžutę. 

Heidė parodė prekystalį, ant kurio gulėjo eilės puošnių dė- 
žučių. Adamas priėjo ir išrinko didelę į aukso spalvos popierių 
įvyniotą Lindt šokoladinių saldainių dėžutę. Mergina už pre- 
kystalio suvyniojo ją kaip dovaną ir įdėjo į krepšelį. 

— Ko raukaisi? —- paklausė Adamas, pasiėmęs grąžą. 

- Ji tiesiog priminė man, kad rytoj rytą vėl turėsiu stovėti 
prie kasos, — pasiguodė Heidė. 

— Na, bent šį vakarą turime ko laukti, užsakytas Cog d'Or, 
priminė Adamas. Pažvelgė į laikrodį. 

— Ne kažin ką nuveiksime, nebent parduotuvėje be muito 
pasiimtume vyno. | 

— Norėčiau prieš muitinės patikrą susirasti Der Spiegel Žur- 


nalą. 

— Puiku, - sutiko Adamas, - galėtume pažiūrėti laikraščių 
kioskelyje už kampo. 

- Kviečiamas ponas Adamas Skotas. Prašome poną Adamą 
Skotą sugrįžti prie BEA registracijos stalo pirmame aukšte, — 
gaudė viešoji informacijos sistema. 

Adamas ir Heidė spoksojo vienas į kitą. 

— Tikriausiai paskyrė ne tas vietas, - patraukė pečiais Ada- 
mas. 

— Grįžkime ir išsiaiškinkime. 

Jie nusileido laiptais ir priėjo prie vyro, davusio įlaipinimo 
talonus. 

— Manau, kad kvietėte mane, - pasakė Adamas, - esu Ada- 
mas Skotas. 

— Ak, taip, - atsakė vyras, - jums atėjo skubi žinutė, - pa- 
sakė ir perskaitė: „Prašome paskambinti ponui Rožė į Roget e: 
Cie Ženevoje, numeriu 271279“ Jis atplėšė lapelį ir padavė. 

— Telefonai yra tolimajame kampe už KLM stalo, jums rei- 
kia dvidešimties santimų. 

— Ačiū, - padėkojo Adamas tyrinėdamas žinutę, bet ji ne- 
padėjo suprasti, apie ką ponui Rožė reikėtų su juo pasikalbė- 
ti. 

— Svarstau, ko jis galėtų norėti, - kalbėjo Heidė. - Jau tru- 
putėlį per vėlu prašyti sugrąžinti ikoną. 

— Na, yra tik vienintelis būdas, aš pabandysiu sužinoti, — 
pasakė Adamas, perduodamas jai krepšį. - Palauk, netrukus 
grįšiu. 

— Pabandysiu gauti savo žurnalą, jei tik šiame aukšte ra- 
siu laikraščių kioskelį, - pasakė Heidė paimdama ryškiaspalvį 


krepšį su saldainiais. 

— Gerai, - pritarė Adamas, - po kelių minučių susitiksime 


čia. 
< >> 


— Roget et Cie. Est-ce-gue je peux vous aider?* 

- Atsakau į pono Rožė skambutį, - pasakė Adamas, nesi- 
stengdamas kalbėti prancūziškai. 

— Taip, pone. O kas? 

— Adamas Skotas. 

— Sužinosiu, ar ponas yra. 

Adamas apsisuko pasižiūrėti, ar Heidė grįžo prie BEA 
stalo, kadangi jos nebuvo nė ženklo, pamanė, kad tebeieško 
laikraščio. Tada pastebėjo senį, šliurinantį per salę. Galėjo pri- 
siekti, kad jau kažkur jį matė. 

— Pone Skotai, - Adamas atsisuko atgal į kabiną. 

— Taip, pone Rožė, atsakau į jūsų skambutį. 

— Atsakote į mano skambutį? — bankininko balsas buvo 
sutrikęs. - Nesuprantu. 

— Prie BEA stalo man buvo palikta žinutė, prašanti skubiai 
jums paskambinti. 

— Tikriausiai kažkokia klaida, nepalikau jokios žinutės. 
Bet dabar, kai paskambinote, jums galbūt bus įdomu, kad vos 
jums išvykus pas mus apsilankė ponas Emanuelis Rozenbau- 
mas. 

— Emanuelis Rozenbaumas? — perklausė Adamas. — Aš 


maniau, kad jis... 


* Kuo galiu padėti? (pranc. ). 

< o> 


— Gal galėtumėte man padėti, jaunoji ponia? - Heidė pa- 
kėlė akis į seną vyrą, kuris kreipėsi į ją angliškai, bet su labai 
ryškiu vidurio Europos akcentu. Jai buvo įdomu, kodėl jis ne- 
abejojo, jog ji kalba angliškai, bet nusprendė, kad jam pato- 
giausia bendrauti šia kalba. 

— Bandau rasti taksi, jau vėluoju, bet bijau, kad nematau 
taip gerai, kaip seniau. 

Heidė padėjo Der Spiegel! ant lentynos ir pasakė: 

— Jie stovi už tų dvigubų durų centre. Leiskite jums paro- 
dyti. 

— Kaip miela, - įvertino. - Tikiuosi, kad nesukeliu jums 
per daug sunkumų. 

— Visiškai ne, — atsakė Heidė ir paėmusi senį už rankos 


vedė jį atgal prie durų, pažymėtų užrašu Taxi et Autobus. 
<Oo> 


— Ar jūs įsitikinęs, kad tai buvo Rozenbaumas? — suneri- 
męs paklausė Adamas. 

- Įsitikinęs, - atsakė bankininkas. 

— Ar atrodė patenkintas, kad ikona pas mane? 

— O, taip. Dėl to nekilo problemų. Jis tik susirūpino, kaip 
jums grąžinti 120 frankų. Manau, kad jis bandys jus susirasti. 

— BEA skelbia skrydį BE 171 į Londoną, Hitrou, iš devin- 
tųjų vartų. 

— Turiu eiti, - pasakė Adamas, - mano lėktuvas kils po ke- 


lių minučių. 

— Gero skrydžio, - palinkėjo bankininkas. 

— Ačiū, pone Rože, - padėkojo Adamas ir padėjo ragelį. Jis 
pasisuko į BEA stalą ir nustebo pamatęs, kad Heidė dar ne- 
grįžusi. Akimis pradėjo ieškoti laikraščių kioskelio pirmajame 
aukšte baimindamasis, kad ji galbūt neišgirdo pranešimo apie 
išvykimą. Tada pastebėjo ją per duris išlydinčią seną vyrą, kurį 
matė jau anksčiau. 

Adamas sušuko ir pradėjo eiti greičiau. Kažkas buvo ne vi- 
siškai gerai. Pribėgęs besisukančias duris turėjo priderinti savo 
žingsnį ir leisti joms atsisukti. Dabar jau matė Heidę stovinčią 
ant šaligatvio priešais jį ir atidarančią taksi automobilio dure- 
les senajam vyrui. 

— Heide, - sušuko. Senasis džentelmenas staigiai atsisuko, 
o Adamas pajuto dar kartą, kad spokso į vyrą, kurį galėjo pri- 
siekti matęs prie banko. 

— Ponas Rozenbaumas? — paklausė. "Tada nustebindamas 
Adamą rankos smūgio staigumu ir galia senis į galinę automo- 
bilio sėdynę įmetė Heidę, pats įšoko šalia, užtrenkė dureles ir 
visu balsu riktelėjo: 

— Allez vite!" 

Akimirką Adamas buvo priblokštas, paskui puolė prie tak- 
si šono, bet palietė tik rankenėlę, nes šis greitai nuvažiavo nuo 
kelkraščio. Staigiai pajudėjęs automobilis nubloškė Adamą 
atgal ant šaligatvio, jis dar spėjo pamatyti suakmenėjusį Hei- 
dės žvilgsnį. Adamas žiūrėjo į tolstančio automobilio nume- 
rį: GE712, tiek spėjo pamacyti, bet atpažino, jog tai mėlynas 
mersedesas. Beviltiškai ieškojo kito taksi automobilio, bet 


vienintelis, kurį matė, jau buvo prikrautas lagaminų. 


* Eikite greitai! (pranc. ). 

„Volkswagen Beetle“ atvažiavo į kitą aikštės pusę. Iš vai- 
ruotojo pusės išlipo moteris ir žengė į priekį atidaryti bagaži- 
nės. Prie jos priėjo iš keleivio pusės išlipęs vyras ir iš bagažinės 
iškėlė lagaminą, moteris užtrenkė dureles. Kai jie apsikabinę 
stovėjo ant šaligatvio krašto, Adamas skubiai perbėgo gatvę, 
įšoko į automobilį per keleivio dureles ir persėdo į vairuoto- 
jo vietą. Rakteliai buvo uždegimo spynelėje. Pasukęs raktelį, 
įjungė pavarą, bet nuspaudęs greičio pedalą šoktelėjo atbu- 
las. Apsikabinusi porelė žiūrėjo į jį nesuprasdama, kas darosi. 
Adamas truktelėjo pavaros svirtį iš atbulinės eigos į tą, kuri, jo 
manymu, turėjo būti pirma. Variklis lėtai persisuko, bet Ada- 
mui pakako greičio pasprukti nuo besivejančio vyro. „Turėtų 
būti trečioji, - pagalvojo perjungdamas ir pagal ženklus pa- 
sukdamas į Ženevos centrą. 

Kol privažiavo pirmąją sankryžą, perprato pavaras, bet 
teko susikoncentruoti į eismą dešiniąja kelio puse. 

„GE712... GE712“, - vis kartojo ir kartojo mintyse, kad 
skaičiai garantuotai įsispaustų atmintyje. Tikrino kiekvieno 
pro šalį važiuojančio mėlyno taksi automobilio numerį. Po 
tuzino ar daugiau pradėjo svarstyti, gal Heidės automobilis iš 
greitkelio pasuko į šalutinį kelią. Dar stipriau spaudė greičio 
pedalą - 90, 100, 110, 120 kilometrų per valandą. Pralenkė 
dar tris taksi automobilius, bet Heidės nebuvo nė ženklo. 

Kraštinėje juostoje gerokai išsiveržęs į priekį, įjungtomis 
šviesomis, smarkiai viršydamas greitį lėkė mersedesas. Adamas 
buvo užtikrintas, kad folksvagenas pakankamai galingas ir gali 
pavyti mersedesą, jeigu jo variklis varomas dyzeliu. Metras po 


metro mažino atstumą bandydamas pirmiausia suvokti, kodėl 

senis pagrobė Heidę. Ar gali būti, kad tai Rozenbaumas? Bet 
jis pats norėjo, kad Adamas pasiliktų ikoną, ar bent jau taip 
užtikrino bankininkas. Nebuvo jokios prasmės, jis vairavo to- 
liau svarstydamas, ar kurią nors akimirką atsibus. 

Kai privažiavo priemiestį, Adamas nepabudo, bet atidžiai 
laikėsi taksi automobilio pasirinkto maršruto. Prie kitos kelių 
sankirtos juos skyrė tik trys automobiliai. „Raudonos šviesos, 
man reikia raudonos šviesos“, - šaukė Adamas, bet pirmieji 
trys miesto šviesoforai tarsi užsispyrę švietė žaliai. Kai paga- 
liau viename užsidegė raudona, priešais jį sustojo furgonas ir 
padidino atstumą. Adamas keikdamasis iššoko iš automobi- 
lio ir bėgo prie taksi automobilio, bet šviesos vėl persijungė, 
ir mersedesas nudūmė tolyn. Adamas skubiai nubėgo atgal 
į folksvageną ir vos spėjo pervažiuoti sankryžą, nes užsidegė 
raudona šviesa. Nusprendęs išlipti iš automobilio prarado ke- 
letą lemiamų sekundžių. Kai pažvelgė į priekį, pamatė, kad 
taksi automobilis labai nutolo. 

Privažiavę Prancūzijos prospektą, lygiagretų vakarinei eže- 
ro pakrantei, abu automobiliai nardė eismo sraute, mersede- 
sas netikėtai pasuko kairėn, į neaukštą kalvą. Adamas staigiai 
susuko vairą ir metėsi paskui. Keletą jardų visu greičiu lėkė 
priešinga eismo puse, tik per plauką prasilenkė su priešais at- 
vingiuojančiu pašto furgonu. Atidžiai sekė mersedesą, kai šis 
vėl pasuko kairėn, norėdamas nepaleisti jo iš akių, taip staigiai 
pasisuko priešais autobusą, kad tas buvo priverstas nuspaus- 
ti stabdžius. Keletas keleivių, išmestų iš kėdžių, grūmojo jam 
kumščiais, o autobuso signalas kaukė visu garsu. 

Taksi automobilis buvo vos už kelių šimtų jardų. Adamas 


vėl pradėjo mažinti atstumą, kai mersedesas staiga pasuko į 

kelkraštį ir suspiegęs sustojo. Atrodė, kad kitas penkias sekun- 
des nieko nevyko, kol Adamas vingiavo stovinčio automobi- 
lio link ir slystelėjęs sustojo tiksliai paskui mersedesą. Iššokęs 
Adamas nubėgo prie stovinčio taksi automobilio. Be jokio 
įspėjimo iššokęs senis nudūmė šonine gatve nešdamasis Hei- 
dės oro uosto pirkinių krepšelį ir mažą lagaminėlį. 

Adamas atplėšė galines automobilio dureles ir pažvelgė į 
sustingusią gražuolę. 

— Ar tu sveika, ar sveika?! — šaukė staiga suvokęs, ką ji jam 
reiškia. Heidė nepajudino nė raumenėlio, neištarė nė žodžio. 
Adamas apkabino ją per pečius ir pažvelgė į akis. Jose nebuvo 
jokio atsako. Jis pradėjo glostyti plaukus, merginos galva lėtai 
tarsi skudurinės lėlės nuslinko jam ant peties, iš burnos kam- 
pelio ištekėjo mažytė kraujo srovelė. Adamui pasidarė bloga ir 
šalta, pradėjo nevaldomai virpėti. Pažvelgė į taksi vairuotoją. 
Jo rankos kabojo prie šonų, o kūnas buvo susmukęs ant vairo. 
Vidutinio amžiaus vyro kūnas buvo be gyvybės ženklų. 

Jis negalėjo susitaikyti su tuo, kad jie negyvi. 

Adamas tebelaikė apkabinęs Heidę ir žvelgė už jos: senis 
įkopė į kalvą. 

Kodėl jis galvoja, kad tai senis? Akivaizdu, kad jis visiškai 
ne senas, o jaunas ir labai pajėgus. Staiga Adamo baimė pavir- 
to pykčiu. Jis žaibiškai priėmė sprendimą. Paleido Heidę, iššo- 
ko iš automobilio ir pasileido bėgti į kalvą, paskui jos žudiką. 
Du ar trys žiūrovai jau stovėjo kelkraštyje ir stebėjo Adamą 
bei du automobilius. Jis turėjo pagauti bėgantį vyrą. Adamas 
lėkė iš visų jėgų, bet apsiaustas varžė ir lėtino judesius. Kai jis 
pasiekė kalvos viršūnę, žudikas jau buvo nutolęs šimtą jardų ir 


skynėsi kelią pagrindine gatve. Adamas bandė pailginti žings- 

nį, kai pamatė, kad vyras įšoko į pravažiuojantį tramvajų. Jis 
buvo taip atsilikęs, kad liko tik stebėti, kaip tramvajus negai- 
lestingai tolsta. 

Vyras stovėjo ant tramvajaus laiptelių ir žvelgė į Adamą. 
Įžūliai iškėlęs vienoje rankoje laikė pirkinių krepšelį. Nuga- 
ra nesikūprino, kūnas nebuvo silpnas, ir net iš tokio atstumo 
Adamas matė jo triumfuojančią pozą. Adamas keletą sekun- 
džių stovėjo kelio viduryje bejėgiškai stebėdamas iš akių iš- 
nykstantį tramvajų. 

Bandė susikaupti. Suvokė, kad labai maža vilties piko metu 
pagauti taksi. Girdėjo greitosios pagalbos mašinų, skuban- 
čių į avarijos vietą, sirenas. „Avarijos“, — ištarė Adamas. „Jie 
greitai supras, kad tai nužudymas: Mintyse bandė sudėlioti 
paskutiniojo pusvalandžio beprotystę. Nebuvo jokios pras- 
mės. Tikriausiai sužinos, kad visa tai klaida... Tada palietė 
apsiausto šoną, apčiuopė paketėlį su caro ikona. Žudikas dėl 
20 000 svarų nebūtų prisidaręs sau tiek bėdos - nužudė du 
nekaltus žmones, pasitaikiusius jo kelyje - kodėl, kodėl, ko- 
dėl ikona tokia svarbi? Ką pasakė So:bebys ekspertas? „Rusų 
džentelmenas domėjosi paveikslu“ Adamo mintys pradėjo 
suktis. Jeigu tai Emanuelis Rozenbaumas ir jis žudė dėl iko- 
nos, į jo rankas pakliuvo tik didelė dėžė šveicariškų šokoladi- 
nių saldainių su likeriu. 

Kai Adamas išgirdo švilpuką, jam palengvėjo, kad sulaukė 
pagalbos, bet atsisukęs pamatė du ginkluotus pareigūnus, nu- 
sitaikiusius į jį. Jis instinktyviai pradėjo bėgti greičiau, pažvel- 
gęs per petį pastebėjo, kad keli policininkai jį vejasi. Jis vėl 
pailgino žingsnį. Nepaisant apsiausto, abejojo, ar Šveicarijos 


pajėgose būtų atsiradęs žmogus, galėjęs išlaikyti tokį tempą il- 

giau kaip ketvirtį mylios. Pasuko į pirmąjį pasitaikiusį skersga- 
tvį ir nubėgo tolyn. Skersgatvis siauras, neprasilenktų net du 
dviračiai. Išbėgęs iš jo pasuko į vienos krypties gatvę. Ji buvo 
kimšte prikimšta automobilių, jam pavyko greitai ir saugiai 
judėti pirmyn tarp lėtai slenkančių automobilių. 

Per kelias minutes atsikratė persekiojančių policininkų, 
bet nuolatos keisdamas kryptį bėgo toliau, kol pajuto įveikęs 
mažiausiai dvi mylias. Galop pasuko į ramią gatvę, pusiauke- 
lėje pamatė šviečiančią Monarcho viešbučio reklaminę iškabą. 
Neatrodė didesnis už svečių namą ir turbūt nebūtų atitikęs 
viešbučio apibūdinimo. Gaudydamas kvapą stovėjo šešėlyje. 
Po trijų minučių Adamo kvėpavimas buvo normalus, ir jis 


žengė tiesiai į viešbutį. - 


11 SKYRIUS 


Jis stovėjo nuogas ir viešbučio veidrodyje stebėjo Emanu- 
elio Rozenbaumo atvaizdą. Nepatiko tai, ką matė. Pirmiausia 
išsiėmė dantis, tada pradėjo taukšėti savaisiais: jį įspėjo, kad 
kelias dienas skaudės dantenas. Kruopščiai atsikratė kiekvie- 
no išpurtusios nosies sluoksnio žavėdamasis, kaip įgudusiai 
ir meniškai buvo sukurtas tas bjaurus daiktas. Jis nuogąstavo, 
kad nosis labai kris į akis. „Jie daugiau nieko neprisimins“, - 
atsakė ekspertai. 

Nuėmus paskutinįjį sluoksnį, aristokratiška nosis tokio vei- 
do viduryje atrodė kvailai. Paskui ėmėsi raukšlėmis išvagotos 
kaktos, kuri netgi judėjo, kai susiraukdavo. Dingus raukšlėms, 
sumažėjo ir amžius. Paskui sudribę raudoni skruostai ir paga- 
liau — dvigubas smakras. Šveicarijos bankininkai nustebtų pa- 
matę, kad stipriai patrynus pemza neištrinamas numeris ant 
rankos lengvai išnyko. Dar kartą apžiūrėjo save veidrodyje. 
Ilgiau užtruks, kol trumpi, pražilę plaukai vėl bus natūralūs. 
Kai kirpo plaukus, o galvą ištepė tuo tirštu, dumblą prime- 
nančiu mišiniu, jis suprato, kaip turėtų jaustis airis, išteptas 
derva ir išvoliotas plunksnose. Po kelių minučių stovėjo po 
šiltu dušu, pirštais stipriai masažuodamas plaukų šaknis. Juo- 


das, lipnus vanduo bėgo veidu ir kūnu, kol pagaliau ištekėjo 

per nutekamąją angą. Prireikė buteliuko šampūno, ko! plau- 
kai atgavo normalią spalvą. Bet suvokė, kad praeis gerokai 
daugiau laiko, kol nebeatrodys kaip Jungtinių Valstijų laivyno 
štabo seržantas. 

Kambario kampe gulėjo ilgas dukslus paltas, blizgantis 
beformis kostiumas, kažkada buvę balti marškiniai, vilnonės 
pirštinės ir Izraelio pasas. Daugelio valandų pasiruošimas 
buvo nurašytas per kelias minutes. Užuot palikęs krūvoje, 
troško juos sudeginti. Grįžo į pagrindinį kambarį ir išsitiesė 
ant lovos kaip žiovaujantis katinas. Nuo susilenkimo ir kū- 
prinimosi tebeskaudėjo nugarą. Atsistojo, pasilenkęs pasiekė 
kojų pirštus ir staigia atsitiesdamas iškėlė rankas aukštyn. Pa- 
kartojo penkiasdešimt kartų. Vieną minutę pailsėjęs, padarė 
penkiasdešimt atsispaudimų. 

Sugrįžo į vonios kambarį ir dar kartą nusiprausė po dušu — 
šaltu. Vėl pradėjo jaustis žmogumi. Užsivilko ką tik išlygintus 
kremo spalvos šilkinius marškinius ir naują dvieilį kostiumą. 

Prieš skambindamas į Londoną ir dar du kartus į Maskvą 
užsisakė vakarienę į kambarį, kad niekas jo nematytų - nede- 
gė noru aiškinti, kaip užsiregistravęs vyras buvo trisdešimčia 
metų senesnis už vyrą, valgantį kambaryje. Tartum alkanas 
žvėris suleido dantis į kepsnį ir godžiai nugėrė vyno. 

Spoksojo į spalvingą krepšelį, bet nenorėjo pasivaišinti 
Skoto šokoladiniais saldainiais su likeriu. Dar kartą įniršo pa- 
galvojęs, kad anglas jį kontroliuoja. 

Tada jo akys apsistojo ties mažyčiu odiniu lagaminėliu, gu- 
linčiu ant grindų šalia lovos. Atidarė ir išėmė ikonos kopiją. 
Zaborskis liepė ją visada turėti su savimi, jeigu aptiktų Šv. Ju- 


gio ir drakono originalą, kad nekiltų jokių abejonių. 

Truputį po vienuoliktos įsijungė vėlyvąsias žinias. Jie tu- 
rėjo tik to kvailo taksi vairuotojo, kuris važiavo per lėtai ir už 
tai susimokėjo gyvybe, ir tos gražios vokietaitės, kuri bandė 
gintis, nuotraukas, bet ne įtariamojo. Patetiška — vienas švarus 
tvirtas smūgis, ir jos kaklas lūžo. Televizijos diktorius paskel- 
bė, kad ieškomas nežinomas anglas. Romanovas nusišypsojo 
pagalvojęs, kad policija ieško Skoto, o jis tuo metu valgo keps- 
nį prabangiame viešbutyje. Nors Šveicarijos policija neturė- 
jo žudiko nuotraukos, Romanovui jos nereikėjo. To veido jis 
niekada nepamirš. Bet kuriuo atveju jo žmogus Anglijoje per 
vieną pokalbį telefonu suteikė jam apie kapitoną Skotą dau- 
giau informacijos negu Šveicarijos policija gali tikėtis rasti per 
savaitę. 

Kai Romanovui papasakojo Skoto karinės karjeros detales 
ir apie jo papuošaliukus už drąsą, pamanė, kad bus malonu 


nužudyti tokį vyrą. 
<o> 


Adamas gulėjo nejudėdamas prastoje mažoje lovelėje ir 
bandė sujungti visas juodos dėlionės detales. Jeigu Gėringas 
paliko ikoną jo tėvui, o jo slapyvardis buvo Emanuelis Rozen- 
baumas, reiškia, realybėje Emanuelis Rozenbaumas neegzis- 
tuoja. Bet jis egzistavo: jis net du kartus nužudė bandydamas 
gauti caro ikoną. Adamas pasilenkė, įjungė lempą prie lovos ir 
iš apsiausto kišenės išėmė mažą paketėlį. Atsargiai išvyniojęs 
pakėlė ikoną prieš šviesą. Šventasis Jurgis žvelgė į jį - žvilgsnis 


nebuvo didingas, Adamui atrodė labiau kaltinamas. Adamas 

nedvejodamas būtų atidavęs ikoną Rozenbaumui, kad Heidei 
nebūtų reikėję paaukoti gyvybės. 

Apie vidurnaktį Adamas nusprendė, ką reikia daryti, bet 
iš to mažyčio kambario pajudėjo tik po trijų. Tyliai pakilo iš 
lovos, atidarė duris, apžvelgė koridorių, be garso užrakinęs 
duris lėtai nuslinko laiptais žemyn. Nulipęs iki paskutiniojo 
laiptelio sustojo ir įsiklausė. Naktinis durininkas nulenkęs 
galvą sėdėjo prie televizoriaus, nuo kurio sklido neryškus ra- 
mus dūzgimas. Sidabrinis taškas buvo ekrano viduryje. Ada- 
mas sugaišo dvi minutes, kol nuėjo iki durų, ant girgždančios 
grindų lentos užmynė tik kartą; durininko knarkimas užgožė 
tą garsą. Išėjęs į lauką Adamas patikrino abi gatvės puses, ne- 
buvo jokių judėjimo požymių. Nenorėjo eiti toli, liko šešėlyje 
šalia kelio, judėjo jam neįprastu greičiu. Atėjęs iki kampo be- 
veik už šimto jardų pamatė tai, ko ieškojo. 

Aplink - nė gyvos dvasios, jis greitai nusigavo iki telefono 
būdelės. Įspraudė dvidešimt santimų į dėžę ir laukė. Atsiliepė 
balsas: 

— Est-ce-gue je peux vous aidey? 

Adamas ištarė tik vieną žodį: 

— Tarptautinis. - Po akimirkos jau kitas balsas pateikė tą 
patį klausimą. 

— Norėčiau atgalinio mokesčio skambučio į Londoną, — 
tvirtai pasakė Adamas. Neturėjo noro kartoti. 

— Taip. - Atsiliepė balsas. - Jūsų pavardė? 

— Džordžas Kromeris, - atsakė Adamas. 

— Iš kokio numerio skambinate? 

— Ženeva, 271982. - Jis pakeitė tris paskutiniuosius skai- 


čius: jautė, kad policija tą naktį gali klausytis visų skambučių į 

Angliją. Tada pasakė merginai numerį, kurio jam reikėjo Lon- 
done. 

— Prašome minutėlę palaukti. 

— Gerai, - atsakė Adamas, akimis tikrindamas gatvę, ieško- 
damas nežinomo judėjimo. Tik atsitiktinis automobilis pra- 
važiavo pro šalį. Adamas visiškai nejudėjo būdelėje. Girdėjo 
sujungimo garsus. „Prašau, pabusk“, - jo lūpos šnibždėjo be 
garso. Pagaliau skambėjimas liovėsi, ir Adamas pažino atsilie- 
pusį balsą. 

— Kas čia? - Lorensas buvo susierzinęs, bet visiškai pabu- 
dęs. 

— Ar sutinkate apmokėti pono Džordžo Kromerio skam- 
butį iš Ženevos? 

— Džordžo Kromerio, lordo Kromerio, Anglijos banko 
valdyr..? Taip, sutinku, - atsakė. 

— Tai aš, Lorensai, - prabilo Adamas. 

— Ačiū Dievui. Kur tu esi? 

- Vis dar Ženevoje, bet nežinau, ar patikėsi tuo, ką tau pa- 
pasakosiu. Kol laukėme įsodinimo į lėktuvą, vyras įsitempė 
Heidę į taksi, o paskui ją nužudė. Aš nespėjau jų pavyti. Bėda 
ta, kad Šveicarijos policija mano, jog esu žudikas. 

— Dabar nusiramink, Adamai. Tiek aš žinau. Pranešė per 
vakaro žinias, o policija jau mane apklausė. Atrodo, kad Hei- 
dės brolis tave atpažino. 

- Ką reiškia 2/pažim0? Aš to nepadariau. Žinai, kad nega- 
lėjau padaryti. Tai vyras, pavarde Rozenbaumas, ne aš, Loren- 
sai. 

— Rozenbaumas? Adamai, kas tas Rozenbaumas? 


Adamas bandė išlikti ramus. 

— Mes su Heide šį rytą atvykome į Ženevą iš banko pa- 
siimti dovanos, kurią man testamentu paliko tėtis. Išaiškėjo, 
jog tai paveikslas. Kai grįžome į oro uostą, tas Rozenbaumas 
pačiupo Heidę manydamas, kad ji turi paveikslą, nors nėra jo- 
kios prasmės, nes ta prakeikta ikona verta tik 20 000 svarų. 

- Ikona? — pasitikslino Lorensas. 

- Taip, Šventojo Jurgio ir drakono ikona, — atsakė Ada- 
mas. - Tai nesvarbu. Svarbu, kad... 

— Dabar klausykis ir klausykis atidžiai, - pertraukė Loren- 
sas, - neketinu kartoti. Nesirodyk iki ryto, o paskui prisistatyk 
į konsulatą. Žiūrėk, kad ateitum ten sveikas, aš pasistengsiu, 
kad konsulas tavęs lauktų. Nesirodyk prieš vienuoliktą, nes 
Londono laiku viena valanda mažiau negu Ženevoje. Tvar- 
kant reikalus ir tinkamai organizuojant konsulato veiklą man 
bus brangi kiekviena minutė. 

Adamas pajuto, kad šypsosi pirmą kartą per dvylika valan- 
dų. 

— Ar žudikas gavo tai, ko ieškojo? - paklausė Lorensas. 

— Ne, jis negavo ikonos, - atsakė Adamas, - jis turi tik 
mano mamos saldainius... 

- Ačiū Dievui, ir saugokis Šveicarijos policijos, nes jie įsiti- 
kinę, kad tu nužudei Heidę. 

— Bet... - pradėjo Adamas. 

- Jokių pasiaiškinimų. Tik būk konsulate vienuoliktą. Da- 
bar verčiau atlaisvink liniją, - patarė Lorensas. - Vienuoliktą 
ir nevėluok. 

— Gerai, - sutiko Adamas, - ir... — bet iš telefono ragelio 
sklido ilgas signalas. Ačiū, Dieve, už Lorensą. Senąjį Loren- 


są, kuriam nereikėjo klausinėti, nes jis jau žinojo atsakymus. 

Jėzau, į ką jis įsipainiojo. Adamas dar kartą patikrino gatvę. 
Ir vėl - nieko. Greitai vogčiomis nubėgo du šimtus jardų iki 
viešbučio. Durys neužrakintos, durininkas tebemiega, televi- 
zorius silpnai gaudžia, sidabrinis taškas savo vietoje. Penkios 
minutės po keturių Adamas vėl buvo savo lovoje. Nemiego- 
jo. Rozenbaumas, Heidė, taksi automobilio vairuotojas, rusų 
džentelmenas So:bebys. Tiek daug niekur netinkančių dėlio- 
nės dalelių. 

Bet vienas dalykas jaudino labiausiai - pokalbis su Loren- 


su - senuoju Lorensu? 
<< >> 


Tą ketvirtadienio rytą, dvidešimt po septynių, į Monarcho 
viešbutį atvyko du policininkai. Jie buvo pavargę, nepatenkin- 
ti ir alkani. Nuo vidurnakčio apsilankė keturiasdešimt trijuo- 
se vakarinės miesto dalies viešbučiuose, visuose nesėkmingai. 
Parikrino virš tūkstančio registracijos kortelių, prikėlė iš mie- 
gų septynis nekaltus anglus, visiškai neatitinkančius Adamo 
Skoto apibūdinimo. 

Aštuntą valandą baigsis budėjimas, ir jie galės eiti pas žmo- 
nas pusryčiauti; bet iki tol dar turėjo patikrinti tris viešbučius. 
Kai šeimininkė pamatė juos įeinančius į holą, kuo greičiau 
atkrypavo prie jų iš vidinio kabineto. Ji bjaurėjosi policija ir 
buvo linkusi patikėti bet kuo, kas būtų pasakęs, kad Šveica- 
rijos kiaulės dar bjauresnės už Vokietijos. Pernai ją du kartus 
nubaudė, o kartą netgi pagrasino kalėjimu už tai, kad neužre- 
gistruodavo kiekvieno svečio. Jeigu pagautų dar kartą, žinojo, 


kad atimtų jos licenciją, kartu ir pragyvenimo šaltinį. Lėtas 

jos protas bandė atkurti, kas užsiregistravo vakar vakare. Už- 
siregistravo aštuoni žmonės, bet tik du mokėjo grynaisiais — 
anglas, beveik nepravėręs burnos, jo pavardė ant dingusios 
kortelės buvo ponas Pembertonas, ir Morisas, kuris kiekvie- 
ną kartą, kai tik apsistodavo Ženevoje, pasirodydavo su kita 
mergina. Ji sunaikino abi korteles, o pinigus įsidėjo į kišenę. 
Morisas su mergina išėjo apie septintą, ji jau paklojo jų lovą, 
bet anglas tebemiega savo kambaryje. 

— Turime patikrinti praėjusios nakties jūsų registracijos 
korteles, ponia. 

- Žinoma, ponai, - atsiliepė šiltai šypsodamasi ir surinko 
šešias likusias korteles: du prancūzai, vienas italas, du tautie- 
čiai iš Ciuricho ir vienas iš Bazelio. 

— Ar praėjusią naktį čia buvo apsistojęs anglas? 

— Ne, - tvirtai atsakė šeimininkė. - Neturėjau anglo, - pa- 
slaugiai pridūrė, - mažiausiai mėnesį. Ar norėtumėte pamaty- 
ti praėjusios savaitės korteles? 

— Ne, nebūtina, - atsakė policininkas. 

Šeimininkė patenkinta sumurmėjo. 

— Bet mes turime patikrinti jūsų neužimtus kambarius. Pa- 
gal sertifikatą viešbutyje yra dvylika svečių kambarių, — tęsė 
policininkas, — taigi šeši turėtų būti tušti. 

— Juose nieko nėra, — užtikrino šeimininkė. — Šį rytą jau 
kartą tikrinau juos. 

— Vis tiek turime pamatyti patys, - atkakliai pareikalavo 
antrasis pareigūnas. 

Šeimininkė pasiėmė pagrindinį raktą ir nukrypavo laiptų 
link. Kopė jais kaip į paskutinę Everesto atkarpą. Atidarė mie- 


gamuosius: penktąjį, septintąjį, devintąjį, dešimtąjį, vienuo- 

liktąjį. Moriso kambarys buvo sutvarkytas po kelių minučių, 
kai jis išėjo. Bet senoji ponia žinojo, kad atidariusi dvyliktą- 
jį neteks savo licencijos. Prieš pasukdama raktą spynoje, vos 
susilaikė nepabeldusi į duris. Du policininkai įėjo į kambarį, 
moteris liko koridoriuje, jeigu kiltų kokių bėdų. Nebe pirmą 
kartą šiandien keikė Šveicarijos policijos stropumą. 

— Ačiū, ponia, - padėkojo pirmasis policininkas išėjęs į ko- 
ridorių. — Atsiprašome už sutrukdymą, - pridūrė. Sąraše šalia 
Monarcho viešbučio padėjo varnelę. 

Kai abu policininkai nusileido laiptais, šeimininkė suglu- 
musi įėjo į dvyliktąjį kambarį. Lova buvo nepaliesta, tarsi joje 
niekas nebūtų miegojęs, nebuvo jokio ženklo, kad kas nors 
būtų čia praleidęs naktį. Moteris įrempė pavargusią savo at- 
mintį. Vakar tiek daug negėrė — tarsi įrodymą palietė kišenėje 
penkiasdešimt frankų. „Kur jis galėtų būti?“ —- sumurmėjo. 

Pastarąją valandą Adamas slėpėsi už apleisto vagono gele- 
žinkelio prekių kieme, mažiau nei už pusės mylios nuo viešbu- 
čio. Jis aiškiai matė bent po šimtą jardų į visas puses. Stebėjo 
ankstyvo ryto keliauninkus, plūstančius į kiekvieną traukinį. 
Adamas nustatė, kad dvidešimt minučių po aštuonių yra pi- 
kas. Pasitikrino, ar ikona savo vietoje, paliko slėptuvę ir prisi- 
jungė prie į darbą judančio žmonių srauto. Sustojęs prie kios- 
ko nusipirko laikraštį. Tokiu metu buvo parduodamas vienin- 
telis angliškas laikraštis Herald-Tribune: Londono laikraščiai 
atvykdavo kartu su pirmuoju lėktuvu, bet Adamas matė, kad 
Hevald-Tribune buvo vežamas traukiniu iš Paryžiaus. Stoties 
kioske nusipirko dar du daiktus: Ženevos žemėlapį ir didelį 
Nestle šokoladą. 

Reikėjo dar daug laiko užmušti, kol galės pasirodyti konsu- 
late. Pažvelgęs į žemėlapį pamatė pastatą, kurį pasirinko kitu 
savo prieglobsčiu. Laikėsi tokio maršruto, kuris leido judėti 
didžiausiame žmonių sraute. Atėjęs į aikštę, pasuko po par- 
duotuvių pastogėmis tolimiausiu keliu, žingsniuodamas ar- 
čiau sienų ir vengdamas atvirų vietų. Užtruko gana ilgai, bet 
apskaičiavimas buvo tobulas. Pasirodė prie pagrindinių durų, 
kai šimtai Dievo garbintojų ėjo iš rytinių pamaldų. 

Įnėręs vidun pasijuto saugus. Katedra buvo pagrindinė 
miesto katalikų bažnyčia. Adamas rado savo naštai kaip tik 
tinkamą vietą. Lėtai nuslinko šoniniu praėjimu prie Die- 
vo motinos koplyčios, įmetė kelias monetas į aukų dėžutę, 
uždegė žvakę ir įstatė į laisvą laikiklį prie Mergelės Marijos. 
Tada parklupo, bet neužsimerkė. Nepraktikuojantis katalikas 
suprato, kad nebetiki Dievu — išskyrus, kai sirgdavo, būda- 
vo išsigandęs arba skrisdavo lėktuvu. Praėjo apie dvidešimt 
minučių, Adamas susijaudino, kad katedroje liko tik saujelė 
žmonių. Kelios juodai apsirengusios moterys užėmė pirmąjį 
klauptą, nuosekliai lietė rožinio karoliukus ir giedojo: „Ave 
Maria, gratia blena, Domine teum, Benedicta...“ Keletas turis- 
tų atlošę galvas gėrėdamiesi žiūrėjo į nuostabų stogą, jų akys 
žvelgė tik aukštyn. 

Adamas lėtai pakilo, jo akys šaudė iš vienos pusės į kitą. Iš- 
tiesė kojas ir nuėjo prie klausyklos, beveik pasislėpusios už ko- 
lonos. Ženklelis ant medinės atramos rodė, kad klausykla tuš- 
čia. Adamas įslinko vidun ir užtraukė užuolaidėlę. Pirmiausia 
iš apsiausto kišenės išsiėmė Hera/d-Tribune, paskui šokolado 
plytą. Nuplėšęs nuo šokolado sidabrinį popierių, ėmė godžiai 


žiaumoti. Tada ėmė ieškoti istorijos. Pirmame puslapyje buvo 

viena ar dvi žinios iš Anglijos, dauguma straipsnių rašė apie 
tai, kas vyksta Amerikoje. Viena antraštė skelbė: „Ar 2,80 do- 
lerio už svarą vis dar per daug?“ Adamas akimis perbėgo smul- 
kesnes antraštes, pagaliau rado tą pastraipą, kurios ieškojo. Ji 
buvo apatiniame kairiajame kampe: „Ieškomas anglas, nužu- 
dęs merginą vokietę ir šveicarą taksi automobilio vairuotoją. 
Adamas perskaitė pasakojimą ir tik tada pradėjo virpėti, kai 
suprato, kad jie žino jo pavardę: 

„Kapitonas Adamas Skotas, kuris neseniai atsisakė įgalio- 
jimų Karališkajame Vesekso pulke, ieškomas... tęsinys pen- 
kioliktajame puslapyje“ Adamas pradėjo versti didelius pus- 
lapius. Buvo nelengva ribojamam mažos klausyklos erdvės. 
„. Šveicarijos policijos apklausa susijusi su...“ 

— Au nom du Pėre, du Fils et du Saint Esprit. * 

Adamas priblokštas pakėlė akis nuo laikraščio ir galvojo 
mestis lauk. Bet užleido vietą seniai praėjusiam mokymui ir 
nepajuto, kaip automatiškai pasakė: 

— Palaimink mane, tėve, nes nusidėjau ir noriu išpažinti 
nuodėmes. 

— Gerai, mano sūnau, ir kokios gi tavo nuodėmės? - pa- 
klausė kunigas su akcenitu, bet aiškia anglų kalba. 

Adamas karštligiškai mąstė. Neturi leisti jam suprasti, kas 
esąs. Jis pažvelgė per užuolaidėlės tarpą ir pamatė du polici- 
ninkus prie vakarinių durų, apklausiančius kitą kunigą. Ivir- 
tai užtraukė užuolaidas ir prabilo vieninteliu akcentu, kurį 
mokėjo pamėgdžioti. 

— Aš iš Dublino, tėve, ir vakar vakare bare pasigavau tą vie- 


tinę merginą ir parsivedžiau į viešbutį. 


* Vardan Dievo Tėvo, Sūnaus ir Šventosios Dvasios (pranc. ). 

— Taip, mano sūnau. 

— Na, tėve, vienas reikalas nuvedė prie kito. 

— Prie kito ko, mano sūnau? 

— Na, nusivedžiau ją į savo kambarį. 

— Taip, mano sūnau? 

— Ji pradėjo nusirenginėti. 

— Kas tada nutiko? 

— Ji pradėjo nurenginėti mane. 

— Ar bandei atsilaikyti, mano sūnau? 

— Taip, bet sunkiai sekėsi. 

— Ar buvo santykiai? - paklausė kunigas. 

— Bijau, kad taip, tėve. Negalėjau šusilaikyti. Ji buvo labai 
graži, - pridūrė Adamas. 

— Ar tu ketini vesti tą merginą, mano sūnau? 

— O ne, tėve, aš jau vedęs ir turiu du mielus vaikučius, Sia- 
mą ir Moriną. 

— "Turi tą naktį pamiršti visiems laikams. 

— Norėčiau, tėve. 

— Ar anksčiau yra taip nutikę? 

— Ne, tėve, aš pirmą kartą vienas užsienyje. Prisiekiu. 

— Tada tegul tai būna pamoka tau, mano sūnau, o Dievas 
bus gailestingas ir atleis tau šią kūnišką nuodėmę. Dabar turi 
atlikti savo atgailą. 

— O, mano Dieve... 

Kai Adamas baigė atgailą, kunigas davė išrišimą ir liepė su- 
kalbėti tris rožinio paslaptis. 

— Dar vienas dalykas. 


— Taip, tėve? 

— Kai grįši į Airiją, viską papasakok Žmonai, kitaip nesu- 
lauksi atpirkimo. Turi pažadėti, mano sūnau. 

— Kai pamatysiu savo žmoną, papasakosiu jai viską, kas šią- 
nakt nutiko, tėve, - pažadėjo Adamas dar kartą pažiūrėdamas 
pro užuolaidų tarpą. Policijos niekur nebesimatė. 

— Gerai, ir nenustok melstis Palaimintajai Mergelei, kad 
apsaugotų tave nuo piktų pagundų. 

Adamas sulankstė savo laikraštį, įsidėjo į apsiausto kišenę 
ir išlindęs iš mažytės klausyklos atsisėdo klaupto gale. Nulei- 
dęs galvą pradėjo šnibždėti „Tėve mūsų“ ir atsivertęs Ženevos 
žemėlapį dėlioti kelią. Kai atėjo iki „apsaugok mus nuo pikto“, 
nustatė, kad Britanijos konsulatas yra kitoje didelės sodo aikš- 
tės pusėje. Apskaičiavo, kad tai maždaug mylia nuo katedros, 
bet reikėjo įveikti septynias gatves ir tiltą, kol bus saugus. 
Keliais grįžo į koplyčią. Pažiūrėjo į laikrodį. Buvo per anks- 
ti palikti Šventąjį Petrą. Taigi dar pusvalandį liko rankomis 
suspaudęs galvą, mintyse vis kartojo maršrutą. Stebėjo grupę 
turistų, vedamą per katedrą. Nepaleido jų iš akių, kol šie pri- 
artėjo prie didžiųjų durų vakarinėje praėjimo pusėje. Turėjo 
tiksliai apskaičiuoti laiką. 

Staiga Adamas atsistojo ir skubiai nuėjo šoniniu praėjimu, 
priebažnytyje atsidūrė tik už jardo nuo turistų. Prisidengęs jais 
išėjo į aikštę. Adamas nėrė į parduotuvės pastogę kelkraštyje, 
tada apėjo tris aikštės šonus, kad išvengtų šiauriniame kampe 
budinčio policininko. Įsijungus raudonai šviesai, perėjo vieną 
kelią ir pasuko į vienos krypties eismo gatvę. Laikėsi vidinės 
šaligatvio pusės, nes žinojo, kad gatvės gale turės pasukti kai- 


rėn. Du unitormuoti policininkai išėjo iš už kampo ir pasuko 

tiesiai jo link. Nežiūrėdamas įšoko į pirmą pasitaikiusią par- 
duotuvę ir atsuko nugarą šaligatviui. 

— Bonjour, monsieur, — jauna dama pasisveikino su Ada- 
mu. 

— Vous dėsirez guelgue chose?* - Adamas apsidairė. Aplink 
jį stovėjo plonos manekenės su moteriškomis kelnaitėmis ir 
liemenėlėmis, petnešomis ir ilgomis nailoninėmis kojinėmis. 

— Ieškau dovanos žmonai. 

Mergina nusišypsojo. 

— Gal apatinio sijono? - pasiūlė. 

— Tikrai, — pritarė Adamas, — apatinio sijono. Ar turite 
bordo spalvos? - paklausė pasisukdamas pažiūrėti į praeinan- 
tį policininką. 

— Taip, manau, kad turime, bet reikia pažiūrėti sandėlyje. 

Adamas jau buvo prie kitos gatvės kampo, kai pardavėja 
sugrįžo su „būtent tuo daiktu“. 

Jam pavyko penkias minutes apsieiti be incidentų. Likus 
dviem šimtams jardų jo širdis taip daužėsi, kad, rodės, iššoks 
iš krūtinės. Prie paskutiniojo kampo stovėjo tik vienas polici- 
ninkas, kuris, matyt, ketino reguliuoti eismą. Adamas buvo 
atsukęs nugarą policininkui, jau matė sodo aikštę, kuri žemė- 
lapyje buvo pažymėta žalia dėme. Kitoje gatvės pusėje paste- 
bėjo virš mėlynų durų kabančią Jungtinės Karalystės vėliavą. 

Kai patruliavo Malajos džiunglėse, jo seržantas daugybę 
kartų mokė niekada nebėgti paskutiniųjų jardų, ypač per atvi- 
rą teritoriją. Jis perėjo gatvę, sustojo mažyčio parko pakraštyje 


tik už penkiasdešimties jardų nuo saugios vietos. Policininkas 


* Ar ko nors pageidautumėte? (pranc. ). 

be tikslo patruliavo gatvėje. Adamas įtarė, kad tik dėl to, jog 
šalia vienas kito buvo įsikūrę keli konsulatai. Jis atidžiai ste- 
bėjo pareigūną. Vyras sugaišdavo dvi minutes, kol nueidavo 
iki galo ir apsisukęs palengva grįždavo atgal. Adamas pasislėpė 
po medžiu parkelio kampe ir pasirinko medį, už kurio pasi- 
slėps nuo ateinančio policininko kitoje kelio pusėje tik už ke- 
lių jardų nuo pagrindinių konsulato durų. Apskaičiavo, kad 
eidamas į akis nekrentančiu žingsniu galėtų paskutiniuosius 
trisdešimt jardų nueiti per dešimt sekundžių. Laukė, kol poli- 
cininkas atsidurs toliausiame taške. 

Dar kartą patikrino konsulato duris, jam palengvėjo pama- 
čius įeinančią merginą ir su lagaminu į gatvę išeinantį vyrą. 
Durys liko pusiau pravertos, tačiau jokio sargybinio jis ne- 
pastebėjo. Pakėlė akis į švieslangi antrajame aukšte. Matė du 
vyrus, žiūrinčius į parką ir tarsi nekantriai laukiančius kažko 
atvykstant. Lorensui pavyko. Po kelių minučių jis bus saugus. 
Adamas pasistatė apsiausto apykaklę ir, laikrodžiui išmušus 
vienuoliktą, leidosi į kelią. Policininkas buvo už kelių žings- 
nių nuo tolimiausiojo taško, bet tebeėjo priešinga kryptimi. 
Adamas tiksliais žingsniais perėjo gatvę. Pasiekęs eilės vidurį, 
turėjo staiga sustoti ir praleisti pravažiuojantį automobilį. Po- 
licininkas apsisuko kelionei atgal. 

Kelias akimirkas Adamas stovėjo nejudėdamas vidury- 
je plačios gatvės ir žiūrėdamas į pasirinktą medį, po kuriuo 
slėptųsi, jeigu policininkas atsisuktų jam nespėjus prieiti iki 
durų. Užtikrintu greičiu pasuko Britanijos konsulato link. 
Atletiškai sudėtas, aukštas vyras, trumpų šviesių plaukų ra- 
žiena padengta galva žengė jo pasveikinti. Adamas nebūtų jo 


atpažinęs, jeigu ne akys. 

Seras Morisas Jongfildas išėjo iš ministro pirmininko kabi- 
neto, tačiau vis tiek nepajėgė suprasti, kodėl taip svarbu turėti 
ikoną. 

10-asis numeris liko už nugaros, seras Morisas greitu žings- 
niu įėjo į Užsienio reikalų ministerijos kiemą, po kelių mi- 
nučių jau žengė iš lifto septintajame aukšte. Kai įėjo į savo 
kabinetą, Tesa, jo sekretorė, ant stalo dėjo jam skirtus doku- 
mentus. 

— Noriu, kad skubiai susirinktų D4, - paliepė jau keturio- 
lika metų jam ištikimai tarnaujančiai moteriai. - Ir paprašyk, 
kad vadas Bušas prisidėtų prie komandos. 

Tesa pakėlė antakius, bet seras Morisas ignoravo jos tylų 
komentarą. Žinojo, kad nepajėgs susidoroti su šiuo reikalu be 
amerikiečių pagalbos. Dar kartą seras Morisas apsvarstė mi- 
nistro pirmininko instrukcijas. Haroldui Vilsonui nereikėjo 
aiškinti, kad vildamiesi pagalbos, nesulauks daug transatlanti- 
nių skambučių iš Lindono Džonsono. 


Bet kodėl rusų ikona su anglų šventuoju? 

Romanovui pasislinkus jo link, Adamas žengė žingsnį atgal 
nuo tramvajaus linijos, leisdamas tarp jų pravažiuoti tramva- 
jui. Pravažiavus vagonams, Adamas buvo dingęs. Romanovas 
suurzgė dėl tokio mėgėjiško triuko, nubėgęs dvidešimt jardų 
pasivijo tramvajų ir, keleivių nuostabai, įšoko vidun. Eilė po 
eilės tikrino keleivių veidus. 

Adamas palaukė, kol tramvajus nuvažiavo dar dvidešimt 
jardų, ir išėjo iš po medžio kitoje kelio pusėje. Buvo įsitikinęs, 
kad suspės pasiekti konsulato duris gerokai prieš Heidės žudi- 
ko sugrįžimą. Patikrino kitą gatvės pusę ir uždusęs nusikeikė. 
Patruliuojantis policininkas buvo tik už kelių žingsnių nuo 
konsulato ir negailestingai artėjo. Adamas pažiūrėjo atgal į 
tramvajų, šis ką tik prasilenkė su kitu, važiuojančiu priešin- 
ga kryptimi. Jis baimingai stebėjo, kaip jo priešininkas tarsi 
aukščiausios klasės gimnastas peršoko nuo vienos platfor- 
mos ant kitos. Kadangi policininkas buvo tik už kelių jardų 
nuo konsulato, Adamui teko atsitraukti ir bėgti atgal į vienos 
krypties gatvę. Už penkiasdešimties jardų žvilgtelėjo per petį. 
Vyras, kurį žinojo tik kaip Rozenbaumą, pasileidęs bėgti pas- 
kui Adamą, nebeatrodė kaip bejėgis senis. 

Adamas šokinėjo tarp automobilių ir autobusų, mėtėsi tarp 
netvarkingai judančių pėsčiųjų, stengdamasis pailginti pen- 
kiasdešimties jardų atstumą. Prie pirmosios sankryžos pamatė 
iš telefono būdelės išeinančią apkūnią damą. Staigiai pakei- 
tęs kryptį įšoko į tuščią būdelę ir susirietė kampe. Durys lėtai 


sužlegėjusios užsidarė. Rozenbaumas nulėkė už kampo, buvo 

sukoręs dvidešimt jardų už būdelės, kai pamatė, kad Adamas 
šovė milžinišku greičiu atgal. Adamas žinojo, kad turi bent 
penkias sekundes, kol priešininkas susigaudys, kurią kryptį jis 
pasirinko. Vienas ir du, ir trys, ir keturi, ir penki — skaičiavo 
bėgdamas gatve. Pasižiūrėjo į dešinę, peršokęs tris laiptelius 
prasispraudė pro sukamąsias duris. Atsidūrė prie mažo pre- 
kystalio, už jo sėdėjo jauna moteris su pluošteliu bilietų. 

— Deux francs, monsieur", - prabilo mergina. Adamas pa- 
žiūrėjo į dėžutę, skubiai išėmė du frankus ir nuėjo ilgu, tamsiu 
perėjimu, paskui pro kitas sukamąsias duris. Pastovėjo gale, 
kol akys priprato prie tamsos. Buvo pirmasis dienos seansas, 
kino teatras beveik tuščias. Adamas pasirinko vietą eilės gale, 
kad būtų beveik vienodas atstumas iki abiejų išėjimų. 

Su palengvėjimu, kad filmas tik prasidėjo, žiūrėjo į ekra- 
ną. Jam reikėjo laiko planui sukurti. Kai ekranas pakankamai 
nušvisdavo, jis tikrino raudoną kelio liniją žemėlapyje. Paskui 
naudodamasis nykščio galu kaip vieno colio liniuote išmatavo 
atstumą iki artimiausios sienos su Prancūzija. Tik aštuonios 
mylios iki Ferne Voltero. Iš čia galėjo per Dižoną nukeliauti į 
Paryžių ir grįžti namo beveik taip pat greitai kaip dukart per- 
skaityti Išėjimo knygą. Kai pasirinko maršrutą, Adamui iškilo 
kita problema — kaip keliauti. Atmetė bet kokį viešąjį trans- 
portą ir nusprendė išsinuomoti automobilį. Likęs kėdėje per 
pertrauką dar kartą patikrino maršrutus. Tą akimirką, kai Po- 
las Njumenas vėl pasirodė ekrane, Adamas sulankstė žemėlapį 
ir išėjo iš kino per tą išėjimą, kuriuo per pastarąsias keturias 
valandas buvo mažiausiai naudotasi. 


* Du frankai, pone (pranc.). 

Kai seras Morisas žengė į kabinetą „Šiaurinio departamen- 
to“ susitikimui, rado visus D4 narius susirinkusius ir vartan- 
čius bylas, kurios jiems buvo pateiktos tik prieš valandą. 

Per stalą pažvelgė į specialiai atrinktus D4, visi rinktiniai 
vyrai, bet tik vieną pripažino sau lygiu. Tai nebuvo senas karo 
žirgas Alekas Snelas, kuris Užsienio reikalų ministerijoje dirbo 
ilgiau už juos visus, ir nervingai lietė savo ūsus laukdamas, kol 
seras Morisas užims vietą. Šalia jo sėdėjo Brajanas Metjusas, 
departamente žinomas kaip „gerai subalansuotas žmogus“ — 
klasikinės mokyklos mokinys dvigubais kumščiais ir visada 
pasiruošęs ginčytis. Kitoje pusėje įsitaisė vadas Ralfas Bušas, 
ūmaus būdo CŽV atstovas, penkerius metus priskirtas amba- 
sadai Grosvenoro aikštėje, per tą laiką tapęs tikresniu britu 
negu britas. Norėdamas tai patvirtinti netgi imitavo Užsienio 
reikalų ministerijos aprangos stilių. Kitoje stalo pusėje buvo 
užėmęs vietą antrasis sero Moriso komandos narys. Kai kurie 
teigė, kad jis truputėlį per jaunas, nors visi, išskyrus Tesą, pa- 
miršo, kad ir seras Morisas ėmėsi darbo būdamas tokio paties 
amžiaus. 

Kai seras Morisas atsisėdo savo vietoje, stalo gale, keturi 
komiteto nariai liovėsi kalbėję. 

— Džentelmenai, - kreipėsi, nors dalyvavo viena dama, 
Tesa, bet jos buvimą jis retai pripažindavo, - ministras pirmi- 
ninkas suteikė visišką palaiminimą šiam D4. Jis reikalauja, kad 
kas dvylika valandų jam būtų siunčiamos išsamios ataskaitos. 
Nesvarbu, kur jis tuo metu būtų, nesvarbu, koks paros metas, 


jeigu netikėtai kas nors pajudėtų. Taigi kaip matote, negali- 

me švaistyti laiko. Prie šio D4 kaip komandos dalis prisijungė 
ryšių karininkas iš CŽV, vadas Ralfas Bušas. Per pastaruosius 
penkerius metus keletą kartų dirbau su vadu Bušu, džiaugiuo- 
si, kad Amerikos ambasada pasirinko jį savo atstovu. 

Vyras, sėdintis sero Moriso dešinėje, nežymiai linktelėjo. 
Penkių pėdų, devynių colių ūgio, raumeningų pečių, su dai- 
lia juoda barzdele, kiekvienas jo colis atrodė kaip jūreivio iš 
Players cigarečių reklamos. Tiesą sakant, jūreivis būtų tinka- 
mas palyginimas, nes per Antrąjį pasaulinį karą Bušas buvo 
patrulinių torpedų laivų vadas. 

— Paskutinės ataskaitos, - tęsė seras Morisas, atversdamas 
priešais gulinčią bylą, - rodo, kad Skotas šį rytą nepasiekė 
konsulato. Nors buvome prašę policijos susitelkti tik dėl akių 
ir saugoti du šimtus jardų parko. 

— Apytikslė mūsų informacija iš BEA linijų vakar patvirti- 
no, - kalbėjo seras Morisas, tikrindamas priešais gulintį raš- 
tą, - kad Skotui būnant oro uoste, jam skambino iš Roger e: 
Cie. "Tik tada, kai smarkiai paspaudė mūsų ambasadorius ir 
Interpolas, iš pono Rožė pavyko sužinoti, kad Skoto apsilan- 
kymo banke tikslas buvo pasiimti nežinomą pono Emanuelio 
Rozenbaumo palikimą testamentu. Tolesnis tyrimas rodo, 
kad ponas Rozenbaumas vakar rytą atvyko į Ciurichą, o po 
pietų pasiėkė Ženevą. Anksti rytą šiandien išvyko iš viešbu- 
čio, o po to išnyko nuo žemės paviršiaus. Visa tai neturės jo- 
kios reikšmės, jeigu ponas Rozenbaumas nebus įsėdęs į lėktu- 
vą, skrendantį į Ciurichą, - seras Morisas negalėjo susilaikyti 
nuo trumpos dramatiškos pauzės, - Maskvoje. Galvoju, kad 
galima spėti, jog ponas Rozenbaumas, kas jis bebūtų, tiesio- 


giai ar netiesiogiai dirba KGB. 

- Kaip mums žinoma, KGB Ženevoje turi gerai aprūpintą 
tarnybą. Daug žmonių iš Rytų Europos, prisidengę Jungtinė- 
mis Tautomis, dirba Pasaulinėje sveikatos organizacijoje ir 
Tarptautinėje darbo organizacijoje, visi turi reikiamą diplo- 
matinį statusą ir atlieka darbus be priedangos. Man iki šiol 
nesuprantama, kodėl ponas Rozenbaumas norėtų nužudyti 
du nekaltus žmones dėl kažkokios sąlygiškai nereikšmingos 
ikonos. Tokia mano naujausia informacija. Bet galbūt jūs tu- 
rite ką nors naujo? —- paklausė seras Morisas, atsisukdamas į 
antrąjį numerį. 

Lorensas Pembertonas pakėlė akis iš savojo stalo galo. 

— Po mūsų susitikimo šį rytą, sere Morisai, — pradėjo, — 
kalbėjausi su Skoto seserimi, mama ir advokatų firma iš Aplšo, 
kuri administravo jo tėvo testamentą. Pasirodo Skotui nebu- 
vo palikta nieko tikrai svarbaus, išskyrus voką, kuriame, jo 
motinos žodžiais, buvo laiškas nuo reichsmaršalo Hermano 
Gėringo. 

Akimirksniu kilo šurmulys, kol seras Morisas pabeldė 
krumpliu į stalą. 

— Ar turime kokių nors žinių apie Gėringo laiško turinį? — 
paklausė seras Morisas. 

— Dalies laiško, sere. Vieno iš stojančiųjų, pono Nikolo 
Vainraito, Skotas paprašė išversti pastraipą. Dabar mes mano- 
me, kad ji buvo iš laiško, nes vėliau Vainraitas taryboje paklau- 
sė, ar tai buvo patikrinimo dalis. - Lorensas išsitraukė lapą 


popieriaus ir perskaitė pastraipą: 


Per tuos metus negalėjote nepastebėti, kad vie- 
nas sargybinis man tiekdavo Havanos cigarus - ne- 

paisant įkalinimo, man buvo leistas šis malonumas. 
Cigarai tarnavo dar ir kitam tikslui, nes kiekviename 
buvo mažytė nuodų kapsulė. Žinojimo, kad apgausiu 


budelį, pakako, kad išgyvenčiau teismo procesą. 


— Tai viskas? — paklausė seras Morisas. 

— Bijau, kad taip, - atsakė Lorensas, - nors manau, kad tai 
patvirtina Skoto kelionės į Ženevą priežastį, kurią pasakė man 
vakar naktį. Mano manymu, nėra abejonės, kad pakete, kurio 
jis važiavo pasiimti, buvo Šventojo Jurgio ir drakono ikona, Gė- 
ringo palikta jo tėvui. 

- Šventojo Jurgio ir drakono, - įsiterpė Metjusas, - juk tos 
ikonos pastarąsias dvi savaites ieškojo pusė KGB, mano de- 
partamentas niekaip negalėjo suprasti kodėl. 

— Kąjūs sužinojote? — pasiteiravo seras Morisas. 

— Labai nedaug, - prisipažino Metjusas. - Bet pradėjome 
manyti, kad tai gali būti masalas, nes Šventojo Jurgio ir drako- 
20 ikona kabo Žiemos rūmuose (Leningrade) jau tris šimtus 
metų. 

— Dar kas nors? - paklausė seras Morisas. 

- Ikonos paieškos grupei vadovauja Aleksas Romanovas, — 
pridūrė Metjusas. Snelas švilptelėjo: 

— Na, bent jau žinome, kad turime reikalų su pirmuoju 
skyriumi. 

Po ilgos tylos seras Morisas prabilo: 

— Vienas dalykas aiškus. Mes pirmieji turime pasiekti Sko- 
tą, be to, reikia įvertinti, kad kaunamės su Romanovu. Taigi 


ką darysime? 

— Viską, ką tik galime, - atsakė Lorensas. - Kartu su ame- 
rikiečiais Ženevoje turime septyniolika operatyvininkų, visi 
bando surasti Skotą. 

— Tūkstantis Šveicarijos policininkų daro tą patį, tačiau tik 
dangus žino, kieno pusėje jie mano esą, - pridūrė Snelas: 

Lorensas vėl įsiterpė į pokalbį: 

— Buvo beveik neįmanoma jų įtikinti, kad Skotas tikrai 
neatsakingas už dvi žmogžudystes. Taigi nelabai vertėtų pasi- 
kliauti jų bendradarbiavimu. 

— Kas, jūsų manymu, atsitiks, jeigu Romanovui arba tam 
Rozenbaumui, kuris turbūt taip pat iš KGB, pavyks pirmiau 
prisikasti iki Skoto? - paklausė Metjusas. 

— Civilinio sprendimo prieš vieną nuožmiausių Rusijos 
agentų. Štai ko mums reikia, - pareiškė vadas Bušas. 

Lorensas palenkė galvą prie amerikiečio: 

— Pažįstu Adamą beveik visą gyvenimą. Šios ypatingai ne- 
malonios padėties ironija, kad aš, be jo žinios, rekomendavau 
jį pokalbiui dėl vietos šiauriniame departamente. Norėjau, 
kad jis, baigęs naujokų kursus, kuo greičiau prisijungtų prie 
mūsų. Jeigu Romanovas ar kas nors kitas iš jo kohortos akis į 
akį susidurs su Skotu, turėtų nepamiršti, kad jis po susidūri- 
mo su tūkstančiu kinų buvo apdovanotas Karo kryžiumi. 

— Jeigu susitiktų su Romanovu, - paklausė Snelas, — ar 
Skotas pajėgtų jį nužudyti? 

— Būčiau sakęs ne, kol Rozenbaumas nebuvo nužudęs jo 
merginos. 

— Ir dabar nebūčiau garantuotas dėl jo šansų, - atsiliepė 
Bušas. 


- Ir aš, - pridūrė Metrjusas. 

— Todėl, kad jūs nepažįstate Adamo Skoto, - užginčijo Lo- 
rensas. 

Metjusas, norėdamas išvengti konflikto su savo vadu, nu- 
leido akis. Dešimt metų jo pavaldinys. Iš dviejų žmonių jie 
pasirinko vyrą iš Oksbridžo. Metjusas žinojo, kad pagal Už- 
sienio reikalų ministerijos standartus jis baigė ne tą mokyklą 
ir ne tą universitetą. Reikėjo paklausyti tėvo patarimo ir stoti 
į policiją. Ten nėra klasinių barjerų, dabar jau tikriausiai būtų 
vyriausias policijos inspektorius. 

Seras Morisas nekreipė dėmesio į menką proveržį, kuris jau 
tapo įprastas, nes pasirinko Pembertoną ir aplenkė vyresnįjį 
vyrą. 

— Ar mums leidžiama sužinoti, — įsiterpė Snelas, žvelgda- 
mas tiesiai į Bušą, - kodėl sąlygiškai nežymi ikona tokia svarbi 
ir Rusijai, ir Jungtinėms Valstijoms? 

— Mums tai irgi paslaptis, kaip ir jums, — atsakė amerikie- 
tis. 

— Mes galime prie jūsų turimos informacijos pridėti tik 
tiek, kad Rusija prieš dvi savaites be jokio paaiškinimo Niu- 
jorke padėjo aukso luitą, vertą septynių šimtų milijonų dole- 
rių. Žinoma, šiuo metu neaišku, ar tai kaip nors susiję. 

— Septynis šimtus milijonų dolerių? — pasitikslino seras 
Morisas. - Už tiek Jungtinėse Tautose galima nupirkti pusę 
valstybių. 

— Ir visas kada nors nutapytas ikonas, - pridūrė Metjusas. 

— Grįžkime prie to, ką žinome, ir liaukimės spėlioję, kas 
galėtų būti, - paragino seras Morisas, atsisukdamas į savo pa- 


vaduotoją. - Kokia tikroji SV padėtis? 

Lorensas atrišo aplanką su raudonu raiščiu ir juodomis 
raidėmis išspausdintu užrašu: „SKUBUS VEIKSMAI“. Jam 
nereikėjo juo remtis, bet vis tiek kartkartėmis pažvelgdavo į 
užrašus pasitikrinti, ar ko nors nepamiršo. 

— Kaip jau informavau, turime septyniolika agentų, dar 
dvylika amerikiečių šiandien atskrenda į Ženevą. Kaip Apva- 
liojo stalo riteriai, ieškodami Šventojo Gralio, rusai ir šveica- 
rai klaidžioja po miestą, galiu tik tikėtis, kad kas nors greitai 
užtiks Skotą. Viena didžiausių problemų, kaip jau aiškinau, 
yra ta, kad šveicarai nenori bendradarbiauti. Jiems rūpi tik tai, 
kad Skotas - paprastas pabėgęs nusikaltėlis. Jeigu jie sučiups 
jį pirmieji, aiškiai pasakė, kad nesuteiks jam diplomatinės ne- 
liečiamybės. 

— Mes, kaip ir Šveicarijos policija, ir, be abejonės, rusai, — 
tęsė Lorensas, - pradėjome tikrinti visas akivaizdžias vietas: 
viešbučius, svečių namus, restoranus, oro uostus, automobilių 
nuomos įmones, netgi tualetus ir nuolatos palaikome ryšius 
su visais savo agentais. Taigi, jeigu Skotas staiga išnirtų iš nie- 
kur, turime būti pasiruošę nedelsiant suteikti jam pagalbą, - 
Lorensas pastebėjęs, kad vienas komandos narių užsirašinėja, 
pakėlė akis. 

- Beto, paštas perima visus skambučius iš Ženevos į Barc- 
lays DCO. Jeigu Skotas bandytų su manimi susisiekti banke 
ar mano bute, skambutis automatiškai bus pervestas į šį ka- 
binetą. 

— Ar jis žino, kad dirbate tarnybai? — pasidomėjo Snelas, 
ranka perbraukdamas tamsius savo plaukus. 

— Ne. Jis, kaip ir mano mieloji mama, tebegalvoja, kad aš 


esu banko tarnautojas Barclays DCO tarptautiniame skyriuje. 

Bet neilgai trukus jis sužinos, kad tai tik fasadas. Priešingai 
mano mamai, jis ne visada tiki tuo, ką jam sakau, o po vakar 
nakties pokalbio jam tikrai kilo įtarimų. 

— Ar turime dar ką nors? - susidomėjo seras Morisas, pa- 
keldamas akis į Lorensą. 

- Šiuo metu nieko, sere. Darome viską nepamiršdami, kad 
tai - ne varžybos namuose; bet vis dėlto tikimės, kad per dvi- 
dešimt keturias valandas viskas vienaip ar kitaip išsispręs. Dėl 
to paprašiau, kad, esant reikalui, pastate viskas būtų paruošta 
nakvynei. Grįžę po vakarienės kabinetuose rasite paklotas lo- 
vas. 

— Niekas šį vakarą neišeis vakarienės, - pranešė seras Mo- 


risas. 
< O >> 


Kino teatro durys atsivėrė į judrų šaligatvį. Adamas įsmuko 
į pagrindinį žmonių srautą, jie dabar grįžo namo vakarienės. 
Eidamas stengėsi kuo mažiau dairytis, bet akys be paliovos 
klaidžiojo, tikrindamos viską 180 laipsnių kampu. Praėjęs tris 
kvartalus, pastebėjo raudoną Avis ženklą, besisūpuojantį po- 
piečio vėjyje kitoje gatvės pusėje. Jis atsargiai žvalgėsi judrioje 
sankryžoje, bet vos kojai palietus šaligatvį, sustingo vietoje. 
Tiesiai priešais jį besigrumdančioje minioje stovėjo vyras su 
lietpalčiu. Jis visą laiką dairėsi aplink, neketindamas eiti nė 
viena kryptimi. Ar jis - vienas Rozenbaumo žmonių, polici- 
ninkas, o gal net britas? Buvo neįmanoma nustatyti, kieno jis 


pusėje. Adamas nepaleido jo iš akių, kai šis išsiėmė vietinio 

ryšio telefoną, pakėlė prie burnos ir sušnibždėjo: „Nėra ko 
pranešti. Mūsų žmogaus nė ženklo. Taip pat ir KGB“ 

Adamas, negalėdamas girdėti žodžių, pasuko į šalutinę gat- 
vę ir vos nepartrenkė laikraščius pardavinėjančio berniuko. 
Antraštė trimitavo: Le soldat anglais toujours 4 Genėve“. Grei- 
tai kirto gatvę ir vėl delsė. Šį kartą stoviniavo šalia marmuro 
statulos ant mažyčio žolės lopinėlio. Žiūrėjo į pastatą priešais, 
bet žinojo, kad nėra prasmės bandyti ten slėptis. Adamas pasi- 
traukė, kai priešais namą sustojo didelis kelioninis autobusas. 
Dailus mėlynas užrašas ant šono skelbė: KFO - Karališkasis 
filharmonijos orkestras. Adamas stebėjo iš viešbučio išeinan- 
čius muzikantus, su įvairiausių dydžių instrumentų dėklais 
lipančius į autobusą. Vienas netgi nešėsi didžiulį būgną, kurį 
padėjo autobuso bagažinėje. Kol muzikantai ėjo iš viešbučio, 
Adamas nusprendė, kad geresnės galimybės nesulauks. Kai 
kita grupė praėjo dvigubas duris, jis žengė žingsnį ir nepaste- 
bėtas atsidūrė tarp jų. Kartu su jais įžengė pro viešbučio duris. 
Pilname žmonių vestibiulyje pirmiausia pastebėjo prie sienos 
atremtą kontrabosą. Pažvelgė į etiketę ant griozdiško dėklo: 
„Robin Beresford“. 

Adamas priėjo prie stalo ir pamojo klerkui: 

— Man skubiai reikia kambario rakto - viršuje palikau stry- 
ką, o dabar visus užlaikau. 

— Taip, pone. Kambario numeris? - paklausė klerkas. 

— Manau 312, ar toks buvo vakar? - suabejojo Adamas. 

— Kokia pavardė, pone? 

— Beresjord-Robin Beresford. 


* Britų kareivis visada Ženevoje (pranc.). 

Klerkas jam įteikė 612 raktą. Vienintelis jo komentaras: 

— Suklydote tris aukštus. 

— Ačiū, — padėkojo Adamas. Pasitraukęs nuo stalo, atsisu- 
ko pasižiūrėti, ar klerkas jau aptarnauja kitą klientą. Jis užti- 
krintai ėjo prie lifto, iš kurio išsiveržė dar daugiau muzikantų. 
Ištuštėjus kabinai, Adamas nuspaudė šeštojo aukšto mygtuką, 
palaukė. Jam buvo linksma, kai pagaliau lifto durys susivėrė. 
Po daugelio valandų jis buvo vienas. Kai durys atsidarė, Ada- 
mui palengvėjo, nes koridoriuje niekas nestovėjo. Jis greitai 
nuėjo prie 612-ojo kambario. 

Pasukęs raktą ir atidaręs duris, kiek įmanoma geresniu 
prancūzišku akcentu pranešė: „Kambarių tarnyba“. Kai nie- 
kas neatsiliepė, įžengė į kambarį ir užsirakino. Kampe buvo 
paliktas neatidarytas lagaminas. Adamas patikrino etiketę. 
Akivaizdu, kad ponas Beresford net neturėjo laiko jo iškrauti. 
Adamas apžiūrėjo kambarį, nebuvo jokių kitų svečio pėdsa- 
kų, tik ant stalelio gulėjo popieriaus lapas. 

Ant jo buvo atspausdintas maršrutas: 

„Europos turas: Ženeva, Frankfurtas, Berlynas, Amsterda- 
mas, Londonas. 

Ženeva, 5.00 autobusas į koncertų salę, 6.00 repeticija, 
7.30 koncertas, 10.00 kartojimas. 

Programa: "Trečiasis Mocarto koncertas ragui, pirmas 
veiksmas, Antroji Bramso simfonija, Nebaigtoji Šuberto sim- 
fonija: 

Adamas pažvelgė į laikrodį: kol Robin Beresford baigs 
„Nebaigtąją simtoniją:, jis jau bus už sienos; jautėsi saugiai 


612-ajame kambaryje laukdamas, kol sutems. 

Pakėlė telefono ragelį ir surinko kambarių tarnybos nume- 
rį. „Beresford 612“, - prisistatė ir užsisakė vakarienę į kambarį, 
po to nuėjo į vonią. Šalia praustuvo gulėjo nedidelis plastiki- 
nis maišelis su užrašu: „Linkėjimai nuo administracijos: Vi- 
duje Adamas rado muilą, mažytį dantų šepetėlį, dantų pastos 
ir plastikinį skustuvą. 

Buvo tik baigęs skustis, kai išgirdo beldimą į duris ir kažką 
šaukiant: „Kambarių tarnyba. Adamas greitai išsitepė veidą 
putomis ir užsivilko viešbučio chalarą, tada atidarė duris. Pada- 
vėjas nė nežvilgtelėjęs į Adamą padengė stalą. Baigęs paprašė: 

— Gal pasirašytumėte sąskaitą, pone? 

Padavė Adamui popieriaus lapelį. Šis pasirašė „Robin Be- 
resford“ ir pridėjo penkiolika procentų arbatpinigių. 

— Ačiū, - padėkojo padavėjas ir išėjo. Kai tik durys užsi- 
darė, Adamo akys nukrypo į puotos stalą: svogūnų sriuba, 
romšteksas su žaliosiomis pupelėmis ir bulvėmis ir galų gale 
aviečių šerbetas. Namų vyno butelis jau buvo atidarytas, rei- 
kėjo tik įsipilti. Staiga pasijuto ne itin išalkęs. 

Vis dar negalėjo suvokti, kas nutiko. Jeigu nebūtų taip 
spaudęs Heidės prisidėti prie jo šioje nebūtinoje kelionėje. 
Prieš savaitę mergina jo net nepažinojo, o dabar jis atsakingas 
už jos mirtį. Reikės paaiškinti tėvams, kas atsitiko jų vieninte- 
lei dukrai. Prieš susitikdamas su jais Adamas pats turi išsiaiš- 
kinti dalykus, kurių dar nesupranta. Ypač dėl nereikšmingos 
ikonos. Nereikšmingos? 

Suvalgęs pusę maisto Adamas išstūmė stalelį į koridorių ir 
ant durų pakabino ženklą: „Netrukdyti“ Grįžęs į miegamąjį 
per langą žvelgė į miestą. Saulė atrodė taip, lyg būtų skyrusi 


dar vieną valandą Ženevai. Adamas prigulė ant lovos ir galvo- 

jo apie tai, kas įvyko per pastarąsias dvidešimt keturias gyve- 


nimo valandas. 
< >> 


— Antarktida turi Šventojo Jurgio ir drakono ikoną. Bet iš to 
laikotarpio bylų žinome, kad ta ikona sunaikinta per Heseno 
Didžiojo kunigaikščio lėktuvo katastrofą virš Belgijos 1937 
metais. 

— Gal taip tik parašyta mūsų bylose, - atsakė balsas kitame 
laido gale. — O jeigu paaiškės, kad jūsų informacija Langly- 
je klaidinga, kad ikoną rado Gėringas ir negrąžino didžiajam 
kunigaikščiui? 

— Bet Stalinas Jaltoje patvirtino, kad ikona ir jos turinys 
buvo sunaikinta per lėktuvo katastrofą. Jis sutiko neprotes- 
tuoti, kadangi neturėjo dokumento originalo. Galų gale dėl 
to Ruzveltas gavo tiek mažai, o Stalinas tiek daug. Prisimeni, 
kokį triukšmą sukėlė Čerčilis? 

- Žinoma, prisimenu, nes jis suprato, kad ne Britanija tu- 
rės naudos dėl tokio sprendimo. 

— Ojeigu rusai dabar sužinojo apie ikonos originalo egzis- 
tavimą:? 

— Manote, kad jie taip pat gali tiesti rankas į originalų do- 
kumentą? 

— Būtent. Taigi turite būti tikras, kad pasieksite Antarktidą 
prieš rusus arba prieš Užsienio reikalų ministeriją. 

— Bet aš esu Užsienio reikalų ministerijos komandos dalis. 

— Mes norime, kad būtent tuo Užsienio reikalų ministerija 


ir toliau tikėtų. 

— O kas miegojo mano lovoje? - paklausė mama meška. 

Adamas pabudo krūptelėjęs. Į jį žvelgė mergina, viena ran- 
ka tvirtai laikanti kontrabosą, o kita stryką. Ji buvo beveik 
šešių pėdų ir tikrai svėrė žymiai daugiau už Adamą. Jos ilgi 
raudoni plaukai spindėjo, sudarydami kontrastą kitoms kūno 
dalims, atrodė, kad kūrėjas pradėjęs nuo viršaus greitai prara- 
do susidomėjimą. Ji vilkėjo balta palaidine ir gražiai krintan- 
čiu beveik iki žemės juodu sijonu. 

— Kas jūs? — išsigandęs paklausė Adamas. 

— Aš tikrai ne Auksaplaukė, - išsisuko mergina. - Teisin- 
giau būtų klausti, kas jūs. 

Adamas dvejojo: 

— jeigu pasakyčiau, nepatikėtumėte. 

— Negaliu įsivaizduoti kodėl, - susidomėjo. - Neatrodote 
kaip princas Čarlzas ar Elvis Preslis, taigi, pirmyn, pabandy- 
kite. 

— Aš esu Adamas Skotas. 

— Ar turėčiau alpti ir pulti prie jūsų, ar klykti ir bėgti ša- 
lin? - pasiteiravo. 

Adamas staiga suvokė, kad mergina galėjo bent dvi dienas 
nežiūrėti televizoriaus ir neskaityti laikraščių. Jis pakeitė tak- 
tiką. 

— Maniau, kad mano draugas Robin Beresford turėjo gy- 
venti šiame kambaryje, - užtikrintai pasakė. 

- Ir aš taip maniau, kol pamačiau jus ant savo lovos. 


- Jūs Robin Beresford? 

— Jūs gana įžvalgus, nors ką tik pabudęs. 

— Bet Robin? 

— Ne mano kaltė, kad tėtis norėjo berniuko, - atsakė. - O 
jūs vis dar nepaaiškinote, ką veikiate mano lovoje. 

— Ar yra vilties, kad nepertraukinėdama klausysitės manęs 
penketą minučių? - paklausė Adamas. 

— Taip, bet nesivarginkite su pasakomis, - įspėjo Robin. — 
Mano tėvas buvo apsigimęs melagis, jau būdama dvylikos 
metų kiaurai jį permatydavau. 

- Jūsų vietoje prisėsčiau, - pasiūlė Adamas. - Gali užtrukti 
ilgiau negu įprastas akompanimentas kontrabosu. 

- Jeigu neprieštarausite, liksiu stovėti, - atšovė Robin. — 
Bent iki pirmojo melo. 

— Kaip norite. Nuo ko pradėti? Geros ar blogos žinios? 

— Išbandykite mane blogąja, - patarė Robin. 

— Šveicarijos policija nori mane areštuoti ir... 

— Už ką? - nutraukė mergina. 

— Už žmogžudystę, - prisipažino Skotas. 

— Kokia geroji žinia? - pasidomėjo mergina. 


— Aš nekaltas. 
< O >> 


Romanovas stovėjo ambasadoriaus kabinete rankas padė- 
jęs ant stalo. 

— Kaltinu save, - kalbėjo labai tyliai, - labiau negu bet kurį 
jūsų. Neįvertinau anglo. Jis gudrus. Jeigu kas nors planuoja jį 


nužudyti prieš man jį pasiekiant, turės būti /26a7 gudrūs. 

Nė vienas tą vakarą sėdėjęs ambasadoriaus kabinete nebuvo 
nusiteikęs prieštarauti majorui. Romanovas nutilo ir tyrinėjo 
grupę vyrų, atskridusių iš kelių Rytų valstybių po trumpo pra- 
nešimo. Visi turėjo ilgas ataskaitas apie tarnybą valstybei, bet 
tik vieną, Valčeką, Romanovas pažinojo asmeniškai. Valčekas 
per daug artimai bendradarbiavo su Zaborskiu, todėl nebuvo 
galima juo pasitikėti. Romanovas jau susidūrė su faktu, kad 
tik keli pagalbininkai pažino Ženevą. Jam beliko tik melstis, 
kad britai ir amerikiečiai turėtų tą pačią problemą. 

Akimis perkošė kambarį. „Šveicarijos policija turėjo pui- 
kiausią galimybę surasti Skotą, bet nebuvo tokie paslaugūs“, - 
liūdnai svarstė. Nors Romanovui buvo malonu sužinoti iš 
vado, esančio Ženevoje, kad šveicarai su britais ir amerikie- 
čiais taip pat atsisakė bendradarbiauti. 

— Draugai, — prabilo, kai visi nurimo, — nėra reikalo pri- 
minti, kad mums visiems patikėtas gyvybiškai svarbus Tėvynės 
uždavinys. - Nutilęs apžvelgė, ar kieno nors veide nešmėkšte- 
lėjo bent menkiausias cinizmo šešėlis. Patenkintas tęsė: 

— Mes akylai stebėsime Ženevą, jeigu Skotas vis dar kur 
nors slėptųsi mieste. Aš spėju, kad jis, kaip ir kiekvienas mėgė- 
jas, tebėra ten. Tikriausiai lauks, kol sutems ar net kol prašvis, 
ir tada kirs artimiausiąją sieną. Prancūzijos siena — akivaiz- 
džiausias pasirinkimas. Nepaisant to, kad per pastaruosius 
penkiasdešimt metų anglai du kartus ėjo į karą su vokiečiais, 
niekada nesistengė išmokti vokiečių kalbos, tačiau keletas pa- 
kenčiamai kalba prancūziškai. Taigi tikėtina, kad jis jaustųsi 
saugus toje šalyje. Be to, iki pakrantės reikėtų kirsti tik vieną 


sieną. 

Jeigu jis pakankamai kvailas ir bandys pabėgti lėktuvu, su- 
žinos, kad mes kontroliuojame oro uostus; jei traukiniu, turi- 
me ir ten žmonių. Ber aš vis tiek spėju, kad jis bandys dingti 
automobiliu. 

Todėl imu su savimi penkis vyrus prie Prancūzijos sienos, 
tuo metu majoras Valčekas vyksta į Bazelį su kitais penkiais 
vyrais — prie Vokietijos sienos. Likusieji žvalgysitės Ženevo- 
je. Ką tik atvykusieji pakeisite tuos agentus, kurie jau dirbo. 
Nesitikėkite, kad Skotas vaikštinės aplinkui ir dairinėsis kaip 
atostogaujantis turistas. Atidžiai išstudijuokite anglo nuo- 
trauką, būkite pasiruošę, kad jis bandys pabėgti mėgėjiškai 
užsimaskavęs. 

Norėdamas didesnio efekto nutilo. 

- Žmogus, kuris man atneš caro ikoną, gali nebijoti dėl to- 
lesnės savo gerovės, grįžus namo. 

Viltinga išraiška pasirodė jų veiduose, kai Romanovas iš- 
traukė dublikatą iš palto kišenės ir aukštai iškėlęs virš galvos 
parodė visiems. 

— Kai rasite originalą, jūsų užduotis bus įgyvendinta. Ati- 
džiai ją išstudijuokite, draugai, nes fotografijų nenaudojame. 
Ir nepamirškite, - pridūrė, - vienintelis ikonų skirtumas, kad 
ant Skoto ikonos rėmo yra įspausta mažytė sidabrinė karūna. 
Jeigu pamatysite karūną, žinokite, kad radote dingusį šedev- 
rą. 

Romanovas įsidėjo ikoną atgal į kišenę ir pažvelgė į tylin- 
čius vyrus. 


— Prisiminkite, kad Skotas yra gudrus, bet ne per daug. 


13 SKYRIUS 


— Tu gudrus, Skotai, visai neblogai, - kalbėjo Robin likusi 
stovėti prie kontraboso per visą Adamo pasakojimą. - Arba 
tu velniškas melagis, arba aš praradau gebėjimą. 

Adamas nusišypsojo stotingai merginai, strykas jos dešinė- 
je rankoje atrodė kaip dantų krapštukas. 

— Ar man bus leista pamatyti ikoną, ar turėsiu patikėti žo- 
džiu? 

Adamas pašoko ir ištraukė paketą su caro ikona iš apsiaus- 
to kišenės. Robin atrėmė kontrabosą prie sienos, stryką pa- 
statė šalia, o pati atsisėdo ant vienintelės kambaryje esančios 
kėdės. 

Adamas padavė jai ikoną. Kurį laiką ji be žodžių žiūrėjo į 
šventojo Jurgio veidą. 

— Ji nuostabi, - pagaliau prabilo. - Galiu suprasti kiekvie- 
ną, kas nori ją turėti. Bet joks paveikslas nevertas tragedijos ir 
bėdų, kurias jūs išgyvenote. 

- Sutinku, tai nepaaiškinama, - pritarė Adamas. - Bet Ro- 
zenbaumas, nesvarbu, kokia tikroji jo pavardė, jau du kartus 
nužudė, kad gautų paveikslą. Jis įtikino mane - kol turiu pa- 


veikslą, esu jo aukų sąraše. 

Robin tebežiūrėjo į mažyčius auksinės, raudonos, mėlynos 
ir geltonos spalvos gabalėlius, sudarančius Šventąjį Jurgį ir 
drakoną. 

— Jokių kitų detalių? - pasiteiravo pakeldama akis. 

— Tik laiškas, kurį Gėringas davė mano tėvui. 

Robin apsuko paveikslą. 

— Ką tai reiškia? - paklausė rodydama į mažytę sidabrinę 
karūną, įspaustą medyje. 

— Anot So:bebys eksperto, tai įrodymas, jog ji kažkada pri- 
klausė carui. Jis patikino mane, kad tai stebuklingai padidina 
jos vertę. 

— Vis dėlto, neturėtų būti verta žudyti, - svarstė Robin, 
grąžindama ikoną Adamui. - Kokią gi paslaptį šventasis Jur- 
gis pasiliko sau? 

Adamas gūžtelėjo pečiais ir susiraukė. Po Heidės mirties 
nuolatos savęs to klausia. Sugrąžino tylų šventąjį į savo ap- 
siausto kišenę. 

— Koks būtų jūsų planas, jei nebūtumėt užmigęs? - „pasi- 
domėjo Robin. - Žinoma, ne tik pakloti lovą. 

Adamas nusišypsojo. 

— Tikėjausi dar kartą paskambinti Lorensui, kad galėčiau 
įsitikinti, jog jis grįžo namo. Norėjau sužinoti, ar turi kokių 
naujienų apie mane. Jeigu jo nebūtų arba negalėtų padėti, 
ruošiausi išsinuomoti automobilį, kirsti Šveicarijos sieną, pa- 
tekti į Prancūziją, o paskui ir į Angliją. Buvau įsitikinęs, kad 
Rozenbaumo vyrai ir policija kontroliuoja visus oro uostus ir 
geležinkelio stotis. 

— Be abejonės, Rozenbaumas irgi tai numatė, jeigu jis bent 


pusę tiek gudrus, kaip jūs teigiate, - perspėjo Robin. 

— Taigi mums geriau pabandyti susisiekti su jūsų draugu 
Lorensu ir pažiūrėti, ar jis turi kokių nors protingų idėjų. 

Ji pakilo nuo kėdės ir priėjo prie telefono. 

— Neturėtumėte įsitraukti, - suabejojo Adamas. 

— Aš jau įtraukta, - atkirto Robin. - Ir galiu pasakyti, kad 
tai daug įdomiau negu Šuberto Nebaigtoji. Kai išgirsiu jūsų 
draugą, perduosiu telefoną, ir niekas nesupras, kas skambina. 
Adamas jai pasakė buto telefono numerį, o ji paprašė mergi- 
nos prie komutatoriaus sujungti. 

Adamas pažiūrėjo, kiek valandų: be dvidešimties dvylika. 
Ar Lorensas jau tikrai bus namuose? Dar nebuvo pasibaigęs 
antrasis signalas, kai Robin išgirdo vyro balsą. Skubiai perda- 
vė ragelį Adamui. 

— Alio, kas čia? — paklausė balsas. Adamas prisiminė, kad 
jam visada būdavo keista, jog Lorensas niekada nesako savo 
vardo. 

— Lorensai, tai aš. 

— Kur tu? 

- Vis dar Ženevoje. 

— Mano klientai laukė tavęs vienuoliktą valandą ryto. 

— Ir Rozenbaumas. 

— Kas tas Rozenbaumas? 

— Šešių pėdų, šviesių plaukų, mėlynų akių monstras, atro- 
do, pasiryžęs mane nužudyti. 

Lorensas kurį laiką tylėjo. 

— Ar tu tebeturi mūsų šventąjį globėją? 

— Taip, turiu, - atsakė Adamas. - Bet kas gali būti taip 
svarbu... 


— Padėk ragelį ir perskambink man po trijų minučių. 

Linijoje stojo mirtina tyla. Adamas negalėjo suvokti tokio 
staigaus senojo bičiulio elgesio pasikeitimo. Ko nepastebėjo 
per tuos mėnesius, kai kartu gyveno? Bandė prisiminti de- 
tales, kurios anksčiau atrodė nereikšmingos, kurias Lorensas 
taip įgudusiai slėpė. 

— Ar viskas gerai? - paklausė Robin nutraukdama jo min- 
tis. 

— Manau, kad taip, - truputėlį mįslingai atsakė. - Jis nori, 
kad dar kartą paskambinčiau po trijų minučių. Ar jūs neprieš- 
taraujate? 

— Per šį turą jau išeikvojome aštuonis tūkstančius svarų 
mokesčių mokėtojų pinigų, ką gali pakeisti keli tarptautiniai 
skambučiai? - pajuokavo. 

Po trijų minučių Robin pakėlė ragelį ir pakartojo numerį. 
Po vieno pyptelėjimo Lorensas atsiliepė. 

— Tik atsakinėk į klausimus, - paliepė Lorensas. 

"— Ne, neatsakinėsiu į tavo klausimus, - paprieštaravo Ada- 
mas, labai suerzintas Lorenso elgesio. 

— Noriu, kad tu atsakytum į vieną ar du mano klausimus, 
kol sulauksi ko nors iš manęs. Ar aiškiai kalbu? 

— Taip, - daug švelniau atsiliepė Lorensas. 

— Kas yra Rozenbaumas? 

Lorensas atsakė ne iš karto. 

— Nieko iš manęs neišgirsi, kol nepradėsi sakyti tiesos, — 
užtikrino Adamas. 

— Pagal tavo apibūdinimą turiu pagrindo manyti, kad Ro- 
zenbaumas yra rusų agentas, kurio tikroji pavardė - Aleksas 


Romanovas. 

— Rusų agentas? Kodėl rusų agentas galėtų tiesti rankas į 
mano ikoną? 

— Nežinau, - prisipažino Lorensas. - Mes labai tikėjomės, 
kad tu mums pasakysi. 

— Kas mes? 

Dar viena pauzė. 

— Kas mes? - pakartojo Adamas. - Negali tikėtis, kad aš 
tebegalvoju, jog tu dirbi Barclays DCO. 

— Aš dirbu Užsienio reikalų ministerijoje. 

— Kokios pareigos? 

— Man neleista... 

— Nebūk toks pompastiškas, Lorensai. Kokios pareigos? 

— Aš esu antrasis numeris nedideliame skyriuje, kuris... — 
Lorensas dvejojo. 

- Šnipinėja, manau, tinkamas žodis, kurį mes, pasauliečiai, 
vartojame, - išrėžė Adamas, — ir jeigu tau taip baisiai reikia 
mano ikonos, ištrauk mane iš šios maišalynės gyvą, nes Ro- 
manovas nori mane dėl jos nužudyti, esu įsitikinęs, kad tu tai 
žinai. 

— Kur esi? 

— Ričmondo viešbutyje. 

— Viešoje telefono būdelėje? — nustebęs paklausė Loren- 
sas. 

— Ne, privačiame kambaryje. 

— Juk neužsiregistravai savo vardu? 

— Ne, draugo vardu. Merginos. 

— Arji dabar su tavimi? - pasidomėjo Lorensas. 


— Taip, - patvirtino Adamas. 

- Prakeikimas, - nusikeikė Lorensas. - Gerai, neišeik iš šio 
kambario iki septintos ryto. Tada vėl paskambink šiuo nume- 
riu. Man pakaks laiko viską sutvarkyti. 

— Ar tai geriausia, ką gali padaryti? - pasiteiravo Adamas, 
bet telefonas tylėjo. - Atrodo, kad užstrigau pas jus visai nak- 
čiai, - prisipažino Robin, padėdamas ragelį. 

— Priešingai, tai aš užstrigau su jumis, — tarstelėjo Robin ir 
dingo vonios kambaryje. Adamas apėjo kambarį kelis kartus, 
paskui išbandė sofą. Arba teks padėti galvą ant pagalvėlės ir 
plonytės medinės atramos, arba jo kojos karos per kojūgalį. 
Kai Robin sugrįžo vilkėdama dangaus žydrumo pižama, Ada- 
mas poilsiui jau buvo pasirinkęs grindis. 

— Ne kažin koks krėslas, taip? - pasiteiravo Robin. - Ber 
britų žvalgyba neįspėjo, kad užsisakyčiau dvivietį kambarį. 

Ji įlipo į lovą ir išjungė šviesą. 

— Labai patogu, - paskutiniai jos ištarti žodžiai. 

Adamas gulėjo ant miegamojo grindų vietoj pagalvės pasi- 
dėjęs krėslo pagalvėlę, o užsiklojo viešbučio chalatu. Miegojo 
protarpiais, mintys šokinėjo nuo to, kuo gali ikona būti tokia 
svarbi, prie to, iš kur Lorensas beveik iš karto tiek daug žinojo, 


ir kaip, po velnių, jie ketina ištraukti jį iš viešbučio gyvą. 
<oO> 


Romanovas kantriai laukė, kol telefono ragelis bus pakel- 
tas. 

— Taip, - atsiliepė balsas, kurį jis tuojau pat atpažino. 

— Kur jis? — vienintelė Romanovo ištarta frazė. Išgirdo ke- 


turis mentoriaus žodžius, tada telefonas nutilo. 

Adamas krūptelėjęs pabudo, pažvelgė į laikrodį, nes pri- 
valėjo paskambinti Lorensui. Beveik keturiasdešimt minučių 
tyliai gulėjo ant grindų. Tik lygus Robin kvėpavimas priminė, 
kad jis — ne vienas. Staiga išgirdo keistus garsus, sklindančius 
iš koridoriaus — du ar trys žingsniai, pauzė, tada šlumšt, du ar 
trys žingsniai, pauzė ir vėl šlumšt. Adamas tyliai pakilo nuo 
grindų ir prisėlino prie durų. Robin kvėpavimo ritmas nesi- 
keitė. Šlumšt: šį kartą arčiau. Jis pasiėmė sunkų medinį paka- 
bą nuo stalo prie durų. Tvirtai suspaudė pakabą dešine ranka, 
pakėlė virš galvos, laukė. Šlumšt — ir laikraštis pralėkė po du- 
rimis, o žingsniai nutolo. Nereikėjo pasilenkti, kad pamaty- 
tų, jog jo nuotrauka užėmė beveik visą pirmąjį tarptautinio 
Herald-Tribune leidinio puslapį. Adamas nusinešė laikraštį į 
vonią, tyliai uždarė duris, įsijungė šviesą ir perskaitė vedamąjį. 
Tai buvo vakarykštė istorija su atsargiais jo buvusio vado ko- 
mentarais ir nejaukia mamos tyla. Jautėsi bejėgis. 

Priėjo prie Robin tikėdamasis, kad nepabus. Stovėjo prie 
jos, mergina nekrustelėjo. Adamas atsargiai pasiėmė telefoną 
ir nusitempė į vonią. Vos pavyko paskui save uždaryti duris. 
Paskambino operatorei ir pakartojo numerį. Kai skambėji- 
mas nutilo, jis skubiai paklausė: 

— Ar čia tu, Lorensai? 

— Taip, - atsakė. 

— Reikalai labai pablogėjo. Aš tebesislepiu viešbutyje, bet 
mano nuotrauka — visų laikraščių pirmuosiuose puslapiuose. 

- Žinau, — atsakė Lorensas, - bandėme sulaikyti, bet švei- 


carai ir vėl atsisakė bendradarbiauti. 

— Tada galiu pasiduoti šveicarams, - pasiūlė Adamas. - Po 
velnių, aš juk nekaltas. 

— Ne, Adamai, Šveicarijoje tu kaltas, kol neįrodytas ne- 
kaltumas. Macyt, jau supratai, kad esi įpainiotas į kažką daug 
svarbesnio negu dviguba žmogžudystė. 

— Kas gali būti svarbiau už dvigubą žmogžudystę, kai visas 
pasaulis mano, jog tu esi žmogžudys? - pasipiktino Adamas. 

— Suprantu, kaip tu jauciesi, bet tavo vienintelė galimybė 
dabar skrupulingai laikytis mano instrukcijų ir įtarinėti kiek- 
vieną asmenį, su kuriuo turėsi kontaktų. 

— Klausau, - nurimo Adamas. 

— Viską įsidėmėk, ką sakau, nes nekartosiu. Karališkasis 
filharmonijos orkestras apsistojęs tame pačiame viešbutyje. Šį 
rytą, dešimtą valandą jie išvažiuoja į Frankfurtą. Išeik iš kam- 
bario be penkių dešimt, vestibiulyje prisijunk prie orkestro, 
eik per paradines duris, pamatysi jų autobusą. Mūsų automo- 
bilis lauks tavęs kitoje gatvės pusėje. Pamatysi juodą merse- 
desą ir vyrą pilka vairuotojo uniforma, laikantį tau atidarytas 
dureles. Mes sutvarkėme, kad joks kitas automobilis tarp pu- 
sės dešimtos ir pusės vienuoliktos nebūtų ten pastatytas, taigi 
nesupainiosi. Įsėsk į galą ir lauk. Kartu su tavimi gale bus dar 
vienas žmogus. Tave saugiai nuveš į mūsų konsulatą. Ar reikia 
ką nors pakartoti? 

— Ne, - atsakė Adamas, - bet... 

— Sėkmės, - palinkėjo Lorensas, ir telefonas nutilo. 

Pusę aštuonių Adamas jau buvo išsimaudęs duše, o Robin 
giliai miegojo. Adamas pavydėjo jai. Jis pabusdavo tik šakelei 
sutraškėjus lauke. Dvejus metus išgyvenęs Malajos džiunglėse, 


niekada nežinojai, kada kinai gali smogti, jeigu norėjai išlikti 

gyvas, negalėjai miegoti daugiau kaip dvi tris valandas. Tai vis 
dar atsiliepė. 

Robin nepajudėjo dar pusvalandį. Adamas sėdėdamas ant 
sofos mintyse pakartojo Lorenso planą. Be dešimt aštuonios 
mergina pagaliau pabudo, tada prireikė kelių minučių, kol 
pradėjo viską suvokti. Robin sumirksėjo Adamui, jos veide 
pasirodė didžiulė šypsena. 

— Taigi nenužudei manęs miegančios, - pasišaipė. 

— Nemanau, kad būtum pastebėjusi, jeigu ir būčiau, - pa- 
juokavo Adamas. | 

— Kai tavo tėvas —- nepataisomas girtuoklis ir pareina namo 
paryčiais, išmoksti miegoti nieko nepaisydama, - paaiškino 
tvirtai statydama abi kojas ant kilimo. 

— Ar neturėjai paskambinti į Londoną? 

— Jau paskambinau. 

— Koks šeimininko planas? - pasiteiravo trindama akis pa- 
keliui į vonią. 

— Išeisiu kartu su jumis, - atsakė Adamas. 

—- Dauguma mano vienos nakties vyrukų neužsibūna taip 
ilgai, - pastebėjo uždarydama vonios duris. Kol vanduo bėgo 
į vonią, jis bandė skaityti laikraštį. 

— Ar tai reiškia, kad Frankfurte taip pat dalysimės kam- 
bariu? — paklausė po kelių minučių, kai išėjo iš vonios, tarsi 
pokalbis nė nebuvo nutrūkęs. 

— Ne, kai tik išeisime iš viešbučio, paliksiu jus prie autobu- 
so, O pats įsėsiu į automobilį kitoje gatvės pusėje. 

— "Tai panašiau į mano gyvenimo vyrus, — įvertino mergi- 
na. - Galėtume bent papusryčiauti atsisveikinimui, - pridūrė 


pakeldama telefono ragelį. - Einu iš proto dėl lašišos. O jūs? 

Adamas neatsakė. Pradėjo kas kelias minutes žvilgčioti į 
laikrodį. Padavėjas su pusryčiais pasirodė po penkiolikos mi- 
nučių: Adamas laukė vonioje. Sugrįžęs neparodė jokio susido- 
mėjimo maistu, taigi Robin suvalgė keturis gabalėlius žuvies 
ir beveik visus skrebučius. Baigėsi devinta valanda; nešikas 
išrideno pusryčių vežimėlį, Robin pradėjo krautis daiktus. 
Suskambėjo telefonas, kai Robin jį pakėlė, Adamas nervingai 
pašoko. 

— Taip, Stivenai, - kalbėjo, - ne, man nereikės pagelbėti su 
bagažu. Šį kartą ne. - Padėjo telefono ragelį. — Išvykstame į 
Frankfurtą dešimtą. 

- Žinau, — atsakė Adamas. 

— Turėtume padaryti Lorensą orkestro vadybininku. At- 
rodo, kad jis žino viską dar prieš tai, kai būna nuspręsta. — 
Adamas galvojo tą patį. - Bent radau, kas man šį kartą dėl 
įvairovės pagelbės su bagažu, - pridūrė Robin. 

- Jeigu norite, nešiu jūsų kontrabosą, - pasisiūlė Adamas. 

— Norėčiau pamatyti, kai bandysite, — tarstelėjo Robin. 
Adamas priėjo prie didžiulio instrumento dėkle, atremtame 
į sieną. Bandė paimti kontrabosą iš įvairių pusių, bet jam tik 
pavyko truputį kilstelėti nuo grindų. Prie jo priėjo Robin. 
Vienu staigiu judesiu užsimetė dėklą ant peties, instrumentas 
puikiai išlaikė pusiausvyrą. Ji pavaikščiojo kambariu pirmyn 
atgal, demonstruodama savo meistriškumą. 

— Tai įgudimo reikalas, mano glebusis drauge, — paaiški- 
no. 

— Manai, kad vakar patikėjau visais tais pasakojimais, jog 
aplenkei pusę Šveicarijos policijos pajėgų, kad galėtum su ma- 


nimi praleisti naktį? 

Adamas bandė nusijuokti. Pakėlė savo apsiaustą, patikrino, 
ar ikona užsegta. Bet negalėjo susilaikyti nevirpėjęs nuo lauki- 
mo ir baimės mišinio. 

Robin pažvelgė į jį. 

— Nesijaudink, - švelniai ramino. - Viskas baigsis per 
kelias minutes. - Tada pamatė ant grindų gulintį laikraštį. — 
"Tavo vietoje iškelčiau jiems ieškinį. 

— Kodėl? - nesuprato Adamas. 

— Tu atrodai daug geriau negu šis, - Adamas nusišypsojo, 
priėjo prie jos, apkabino vos apglėbdamas rankomis. 

— Ačiū už viską, - padėkojo. - Bet dabar turime eiti. 

— Visą laiką kalbi kaip vienas mano meilužių, - pagraude- 
no Robin. 

Adamas paėmė jos lagaminą, o Robin ant peties užsimetė 
savo kontrabosą. Ji atidarė duris ir patikrino koridorių. Du jos 
kolegos iš KEO laukė prie lifto, daugiau — nė vieno žmogaus. 
Robin ir Adamas atsistojo šalia dviejų muzikantų, pasakė: 
„Labas rytas“, kol lifto durys atsivėrė, daugiau niekas neištarė 
nė žodžio. Kai durys užsidarė, Robin kolegos neišlaikė ati- 
džiau neapžiūrėję Adamo. Iš pradžių vyras sunerimo, kad jie 
atpažins jį iš laikraščio. Paskui suvokė, kad muzikantai domė- 
josi tuo, su kuo Robin praleido naktį. Robin nepadoriai jam 
mirktelėjo, tarsi būtų ketinusi tuo naudotis ilgą laiką. Savo 
ruožtu Adamas nėrė už kontraboso ir liko garsiai šnopuoda- 
mas stovėti kampe, kol kabina sunkiai kinkavo žemyn. Durys 
spyruokliuodamos atsivėrė, Robin palaukė, kol išėjo jos kole- 
gos, paskui kiek įmanydama geriau užstojo Adamą, kol kirto 
fojė. Dabar jo akys buvo nukreiptos į paradines duris. Matė, 


kad autobusas užėmė beveik visą gatvę, keletas orkestrantų 

jau lipo vidun. Po akimirkos jis turėtų saugiai pasitraukti. Ste- 
bėjo, kaip būgnai atsargiai įdedami į didžiulę bagažinę. 

— O, Dieve, pamiršau, — prabilo Robin. - Galvojau šitą 
įdėti į bagažinę autobuso gale. 

— Įdėk vėliau, - įtikinėjo Adamas. — Tiesiog eik iki auto- 
buso durų. 

Tada kitoje gatvės pusėje jis pamatė stovintį automobilį. 
Pasijuto lengvas, beveik apsvaigęs. Automobilio durelės buvo 
atidarytos jam. Kaip žadėjo Lorensas, kitas vyras sėdėjo gale. 
Kažkur toli laikrodis išmušė dešimtą. Vyras, apsivilkęs vai- 
ruotojo uniforma, ant kaktos pasikėlęs kepurę, stovėjo šalia 
įėjimą. Uniforma buvo ne tokia. 

— Į autobusą, - sušnypštė Adamas. 

— Su šiuo daiktu? Jie mane užmuš, - sudejavo Robin. 

- Jeigu nelipsi, jis užmuš mane. 

Ji pakluso, nepaisydama nepalankių komentarų, lingavo 
praėjimu su kontrabosu pridengdama Adamą nuo bet kokio 
žvilgsnio iš kitos gatvės pusės. Adamą apėmė šleikštulys. 

Jis šlumštelėjo į sėdynę šalia Robin, tarp jų styrojo kontra- 
bosas. 

— Kuris? — sušnibždėjo ji. 

— Su vairuotojo uniforma. 

Robin pažvelgė per langą. 

— Galbūt jis blogas, bet velniškai gerai atrodo, - tarstelėjo 
mergina. 

Adamas pažvelgė negalėdamas patikėti. Robin atsiprašy- 


dama šypsojosi. 

- Visi sulipo, - sušuko vyras iš autobuso priekio, - skaičia- 
vau du kartus, atrodo, turime vienu daugiau. 

„O, Dieve, — pagalvojo Adamas, — jis ketina išmesti mane 
iš autobuso: 

— Mano brolis, - sušuko Robin iš galo. - Jis sa mumis va- 
žiuos tik dalį kelionės. 

— O, tada gerai, - pasakė valdytojas. - Galim judėti. — At- 
sisuko į vairuotoją. 

- Jis pažvelgė į autobusą, - pranešė Robin, - bet nemanau, 
kad mato tave. Ne, viskas gerai, jis vėl žiūri į įėjimą į viešbutį. 

— Nežinojau, kad turi brolį, - pasakė valdytojas, staiga atsi- 
dūręs šalia jų. Autobusas lėtai išvažiavo iš aikštės. 

- Iki šio ryto nežinojau ir aš, - sumurmėjo Robin, tebežiū- 
rėdama per langą. Atsisuko į savo viršininką. — Taip, pamiršau 
pasakyti, kad jis gali būti Šveicarijoje tuo pačiu metu kaip or- 
kestras. Tikiuosi, kad nekils jokių problemų. 

— Visai ne, - atsakė valdytojas. 

— Adamai, čia Stivenas Grigas, kaip jau supratai, orkestro 
valdytojas. 

- Arjūs taip pat muzikantas? - paklausė Stivenas, paspaus- 
damas Adamui ranką. 

— Ne, turiu prisipažinti, kad man nepavyko įvaldyti nė vie- 
no instrumento, - kalbėjo Adamas. 

- Jis iš dalies kurčias, - įsiterpė Robin, - kaip mano tėvas. 
Jis verčiasi padangomis, - tęsė pasimėgaudama. 

— Tikrai? Kokioje bendrovėje? — teiravosi Stivenas. 

— Pirelli, - pasakė pirmąjį į galvą atėjusį padangų bend- 


rovės pavadinimą. 

— Pivellį - bendrovė, kuri leidžia tuos nuostabius kalendo- 
rius? 

— Kuo tokie ypatingi tie kalendoriai? — nekaltai paklausė 
Robin. - Jeigu norėsite, garantuoju, kad Adamas galės jums 
gauti. 

— O, būtų puiku, - apsidžiaugė Stivenas. - Tikiuosi, kad 
dėl to neturėsite daug rūpesčių. 

— Visai jokių rūpesčių, - sąmokslininkiškai suokė Robin, 
persilenkdama per Adamą. —- Tiesą sakant, atskleisiu jums 
mažytę šeimos paslaptį: valdyboje sklando toks gandas, kad 
Adamą greitai priims į pagrindinę tarybą. Žinote, jauniausias 
narys bendrovės istorijoje. 

— Kaip įspūdinga, — atsakė valdytojas, atidžiau pasižiūrė- 
damas į paskutinįjį orkestro naujoką. 

— Kur išsiųsti kalendorių? - subliovė Adamas. 

— O, tiesiai į KFO. Nėra reikalo sakyti adreso, taip? 

— Be abejonės, rudame voke, - įsiterpė Robin. - Ir nesijau- 
dink dėl metų, juk ne į datas jis žiūrės. 

— Kada tikimės pasiekti Frankfurtą, Stivenai? — pasigirdo 
balsas iš priekio. 

— Turiu jus palikti, - pasiteisino valdytojas. - Ačiū už pa- 
žadėtą kalendorių. Robin teisi, tiks bet kurių metų. 

— Kas tave išmokė pasakoti nebūtus dalykus? — pasiteiravo 
Adamas, kai jo nebegalėjo išgirsti. 

— Mano tėvas, - prisipažino Robin. - Reikėjo išgirsti jį 
geriausiais laikais. Buvo neprilygstamas. Tik bėda, kad mano 
mama tikėjo kiekvienu jo žodžiu. 


— Šiandien jis tavimi didžiuotųsi. 

— Dabar sužinojome, kuo vertiesi, - tęsė Robin, - gal su- 
žinotume, kas toliau jauniausiojo P;7e//į direktoriaus darbo- 
tvarkėje. 

Adamas nusišypsojo. 

— Bandžiau galvoti kaip Rozenbaumą. Manau, kad jis liks 
Ženevoje bent valandą, daugiausia dvi, jeigu pasiseks, pirmau- 
siu penkiasdešimčia mylių. 

Ant dviejų sėdynių išlankstė žemėlapį. Jo pirštas bėgo tuo 
keliu, kuriuo važiavo autobusas. Robin prabilo pirmoji: 

— Reiškia, kad tu gali pasiekti Ciuricho oro uostą anksčiau, 
negu jis turės galimybę tave pasivyti. 

— Galbūt, - atitarė Adamas, - bet būtų per daug rizikinga. 
Kad ir kas būtų Rozenbaumas, - tęsė paklusdamas Lorenso 
prašymui neįsileisti Robin į savo paslaptį, - dabar žinome, 
kad užnugaryje yra profesionali organizacija, taigi turiu tikė- 
tis, kad oro uostai bus saugomi pirmiausia. Ir nepamiršk, kad 
Šveicarijos policija manęs tebeieško. 

— Kodėl nevažiuoji sa mumis į Frankfurtą? - paklausė Ro- 
bin. - Netikiu, kad būtų kokių problemų su Stivenu. 

— Galvojau apie tai, bet atmečiau dėl per didelės rizikos, — 
prisipažino Adamas. 

— Kodėl? 

— Kai Rozenbaumas turės laiko pagalvoti, jis prisimins tik 
šį autobusą. Sužinojęs kryptį, kuria keliaujame, pasileis pas- 
kui. 

Robin akys grįžo prie žemėlapio. 

— Taigi turi nuspręsti, kur ir kada išlipti. 

— Teisingai, - sušnibždėjo Adamas. - Galiu rizikuoti še- 


šiasdešimt septyniasdešimt mylių, bet ne daugiau. 


232 JEFFREY ARCHER 


Robin pirštas bėgo nedideliu keliuku. 

— Maždaug čia, - pasakė sulaikydama pirštą ties nedideliu 
miestuku, Zoloturnu. 

— Atrodo tinkamas atstumas. 

— O ką darysi išlipęs iš autobuso? 

— Turiu nedidelį pasirinkimą - galiu eiti arba stabdyti pra- 
važiuojančias mašinas, dar galiu pavogti automobilį. 

— Su tavo sėkme, Rozenbaumas bus vienintelis žmogus, 
kuris sustos tavęs pavežti. 

— Taip, apie tai irgi pagalvojau, - sutiko Adamas. - Turė- 
siu surasti ilgą kelio atkarpą, kad matyčiau apie šimtą jardų, o 
pats likčiau nematomas ir stabdyčiau tik britiškus automobi- 
lius arba su britų numeriais. 

— Jie tave armijoje išmokė kelių triukų, taip? - pasidomėjo 
Robin. - O kaip ketini su savo pasu kirsti sieną? 

- Tai viena problemų, kurios sprendimo kol kas neradau. 

- Jei nūspręsi likti sa mumis, - pasiūlė Robin, - problemų 
nebus. 

— Kodėl? 

— Kai kertame sieną, jie tik suskaičiuoja žmones autobuse 
ir pasus, jeigu skaičius sutampa, muitinės pareigūnai nesivar- 
gina tikrinti kiekvieno asmeniškai. Galų gale - kodėl turėtų? 
Juk KFO ne koks nežinomasis. Viskas, ką reikės padaryti, įdė- 
ti savo pasą į krūvelę ir apie tai pasakyti valdytojui. 

— Protinga mintis, bet netinkama. Jeigu Rozenbaumas pa- 
sivys mane autobuse, neliks galimybės pabėgti. 

Robin kurį laiką tylėjo. 


— Kai būsi vienas, ar vėl susisieksi su Lorensu? 

— Taip. Turiu jam pranešti, kas atsitiko šį rytą, nes tas žmo- 
gus, su kuriuo jis turi reikalų, tiesiogiai susisiekia su Rozen- 
baumu. 

— Ar tai galėtų būti pats Lorensas? 

— Niekada, - užtikrino Adamas. 

— Tavo ištikimybė labai jaudinanti, - įvertino Robin, at- 
sisukdama pažiūrėti į jį, - bet iš tikrųjų tu nenorėtum tikėti, 
kad tai galėtų būti Lorensas. 

- Kur tu suki? 

— Mano mama irgi nenorėjo tikėti, kad mano tėvas mela- 
gis ir girtuoklis. Taigi ji užmerkė akis jo mažoms silpnybėms. 
Žinai, kai jis krito negyvas nuo kepenų cirozės, jos vieninteliai 
žodžiai buvo: „keista žmogui, kuris niekada negėrė“. 

Adamas galvojo apie savo santykius su Lorensu ir svarstė, 
ar pažinodamas žmogų dvidešimt metų gali jo visiškai nepa- 
žinti. 

— Būk apdairus, pagalvok, kiek jam leidi žinoti, - patarė 
Robin. 

Jie sėdėjo tylėdami, Adamas žiūrėjo į žemėlapį, tikrindamas 
visus įmanomus maršrutus išlipus iš autobuso. Nutarė pasukti 
link Vokietijos sienos ir pasirinkti ilgą kelią atgal į Angliją iš 
Hamburgo ar Bremerhafeno, o ne trumpesnįjį, akivaizdų iš 
Kalė ar Ostendės. 

— Sugalvojau, - staiga pareiškė Robin. 

— Ką sugalvojai? - paklausė Adamas, pakeldamas akis nuo 
žemėlapio. 

— Kaip išspręsime tavo paso problemą, - sumurmėjo. 


Adamas viltingai žvelgė į merginą. 

- Jeigu duotum man savo pasą, - paaiškino, - paduočiau jį 
orkestro nariui, kuris labiausiai primena tave. Niekas nepaste- 
bėtų nieko keisto, kol sekmadienį vakare sugrįžtume namo. 

— Nebloga mintis, jei yra žmogus, bent kiek panašus į 
mane. 

— Reikia pažiūrėti, ką įmanoma padaryti, - pasiryžo Ro- 
bin. Ji išsitiesė, akys lėtai keliavo nuo žmogaus prie žmogaus. 
Kai apžiūrėjo visus sėdinčius autobuse, jos veide pasirodė šyp- 
sena. 

— Yra du ganėtinai panašūs į tave. Vienas maždaug penke- 
riais metais vyresnis, o kitas keturiais coliais žemesnis, bet tu 
toliau ruošk saugiausią pabėgimo būdą, o aš atliksiu tyrimą. 
Duok savo pasą, - paprašė. Adamas padavė jai pasą ir stebėjo 
Robin, nueinančią į priekį ir atsisėdančią šalia valdytojo. Jis 
plepėjo su vairuotoju apie patogiausią vietą sustoti pietų. 

— Noriu kai ką patikrinti savo pase, - įsiterpė Robin. - At- 
siprašau, kad trukdau. 

— Netrukdai. Rasi juos po mano kėde, plastikiniame mai- 
šelyje, - pasakė vyras ir tęsė pokalbį su vairuotoju. 

Robin pasilenkė ir tarsi ieškodama savojo, ėmė vartyti pa- 
sus. Išėmė du, kuriuos buvo numačiusi, kad galėtų tikti pa- 
keitimui, ir palygino nuotraukas. Žemesniojo vyro nuotrauka 
visiškai nepriminė Adamo. Senesniojo vyro nuotrauka galėjo 
tikti Adamui, jeigu pareigūnai per daug atidžiai netikrins gi- 
mimo datos. Įdėjusi Adamo pasą į vidurį, sukišo juos atgal į 
plastikinį maišelį, o krepšį - atgal po valdytojo kėde. 

Robin sugrįžo į savo vietą. 

— Pažvelk į save, - pasiūlė įsprausdama pasą Adamui. Šis 


apžiūrėjo nuotrauką. 

— Jeigu ne ūsai, būtų visai panašus, bet kokiu atveju — tai 
geriausia mano galimybė. O kas bus, jei grįšite į Londoną, ir 
jie sužinos, kad mano pasas buvo pakeistas? 

— Tu grįši į Londoną daug greičiau už mus, - priminė Ro- 
bin. - Taigi įdėk jį į voką kartu su kalendoriumi ir išsiųsk tie- 
siai KFO, Vigmoro gatvė vakarų Londone, o aš pasistengsiu, 
kad jie sugrąžintų tavąjį. 

Adamas prisiekė sau - jeigu kada nors sugrįš į Londoną, 
visą gyvenimą aukos Karališkojo filharmonijos orkestro drau- 
gams. 

— Atrodo, kad išsisprendė viena tavo problemų. 

— Bent laikinai, — pritarė Adamas. — Norėčiau pasiimti 
tave keliauti kartu. 

Robin nusišypsojo. 

— Frankfurtas, Berlynas, Amsterdamas - jeigu tau pasida- 
rytų nuobodu. Visai neprieštaraučiau pasimatymui su Rozen- 
baumu:. Ber šį kartą akis į akį. 

— Galis susitiko lygiavertį priešininką, - svarstė Adamas. 

— Ar galiu paskutinį kartą pažvelgti į ikoną? — paklausė 
Robin, nekreipdama dėmesio į komentarą. 

Adamas pasilenkė prie apsiausto, iš žemėlapių kišenės sau- 
godamas nuo svetimų akių atsargiai ištraukė paveikslėlį. Ro- 
bin dar kartą atidžiai pažvelgė į šventojo Jurgio akis, tada vėl 
prabilo: 

— Kai vakar naktį gulėjau nemiegodama ir laukiau, kol 
mane išprievartausi, ilgai svarsčiau, kokią paslaptį turi ikona. 

— Maniau, kad tu miegojai, - šypsodamasis atsiliepė Ada- 
mas. - Visą laiką darėme tą patį. Beje, ar turi kokių vertingų 


išvadų? 

— Pirmiausia nusprendžiau, kad tavo skoniui tinka vyrai 
kontrabosininkai, - atrėžė Robin, - kaip kitaip būtum prieš 
mane atsilaikęs? 

— O apie Šventąjį Jurgį ir drakoną? - išsišiepęs pasidomėjo 
Adamas. 

— Iš pradžių svarsčiau, gal maži mozaikos gabalėliai sudaro 
kodą. Tačiau paveikslas taip nuostabiai sukurtas, kad kodas 
galėjo būti padarytas vėliau. Bet tai atrodo neįtikima. 

— Gerai mąstote, Betmene. 

— Ne, tu esi Betmenas. Taigi svarsčiau, gal apačioje yra kitas 
paveikslas. Iš mokyklos laikų prisiminiau, kad Rembrantas ir 
Konstablis dažnai tapydavo ant savo paveikslų, nes jiems ne- 
rūpėjo originalios pastangos arba, Rembranto atveju, neįsten- 
gė nusipirkti naujos drobės. 

— Jeigu tai būtų atsakymas, tik ekspertas galėtų nuimti 
kiekvieną paveikslo gabalėlį. 

— Sutinku, - pritarė Robin. — Ir aš tai atmečiau. Mano tre- 
čioji idėja, kad karūna kitoje pusėje, - ji apvertė ikoną ir įsi- 
žiūrėjo į mažą sidabro gabalėlį, įspaustą medyje, - įrodo, kaip 
sakė tavo ekspertas, jog tai - Rubliovo originalas, o ne kopija, 
kaip tau buvo teigiama. 

— Aširgi svarsčiau apie tai, - prisipažino Adamas, - bemie- 
gę naktį. Nors tai suteikia meno dirbiniui daug didesnę vertę, 
bet jos nepakanka paaiškinti, kodėl Rozenbaumas nesirinkda- 
mas žudo dėl jo. 

— Galbūt kažkam taip pat reikia kiekvieno ikonos gabalė- 
lio, kaip ir Rozenbaumui, - svarstė Robin. 


— Bet kam ir kodėl? 

— Nes jiems reikia ne pačios ikonos, o kažko kito. Kažko, 
paslėpto paveiksle ar už jo. 

— Aš jau patikrinau, - pasigyrė Adamas. - Esu įsitikinęs, 
kad tai vientisas medžio gabalas. 

— Nesutinku su tavimi, — prieštaravo Robin, belsdama 
medį kaip gydytojas, tikrindamas paciento krūtinę. - Aš dir- 
bau su instrumentais visą gyvenimą, stebėjau, kaip jie gami- 
nami, grojau jais, net miegojau su jais. Ši ikona nėra vientisa, 
nors tik Dievas žino, kaip tai įrodysiu. Jeigu kas nors paslėpta 
viduje, buvo manoma, kad tokie mėgėjai kaip mes niekada to 
neatskleis. 

— Gana gera vaizduotė, mažyte, - pagyrė Adamas. 

— Nesiskundžiu, - atsakė grąžindama ikoną Adamui. - Ar 
pasakysi man, jeigu kada nors sužinosi, kas viduje? paprašė. 

— Kai turėsiu penkias minutes sau, gal net kurį laiką pa- 
galvosiu apie vieną ar dvi tavo teorijas, - pažadėjo Adamas, 
dėdamas ikoną atgal į apsiausto kišenę. 

— Dar du kilometrai iki Zoloturno, - pranešė Robin, per 
langą rodydama į kelio ženklo stulpą. 

Adamas susisagstė apsiaustą. 

— Išlydėsiu tave, - pasiryžo Robin. Abu nuėjo praėjimu į 
priekį. Kai atėjo į autobuso priekį, Adamas paklausė vairuoto- 
jo, ar galės jį išleisti prieš įvažiuodamas į kitą kaimą. 

— Aiškus reikalas, - sutiko vairuotojas, nė nepažvelgęs at- 
gal. 

— Taip greitai mus paliekate? — paklausė Stivenas. 

— Bijau, kad taip, - atsakė Adamas. - Bet ačiū, kad pavežė- 


te. Nepamiršiu kalendoriaus. 

Vairuotojas pasuko į pakelės aikštelę, nuspaudė rankeną, ir 
hidraulinės durys atsivėrė. 

— Iki, Robin, - atsisveikino Adamas, broliškai pabučiuo- 
damas ją į skruostą. 

— Sudie, mažasis broli, - atsiliepė Robin. - Pasakyk mamai, 
kad myliu, jeigu pamatysi ją anksčiau negu aš. - Šypsojosi ir 
mojavo jam, kai durys užsivėrė, o autobusas pasuko į greitkelį 
ir tęsė savo kelionę į Frankfurtą. 


Adamas vėl buvo vienas. 


14 SKYRIUS 


Su profesoriumi Brunveldu retai buvo elgiamasi pagarbiai. 
Toks buvo akademiko likimas, kurį pats seniai sau nulėmė. 
Jie tepasakė: „Prezidentas“, profesorius abejojo, ar turėtų tuo 
patikėti. Vidury nakties buvo prikeltas iš lovos ir su apsauga 
nulydėtas į Pentagoną. Užtikrino, kad jiems reikia eksperto 
Brunveldo nuomonės. Ar tai įmanoma? Po Kubos ir Dalaso 
pradėjo tikėti, kad viskas įmanoma. 

Kažkada buvo skaitęs, kad Pentagonas po žeme turi tiek pat 
aukštų, kiek ir viršuje. Dabar galėjo patvirtinti, jog tai tiesa. 

Įteikė dokumentą ir paliko jį vieną. Jiems reikėjo atsaky- 
mo tik į vieną klausimą. Daugiau nei valandą atidžiai skaitė 
visus punktus, tada pasikvietė juos. Pasakė, kad, jo nuomone, 
tai autentiška. Jeigu rusai turi savo kopiją, taip pat pasirašytą 
1867-aisiais, tada jo pasirinktajai šaliai, - kokia ta bjauri ame- 
rikietiška frazė? Ach, taip - gresia visokeriopas pavojus. 

Pradėjo suvokti padėties rimtumą, kai jie pasakė, kad neiš- 
leis jo iš Pentagono iki pirmadienio. Nenustebo, nes sutarties 
apačioje matė datą. Taigi tris dienas bus atskirtas nuo daug dė- 
mesio reikalaujančių studentų ir nuolat plepančios žmonos. 
Dar niekada neturėjo tokios geros progos ramiai paskaityti 


rinktinius Prusto raštus. 

Romanovas žinojo, kad negali ilgiau rizikuoti stovėdamas 
prie automobilio. Jo apranga per daug krito į akis, jį pastebė- 
davo kiekvienas išeinantis iš viešbučio. Po trijų minučių tėškė 
savo pilkąją kepurę ant galinės sėdynės, Valčekui davė nurody- 
mus atsikratyti automobilio ir grįžti į konsulatą. 

Valčekas linktelėjo. Ką tik Romanovo paliepimu nužudė 
du britų agentus, tarsi būtų paprašytas pataisyti trūkusį van- 
dentiekio vamzdį. Vienintelė sunkiai įveikiama plano dalis 
Valčekui buvo negyvo vairuotojo uniformos sagos. Romano- 
vui pasirodė, kad Valčeko veide pasirodė pasitenkinimo šyp- 
senos užuomina, kai suprato, kas bus vairuotojas. 

Romanovas įsmuko į šešėlį ir laukė dar pusvalandį, tikėjo- 
si, kad Londonas nutrauks planą. Susistabdė taksi ir paprašė 
nuvežti prie sovietų konsulato. Nepastebėjo vairuotojo nuos- 
tabos dėl keleivio uniformos. 

Nejaugi jis tikrai du kartus paleido Skotą? Nepakankamai 
jį įvertino? Zaborskis dar kartą pareikalaus labai įtikinamo 
paaiškinimo. 

Pakeliui į konsulatą Romanovo mintyse žaibiškai keitėsi 
vaizdai, bet jis niekaip neatsekė esmės. Prie viešbučio kažkas 
įvyko ne taip. Jeigu nors akimirką pavyktų aiškiai mąstyti, 
buvo įsitikinęs, kad viskas paaiškėtų. Mintyse, tarsi atsukda- 
mas kino juostą, vis grąžino paskutiniąsias trisdešimt minu- 
čių, bet kai kurie kadrai tebebuvo išskydę. 

Kai Romanovas grįžo į konsulatą, Valčekas jam įteikė di- 
delį voką, kuris ką tik atkeliavo su diplomatiniu paštu iš Mas- 
kvos. 

Romanovas antrą kartą perskaitė iššifruotą teleksą, vis dar 
negalėdamas suprasti jo reikšmės. 

„Atskleista informacija, kurios jums gali prireikti, kai susi- 
sieksite su persekiojamuoju, apie velionį pulkininką Džeraldą 
Skorą, DSO, OBE, MC. Visą dokumentaciją gausite vėliausiai 
iš ryto. Al. 

Romanovas galvojo, ką įdomaus galėjo atkasti štabas apie 
Skoto tėvą. Jis tebesilaikė nuostatos, kad sūnus greitai bus 
pasiųstas paskui tėvą, dar gerokai prieš kito oficialaus rašto iš 
Maskvos pasirodymą. 

Romanovas galvojo apie savo tėvą, kuris palikdamas tokį 
turtą sukūrė pabėgimo galimybę, o jis, siekdamas paaukštini- 
mo, išdavė jį valstybei. Dabar dėl kito paaukštinimo jis turi 
nužudyti Skotą ir parnešti ikoną namo. Jeigu jam nepavyks... 
Išduotų abu tėvus. 

— Arba jis labai gudrus, arba jį lydi mėgėjo sėkmė, - kal- 
bėjo Romanovas, įeidamas į jam paskirtą kabinetuką. Paskui 
einantis Valčekas nepasakė nieko, tik paklausė, ką daryti to- 
liau. 

— Pasakok, ką matei, kai buvome prie viešbučio. 

— Ką turi omenyje? - pasitikslino Valčekas. 

— Neklausinėk, - paliepė Romanovas, persirengdamas sa- 
vais drabužiais, - atsakinėk. Papasakok man viską, ką prisime- 
ni nuo tos akimirkos, kai privažiavome prie viešbučio. 

— Atvažiavome prie Ričmondo likus kelioms minutėms iki 
dešimtos, - pradėjo Valčekas, - pasistatėme automobilį kitoje 
gatvės pusėje ir laukėme, kol pasirodys Skotas. Laukėme ten, 


jau buvo kelios minutės po dešimtos, bet Skotas nepasirodė. 

— Ne, ne, ne. Kalbėk tiksliau. Neapibendrink. Pavyzdžiui, 
ar prisimeni, kad kas nors, kol laukėme, pasirodė neįprasta? 

- Nieko ypatingo, - atsakė Valčekas. - Žmonės įeidavo ir 
išeidavo iš viešbučio, bet esu įsitikinęs, kad Skoto tarp jų ne- 
buvo. 

— Tau pasisekė, kad esi toks tikras. Kas buvo paskui? - pa- 
klausė Romanovas. 

— Paskui? Liepei man grįžti į konsulatą ir laukti tavęs. 

— Kada tai buvo? 

— Turėjo būti septynios po dešimtos, nes pažiūrėjau į lai- 
krodį, kai išvažiavo tas autobusas. 

— Autobusas? - perklausė Romanovas. 

— Taip, tas prikrautas muzikos instrumentų. Jis išvyko 
apie... 

— Instrumentai, štai kas, - nutraukė Romanovas. - Dabar 
prisimenu, kas man nedavė ramybės. Violončelės, smuikai ir 
kontrabosas, kurio nepadėjo į bagažinę. - Valčekas atrodė su- 
trikęs, bet tylėjo. - Skubiai paskambink į viešbutį ir paklausk, 
kas važiavo tuo autobusu ir kur jie išvyko. — Valčekas nėrė 
lauk. 

Romanovas pasižiūrėjo į laikrodį: be penkių vienuolika. 
Turėsime judėti greitai. Paspaudė vidinį telefono ryšį: 

— Man reikia greito automobilio, o dar svarbiau - puikaus 
vairuotojo. - Kai Romanovas padėjo ragelį, sugrįžo Valčekas. 

— Autobusą nuomoja Karališkosios filharmonijos orkes- 
tras, jam Europos turas... 

— Kur jie dabar važiuoja? - nekantravo Romanovas. 


- Į Frankfurtą. 

Viską įvertinęs profesionalaus kario akimis jis ėjo tolyn 
nuo kaimo. Pagrindinė gatvė buvo tuščia. Tik mažas berniu- 
kas nenoriai spardė plastikinį kamuolį, taikydamas į skylę 
įkalnėje, kuri atstojo vartus. Pamatęs Adamą, berniukas pa- 
sisuko ir paspyrė jam kamuolį. Adamas spyrė atgal, berniu- 
kas pagavo kamuolį ir plačiai nusišypsojo. Šypsena dingo, kai 
pamatė, kad Adamas skubiai kopia į kalvą. Prie pagrindinio 
kelio buvo tik keli seni namai. Vienoje pusėje buvo medžiais 
apaugusi pavojinga kalvota griova, o kitoje žaliavo laukai, lai- 
mingos karvės žiaumojo žolę, joms ant kaklų kabojo varpeliai. 
Adamas pajuto alkį. 

Ėjo keliu toliau iki staigaus posūkio kalvoje. Stovėdamas 
ant kalvos akimis aprėpė apie pusę mylios, o pars išliko nema- 
tomas. Keletą minučių tikrino savo planą, labai greitai tapo 
ekspertu, galinčiu maždaug trijų šimtų jardų atstumu atskir- 
ti britų automobilius arba automobilius su britų numeriais. 
Netrukus suprato, kad labai nedaug užsieniečių perka britų 
automobilius. 

Per kitas dvidešimt minučių jis optimistiškai kėlė nykščius 
septyniems automobiliams su angliškais numeriais, važiuo- 
jantiems į Lozaną, bet šie jį ignoravo. Buvo pamiršęs, kaip 
lengvai sekdavosi, kai vilkėdavo kadeto uniforma. Tada be- 
veik visi sustodavo. Pažiūrėjo į laikrodį: galėjo rizikuoti dar 
kelias minutes. Dar trys automobiliai nestojo, o ketvirtasis 
pristabdė ir tik tada, kai Adamas pradėjo bėgti prie jo, skubiai 


nuvažiavo. 

Po vienuolikos dvidešimt Adamas nusprendė, kad nega- 
prato, kad neliko kitos alternatyvos - tik keliauti pėsčiomis. 
Gūžtelėjęs pradėjo leistis stačiu taku, vedančiu į slėnį, vylėsi, 
kad išeis į kitą aiškiai žemėlapyje pažymėtą kelią. 

Nusikeikė pažiūrėjęs į priešais plytinčią atvirą aikštę. Jeigu 
būtų pradėjęs kelionę valanda anksčiau... 


<o> 


— Bijau, kad Antarktida nereikalingas. 

— Kodėl? 

— Nes dabar žinome, kad jo tėvas buvo susijęs su lengva 
Gėringo mirtimi. 

— Nesuprantu. 

— Nėra ko nesuprasti, tai visiškai paprasta. Tas patriotiškas 
užsispyręs tavo anglas yra to šunsnukio sūnus, tėtušis atnešė 
cianido kapsulę Gėringui į kamerą Niurnberge. Išaiškėjo, kad 
atlyginimas už paslaugą buvo caro ikona. 

— Ber visi D4 nariai įsitikinę, kad jis - vienintelė mūsų vil- 
tis. 

— Man nusispjauti, ką mano jūsų D4. Jeigu tėvas per karą 
buvo vokiečių pusėje, kodėl sūnus taikos metu negali būti 
rusų pusėje? 

— Koks tėvas, toks ir sūnus. 

— Būtent. 

— Ką turėčiau daryti? 

— Tik informuok mus, ką ketina daryti Užsienio reikalų 


ministerija. Mūsų agentai Šveicarijoje atliks visa kita. 

— Greičiau, - šaukė Romanovas, nors žinojo, kad tai ne- 
įmanoma. Ambasadoriaus vairuotojas pasirodė esąs įgudęs 
profesionalas. Romanovas nė sykio nepajuto, kad jis neįlin- 
do į tarpą, praleido žalią šviesą ar galimybę aplenkti. Tiesą 
sakant, greičio matuoklėje dar penki kilometrai per valandą 
reikštų, kad jis yra ant bedugnės krašto. Tą pačią akimirką, kai 
tik įvažiavo į greitkelį, įjungė visas šviesas ir beveik visą laiką 
signalizavo, greitis retai kada nukrisdavo žemiau 130-ties ki- 
lometrų per valandą padalos. 

— Turime juos pralenkti prie sienos, - kartojo kumščiu 
belsdamas į oda aptrauktą prietaisų skydelį. Kai per penkias- 
dešimt penkias minutes įveikė šimtą kilometrų, trys vyrai 
pradėjo stebėti kelią priekyje, tikėdamiesi pamatyti autobusą, 
bet tik už trisdešimties kilometrų Valčekas rodydamas į priekį 
sušuko: 

— "Tai turėtų būti jie, maždaug už kilometro kyla į kalvą. 

— Priversk juos pasukti iš kelio, - paliepė Romanovas, ne- 
nuleisdamas akių nuo autobuso. Ambasados vairuotojas ap- 
lenkdamas pasuko į šalį, atsidūręs priešais autobusą, staigiai 
užkirto kelią. Autobuso vairuotojas buvo priverstas nuspausti 
stabdžius ir mestis į šalį. Valčekas valdingai mostelėjo autobu- 
so vairuotojui sulėtinti, vyras sustabdė autobusą šalikelėje prie 
pat kalno šlaito. 

— Nė vienas nekalbėkite, palikite viską man, - įsakė Roma- 
novas, - jeigu kiltų bėdų, likite šalia vairuotojo. 

Romanovas iššoko iš automobilio ir pasileido autobuso 


link. Jo akys karštligiškai ieškojo žmogaus, kuris bandytų iš- 

lipti iš autobuso. Nekantriai beldė į duris, kol vairuotojas nu- 
spaudė rankeną, ir durys atsivėrė. Romanovas įšoko vidun, kiti 
du sekė už kelių žingsnių. Iš vidinės kišenės išsitraukė pasą, 
prikišo išsigandusiam vairuotojui prie veido ir suriko: 

— Kas čia atsakingas? 

Stivenas Grigas atsistojo: 

— Aš esu valdytojas ir galiu... 

- Šveicarijos policija, - prisistatė Romanovas. Grigas jau 
ruošėsi kažko paklausti, kai Romanovas pasidomėjo: 

— Ar šį rytą išvykdami iš viešbučio Ženevoje paėmėte pa- 
pildomų keleivių? 

— Ne, - atsakė Grigas. Romanovas susiraukė. 

— Nebent priskaičiuotumėte Robin Beresford brolį. 

— Robin Beresford brolį? — klausiamai pakilo Romanovo 
antakiai. 

— Taip, - atsakė valdytojas. - Adamą Berestordą, bet jis su 
mumis keliavo tik iki Zoloturno. Paskui išlipo. 

— Kuris jūsų Robin? - pasiteiravo Romanovas, žvelgdamas 
į vyriškų veidų jūrą. 

— Aš, — supypsėjo balsas iš galo. Romanovas nužygiavo au- 
tobusu, pamatė kontraboso dėklą ir viską sudėliojo į vietas. 
Jam visada kėlė nerimą, jeigu kas nors iškrisdavo iš konteksto. 
Taip, kažkas neskambėjo kaip tiesa. Kodėl ji neįdėjo kontra- 
boso į bagažinę kartu su visais dideliais instrumentais? 

Jis pažvelgė į tvirtai sudėtą moteriškę, sėdinčią prie didžiu- 
lio instrumento. 

- Jūsų brolis vardu Adamas? 

— Taip, - atsakė Robin. 


— Koks sutapimas. 

— Nesuprantu, apie ką jūs, - pasakė bandydama neišsiduo- 
ti, jog nervinasi. 

— Vyras, kurio aš ieškau, taip pat Adamas. 

— Gana dažnai pasitaikantis vardas, - pareiškė Robin. — 
Gal jūs niekada neskaitėte pirmojo Biblijos skyriaus? 

— Šešių pėdų vieno colio, gal dviejų colių, tamsių plaukų, 
tamsių akių, lieknas ir sportiškas. Nelabai įtikinamas jūsų bro- 
lis, - pridūrė Romanovas, tyrinėdamas jos sudėjimą. 

Robin nubraukė atgal savo raudonus plaukus, bet nepaki- 
lo. Romanovas iš nervingų veidų autobuse jautė, kad čia buvo 
Skotas. 

— Kur jūsų 57o/is, - pabrėžtinai ištarė, - ketino vykti išlipęs 
iš autobuso? - paklausė Romanovas, pasu, kaip batuta, bar- 
bendamas į delną. 

— Neturiu supratimo, - atsakė Robin, jos veido išraiška iš- 
liko ta pati - mandagus nesidomėjimas. 

— Suteiksiu jums dar vieną galimybę bendradarbiauti su 
manimi. Kur vyko jūsų brolis? 

— Aš jums pakartosiu tą patį, nežinau. 

— Jeigu atsisakysite atsakinėti į klausimus, - pareiškė Ro- 
manovas, — turėsiu jus areštuoti. 

— Kieno įgaliotas? - ramiai pasidomėjo Robin. 

Romanovas norėjo parodyti jai pasą, bet suvokė, kad šios 
merginos protas aštresnis ir už vairuotojo, ir už valdytojo. 

- Įgaliotas Šveicarijos policijos, — tvirtai atsakė Romano- 
vas. 

— Tada, be abejonės, mielai pateiksite savo tapatybės įro- 
dymą. 

— Nebūkite įžūli, — aštriai įspėjo Romanovas. Atsistojo 


prie pat jos. 

- "Tai jūs įžūlus, — atsistodama atsakė Robin. — Važiuojate 
priešais mus kaip lunatikai, beveik nustumdami mus nuo kal- 
no, tada trys vyrai kaip Čikagos gangsterių grupuotė įsiveržia- 
te į mūsų autobusą ir teigiate esą Šveicarijos policija. Neturiu 
jokio supratimo, kas esate, bet atskleisiu jums dvi paslaptis. 
Tik palieskite mane, ir keturiasdešimt šio autobuso vyrų su- 
muš jus ir du jūsų bičiulius taip, kad iš jūsų liks tik košė. Ir 
netgi jeigu jums pavyktų iš šio autobuso išlipti gyviems, mes, 
Didžiosios Britanijos Karališkosios filharmonijos orkestras, 
esame Šveicarijos vyriausybės svečiai. Po kelių minučių, kai 
kirsime sieną, tapsime Vakarų Vokietijos vyriausybės svečiais, 
taigi jūs pateksite į visų pasaulio laikraščių pirmuosius pusla- 
pius. Savo rankomis suteiksite visiškai naują prasmę žodžiams 
„diplomatinis incidentas“. — Ji pasilenkė į priekį ir įbedusi 
pirštą į jį pasakė: 

— Taigi, kaip gerai išauklėta dama, kas jūs bebūtumėte, sa- 
kau jums „atsikniskite“. 

Romanovas dar kurį laiką stovėjo žiūrėdamas į ją, paskui 
atsitraukė, nes Robin nenuleido nuo jo akių. Atėjęs į autobu- 
so priekį, pamojo Valčekui ir vairuotojui pranešdamas, kad jie 
turi išlipti iš autobuso. Abu nenoriai pakluso. Kai tik Roma- 
novo koja pasiekė grindinį, autobuso vairuotojas uždarė duris 
ir, įjungęs pirmąją pavarą, grįžo į greitkelį. 

Visas orkestras atsisuko ir surengė savotiškas ovacijas Ro- 
bin, paprastai tokios būna skirtos orkestro vadovui. 

Ovacijos liko neįvertintos. Robin krito į savo vietą, negalė- 
dama sulaikyti drebulio, buvo per daug įsitikinusi, kad nė vie- 
nas iš keturiasdešimties autobuse esančių vyrų nebūtų išdrįsęs 


nė piršto pajudinti prieš Rozenbaumą. 

Seras Morisas Jongfldas apžvelgė stalą: visi D4 nariai buvo 
savo vietose nepaisant to, kad jis buvo suteikęs jiems kelias pa- 
pildomas minutes. 

— Išklausykime paskutiniąją ataskaitą, — paskatino seras 
Morisas, žvelgdamas į antrąjį numerį, kuris ir vėl sėdėjo kita- 
me stalo gale. 

— Bijau, sere, kad neprotinga, - pradėjo Lorensas. — Pagal 
planą parinkome du labiausiai patyrusius agentus paimti Sko- 
tą iš Ričmondo viešbučio ir saugiai nuvežti į Britanijos konsu- 
latą. 

— Taigi, kas atsitiko? — pasidomėjo seras Morisas. 

— Niekas Ženevos biure nėra visiškai tikras. Mūsų vyrai ti- 
krai nepasirodė viešbutyje, ir jų niekas nematė. 

— Ką sako Šveicarijos policija? — paklausė Bušas. 

— Jie nelabai paslaugūs, - atsiliepė Lorensas, atsisukdamas 
į amerikietį. - Jie supranta, kad mes ne vieninteliai užsienie- 
čiai, dalyvaujantys šiame reikale, todėl pagal seną savo paprotį 
neketina palaikyti kurios nors pusės. 

— Prakeikti šveicarai, - jausmingai pareiškė Snelas. 

— Kur, jūsų manymu, dabar yra Skotas? - paklausė Metju- 
sąs. 

— Mes ir čia patyrėme nesėkmę, - prisipažino Lorensas. 

Metjusas nusišypsojo dėl Lorenso sutrikimo. 

— Mes įsitikinę, kad jis įlipo į autobusą kartu su mergina, — 
pažvelgė į priešais gulintį popieriaus lapą, - Robin Beresford. 
Bet jo ten nebuvo, kai mes laukėme prie sienos. Orkestras turi 


atvykti į viešbutį Frankfurte po valandos, tada galėsime suži- 

noti daugiau. Vokietijos policija daug mieliau bendradarbiau- 
ja, - pridūrė Lorensas. 

— O ką mes dabar darysime? - pasidomėjo seras Morisas. 

— Tikrinsime visas įprastas vietas, taip pat nenuleisime akių 
nuo Romanovo, kuris praėjusią naktį atsitiktinai atsidūrė prie 
Prancūzijos sienos. Vienas senas mūsų darbuotojas jį atpaži- 
no. Dabar jo plaukai labai trumpi ir visiškai jam netinka. 

— Vis dėlto Skotas turėtų kur nors būti, - nenurimo Met- 
jusas. - Ar manote, kad jis tebėra Šveicarijoje, ar jam pavyko 
kirsti kurią nors sieną? 

Lorensas dvejojo. 

— Neturiu supratimo, - atsakė be jokios išraiškos. 

Seras Morisas stebėjo jį iš kito stalo galo, bet nekomenta- 
vo. 

— Ar manote, kad jis dar su jumis susisieks? —- pasidomėjo 
Snelas. 

— Beveik neabejoju, jeigu jis dar gyvas. 

- Jeigu Romanovas vis dar Šveicarijoje, Skotas žu7i būti gy- 
vas, - pareiškė Bušas. - Kai jo rankose bus ikona, jis pasuks į 
Rytus. 

— Sutinku, - pritarė Lorensas, - o mūsų vyrai tikrina visus 
oro uostus ir kiekvieną skrydį į Rytus. Todėl siūlau viską sekti 
ir susitikti septintą valandą ryto, jeigu Skotas nepaskambins 
man anksčiau. 

Seras Morisas linktelėjo ir pakilo išeiti. Visi atsistojo. 

— Ačiū, džentelmenai, - padėkojo ir nuėjo į kirą kambario 
galą. Kai jis ėjo pro Lorensą, šis sumurmėjo: 


— Gal turėdamas laiko užeitumėte į mano kabinetą. 

Adamas paslydo, klupinėjo paskutiniuosius jardus griova, 
galų gale nusileido susitrenkęs sėdynę. Rankos buvo supjaus- 
tytos, keliose vietose kraujavo, kelnės suplėšytos ir suteptos 
moliu bei dumblu. Porą minučių sėdėjo ramiai, bandė atgauti 
kvapą ir žiūrėjo atgal į kelią. Jis užtruko beveik valandą, kol 
įveikė tą atstumą, kurį akmuo būtų nulėkęs per tris sekundes. 
Tačiau turėjo privalumą - nuo kelio jis nebuvo matomas. Ap- 
žvelgė priešais plytintį slėnį. Dabar jis bus visiems kaip ant 
delno, bet pasirinkimo neturėjo. 

Spręsk iš akies, bet pasitikrink žemėlapyje. Žemėlapis ne 
kažin kiek pagelbėjo, bet jis apskaičiavo, kad iki tolimojo 
krašto bus dar apie dvi mylias. Apžiūrėjo vietovę - kalvoti žali 
laukai, jokių gyvatvorių, už kurių būtų galima pasislėpti, o to- 
liau — plati, negili upė. Pamanė, kad kelią galėtų pasiekti per 
dvidešimt minučių. Patikrino, ar ikona savo vietoje, ir leidosi 


lyguma į kelią. 
<o> 


Romanovas beveik neištarė nė žodžio, kai trys vyrai be jo- 
kių ceremonijų buvo išprašyti iš autobuso, o Valčekas ir vai- 
ruotojas taip pat nerizikavo reikšti savo nuomonės. Romano- 
vas suprato, kad mergina permanė jo blefą, jis negalėjo leisti 
įvykti diplomatiniam incidentui, apie kurį, neabejotinai, būtų 
pranešta vadui į Maskvą. Bet Romanovas niekada nepamirš 


merginos vyrišku vardu. 

Zoloturnas buvo apie keturiasdešimt kilometrų atgal, vai- 
ruotojas būtų tą atstumą įveikęs per dvidešimt minučių, bet 
Romanovas pareikalavo sulėtinti greitį, apsilenkiant su kie- 
kvienu priešais atvažiuojančiu automobiliu. Jie tikrino visus 
sėdinčius automobiliuose kitoje kelio pusėje, jeigu Skotui 
būtų pavykę ką nors susistabdyti pakelėje. Romanovo nuo- 
mone, tai būtina atsargumo priemonė, bet kelionei į Zolotur- 
ną jie sugaišo trisdešimt vieną minutę. Romanovas bent jau 
buvo įsitikinęs, kad Skotas nevažiuoja Vokietijos sienos link. 
Nebent būtų labai gerai užsimaskavęs arba keliautų automo- 
bilio bagažinėje. 

Kai atvažiavo į Zoloturną, Romanovas liepė palikti auto- 
mobilį miesto viduryje ir išsiskirstyti, apžiūrėti miestą, gal 
kils kokių minčių, kokį maršrutą galėjo pasirinkti Skotas. Nė 
vienas apklaustųjų vietinių žmonių tą rytą nematė nieko pa- 
našaus į Skotą. Romanovas jau pradėjo svarstyti, kurios sie- 
nos link reikėtų važiuoti, kai pamatė vairuotoją paspiriantį 
kamuolį berniukui. Romanovas nubėgo kalva žemyn ir jau 
ruošėsi prieštarauti tokiam elgesiui, kai berniukas apsisuko ir 
stipriai paspyrė kamuolį rusui. Romanovas automatiškai su- 
stabdė kamuolį ir pro berniuką įspyrė tiesiai į vartus. Pasisuko 
į vairuotoją ir jau norėjo šaukti, kai kamuolys vėl atsidūrė prie 
jo kojų. Jis piktai pakėlė kamuolį ir norėjo sviesti berniukui, 
bet pamatė jo viltingą šypseną. Romanovas iškėlė kamuolį 
aukštai virš galvos. Vaikas pribėgo ir šokinėjo, norėdamas pa- 
siekti kamuolį, tačiau nepavyko. 

— Ar matei šį rytą nepažįstamų žmonių? - lėtai, apgalvoda- 
mas žodžius, vokiškai paklausė Romanovas. 


— Taip, taip, - atsakė berniukas. - Bet jis neįmušė įvarčio. 

— Kurjis nuėjo? — pasiteiravo Romanovas. 

— Į kalvą, - atsakė berniukas. Berniuko nusivylimui, Ro- 
manovas numetė kamuolį ir pasileido bėgti. Valčekas ir vai- 
ruotojas iš paskos. 

— Nein, nein", - šaukė paskui juos bėgdamas berniukas. 
Romanovas atsisuko ir pamatė berniuką, stovintį toje vietoje, 
kur Adamas stabdė mašinas, ir rodantį į griovą. 

Romanovas staigiai atsisuko į vairuotoją. 

— Atvaryk automobilį, man reikia žiūronų ir žemėlapio. — 
Vairuotojas nubėgo kalva žemyn, berniukas vėl sekė paskui. 
Po kelių minučių mersedesas privažiavo prie Romanovo. Vai- 
ruotojas iššoko ir padavė žiūronus Romanovui, o Valčekas 
ant variklio dangčio išskleidė žemėlapį. Romanovas sutoku- 
savo žiūronus ir ėmė košti tolumoje esančias kalvas. Po kelių 
minučių žiūronai apsistojo ties ruda dėmele, kopiančia į toli- 
miausiąją kalvą. 

— Šautuvą, - paliepė Romanovas. 

Valčekas nubėgo prie automobilio bagažinės ir išėmė Dra- 
gunovo snaiperio šautuvą su teleskopiniu taikikliu. Jis surin- 
ko ilgą, ploną ginklą su išskirtine medine buože ir patikrino, 
ar užtaisytas. Tada pakėlė, pasukiojęs patogiai prispaudė prie 
peties, peržvelgė priešais plytinčią žemę ir nusitaikė į Skotą. 
Romanovas per žiūronus sekė spėriai žingsniuojantį Adamą. 
Valčeko ranka judėjo kartu su juo tuo pačiu greičiu. 

— Nušauk jį, - įsakė Romanovas. Valčekas buvo dėkingas, 
kad diena giedra ir be vėjo. Jis laikė šautuvo taikiklį nukreipęs 
į anglo nugaros vidurį, palaukė dar tris žingsnius ir lėtai nu- 


spaudė gaiduką. Adamas buvo beveik pasiekęs kalvos viršūnę, 


* Ne, ne (v0k.). 

kai jį perskrodė kulka. Dunkstelėjęs nukrito ant žemės. Ro- 
manovas nusišypsojo ir nuleido žiūronus. 

Adamas tiksliai žinojo, kas perplėšė jam petį, ir iš kur buvo 
šauta. Jis instinktyviai ridenosi iki artimiausio medžio. Tada 
pajuto skausmą. Nors kulka per tokį atstumą prarado greitį, 
vis tiek gėlė kaip gyvatės įkandimas, o kraujas iš suplėšyto rau- 
mens jau persisunkė per apsiaustą. Pasuko galvą ir pažiūrėjo 
atgal. Nematė nieko, bet žinojo, kad Romanovas stovi ir lau- 
kia, kada galės iššauti antrą kartą. Sunkiai pasisukęs pažiūrėjo 
į kitą pusę - į kalvos kraštą. Tik trisdešimt jardų iki saugios 
vietos, bet jam tektų bėgti per viršų, jis būtų matomas keletą 
gyvybiškai svarbių sekundžių. Jei jam ir pavyktų, Romanovas 
automobiliu jį pavytų per pusvalandį. 

Vis dėlto tai buvo vienintelis jo šansas. Lėtai, labai lėtai 
šliaužė colis po colio prie kalvos krašto. Buvo dėkingas me- 
džiui už priedangą. Viena ranka, viena koja kaip krabas pa- 
krantėje. Įveikęs dešimt jardų suvokė, kad kampas nepalankus 
jam, Romanovas turės plokščią, lėtai judantį taikinį. Nušliau- 
žė dar keturis savo kūno ilgius ir sustojo. 

Adamas galvojo juk negali amžinai laikyti šautuvą prispau- 
dęs prie peties. Lėtai suskaičiavo iki dviejų šimtų. 

— Įrariu, kad jis ketina bėgti, - Romanovas pasakė Valče- 
kui, pakeldamas žiūronus, — turėsi apie tris sekundes. Šūktel- 
siu, kai tik jis pajudės. 

Romanovo žiūronai buvo nukreipti į medį. Staiga Ada- 
mas pašoko ir nubėgo taip lyg tai būtų paskutinieji dvidešimt 
olimpinio finalo metrų. Romanovas suriko: 

— Dabar! - Valčekas pakėlė šautuvą prie peties, nusitaikė į 
judantį vyrą ir nuspaudė gaiduką, Adamas persivertė per kal- 


vos keterą. Antroji kulka prašvilpė šalia Adamo galvos. 

Romanovas keikėsi, kai žiūrėdamas per žiūronus suprato, 
kad Valčekas prašovė. Pasisuko prie išskleisto žemėlapio. Kai 
jis pradėjo svarstyti alternatyvas, kiti priėjo prie automobilio. 

— Per dešimt minučių jis turėtų pasiekti kelią, - pasakė už- 
dėdamas pirštą ant mažytės raudonos linijos tarp Nešatelio 
ir Prancūzijos sienos. - Jeigu pirmoji kulka jį kliudė, tada už- 
truks ilgiau. Kiek laiko tau reikės nuvažiuoti iki tos sienos? — 
Romanovas paklausė vairuotojo. 

Vairuotojas studijavo žemėlapį. 

— Apie dvidešimt penkių minučių, daugiausia - pusvalan- 
džio, drauge majore, - atsakė. 

Romanovas apsisuko ir pažvelgė atgal į kalvą. 

— Trisdešimt minučių, Skotai, štai kiek tu gyvensi. 

Kai automobilis nuvažiavo, mažasis berniukas nukūrė 
namo. Greitai papasakojo mamai viską, ką matęs. Ji supratin- 


gai šypsojosi. Tik vaikai visada turi tokią lakią vaizduotę. 
<Oo> 


Pakėlęs akis Adamas su palengvėjimu pamatė, kad kelias 
tik už mylios. Risnojo vienodu greičiu tikslo link, bet bėgi- 
mas kėlė dar daugiau nepatogumų. Nerimavo, norėjosi sustoti 
ir patikrinti žaizdą, bet laukė, kol pasieks kelią. Nors kulka 
kliudė tik peties raumens išorę, bet skausmas buvo nemenkas. 
Colis žemiau, ir jis nebūtų galėjęs judėti. Nurimo pamatęs, 
kad per apsiaustą persigėrė tik nedidelė kraujo dėmelė. Ke- 
turis kartus perlenkė nosinę ir uždėjo po marškinėliais ant 
sužeistos vietos. Žinojo, kad nerizikuos eiti į ligoninę. Iki va- 


karo, kai galės užsukti į vaistinę, pats susidoros su žaizda. 

Adamas pasitikrino žemėlapį. Buvo tik už kelių kilometrų 
nuo Prancūzijos sienos. Nutarė, kad dėl sužeidimo atsisakys 
ankstesniojo plano keliauti per Bazelį ir Bremerhafeną, bet 
kuo greičiau kirs Prancūzijos sieną. 

Desperatiškai pradėjo stabdyti kiekvieną pravažiuojantį 
automobilį, nekreipdamas dėmesio į numerius. Jautėsi esąs 
saugus apie dvidešimt minučių, bet po to vėl turės dingti kal- 
vose. Deja, kelyje Prancūzijos sienos link buvo žymiai mažiau 
automobilių, negu aname į Bazelį, ir niekas nekreipė dėmesio 
į jo maldavimus sustoti. Bijojo, kad greitai teks grįžti į kalvas, 
bet už kelių jardų geltonas citroenas pasuko į kelkraštį. 

Kai Adamas priėjo prie automobilio, keleivio vietoje sė- 
dinti moteris jau buvo nuleidusi lango stiklą. 

- Kur... jūs... važiuojate? - paklausė Adamas, lėtai ir rūpes- 
tingai tardamas kiekvieną žodį. 

Vairuotojas persilenkė per moterį, ilgu žvilgsniu peržvelgė 
Adamą ir atsakė aiškiu Jorkšyro akcentu: 

— Mes pakeliui į Dižoną. Ar tau tinka, vaikine? 

— "Taip, labai, - apsidžiaugė Adamas, kad jo netvarkinga 
išvaizda jų neatbaidė. 

— Tada šok į galą, prie mano dukters. 

Adamas pakluso. Citroenas pajudėjo; Adamas pažvelgė 
per galinį langą ir nurimo, pamatęs tuščią kelią. 

— Mano pavardė Džimas Hardkaslas, — prisistatė vyras, 
įjungdamas trečiąją pavarą. Apvaliame raudoname Džimo 
veide nuolatos spindėjo plati, šilta šypsena. Tamsiai raudoni, 
tiesūs plaukai buvo sutepti Brylcreem. Vilkėjo Harris tvido 
švarku ir marškiniais atviru kaklu, iš po jų kyšojo nedidelis 
raudonų plaukų trikampis. Adamui atrodė, kad jis nieko ne- 
daro, kad išlaikytų juosmens liniją. 

— O čia žmona, Betė, - pristatė alkūne parodydamas į prie- 
kyje sėdinčią moterį. Ji atsisuko į Adamą, jos skruostai buvo 
tokie pat rausvi, o šypsena tokia pat miela. Plaukai nudažyti 
šviesiai, bet šaknys atkakliai liko juodos. 

— O šalia tavęs sėdi mūsų Linda, - tarsi tik dabar prisimi- 
nęs pridūrė Džimas Hardkaslas. 

— Ji baigė mokyklą ir ruošiasi dirbti vietinėje savivaldybėje, 
taip Linda? 

Linda niūriai linktelėjo. Adamas pažvelgė į jauną merginą, 
pirmasis jos bandymas pasidažyti nebuvo labai vykęs. Tam- 
sūs, per daug ryškūs akių šešėliai ir rožiniai lūpų dažai nelabai 
tiko, Adamo manymu, patraukliai maždaug aštuoniolikmetei 
merginai. 

— O tu kuo vardu, vaikine? 

— Dudlis Hulmas, - atsakė Adamas, prisiminęs pavardę 
naujajame savo pase. 

— Arjūs atostogaujate? — paklausė stengdamasis nukreipti 
dėmesį nuo tvinkčiojančio peties. 

— Deriname verslą su malonumu, - atsakė Džimas. - Ši ke- 
lionės dalis labai ypatinga Betei ir man. Šeštadienį nuskrido- 
me į Genują ir išsinuomojome automobilį kelionei po Italiją. 
Pirmiausia keliavome Simplono perėja. Tikrai kvapą gniaužia 
palyginus su mūsų gimtuoju miesteliu Halu. 

Adamas būtų paklausęs detalių, bet Džimas nesitikėjo būti 
nutrauktas. 

— Mano verslas — garstyčios, supranti. Kolmano eksporto 
direktorius, mes važiuojame į metinę TGF konferenciją. Ti- 
kriausiai girdėjai apie mus. - Adamas supratingai linktelėjo. — 


Tarptautinė garstyčių tederacija, —- pridūrė Džimas. Adamas 

norėjo juoktis, bet dėl skausmo petyje jam pavyko išlaikyti 
rimtą veidą. 

- Šiais metais mane išrinko TGF prezidentu, galima saky- 
ti - aukščiausias mano pasiekimas garstyčių karjeroje. Ir drįs- 
tu teigti, kad Ko/mano garstyčios yra pačios geriausios pasauly- 
je, - pridūrė taip, tarsi tą sakytų šimtus kartų per dieną. 

— Kaip prezidentas, turiu pirmininkauti konferencijos su- 
sirinkimams ir metiniams pietums. Šį vakarą sakysiu sveikini- 
mo kalbą delegatams iš viso pasaulio. 

— Kaip įdomu, - iš skausmo suvirpėjo Adamas, automobi- 
liui krestelėjus per duobę. 

- Tikrai, - pritarė Džimas. - Žmonės neįsivaizduoja, kiek 
yra garstyčių rūšių, — sekundei nutilo, paskui tęsė: 

- Šimtas keturiasdešimt trys. Be abejonės, Frogai daro vie- 
ną ar du gerus gaminius, net Krautsams neblogai sekasi, bet 
niekas negali prilygti Kolmanui. Balų gale britai geriausi, vi- 
sada taip sakau. Turbūt tas pats ir jūsų versle, - pasakė Dži- 
mas. — Beje, koks jūsų verslas? 

— Aš kariuomenėje, - atsakė Adamas. 

- Ką veikia kareivis ant Šveicarijos sienos stabdydamas ma- 
šinas? š 

— Ar galiu pasikalbėti su jumis vienu? - paklausė Adamas. 

— Mama nepasakys nė žodžio. Mes, Hardkaslai, žinome, 
kaip laikyti liežuvį už dantų. 

Dėl Džimo žmonos ir dukters Adamas neturėjo priešingų 
įrodymų. 

— Aš esu Karališkojo Vesekso kapitonas, šiuo metu NATO 
pratybose, - pradėjo Adamas. — Praėjusį sekmadienį su neti- 


kru pasu ir dešimčia svarų buvau numestas Brindizio pakran- 


Garbės reikalas 259 


tėje, Italijoje. Turiu grįžti į Olderšoto kareivines iki šeštadie- 
nio vidurnakčio. - Kai pamatė Džimo veide pritarimo išraiš- 
ką, pajuto, kad net Robin juo didžiuotųsi. Ponia Hardkasl 
atsisukusi atidžiau įsižiūrėjo į jį. 

— Supratau, kad tu - karininkas, kai tik pravėrei burną, — 
pareiškė Džimas. - Manęs nebūtum apkvailinęs. Aš pats per 
praėjusį karą tarnavau karališkojoje kariuomenės aptarnavimo 
tarnyboje. - Adamo galvoje šmėkštelėjo tarnybos akronimas: 
„kiekvieną karį apiplėšt turi“. 

— Ar teko dalyvauti karo veiksmuose, Dudli? — pasidomė- 
jo Džimas. 

— Truputį Malajoje, - atsakė Adamas. 

— Aš šitą praleidau, - prisipažino Džimas. — Kai didysis 
baigėsi, grįžau prie garstyčių. Taigi kas trukdo tau grįžti į An- 
gliją? 

— Aštuonetas mūsiškių bando pasiekti Olderšotą, o tūks- 
tantis amerikiečių bando mus sustabdyti. 

- Jankiai, - paniekinamai ištarė Džimas. - Jie įstoja į karą 
tik tada, kai mes jau ruošiamės jį laimėti. Visi medaliai ir gar- 
bė, viskas. Ne, turiu galvoje, ar yra tikra problema? 

— "Taip, sienos pareigūnams buvo pranešta, kad britų kari- 
ninkai bando pereiti į Prancūziją, o šveicarams patinka mus 
sulaikyti. Pernai į kareivines sugrįžo tik du karininkai iš dvy- 
likos, — kalbėjo Adamas, pagyvindamas savo pasakojimą. — 
Abu paaukštino po kelių savaičių. 

— Šveicarai, — svarstė Džimas, - net blogesni už amerikie- 
čius. Jie net nestoja į karą, - laimingi plėšikauja abiejose pu- 
sėse tuo pat metu. Jie nepaims tavęs, vaikine, patikėk manimi. 


Pasirūpinsiu tuo. 

— Jeigu pervešite per sieną, pone Hardkaslai, esu įsitikinęs, 
kad man pavyks įveikti likusį kelią iki Olderšoto. 
— Manyk, kad jau pavyko, vaikine. 


< o> 


Degalų indikatorius mirksėjo raudonai. 

— Kiek kilometrų dar nuvažiuosime? - pasiteiravo Roma- 
novas. 

— Apie dvidešimt, drauge majore, - atsakė vairuotojas. 

— Tada turėtume pasiekti Prancūzijos sieną? 

— Gal būtų saugiau sustoti ir įsipilti, - pasiūlė vairuotojas. 

— Nėra laiko, - pareiškė Romanovas. - Važiuok greičiau. 

— Taip, drauge majore, — atsakė vairuotojas. Nusprendė, 
kad dabar ne laikas sakyti, jog degalai baigsis dar greičiau, jei- 
gu spaus automobilį arti galimybių ribos. 

— Kodėl, kvaily, neprisipylei pilno bako šį rytą? - šūkavo 
Romanovas. 

— Maniau, kad šiandien vešiu konsulą tik priešpiečių į 
miesto rotušę, planavau tuo metu prisipilti baką. 

— Melskis, kad pasiektume sieną, - mestelėjo Romano- 
vas. - Greičiau. 

Mersedesas šoktelėjo iki 140 kilometrų per valandą, o Ro- 
manovas atsipalaidavo tik pamatęs ženklą, jog iki sienos liko 
tik dešimt kilometrų. Po kelių minučių, kai jie pravažiavo 
penkių kilometrų ženklą, Romanovo veidą nušvietė šypsena, 
bet staiga variklis užsikosėjo ir bejėgiškai bandė suktis iki galo 
nuspausto akceleratoriaus reikalaujamu greičiu. Indikatorius 


greičio matuoklėje pradėjo kristi, o variklis tebepuškėjo. Vai- 

ruotojas išjungė variklį ir perjungė į laisvąją pavarą. Sunkus 
mersedesas iš inercijos dar nuriedėjo kilometrą ir tik tada vi- 
siškai sustojo. 

Romanovas, net nepažvelgęs į vairuotoją, iššoko iš auto- 


mobilio ir pasileido bėgti likusius tris kilometrus iki sienos. 
< o> 


— Turiu idėją, - pareiškė Džimas, kai jie pravažiavo ženklą, 
įspėjantį vairuotojus, kad iki sienos liko du kilometrai. 

— Kokią, pone? - pasiteiravo Adamas, dabar jo petys pul- 
savo vienodai, tarsi berniuko būgneliu mušama melodija. 

— Kai ateis mūsų eilė rodyti pasus, apkabink Lindą ir pra- 
dėk ją glamonėti. Kitą palik man. 

Ponia Hardkasl atsisukusi dar iš arčiau pažiūrėjo į Adamą, 
o Linda nuraudo. Adamas iš šono nužvelgė trumpasijonę, 
rausvalūpę Lindą ir sutriko dėl keblios padėties, į kurią tėvas 
pastatė merginą. 

— Nesiginčyk su manimi, Dudli, - įsitikinęs tęsė Džimas. - 
Pažadu tau, kad mano sumanymas pavyks. - Adamas tylėjo, 
Linda taip pat. Kai po kelių minučių pasiekė sieną, Adamas 
pamatė, kad šimto metrų atstumu vienas nuo kito buvo du 
patikros punktai. Vairuotojai vengė tos eilės, kurioje barėsi 
muitinės tarnautojas su suirzusiu sunkvežimio vairuotoju. 
Džimas privažiavo tiesiai prie gestikuliuojančio prancūzo. 

— Duok savo pasą, Dudli, - paliepė. Adamas ištiesė smui- 
kininko pasą. 


„Kodėl pasirinkai tą eilę?“ — norėjo paklausti Adamas. 

— Pasirinkau tą eilę, - dėstė Džimas, - nes, kai ateis laikas 
tikrinti mūsų pasus, manau, kad muitinės pareigūnas džiaug- 
sis, galėdamas mus praleisti be didelio nervinimosi. Tarsi per- 
pratę jo logiką, vairuotojai paskui Džimą pradėjo stoti į ilgą 
eilę. Bet ginčas priešais tebesiautėjo. Adamas išliko budrus ir 
nepaliovė žvalgytis per galinį langą laukdamas, kada pasirodys 
Romanovas. Atsisukęs pamatė, kad sunkvežimio vairuotojui 
buvo liepta pasukti į šoną ir laukti. Džimas skubiai privažiavo 
prie muitinės posto. 

- Jūs abu, apsikabinkite, - paliepė. 

Iki pat tos akimirkos Adamas slėpė rankas apsiausto kiše- 
nėse, nes jos buvo sudraskytos ir nubrozdintos. Bet pakluso 
Džimui, apkabino Lindą ir nerūpestingai pabučiavo, atmer- 
kęs vieną akį saugodamasis Romanovo. Jo nuostabai, mergina 
pravėrė lūpas ir liežuviu pradėjo tyrinėti Adamo burną. Ada- 
mas norėjo protestuoti, bet suvokė, kad nėra būdo, kaip tai 
padaryti galantiškai ir įtikimai. 

- Žmona, dukra ir būsimasis žentas, — pristatė Džimas pa- 
duodamas keturis pasus. 

Muitininkas pradėjo tikrinti. 

— Kas atsitiko, pareigūne? 

— Nieko, dėl ko turėtumėte jaudintis, - atsakė pareigūnas, 
pliaukštelėdamas per pasus. - Tikiuosi, kad jums dėl to nekilo 
nepatogumų. 

— Ne, ne, - užtikrino Džimas. - Jie net nepastebėjo, - nu- 
sijuokė rodydamas per petį. 

Policininkas gūžtelėjo pečiais, atiduodamas pasus ištarė: 


— Allez“, - ir pamojavo jiems. 


* Keliaukite (pranc. ). 

— Aštrus kaip garstyčios Džimas, taip mane vadina Hale, — 
per petį pažiūrėjo į Adamą. - Dabar jau gali baigti, Dudli, 
ačiū. - Adamas pajuto, kad Linda nelabai noriai jį paleidžia. 

Ji droviai pažvelgė į Adamą, tada atsisuko į tėvą: 


— Bet mums dar reikės kirsti Prancūzijos sieną, taip? 
<» 


— Mes jau buvome įspėti, kad turime jo ieškoti. Galiu jus 
patikinti, kad šiame poste jo nebuvo, - užtikrino vyresnysis 
muitinės pareigūnas. - Priešingu atveju kuris nors mano vyrų 
būtų jį pastebėjęs. Jeigu norite dar kartą patikrinti, prašom. 

Romanovas skubiai ėjo nuo pareigūno prie pareigūno, ro- 
dydamas išblukusią Adamo nuotrauką, bet nė vienas neprisi- 
minė į jį panašaus žmogaus. Valčekas pasirodė po kelių minu- 
čių ir patvirtino, kad Skoto nebuvo nė viename automobilyje, 
laukiančiame leidimo kirsti sieną, o mersedesas įstumtas į pa- 
sienio garažą. 

— Ar grįšime atgal į kalvas, drauge majore? - pasidomėjo 
Valčekas. 

— Dar ne. Noriu būti visiškai tikras, kad jam nepavyko kirs- 
ti sienos. 

Vyresnysis pareigūnas išėjo iš savo posto į kelio vidurį. 

— Nieko? - paklausė. 

— Ne, - niūriai atsakė Romanovas. - Atrodo, jūs teisus. 

— Aš irgi galvojau. Jeigu kuris nors mano vyrų praleido an- 
glą per sieną, dabar jau turėtų ieškotis kito darbo. 

Romanovas pritariamai linktelėjo. 


— Gal praleidau ką nors iš jūsų personalo? 

— Abejoju, nebent keliems dabar pertrauka. Jei taip, rasite 
juos bare už šimto metrų, netoli Prancūzijos sienos punkto. 

Keturi muitinės pareigūnai ir prancūzė padavėja buvo vie- 
ninteliai žmonės bare. Du pareigūnai žaidė biliardą, o dar du 
sėdėjo prie stalo baro kampe ir gėrė kavą. Romanovas dar kar- 
tą išsiėmė nuotrauką ir parodė dviem vyrams prie biliardo sta- 
lo. Abu be jokio susidomėjimo papurtė galvas ir grįžo ridenti 
įvairiaspalvių kamuoliukų. 

Tada du rusai priėjo prie baro. Valčekas padavė Romano- 
vui puodelį kavos ir sumuštinį, jis nusinešė prie to stalo, kur 
sėdėjo du sienos sargai. Vienas pasakojo kitam kolegai apie 
problemą su prancūzų sunkvežimio vairuotoju, kuris bandė 
kontrabanda pervežti per sieną šveicariškų laikrodžių. Roma- 
novas per stalą pastūmė Skoto nuotrauką. 

— Ar šiandien matėte šį žmogų? 

Nė vienas neparodė jokių atpažinimo ženklų, o jaunesnysis 
skubiai grįžo prie savo pasakojimo. 

Romanovas gurkštelėjo kavos ir pradėjo svarstyti, ar jam 
reikėtų pasukti į Bazelį, ar prašyti pastiprinimo ir iššluoti vi- 
sas kalvas. Tada pastebėjo, kad jaunesniojo vyro akys vis grįžta 
prie nuotraukos. Jis dar kartą paklausė, ar šis matė Skotą. 

— Ne, ne, - truputėlį per greitai atsakė jaunasis pareigūnas. 
Maskvoje Romanovas būtų iš jo ištraukęs „taip“ per kelias mi- 
nutes, bet čia turėjo laikytis švelnesnių metodų. 

— Prieš kiek laiko? - tyliai paklausė Romanovas. 

— Apie ką jūs? - paklausė muitininkas. 

— Prieš kiek laiko? - pakartojo Romanovas kietesniu balsu. 

— Tai buvo ne jis, - atsakė pareigūnas, jo kakta suprakai- 


tavo. 

- Jeigu tai buvo ne jis, prieš kiek laiko tai buvo? 

Pareigūnas dvejojo. 

— Prieš dvidešimt minučių, gal prieš pusvalandį. 

— Koks automobilis? 

Jaunuolis abejojo. 

— Manau, citroenas. 

— Spalva? 

— Geltona. 

— Kiti keleiviai? 

- Trys. Atrodė kaip šeima. Motina, tėvas, dukra. Tėvas sa- 
kė, kad jie susižadėję. 


Romanovas daugiau klausimų neturėjo. 
<o> 


Džimui Hardkaslui pavyko išlaikyti vienpusį pokalbį dau- 
giau kaip valandą. 

— Savaime suprantama, - kalbėjo, - TGF savo metinę kon- 
ferenciją kiekvienais metais organizuoja vis kitame mieste. 
Praėjusiais metais buvo Denveryje, Kolorado valstijoje, o ki- 
tais metais bus Perte, Australijoje, taigi man pavyksta truputė- 
lį pakeliauti. Jei esi verslininkas, turi priprasti prie kelionių. 

— Esu įsitikinęs, kad esate, - prabilo Adamas, bandydamas 
susikaupti ties savo geradario žodžiais, nors petys tebetvink- 
čiojo. 

— Aš prezidentas, žinoma, tik metams, - tęsė Džimas, — 
bet turiu planų, kad mano mielieji delegatai nepamirštų 
1966-ųjų. 


— Esu tikras, kad nepamirš, - pritarė Adamas. 

— Aš pabrėšiu, kad Kolmanui šie metai buvo rekordiniai 
pagal eksportą. 

— Įspūdinga. 

— Nors turiu pripažinti, kad didžioji mūsų pelno dalis pa- 
liekama ant lėkštės krašto, - nusijuokė iš savo sąmojo. 

Adamas taip pat nusijuokė, bet pajuto, jog ponia Hardkas! 
ir Linda jau anksčiau buvo girdėjusios šią eilutę. 

— Aš svarstau, Dudli, ir, manau, žmona man pritars, kad 
mums būtų labai malonu, jeigu tu kaip mano svečias dalyvau- 
tum prezidento pietuose. 

Ponia Hardkasl linktelėjo, o Linda netgi entuziastingai. 

— Negalėčiau sugalvoti nieko, kas man suteiktų didesnį ma- 
lonumą, - atsakė Adamas. - Bet bijau, kad man vadovaujantis 
karininkas nebus toks patenkintas sužinojęs, kad aš pakeliui į 
Angliją sustojau papuotauti. Tikiuosi, suprasite. 

— Jeigu jis panašus į mano senąjį dalinio vadą, tikrai su- 
prasiu. Vis dėlto, jeigu kada būtum pakeliui į Halą, aplankyk 
mus. — Išsiėmė iš kišenės kortelę ir perdavė per petį. 

Adamas apžiūrėjo iškilias raides, pasvarstė, ką galėtų reikš- 
ti „MIF“, bet nepaklausė. 

- Kur norėtum, kad išleisčiau Dižone? - paklausė Džimas, 
kai privažiavo miesto pakraštį. 

- Bet kur netoli centro, kur jums patogu, - atsakė Ada- 
mas. 

— Tik šūktelėk, kai tiks, - pasakė Džimas, - žinoma, aš vi- 
sada tvirtinu, kad maistas be garstyčių... 

— Gal galėtumėte išleisti mane prie kito kampo? — staiga 
paprašė Adamas. 

— Ak, - nuliūdo Džimas, kad praranda tokį gerą klausyto- 


ją. Nenoriai privažiavo prie šaligatvio krašto ir sustojo. 

Prieš išlipdamas Adamas pabučiavo Lindą į skruostą, pas- 
kui paspaudė ranką ponui ir poniai Hardkaslams. 

— Buvo malonu su tavimi susipažinti, - pasakė Džimas. — 
Jeigu persigalvotum, rasi mus viešbutyje... Ar ant tavo peties 
kraujas, vaikine? 

— Tik įsidrėskiau griūdamas, neverta jaudintis. Nenorėtu- 
mėte, kad amerikiečiai manytų esą geresni už mane. 

— Ne, ne, žinoma, ne, - užtikrino Džimas. - Na, sėkmės. 

Kai automobilis nuvažiavo, Adamas liko ant šaligatvio ir 
žiūrėjo jiems įkandin. Nusišypsojo, bandė pamojuoti. Paskui 
pasisuko ir greitai nuėjo šalutine gatvele ieškodamas parduo- 
tuvių rajono. Po kelių minučių jau buvo miesto centre, nu- 
siramino pamatęs, kad visos parduotuvės dar dirba. Pradėjo 
dairytis ieškodamas žaliojo kryžiaus virš durų. Paėjęs penkias- 
dešimt metrų pastebėjo. Nedrąsiai įėjo į parduotuvę ir per- 
žvelgė lentynas. 

Aukštas vyras trumpais plaukais ir odiniu paltu stovėjo 
kampe, atsukęs nugarą į duris. Adamas sustingo. Tada vyras 
atsisuko, susiraukęs žiūrėjo į dėžutę su tabletėmis, kurių norė- 
jo nusipirkti, ir trynė tankius gališkus ūsus. 

Adamas priėjo prie prekystalio. 

— Gal kalbate angliškai? — paklausė vaistininko, stengda- 
masis neprarasti pasitikėjimo. 

— Tikiuosi pakenčiamai, - sulaukė atsakymo. 

— Man reikia jodo, vatos, binto ir stipraus pleistro. Griuvau 
ir į akmenį nusibrozdinau petį, - paaiškino Adamas. 

Vaistininkas nelabai domėdamasis greitai atliko užsakymą. 

— Čia viskas, ko jums reikia, tik firmų pavadinimai kito- 
kie, - paaiškino. - Dvidešimt trys frankai, - pridūrė. 


— Ar Sveicarijos tinka? 

- Žinoma. 

— Ar netoliese yra viešbutis? — pasiteiravo Adamas. 

— Už kito kampo, anoje aikštės pusėje. 

Adamas padėkojo, padavė šveicariškus banknotus ir išėjo 
iš vaistinės ieškoti viešbučio. Fyantelo viešbutis, kaip ir žadėta, 
buvo visiškai čia pat. Perėjęs aikštę, pakilo laiptais į viešbutį. 
Keli žmonės laukė, kol bus įregistruoti. Adamas persimetė per 
kruviną petį apsiaustą ir praėjo pro juos žiūrėdamas į rodykles 
ant sienos. Paskui kirto vestibiulį tarsi būtų jau kelinta diena 
čia gyvenantis svečias. Ėjo to ženklo, kurio ieškojo, link. Jis 
nuvedė į laiptų aikštelę, tada atsirado dar trys ženklai. Pirma- 
sis buvo vyro siluetas ant durų, antrasis - moters, o trečiasis — 
invalido vežimėlio. 

Jis nedrąsiai atidarė trečiąsias duris ir nustebo pamatęs tuš- 
čią didoką kvadratinį kambarį su aukšta tualeto sėdyne prie 
sienos. Adamas užsirakino ir leido apsiaustui nukristi ant 
grindų. 

Kelias minutes pailsėjęs lėtai nusirengė iki pusės. Tada pri- 
sileido pilną praustuvą šilto vandens. 

Buvo dėkingas begaliniams pirmosios pagalbos semina- 
rams, kuriuos privalėjo išklausyti kiekvienas karininkas, nors 
nesitikėjo, kad jie gali kam nors pasitarnauti. Po dvidešimties 
minučių skausmas atlėgo, jis jautėsi netgi patogiai. 

Dešine ranka pakėlė apsiaustą ir vėl bandė persimesti per 
petį. Tą pačią akimirką iš žemėlapių kišenės išslydo ikona ir 
nukrito ant plytelėmis klotų grindų. Kai stuktelėjo į žemę, 
Adamas išsigando, kad ikona, ko gero, sudužo. Neramiai žiū- 
rėjo žemyn, tada puolė ant kelių. 


Ikona atrodė kaip atversta knyga. 


15 SKYRIUS 


Kai po valandos Adamas grįžo į Frantelo viešbutį, tik keli 
svečiai būtų atpažinę, kad tai tas pats vyras, kuris įslinko vi- 
dun tą popietę. 

Jis vilkėjo naujais marškiniais, kelnėmis ir dvieiliu švarku, 
kuris Britanijoje nebus madingas dar bent metus. Atsikratė 
net apsiausto, nes ikona tilpo į švarko kišenę. Pagalvojo, kad 
parduotuvė iškeitė jo kelionės čekius blogu kursu, bet ne tai 
jam buvo svarbu pastarąją valandą. 

Užsisakė vienvietį kambarį Dudlio Hulmo vardu ir po ke- 
lių minučių pakilo liftu į trečiąjį aukštą. 

Lorensas pakėlė ragelį dar prieš tai, kai Adamas išgirdo an- 
trąjį signalą. 

— Tai aš, - prisistatė Adamas. 

— Kur esi? - buvo pirmieji Lorenso žodžiai. 

— Aš klausinėsiu, - pareiškė Adamas. 

- Suprantu, kaip jautiesi, - kalbėjo Lorensas, - bet... 

- Jokių bet. Jau turėtum žinoti, kad kažkas iš vadinamosios 
komandos turi tiesioginį ryšį su rusais, nes Romanovas ir jo 
draugai laukė manęs prie viešbučio Ženevoje, ne taviškiai. 

— Mes tai dabar suprantame, - pripažino Lorensas. 

— Mes? - paklausė Adamas. - Kas mes? Man gana sudėtin- 


ga susigaudyti, kas mano pusėje. 

— Tu nepatikėsi, kad... 

— Kai tavo mergina nužudyta, žudikai vaikosi tave po Eu- 
ropą, šaudo ir... 

— Šaudo? — nustebo Lorensas. 

— Taip, tavo draugas Romanovas šiandien į mane šovė, 
pataikė į petį. Kai kitą kartą susitiksime, norėčiau, kad būtų 
priešingai, bet tada jau būtų ne petys. 

— Kito karto nebus, - pažadėjo Lorensas, - mes tave sau- 
giai išvešime, jeigu tik pasakysi, kur esi. 

Adamo atmintyje iškilo Robin žodžiai: „Tik būk apdairus, 
pagalvok kiek jam leisi žinoti“ ir sulaikė nuo tikrosios buvimo 
vietos atskleidimo. 

— Adamai, dėl Dievo, esi vienas, jeigu nepasitikimi mani- 
mi, kuo gali pasitikėti? Pripažįstu, atrodo, kad mes tave nuvy- 
lėme. Bet tai nepasikartos. 

Po ilgos pauzės Adamas pasakė: 

— Aš Dižone. 

— Kodėl Dižone? 

— Nes vienintelis mane pavežęs žmogus važiavo į garstyčių 
konferenciją Dižone. 

Lorensas negalėjo sulaikyti šypsenos. 

— Duok man savo numerį, ir aš tau po valandos paskam- 
binsiu. 

— Ne, - atsisakė Adamas. - Aš /a4 paskambinsiu po valan- 
dos. 

— Adamai, turi parodyti pasitikėjimo manimi. 

— Ne dabar, kai žinau, dėl ko jūs visi stengiatės, negaliu sau 


leisti niekuo pasitikėti. 

Adamas padėjo ragelį ir žvelgė į ikoną, kuri išskleista gulėjo 
ant lovos. 
Jį jaudino ne Stoklio ar Siuardo parašas. Nerimą kėlė data - 


1966-ųjų birželio 20-oji. Atrodė kaip mirties nuosprendis. 
<Oo> 


— Labanakt, pone, - pasakė durininkas, kai vyresnysis vals- 
tybės tarnautojas tą vakarą išėjo iš Century House. — Dar vie- 
nas vėlyvas vakaras, - užjaučiamai pridūrė. Padėkojo durinin- 
kui kelis colius pakeldamas savo susuktą skėtį. Buvo vėlyvas 
vakaras, bet jie bent jau vėl susisiekė su Skotu. Jis jau buvo 
pradėjęs gerbti tą vyrą. Kodėl jiems nepavyko jo sulaikyti Že- 
nevoje, reikėjo detalesnio paaiškinimo negu tas, kurį šią po- 
pietę D4 pateikė Lorensas Pembertonas. 

Sparčiu žingsniu ėjo senojo Kento kelio link. Į akis krito jo 
ilgas juodas paltas ir kelnės su ruoželiais. Nervingai tapšnojo 
skėtį, kol susistabdė pravažiuojantį taksi automobilį. 

— Dilono knygynas, Malet gatvė, - pasakė vairuotojui ir įsė- 
do į galą. Jau pusė aštuonių, bet jis per daug nevėluos, o kelios 
minutės nieko nepakeis. Pembertonas sutiko likti prie stalo 
ir suraišioti visus palaidus galus, buvo įsitikinęs, kad šį kartą 
viskas pavyks. Nusišypsojo pats sau kreiva šypsena pagalvojęs, 
kaip jie visi priėmė jo planą. Jis turėjo du privalumus: suteikė 
jiems pakankamai laiko, kad geriausi jų vyrai spėtų užimti po- 
zicijas, o Skotas išliktų nematomas tuščioje priebėgoje. 

— Aštuoni šilingai, pone, - pranešė vairuotojas, kai pri- 
važiavo prie Dilono. Jis padavė pinigus, pridėjo šešis pensus 


arbatpinigių. Stovėjo ir žiūrėjo į universiteto knygyno lange 

atsispindintį nuvažiuojantį automobilį. Kai automobilis pa- 
suko už kampo į Goverio gatvę, jis pajudėjo. Po kelių akimir- 
kų pasuko į šoninę garvelę. Ridžmonto sodai, viena tų gatvių, 
dėl kurių net Londono taksistai turėdavo pagalvoti. Nuėjęs 
tik keletą jardų išnyko, nusileidęs akmeniniais laiptais į butą 
rūsyje. Į automatinę spyną įkišo raktą, greitai pasuko, žengė 
vidun ir uždarė duris. 

Per kitas dvidešimt minučių du kartus paskambino telefo- 
nu. Vienas skambutis buvo tarptautinis, o kitas vietinis, tada 
išsimaudė vonioje. Nepraėjus nė valandai jis vėl išniro Rid- 
gmounto soduose, persirengęs kasdienišku rudu kostiumu, 
rausvais gėlėtais marškiniais, avėdamas rudais raštuotos odos 
batais. Sklastymas buvo kitoje pusėje. Grįžo prie Dilomo pės- 
tute ir susistabdė kitą taksi automobilį. 

— Britų muziejus, - paliepė vairuotojui, sėsdamas į galą. 
Pasižiūrėjo į laikrodį: beveik dešimt po aštuonių. Skotas jau 
bus informuotas, net jei jo bendrininkai jau pakeliui į Dižo- 
ną, jo planas leido dviejų valandų delsimą. 

Taksi privažiavo prie Britų muziejaus. Jis sumokėjo ir už- 
kopė dvylika laiptelių priešais muziejų, žavėdamasis Bizan- 
tijos architektūra, tai darydavo reguliariai kiekvieną savaitę, 
paskui vėl nusileisdavo ir susistabdydavo kitą taksi. 

— Midlesekso ligoninė, - tepasakė. Taksi apsisuko ir nuva- 
žiavo į vakarus. 

Nelaimingas išpera. Jeigu Skotas nebūtų arplėšęs voko, 
ikona būtų atitekusi-teisėtam savininkui. 

— Ar privažiuoti prie įėjimo? —- paklausė vairuotojas. 

— Taip. 

Po kelių minučių jis įėjo į ligoninę, tarsi ieškodamas kon- 


krečios palatos pažvelgė į lentą ir vėl išėjo į gatvę. Nuo Midle- 

sekso ligoninės eidamas lygiu žingsniu visada sugaišdavo apie 
tris minutes, kol pasiekdavo Šalotės gatvę. Sustojo prie namo 
ir nuspaudė mygtuką su vidiniu ryšiu. 

— Arjūs narys? - įtariai paklausė balsas. 


— Taip. 
<o> 


Po valandos Adamas paskambino ir išklausė visko, ką sakė 
Lorensas. 

— Surizikuosiu dar kartą, - pasakė Adamas, - bet jeigu ir šį 
kartą pasirodys Romanovas, jam asmeniškai įteiksiu ikoną, o 
su ja ir tokią vertingą nuosavybę, kuriai išpirkti amerikiečiams 
neužtektų jokių pinigų. 

Kai Adamas padėjo ragelį, Lorensas ir seras Morisas dar 
keletą kartų atsuko pokalbį. 

— Manau, 2uosavybė - pagrindinis žodis, - nusprendė se- 
ras Morisas. 

— Sutinku, - pritarė Lorensas, - bet kokia nuosavybė galė- 
tų būti tokia vertinga ir rusams, ir amerikiečiams? 


Seras Morisas pradėjo lėtai sukti gaublį šalia stalo. 
<o> 


— Ką reiškia tas zyzimas? - paklausė Romanovas. - Juk ne- 
sibaigia benzinas? 

— Ne, pone, - atsakė vairuotojas. - Tai naujas šaukimo 
prietaisas, įrengtas visuose ambasadoriaus automobiliuose. 


Reiškia, kad jie laukia, kol prisiregistruosiu. 

— Apsisuk ir grįžk į tą degalinę, kurią pravažiavome prieš 
porą mylių, - tyliai paliepė Romanovas. 

Romanovas nekantriai barbeno į prietaisų skydą laukda- 
mas, kol degalinė vėl išnirs už horizonto. Saulė greitai leidosi, 
jis bijojo, kad po valandos jau bus tamsu. Nuvažiavo apie de- 
vyniasdešimt kilometrų už Dižono, bet nei jis, nei Valčekas 
nematė nė į vieną pusę važiuojančio geltono citroeno. 

- Dar kartą pripildyk, o aš paskambinsiu į Ženevą, - palie- 
pė Romanovas, kai tik pamatė degalinę. Jis nubėgo į telefono 
būdelę, o Valčekas akylai stebėjo pravažiuojančias mašinas. 

— Atsakau į jūsų signalą, - pasakė Romanovas, kai buvo 
sujungtas su eufemiškai tituluojamu antruoju sekretoriumi. 

— Mes sulaukėme dar vieno skambučio iš mentoriaus, - in- 


formavo antrasis sekretorius. - Ar esate toli nuo Dižono? 
< >> 


Narys ėjo klupinėdamas blankiai apšviestame kambaryje, 
kol pamatė neužimtą stalą, įspraustą į kampą šalia kolonos. 
Atsisėdo ant nedidelės odinės kėdutės. Nervingai apsisuko 
aplink, visada taip darydavo, kai laukdavo, kol atneš jo įprasto 
salyklinio viskio su ledu. Kai gėrimas buvo padėtas ant stalo, 
gurkštelėjo ir dairėsi aplinkui, bandydamas tamsiame kamba- 
ryje įžvelgti naujus veidus. Užduotis nelengva, nes neužsidėjo 
akinių. Galų gale akys apsiprato su blankia virš baro kyban- 
čios ilgos, raudonos liuminescencinės lempos šviesa. Tačiau 
buvo matyti tik tie patys seni veidai, viltingai žvelgiantys į jį; 


bet jis norėjo ko nors naujo. Savininkas pamatęs, kad nuola- 

tinis klientas sėdi vienas, priėjo ir atsisėdo ant odinės kėdutės 
kitoje stalo pusėje. Narys niekada nežiūrėdavo žmogui į akis. 

— Yra žmogus, kuris labai trokšta su jumis pasimatyti, — su- 
šnibždėjo savininkas. 

— Kuris? - paklausė pakeldamas akis ir dar kartą apžvelg- 
damas veidus prie baro. 

— Pasilenkęs prie muzikinės dėžės kampe. Tas aukštas ir 
lieknas. Be to, jis jaunas, - pridūrė savininkas. - Jis pažvelgė į 
bumbsintį aparatą. Malonus naujas veidas šypsojosi jam. At- 
sakė nervinga šypsena. 

— Ar aš teisus? — pasiteiravo savininkas. 

— Arjis saugus? - pasidomėjo. 

— Dėl jo - jokių bėdų. Aukštesniosios klasės jaunuolis, ką 
tik baigęs aukštuomenės valstybinę mokyklą. Tik norėtų iš 
šalies užsidirbti šiek tiek kišenpinigių. 

— Puiku, - narys gurkštelėjo viskio. 

Savininkas nuėjo prie muzikinės dėžės. Narys stebėjo jo 
pokalbį su jaunuoliu. Vaikinas padėjo gėrimą, akimirką dve- 
jojo, priėjo prie stalo ir atsisėdo ant laisvosios kėdutės. 

— Mano vardas Pjeras, — prisistatė jaunuolis. 

— O aš - Džeremis, - atsakė narys. 

— Geras vardas, - įvertino Pjeras. - Man visada patiko var- 
das Džeremis. 

— Ar norėtum išgerti? 

— Prašyčiau sauso martinio, - pasirinko vyrukas. 

Narys užsakė sauso martinio ir dar vieną salyklinio viskio. 
Padavėjas nuskubėjo vykdyti užsakymo. 


— Niekada anksčiau tavęs čia nemačiau. 

— Nematėte. Aš čia tik antrą kartą, - paaiškino Pjeras. — 
Dirbau Soho, bet pastaruoju metu pasidarė taip nesaugu, kad 
niekada nežinai, su kuo susidursi. 

Atnešė gėrimus. Narys skubiai gurkštelėjo. 


— Ar norėtumėte pašokti? — paklausė Pjeras. 
<Oo> 


— Tai ypatingas atvejis, - pasakė balsas. - Ar juostelė su- 
kasi? 

— Aš klausau. 

— Antarktida Dižone ir jis sužinojo, kas yra ikonoje. 

— Ar pateikė kokią nors užuominą? 

— Ne, jis tik pasakė Pembertonui, kad turi tokią vertingą 
nuosavybę, kad jokios pasiūlytos sumos nepakaktų jai išpirkti. 

— Iš tikrųjų, - patvirtino balsas. 

— Britai mano, kad pagrindinis žodis - nuosavybė, - pra- 
nešė skambintojas. 

- Jie klysta, - atsakė balsas kitame laido gale, - tas žodis — 
išpirkti. 

— Kodėl esate toks užtikrintas? 

— Todėl, kad Rusijos ambasadorius Vašingtone susitarė dėl 
susitikimo su valstybės sekretoriumi birželio dvidešimtąją ir 
pateiks užsakymą 712 milijonų dolerių vertės aukso luitams. 

— Taigi kur mes atsiduriame:? 

— Pakeliui į Dižoną. Turime garantuoti, kad pasieksime 
ikoną greičiau už britus ir rusus. Akivaizdu, kad rusai įsitikinę, 
jog ji greitai priklausys jiems. Galiu lažintis, kad jie jau kelyje. 

— Aš jau sutikau veikti pagal britų planą. 

— Pasistenk nepamiršti, kurioje pusėje esi, drauge. 

— Taip, sere. Ber ką darysime su Antarktida, jeigu ikona 
bus mūsų rankose? 

— Mums reikia tik ikonos. Kai ji priklausys mums, Antark- 


tida bus nebereikalingas. 
< O >> 


Adamas pasižiūrėjo į laikrodį: kelios minutės po septynių. 

Laikas išvykti, jis nusprendė Lorenso nurodymų laikytis 
tik iš dalies. 

Jis ketino jy laukti, ne taip kaip planavo Lorensas. Užraki- 
nęs kambarį, nusileido į registraciją, susimokėjo už kambarį ir 
telefono skambučius. 

— Ačiū, - padėkojo registratoriui ir pasisuko eiti. 

— Dudli, - Adamas sustingo vietoje. 

— Dudli, - vėl sudundeno balsas. - Vos pažinau tave. Ar 
persigalvojai? — Ranka patapšnojo per petį. „Bent jau ne per 
kairįjį , - pagalvojo žiūrėdamas į Džimą Hardkaslą. 

— Ne, - atsakė Adamas, trokšdamas meluoti kaip Robin 
tėvas. - Manau, kad mane pastebėjo mieste, taigi teko pasi- 
keisti drabužius ir kelias valandas nesirodyrti. 

— Gal ateitum į garstyčių pietus? — pasiūlė Džimas. - Nie- 
kas ten tavęs nematys. 

— Labai norėčiau, - apgailestavo Adamas, — bet negaliu 
sau leisti prarasti tiek laiko. 

— Gal galėčiau kuo nors pagelbėti? - sąmokslininkiškai 
pasisiūlė Džimas. 

— Ne, turiu nuvykt į... Mažiau nei po valandos pasimaty- 


mas už miesto. 

— Norėčiau pats tave ten nuvežti, - kalbėjo Džimas. - Pa- 
daryčiau bet ką, kad padėčiau senam kareiviui, tik šį vakarą 
esu truputį įstrigęs. 

— Dėl to nesijaudinkite, Džimai, man bus viskas gerai. 

— Aš jį visada pavežčiau, tėti, — pasisiūlė Linda, prigludo 
prie tėvo ir atidžiai klausėsi. 

Jie abu atsisuko į Lindą. Juoda krepo suknelė glaudžiai ap- 
tempusi kūną buvo labai atvira ir neįmanomai trumpa. Ką tik 
ištrinkti plaukai krito ant pečių. Akyse degė viltis. 

— Tik ką gavai vairuotojo pažymėjimą, mergaite. Nekvai- 
liok. 

— Kai galiu padaryti ką nors naudinga, visada elgiesi su ma- 
nimi kaip su vaiku, - pasiskundė. 

Džimas delsė. 

— Ar toli tas pasimatymas? — nerimastingai pasitikslino. 

— Už penkių, gal šešių mylių, - atsakė Adamas, - bet nesi- 
jaudinkite. Lengvai galiu išsikviesti taksi. 

— Mergaitė teisi, - įvertino Džimas, išėmė iš kišenės auto- 
mobilio raktelius, atsisuko į ją ir pridūrė: - Jeigu kada nors 
prasitarsi mamai, užmušiu. - Džimas paėmė Adamo ranką ir 
galingai paspaudė. 

— Bet man viskas gerai... 

— Nenoriu nieko girdėti, vyruti. Niekada nepamiršk, kad 
galų gale mes abu toje pačioje pusėje. Sėkmės. 

— Ačiū, pone, - nenoriai padėkojo. 

Džimas spindėjo. 

- Jūs verčiau paskubėkite, kol nepasirodė tavo mama. 

Laiminga Linda paėmė Adamą už rankos ir nusivedė į au- 


tomobilių stovėjimo aikštelę. 

— Į kurią pusę? - paklausė, kai susėdo į automobilį. 

— Osero kelias, - atsakė Adamas žiūrėdamas į popierėlį, 
kuriame buvo susirašęs kryptis, kurias Lorensas padiktavo te- 
lefonu. 

Atrodė, kad iš pradžių Linda nepasitikėjo automobiliu, 
važiavo lėtai. Kai privažiavo miesto pakraštį, Adamas pasiūlė 
padidinti greitį. 

— Aš labai jaudinuosi, - padėdama ranką ant Adamo kelio 
prisipažino mergina. 

— Taip, suprantu, - atsakė Adamas ir skubiai sukryžiavo 
kojas. 

— Nepravažiuok posūkio, - įspėjo pamatęs ženklą į kairę. 

Linda išsuko iš pagrindinio kelio į kaimo keliuką. Adamas 
tuo metu akimis ieškojo Lorenso apibūdinto pastato. Pamatė 
tik už poros mylių. 

— Važiuok į kraštą, - paprašė, - ir išjunk šviesas. 

— Pagaliau, - viltingai ištarė Linda, sustabdydama auto- 
mobilį. 

— Labai tau ačiū, - tarstelėjo Adamas siekdamas durų ran- 
kenos. 

— Ar tik tiek gausiu už tai, kad rizikavau savo galva? - nu- 
stebo Linda. 

— Nenorėčiau, kad vėluotum į iškilmingus pietus. 

— Tie pietūs bus tokie pat žavūs kaip jaunųjų konservato- 
rių šokiai Barnslyje. 

— Bet tavo mama jaudinsis. 

— Dudli, tu toks įsitempęs. 

— Normaliomis aplinkybėmis nebūčiau, bet jei liksi ilgiau, 


gali kilti pavojus tavo gyvybei, - tyliai pasakė Adamas. 

Linda mirtinai išblyško. 

- Juk tu nejuokauji, tiesa? 

— Norėčiau juokauti, - atsakė Adamas. - Dabar, kai išlip- 
siu iš šio automobilio, turi apsisukti ir grįžti į viešbutį. Nie- 
kam neužsimink apie šį pokalbį, o ypač savo mamai. 

— Nepasakosiu, - pažadėjo Linda, jos balsas pirmą kartą 
skambėjo nervingai. 

— Tu nuostabi mergaitė, - pasakė Adamas, apkabino ją ir 
bučiavo taip ilgai ir šiltai, kaip niekas kitas iki šiol. Tada išlipo 
iš automobilio ir stebėjo, kol ji atliko penkių balų posūkį ir 
grįžo į pagrindinį į Dižono kelią. 

Pasižiūrėjo į laikrodį; dar pusantros valandos iki susitiki- 
mo, tada jau bus visiškai sutemę. Jis ristele perbėgo teritoriją 
ir apžiūrėjo šalia kelio stovinčius sudegusius namus. Atrodė 
tiksliai kaip Lorenso pasakojime. Kaip vaiduoklių miestas. 
Adamas buvo įsitikinęs, kad čia nieko nėra, nes Lorenso plano 
vykdymui dar nepakako laiko. Peržvelgė pakilimo taką. Ada- 
mas nustatė idealią vietą pasislėpti, kol lauks ir nustatys, kurį 


iš dviejų paruoštų planų reikės rinktis. 
<Oo> 


Leitenantas Alanas Benksas džiaugėsi, kad taip ryškiai 
šviečia mėnulis. Jam teko nutupdyti mažąjį Beaver pilną karių 
daug blogesnėmis sąlygomis, kai takas apšviestas kaip Blekpu- 
lo pakrantė. 

Benksas apskrido aplinkui oro uostą ir atidžiai apžiūrėjo 
du nusileidimo takus. Bazė buvo seniai nenaudojama, nė vie- 


name aviacijos vadove nebuvo detalaus vietos plano. 

Skrisdamas leitenantas laužė visas įmanomas taisykles: pi- 
lotavo nepažymėtą lėktuvą, pranešė prancūzams, kad leisis 
Paryžiuje - bus nelengva paaiškinti, kodėl daugiau negu šim- 
tu mylių viršijo atstumą. 

— Man lengviau nusileisti šiaurės — pietų take, - Benksas 
pranešė specialiosios oro tarnybos kapitonui, kuris susikūpri- 
nęs sėdėjo gale su penkiais savo vyrais. 

— Ar norite, kad privažiuočiau labai arti prie to angaro? — 
paklausė rodydamas per langą. 

— Sustok saugiai, kokių dviejų šimtų metrų atstumu, — pa- 
sigirdo atsakymas. — Mes vis dar nežinome, ko tikėtis. 

Šeši vyrai atsargiai žvalgėsi per šoninius langus. Juos in- 
formavo, kad turės paimti vieną anglą, kuris jau lauks, o tada 
skubiai pasitraukti. Atrodė gana lengva, bet tikriausiai taip 
nebuvo, antraip jų nebūtų kvietę. 

Pilotas apsuko Beave7 į pietus ir nukreipė nosį žemyn. Nu- 
sišypsojo pamatęs tako kampe paliktą nenaudojamą Spižfzre. 
Visai toks pat, kokiais per Antrąjį pasaulinį karą skraidė jo 
tėvas. Bet šis, matyt, nepasiekė namų. Pilotas patikimai nusi- 
leido, lėktuvėlis pasiekęs žemę šokinėjo taku. Ne dėl to, kad 
nepatyręs pilotas - takas buvo labai duobėtas. 

Leitenantas Benksas sustabdė lėktuvą maždaug už dviejų 
šimtų jardų nuo angaro ir apsukęs fiuzeliažą paruošė greitam 
pakilimui. Atrodė, kad kapitonas veržiasi kuo greičiau spruk- 
ti. Nuspaudęs mygtuką, sustabdė propelerius ir išjungė šviesas. 
Sukimasis virto klaikiu šnibždesiu. Jie atvyko keturiasdešimt 
trim minutėmis anksčiau. 

Adamas stebėjo naujuosius atvykėlius iš Spž/f4re piloto ka- 


binos už keturių šimtų jardų. Neketino prie jų bėgti per atvi- 

rą aikštę, kol taip ryškiai švietė mėnulis. Nenuleido akių nuo 
nepažymėto lėktuvo laukdamas, kokios nors užuominos, kas 
galėtų būti jo keleiviai. Nustatė, kad maždaug po penkiolikos 
minučių mėnulis pasislėps už debesų. Dar po kelių minučių 
Adamas pamatė, kaip šeši vyrai tamsiojoje pusėje iššoko iš 
lėktuvo ir prisiploję gulėjo ant betoninio tako. Jų apranga vi- 
siškai atitiko kovinę oro tarnybos aprangą, bet Adamas prisi- 
minė Romanovo vairuotojo uniformą ir vis dar abejojo. Šeši 
kariai nejudėjo. Adamas taip pat. Vis dar nebuvo tikras, kieno 
jie pusėje. 

Šeši ant žemės gulintieji vyrai nekentė mėnulio, o dar la- 
biau — atviros erdvės. Kapitonas pasižiūrėjo į laikrodį - dar 
trisdešimt šešios minutės. Jis pakėlė ranką, vyrai pradėjo 
šliaužti prie angaro, kuriame, Pembertono patikinimu, turėjo 
laukti Skotas. Kelionė truko dvidešimt minučių, kiekvienas 
judesys didino įsitikinimą, kad Pembertono įspėjimas apie 
priešą buvo nepagrįstas. 

Pagaliau stori debesys paslėpė mėnulį, ir visą teritoriją už- 
klojo šešėlis. Kapitonas skubiai žvilgtelėjo į laikrodį. Iki pasi- 
matymo liko penkios minutės. Jis pirmasis priėjo prie angaro 
ir delnu stumtelėjęs atidarė duris. Per tarpą įsispraudė į vidų. 
Kulka pataikė jam į kaktą, net nespėjus pakelti ginklo. 

— Judėkite, damos! - suakomandavo antrasis, kiti keturi pa- 
šoko ir šaudydami į arką nubėgo į pastato priedangą. 

Kai tik Adamas išgirdo škotišką tarmę, iššoko iš kabinos ir 
pasileido bėgti lėktuvėlio link, jo propeleriai jau sukosi. Užšo- 
ko ant sparno ir įlipo per šoną labai nustebindamas pilotą. 

— Aš - Adamas Skotas, tas žmogus, kurį turite paimti, — 


šaukė. 

— Aš leitenantas Benksas, bičiuli, - prisistatė paduodamas 
ranką. Tik britų karininkai tokioje situacijoje gali spausti ran- 
kas, toptelėjo Adamui, bet jis vis dar įsibaiminęs. 

Abu pasisuko ir stebėjo mūšį. 

— Turime kilti, - pasakė pilotas. - Man įsakyta užtikrinti, 
kad tu gyvas ir sveikas būtum grąžintas į Angliją. 

— Ne anksčiau, kol įsitikinsime, kad nė vienas tavo vyrų ne- 
begali grįžti į lėktuvą. 

— Atleisk, bičiuli. Mano instrukcijos liepia išvežti tave. 
Jiems įsakyta patiems pasirūpinti savimi. 

— Duokime jiems dar bent minutę, - paprašė Adamas. 

Palaukė, kol propeleriai pradėjo suktis visu greičiu. Staiga 
šaudymas liovėsi, Adamas girdėjo, kaip krūtinėje daužosi šir- 
dis. 

- Privalome judėti, - ragino pilotas. 

- Žinau, — atsakė Adamas, - bet būk akylas. Turiu dar kai 
ką sužinoti. 

Naktinių žygių patirtis padėjo Adamui kai ką pamatyti 
daug anksčiau už pilotą. 

— Kylame, - pasakė. 

— Ką? 

— Kylame. 

Pilotas pastūmė valdymo svirtį pirmyn, lėktuvas lėtai paju- 
dėjo apirusiu pakilimo taku. 

Staiga išlindo tamsi figūra, ji šaudė ilgomis papliūpomis 
tiesiai į juos. Atsigręžęs pilotas pamatė aukštą vyrą, jo šviesūs 
plaukai blizgėjo mėnulio šviesoje. 

— Greičiau, žmogau, greičiau, - skatino Adamas. 

— Droselinė sklendė visiškai atidaryta, — atsakė pilotas. 


Šaudymas vėl prasidėjo, kulkos skverbėsi į fiuzeliažą. Pasivijo 


284 JEFFEREY ARCHER 


trečioji papliūpa, bet lėktuvas jau buvo įsibėgėjęs. Kai atsiplė- 
šė nuo žemės, Adamas ir pilotas klykė iš džiaugsmo. 

Pažvelgęs atgal, Adamas pamatė, kad Romanovas apsisuko 
ir šaudo į kažką be uniformos. 

— Jeigu neturi bazukos, gali nesitikėti, kad mus pašaus, - 
pareiškė pilotas. 

— Puikus darbas, puikus, - gyrė Adamas, atsisukdamas į 
lakūną. 

— Pagalvojau, kad žmona norėjo šiandien eiti į kiną, - nu- 
sijuokė leitenantas. 

— Koks filmas? - pasidomėjo Adamas. 

— Mano puikioji ledi. 


<o> 


— Ar mums ne laikas namo? - pasiūlė Pjeras, patraukda- 
mas ranką nuo nario kelio. 

— Puiki mintis, - sutiko, — tik leisk man atsiskaityti. 

— Aš pasiimsiu paltą ir šaliką, - pasakė Pjeras. - Susitiksi- 
me viršuje? 

— Puiku, - pritarė. Pagavęs savininko akis narys ore suraitė 
savo parašą. Kai pasirodė „sąskaita“ — ant popierėlio be jokių 
paaiškinimų parašytas skaičius, — ji, kaip visada, buvo lupi- 
kiška. Kaip įprasta, narys be komentarų sumokėjo. Išeidamas 
padėkojo savininkui, užkopė apdulkėjusiais ir girgždančiais 
laiptais į viršų. Ant šaligatvio jo jau laukė partneris. Sustab- 
dė taksi. Kol Pjeras ropštėsi į galą, vairuotojui nurodė D;/ono 
knygyną. 

— Ne čia, - sušnibždėjo, kai draugo ranka pradėjo slinkti 


jo koja. 

— Negaliu sulaukti, - atsakė Pjeras. - Man jau laikas į lo- 
vą. 

— Laikas į lovą, - nevalingai pakartojo ir pažvelgė į laikro- 
dį. Burtai jau turėjo būti mesti. Reikalai turėjo pajudėti: ti- 
kriausiai jie šį kartą pagavo Skotą, o dar svarbiau... 

— Keturi šilingai, - sprigtelėjo į stiklą vairuotojas. 

Jis padavė penkis šilingus ir nelaukė grąžos. 

— Tuoj už kampo, - pasakė vesdamas Pjerą pro knygyną 
į mažą šoninę gatvelę. Nulipo akmeniniais laiptukais, Pjeras 
palaukė, kol jis atrakino duris, uždegė šviesą ir įsivedė jaunuolį 


vidun. 


< o> 


savo mažą langelį. 

— Kur dabar? - paklausė Adamas, jo kūną užliejo paleng- 
vėjimas. 

— Tikėjausi, kad į Angliją, bet atsakymas — ten, kur man 
pavyks. 

— Kaip suprasti? — sunerimo Adamas. 

— Pažvelk į degalų rodiklį, - paaiškino Alanas Benksas, 
uždėdamas smilių ant balto indikatoriaus, rodančio, kad ba- 
kas beveik tuščias. - Turėjome pakankamai grįžti į Northoltą 
Midlesekse, kol tos kulkos neįsirėžė į mano degalų baką. 

Balta rodyklėlė nepaliaujamai judėjo raudonosios žymos 
link. Kairiosios pusės propeleriai po kelių minučių sustojo. 

— Aš turėsiu nusileisti laukuose. Negaliu rizikuoti ir skristi 
toliau, o netoliese nėra jokio oro uosto. Džiaukis, kad šviesi 


mėnesiena. 

Be įspėjimo lėktuvas pradėjo staigiai leistis. 

— Pabandysiu į aną lauką, - itin abejingai pasakė leitenan- 
tas rodydamas į didelį žemės plotą į vakarus nuo lėktuvo. 

— Laikykis tvirtai, - paliepė. Lėktuvas nenumaldomai suk- 
damasis smigo žemyn. Jam leidžiantis, didelis žemės plotas 
staiga pasirodė labai mažas. 

Adamas įsirvėrė sėdynės šono ir griežė dantimis. 

- Nusiramink, — padrąsino pilotas. - Šie Beaver lėktuvai 
leidosi daug blogesnėse vietose negu ši, - pasakė, kai ratai pa- 
lietė žemę. - Prakeiktas purvas. Nenumačiau to, - keikėsi, nes 
lėktuvas prarado sukibimą ir staiga smigo nosimi į priekį. Tik 
po kelių sekundžių Adamas atsipeikėjo ir suvokė, kad tebėra 
gyvas, nors kabo galva žemyn ant saugos diržo. 

— Ką daryti toliau? - paklausė piloto, bet atsakymo nebuvo. 

Adamas bandė susiorientuoti. Pradėjo sūpuotis pirmyn at- 
gal, kol pavyko viena ranka užsikabinti lėktuvo šono, o koja 
lietė vairalazdę. Įsikibęs į fiuzeliažą, atsisegė saugos diržą ir 
nukrito ant lėktuvo stogo. 

Pajudėjęs apsidžiaugė, kad niekas nelūžę. Greitai apsidairė 
aplinkui, bet piloto nebuvo nė ženklo. Adamas išsikabarojo iš 
lėktuvo, buvo malonu jausti po kojomis tvirtą žemę. Jis kurį 
laiką ropinėjo aplinkui, kol rado Alaną Benksą už trisdešim- 
ties jardų gulintį ant nugaros. 

— Ar tu sveikas? - paklausė pilotas, užbėgdamas Adamui 
už akių. 

— Man viskas gerai, o kaip tu, Alanai? 

— Aš sveikas. Matyt, mane išsviedė iš lėktuvo. Atsiprašau 
dėl nusileidimo, bičiuli, turiu pripažinti, kad jis nebuvo pa- 
ruoštas. Turėsime kada nors pabandyti dar kartą. 


Adamas prapliupo juoku, pilotas lėtai atsisėdo. 

— Kas toliau? - paklausė Benksas. 

— Ar gali eiti? 

— Taip, manau, kad galiu, - atsargiai stodamasis atsakė Ala- 
nas. - Prakeikimas, - nusikeikė, — tai tik kulkšnis, bet, aišku, 
kad judėsiu lėčiau. Verčiau eik be manęs. Ta ginkluota gauja 
tik už pusvalandžio nuo mūsų. 

— Ką tu darysi? 

— Mano tėvas per Antrąjį pasaulinį karą nusileido viena- 
me tų prakeiktų laukų ir sugebėjo grįžti į Angliją. Vokiečiai jo 
nepagavo. Aš tau skolingas, Adamai, jeigu man pavyks grįžti, 
galėsiu pagaliau jį užčiaupti visiems laikams. Beje, kas mus 
gaudo šį kartą? 

— Rusai, - atsakė Adamas, jau pradėjęs jaudintis, kad yra ir 
antras priešas. 

— Rusai — negali būti geriau. Ką nors mažesnio tėtis never- 
tintų kaip tinkamo palyginimo. 

Adamas nusišypsojo, pagalvojęs apie savo tėvą ir tai, kad 
jam labai patiktų Alanas Benksas. Jis instinktyviai palietė iko- 
ną, lengviau atsikvėpė, radęs ją įprastoje vietoje. 

— Į kurią pusę? - paklausė Adamas. 

Pilotas pažiūrėjo į Didžiuosius Grįžulo Ratus. 

— Ašeisiu į rytus, atrodo, tinka, taigi tu, bičiuli, geriau eik į 


vakarus. Malonu buvo susipažinti, - nušlubavo tolyn. 
<o> 


— Nežinau, kiek dar iškentėsiu, drauge majore. 
— Turi stengtis laikytis, Valčekai. Būtina stengtis. Dabar 
negalime sustoti, - kalbėjo Romanovas. — Žinau, kad tas lėk- 


tuvas netoli. Mačiau jį krentantį iš dangaus. 

— Tikiu jumis, bet bent jau leiskit man ramiai numirti šalia 
kelio, užuot merdėjus šiame automobilyje. 

Romanovas pažvelgė į savo kolegą, jis buvo pašautas į pilvą. 
Rankos kruvinos, o marškiniai ir kelnės permirkusios krauju. 
Jis bejėgiškai stengėsi tvardytis, spaudė pilvą kaip vaikas, kurį 
tuoj supykins. Vairuotojas taip pat buvo nušautas, bet į nuga- 
rą, kai bandė pabėgti. Jei tuojau pat nebūtų miręs, Romanovas 
pats būtų suvaręs bailiui kulką. Bet su Valčeku - kitas reikalas. 
Niekas negalėtų abejoti jo drąsa. Pirmiausia paguldė britus, o 
paskui kaip septintoji kavalerija staigiai atakavo amerikiečius. 
Romanovas turi dėkoti mentoriui už tai, kad užtikrino, jog 
jie atvyktų pirmi. Bet reikia skubiai jį informuoti apie tai, kad 
kitas teikia informaciją amerikiečiams. Vis dėlto Romanovas 
buvo patenkintas, kad jam pavyko apmulkinti amerikiečius, 
kad šie nukreiptų ugnį į britus, o jis su Valčeku vieną po kito 
iššaudė likusius gyvus. Paskutinysis buvo amerikietis, kuris be 
paliovos šaudė į Valčeką, kai jie spruko. 

Romanovas manė turįs visą valandą, kol prancūzai, britai 
ir amerikiečiai aiškinsis dėl kelių kūnų nenaudojamame oro 
uoste. Romanovo mintys grįžo prie Valčeko, kai išgirdo savo 
draugą dejuojant. 

— Pasukime į šį mišką, - maldavo. - Nemanau, kad tai ilgai 
tęsis. 

— Laikykis, drauge, laikykis, - vis kartojo Romanovas. — 
Negalime atsilikti nuo Skoto. Galvok apie tėvynę. 

— Po velnių, ta tėvynė, - keikėsi Valčekas, - leiskit man ra- 
miai numirti. 


čių gali įstrigti su negyvu kūnu. Nepaisant Valčeko pastan- 

gų, kraujas nepaliaujamai tekėjo ant grindų kaip iš varvančio 
čiaupo. 

Romanovas priešais pastebėjo properšą tarp medžių. Įjun- 
gė šviesas visu pajėgumu, pasuko iš kelio ir važiavo kiek galė- 
damas giliau į tankmę. Išjungė priekinius žibintus ir apibėgęs 
automobilį atidarė dureles. 

Valčekui pavyko žengti tik kelis žingsnius, paskui tebelai- 
kydamas savo žarnas sukniubo ant žemės. Romanovas pasi- 
lenkė ir padėjo jam atsiremti į storo medžio kamieną. 

— Palikite mane mirti, drauge majore. Nešvaistykite savo 
laiko. 

Romanovas susiraukė. 

— Kaip tu nori mirti, drauge? — paklausė. - Lėtai ar greitai 
ir ramiai? 

— Palikite mane, drauge. Leiskite man lėtai numirti, bet jūs 
turite skubėti, kol nepaleidote Skoto iš akių. 

- Jei amerikiečiai ras tave, jie gali versti kalbėti. 

— Jūs geriau žinote. 

Romanovas priėmė priekaištą, pakilo, minutėlę pagalvojo 
ir nubėgo prie automobilio. 

Valčekas pradėjo melstis, kad tas išpera paliko jį ten, kur 
kas nors gali surasti. Pirmiausia, jis niekada nenorėjo to pa- 
skyrimo, bet Zaborskiui reikėjo papildomų akių, kurios stebė- 
tų Romanovą. O Zaborskis - ne tas žmogus, kuriam priešta- 
rausi. Valčekas nekalbės, bet jis vis tiek norėjo gyventi. 

Kulka iš 9 mm Maka70v0 pistoleto pervėrė kiaurai Valčeko 
smilkinį ir nunešė pusę galvos. Valčekas susmuko ant žemės, 


kelias sekundes jo kūnas virpėjo tampomas spazmų, pora co- 

lių suslūgo, kai ant rudos žemės ištuštino savo žarnas ir šlapi- 
mo pūslę. 

Romanovas pastovėjo prie jo, kol įsitikino, kad miręs. Val- 
čekas tikriausiai nebūtų kalbėjęs, bet dabar ne laikas nepagrįs- 


tai rizikuoti. 
< >> 


Pabudęs kitą rytą jautė tą pačią pažįstamą kaltę: Dar kartą 
prisiekė, kad tai — paskutinis kartas. Niekada nebuvo taip ge- 
rai, kaip tikėjosi, keletą valandų visada gailėdavosi. 

Papildomo buto išlaikymo išlaidos, taksi ir klubo sąskaitos 
darėsi beveik neįkandamos. Bet jis visada grįždavo kaip lašiša 
į nerštavietę. 

— Iškrypusi žuvis, - sumurmėjo balsu ir sunkiai atsiduso 
dėl savo kalambūro. 

Pjeras jau budo, kitas dvidešimt minučių padėjo partne- 
riui pamiršti apgailestavimus. Keletą akimirkų gulėjo tylūs ir 
išsekę, tada vyresnis vyras išsmuko iš lovos, iš piniginės išėmė 
dešimt svarų ir padėjo ant staliuko, paskui nuėjo prisileisti vo- 
nios. Tikėjosi, kad, kai grįš, nebus nei jaunuolio, nei pinigų. 

Mirko vonioje galvodamas apie Skotą. Žinojo, kad turėtų 
jaustis kaltas dėl jo mirties. Mirties, panašios į daugelį kitų, 
kurias lėmė tai, jog pasirinko jauną lenką, kuris atrodė saugus. 
Tai įvyko taip seniai, kad jis net neprisiminė jo vardo. 

Bet mentoriui niekada nebuvo leista pamiršti vardo jauno 
aristokratiško KGB karininko, kurį pabudęs kitą rytą rado 
sėdintį ant lovos galo. Nepamiršo ir pasibjaurėjimo jais išraiš- 


kos. 


16 SKYRIUS 


Adamas gulėjo ant pilvo tuščios baržos dugne. Pasukęs gal- 
vą į vieną pusę nuolatos budriai klausėsi tyliausio nepažįstamo 
garso. Barža sustojo prie kranto, ir jis antrą kartą atskaičiavo 
tris šimtus Šveicarijos frankų. Tai buvo daugiau negu jis galė- 
jo tikėtis uždirbti per mėnesį. Pasistiebusi moteris patenkinta 
stebėjo banknotus per jo petį. 

Barža lėtai plaukė kanalu, Adamas nebematė sudužusio 
lėktuvo. | 

Staiga kažkur toli aiškiai išgirdo šūvio garsą. Net moteris 
jam klausantis spruko po deniu kaip išgąsdinta žiurkė. Barža 
tolygiai vagojo savo keliu naktyje, Adamas neramiai klausėsi 
tikėdamasis kitų nenatūralių garsų, bet buvo girdėti tik švel- 
nus vandens pliuškenimas į baržos korpusą. Nuplaukė debe- 
sys, ir mėnulio pilnatis ryškai apšvietė abu upės krantus. Ada- 
mas stebėdamas pakrantės taką suprato, kad jie juda nelabai 
greitai. Jis bėgtų greičiau. Jeigu net jam kainuotų visus liku- 
sius pinigus, jis buvo laimingas, kad išsigelbėjo. Vėl atsigulė ir 
susiraitė valties pirmagalyje. Palietė ikoną, suvokė taip darąs 
kas kelias minutes, kai atskleidė ikonos paslaptį. Pusvalandį 


nejudėjo, nors abejojo, ar barža įveikė bent penkias mylias. 

Nors buvo visiškai ramu, išliko budrus. Dabar upė buvo 
daug platesnė negu tada, kai pirmą kartą įšoko į baržą. 

Valtininkas neišleido jo iš akių. Stovėjo įsikibęs vairo, jo 
alyvuotas veidas atrodė ne ką švaresnis už seną kombinezoną, 
kurio, atrodė, jis niekada nenusivelka. Kartkartėmis atitrauk- 
davo ranką nuo vairo, bet tik išsiimdavo iš burnos nerūkstan- 
čią pypkę, atsikosėdavo, nusispjaudavo ir čiulpdavo vėl. 

Vyras nusišypsojo, atitraukė abi rankas nuo vairo, sudėjo 
abu delnus po galva rodydamas, kad Adamas gali miegoti. 
Bet Adamas papurtė galvą. Pasižiūrėjo į laikrodį. Jau po vi- 
durnakčio, jis norėjo išlipti iš valties ir eiti tolyn gerokai prieš 
aušrą. 

Atsistojo, išsitiesė ir truputėlį susvirduliavo. Nors petys pa- 
lengva gijo, bet nepaliaujamai skaudėjo. 

— Sena? - paklausė rodydamas į vandenį. 

Baržos valtininkas papurtė galvą, ne. 

— Burgundijos kanalas, - suniurnėjo. 

Adamas parodė į tą pusę, kurion plaukė: 

— Ouelle ville*? 

Valtininkas išsiėmė pypkę. 

— Ville? Ce nest pas une ville cest Sombernon“", - paaiškino 
ir vėl įsidėjo kandiklį tarp dantų. 

Adamas grįžo į savo vietą pirmagalyje. Bandė susirasti pa- 
togesnę padėtį poilsiui, susiraitė prie valties šono, pasidėjo 


galvą ant senos virvės ir leido akims užsimerkti. 


* Koks miestas? (pranc. ). 
** Miestas? Tai ne miestas, tai Sombernonas (pranc. ). 

— Tu geriau pažįsti Skotą negu bet kuris mūsų, - kalbėjo 
seras Morisas, - ar nenujauti, kur jis galėtų būti dabar, ką ga- 
lėtų daryti toliau? 

— Ne, sere, — prisipažino Lorensas. - Žinau vienintelį da- 
lyką, kad jam pirmadienį paskirtas medicininis patikrinimas, 
bet kažkodėl manau, kad jis neateis. 

Seras Morisas ignoravo komentarą. 

— Bet kažkam pavyko susisiekti su Skotu, nors ir nesukvie- 
tėme D4, - tęsė. - Toje ikonoje turi būti paslaptis, kurios mes 
nesuprantame. 

— Jeigu Skotas dar gyvas, - pareiškė Lorensas, — niekas jo 
neįtikins, kad mes nekalti. 

— Bet jeigu ne mes, tai kas? — nerimavo seras Morisas. — 
Kažkas taip nekantravo sužinoti kitą mūsų judesį, kad velniš- 
kai rizikavo pastarąsias dvidešimt keturias valandas. Na, žino- 
ma, jei tai ne tu, - pareiškė seras Morisas. Nuolatinis sekreto- 
rius pakilo nuo stalo ir apsisuko į langą pasižiūrėti raitosios 
sargybos parado. 

— Netjei ir aš, - atsakė Lorensas žiūrėdamas į jaunos kara- 
lienės portretą ant viršininko stalo kampo, - visiškai neaišku, 
kaip ten pateko amerikiečiai. 

— Tai paprasta, - atsakė seras Morisas. - Bušas juos infor- 
mavo tiesiogiai. Niekada neabejojau nuo tos akimirkos, kai jis 
pradėjo dirbti sa mumis. Tik nenumačiau, kaip toli gali eiti 
amerikiečiai, nepranešę mums. 


— Taigi jūs pasakėte Bušui, - nusprendė Lorensas. 

— Ne, - atsakė seras Morisas. - Neliksi sėdėti prie šio stalo, 
rizikuodamas savo kailiu. Aš pasakiau ministrui pirmininkui, 
visada galima tikėtis, kad politikai perduos tavo informaciją, 
jeigu tikėsis, kad taip užsidirbs taškų. Jeigu sąžiningai, žino- 
jau, kad ministras pirmininkas praneš prezidentui. Kitaip ne- 
būčiau pirmiausia jam pasakęs. Daug svarbiau: ar manai, kad 
Skotas vis dar gyvas? 

— Taip, manau, - patvirtino Lorensas. - Turiu daugybę 
priežasčių galvoti, kad vyras, bėgęs taku prie laukiančio lėktu- 
vo, buvo Skotas. Prancūzų policija, kuri netikėtai daug labiau 
bendradarbiavo negu šveicarai, pranešė, kad mūsų lėktuvas 
sudužo už dvylikos mylių į šiaurę nuo Dižono. Bet katastrofos 
vietoje nerado nei piloto, nei Skoto. 

- Jeigu prancūzų pranešimai apie įvykius oro uoste teisin- 
gi, - tęsė seras Morisas, - Romanovas paspruko, ir jie pirmau- 
ja pora valandų. 

— Gali būti, - pritarė Lorensas. 

— Ar manai, kad jie pagavo Skotą, - pasiteiravo seras Mo- 
risas, - ir dabar turi ikoną? 

— Taip, sere, bijau, kad tai visiškai įmanoma, - sutiko Lo- 
rensas. — Bet negaliu apsimesti, kad tai įtikinama. Vis dėlto 
BBC kontrolės tarnyba Kaveršamo parke per naktį užfiksavo 
papildomų signalų, sklindančių į visas sovietų ambasadas. 

— "Tai gali nieko nereikšti, - suabejojo seras Morisas nusi- 
imdamas akinius. 

— Sutinku, sere. Bet NATO praneša, kad strateginės rusų 
pajėgos yra parengtos, o keletas sovietų ambasadorių Europos 
šalyse, tarp jų ir mūsų, paprašė užsienio sekretorių audienci- 


jos. 

— "Tai kelia nerimą, - susirūpino seras Morisas. - Jie to ne- 
darytų, jeigu nesitikėtų mūsų pagalbos. 

— Pritariu, sere. Bet įdomiausia, kad KGB aktyvių veiksmų 
skyrius, pirmoji vyriausioji valdyba, visuose Europos laikraš- 
čiuose užsisakė reklaminę erdvę, įtariu, kad Amerikoje taip 
pat. 

— Paskui dar papasakosi, kad jie pasisamdė J. Valterį Tomp- 
soną, kad parašytų istoriją, - suniurnėjo seras Morisas. 

— Jiems to nereikės, - atsakė Lorensas, - įtariu, kad ta isto- 


rija bus visuose pirmuosiuose puslapiuose. 
<o> 


Jeigu jo petys nebūtų nepaliaujamai tvinkčiojęs, Adamas 
nebūtų taip greitai pabudęs. Barža staiga pasisuko 90* kampu 
į rytus, krūptelėjęs Adamas pabudo. Vaikinas pažvelgė į valti- 
ninką ir davė jam suprasti, kad nors upė ir išplatėjo, jis lengvai 
galėtų priplaukti prie kranto, o Adamas iššoktų lauk. Senis 
gūžtelėjo pečiais apsimesdamas, kad nesupranta, o barža be 
tikslo lėtai slinko pasroviui. 

Adamas pažvelgė per bortą, nors buvo vėlu, bet upės vaga 
buvo aiškiai matoma. Metė akmenį ir stebėjo, kaip jis greitai 
nusileido į dugną. Atrodė, tarsi galėtų pasiekti dugną. Bejėgiš- 

— Po velnių, - nusikeikė Adamas, išsiėmė ikoną iš švarkelio 
kišenės ir iškėlė aukštai virš galvos. Atsistojo ant baržos krašto. 
Jautėsi kaip futbolo treneris, prašantis teisėjo leidimo pakeis- 


ti žaidėją. Leidimas buvo duotas, ir Adamas šoko į vandenį. 

Kojos dunkstelėjo į kanalo dugną, užėmė kvapą, nors vanduo 
tesiekė juosmenį. 

Adamas stovėjo kanale, laikydamas ikoną aukštai virš gal- 
vos, barža praplaukė pro šalį. Nubrido į artimiausią krantą 
ir išsiropštė ant tako. Sukosi aplinkui bandydamas nustatyti 
kryptį. Greitai jam vėl pavyko rasti Didžiuosius Grįžulo Ra- 
tus ir nusistatyti vakarų kryptį. Šlapias risnojo visą valandą, 
kol tolumoje pradėjo išskirti šviesą, jo manymu, turėjo būti 
maždaug už mylios. Kojos buvo permirkusios ir sušalusios, kol 
žliugsėjo per lauką pirmųjų rytmečio saulės spindulių link. 

Kai prieidavo gyvatvorę ar vartus, perlipdavo kaip Romos 
centurionas pasiryžęs pasiekti kelionės tikslą nepasukdamas 
iš kelio. Jau ryškėjo namo kontūrai, priėjęs arčiau pamatė, kad 
tai tik didelė pirkia. Iš geografijos pamokų mokykloje prisi- 
minė frazę „valstietis ūkininkas“. Nedidelis grįstas takas vedė 
prie pravertų medinių durų, kurioms, atrodė, nereikėjo spy- 
nos. Adamas švelniai pabeldė belstuku ir atsistojo tiesiai po 
šviesa, kad jį iš karto pamatytų. 

Duris atidarė gal trisdešimtmetė moteris paprasta juoda 
suknele ir balta švarutėle prijuoste. Rausvi skruostai ir platus 
juosmuo patvirtino jos vyro profesiją. 

Kai pamatė Adamą stovintį po lempa, negalėjo nuslėpti 
nuostabos - ji tikėjosi paštininko, bet jis ne dažnai pasirodo 
apsivilkęs dailiu mėlynu švarkeliu ir permirkusiomis pilkomis 
kelnėmis. 

Adamas nusišypsojo. 

- Anglais, - prisistatė ir pridūrė, - įkritau į kanalą. 

Moteris prapliupo juoktis ir pakvietė Adamą į virtuvę. Įė- 


jęs vidun pamatė vyrą, aiškiai susiruošusį melžti. Ukininkas 

pakėlė akis, pamatęs Adamą irgi prajuko šiltu, draugišku juo- 
ku, palaikančiu, o ne priešišku Adamui. Kai moteris pamatė, 
kad nuo Adamo laša ant jos švarutėlių grindų, greitai nuo ka- 
byklos virš ugnies nutraukė rankšluostį ir paliepė: 

— Enlevez les moi ca*, - rodydama į Adamo kelnes. 

Adamas pasisuko į ūkininką paaiškinimo, bet šis tik pri- 
tariamai linktelėjo ir mimika parodė, kad jis turi nusimauti 
kelnes. 

— Enlevez les, enlevez les, - kartojo moteris rodydama į jį ir 
padavė rankšluostį. 

Adamas nusiavė batus, nusimovė kojines, bet ūkininko 
žmona nesiliovė rodžiusi, kol jis nusimovė kelnes. Ji nepaju- 
dėjo, kol Adamas pagaliau nusivilko marškinius, apatinius 
rūbus ir ant juosmens užsirišo rankšluostį. Pažiūrėjo į didelį 
tvarstį ant jo peties, o tada viską, išskyrus švarkelį, greitai su- 
rinko ir nunešė prie plautuvės, tuo metu Adamas stovėjo prie 
ugnies ir džiovinosi. 

Adamas trūktelėjo aukštyn ant juosmens apvyniotą rankš- 
luostį. Ūkininkas pakvietė jį prie stalo ir įpylė dvi dideles sti- 
klines pieno - vieną svečiui, kitą - sau. Adamas atsisėdo šalia 
ūkininko. Savo naują madingą švarkelį pasikabino ant kėdės 
atlošo netoli ugnies. Nuo keptuvės pasklido gardus aromatas, 
šeimininkė kepė storą kumpio bryzą, kurį ką tik nupjovė nuo 
sąnario, kabančio aprūkusio kamino ertmėje. 

Ūkininkas aukštai pakėlė stiklinę pieno. 

— Vinstonas Čerčilis, - paskelbė tostą. Adamas nugėrė di- 
delį gurkšnį iš savo stiklinės, tada dramatiškai iškėlė ją aukš- 
tyn. 


* Nusimauk jas (pranc. ). 

— Šarlis de Golis, — ištarė ir ištuštino šilto pieno likučius, 
tarsi tai būtų pirmoji jo alaus pinta vietiniame bare. 

Ūkininkas dar kartą pakėlė ąsotį ir vėl pripylė stiklines. 

— Merci, - padėkojo Adamas, pasisukdamas į ūkininko 
žmoną, kai ši padėjo priešais jį didelę lėkštę su spragsinčia 
kiaušiniene ir kumpiu. Ji linktelėjo, padavė Adamui peilį ir 
šakutę, tada ištarė: 

— Mangez". 

— Merci, merci**, - kartojo Adamas, kai moteris atpjovė 
storą riekę nuo priešais gulinčio didžiulio kepalo. 

Adamas godžiai kimšo šviežiai pagamintą maistą. Paskuti- 
nį kartą buvo valgęs viešbucyje, kai užsisakė vakarienę Robin 
sąskaita. 

Staiga neįspėjęs ūkininkas pakilo nuo stalo ir ištiesė ranką. 
Adamas irgi atsistojo ir dėkingai paspaudė, tai buvo primini- 
mas, koks skausmingas jo petys. 

— Je dois travailley a la laiterie*“", - paaiškino. 

Adamas liko stovėti, šeimininkas eidamas iš kambario 
mostelėjo sėstis ir paskatino: 

— Mangez. 

Kai Adamas suvalgė paskutinįjį maisto gabalėlį - viską, tik 
neišlaižė lėkštės — nunešė lėkštę ūkininko Žmonai. Ji triūsė 
prie viryklės, įpylė jam didelį karštos garuojančios kavos puo- 
delį. Jis vėl atsisėdo ir pradėjo gurkšnoti. 

Adamas beveik automatiškai paplekšnojo per kišenę norė- 
damas įsitikinti, kad ikona tebėra saugi. Išsiėmė ją ir apžiūrėjo 


** Ačiū, ačiū (pranc. ). 
*** Man reikia dirbti pieninėje (pranc. ). 

šventąjį Jurgį ir drakoną. Apvertė, akimirką dvejojo, tada sti- 
priai paspaudė sidabro karūną. Ikona išsiskleidė kaip knyga, 
viduje buvo matyti du mažyčiai vyriai. 

Žvilgtelėjo į ūkininko žmoną, ji gręžė jo kojines. Adamas 
pastebėjo, kad jo apatinės kelnės kabo šalia viršutinių ant 
kabyklos virš ugnies. Iš nišos už viryklės išsitraukė lyginimo 
lentą, pasistatė ją, visiškai nekreipdama dėmesio į Adamo at- 
radimus. 

Jis dar kartą įsižiūrėjo į ant stalo išskleistos ikonos vidų. 
Ironiška, kad moteris, lyginanti jo kelnes, suprato kiekvieną 
žodį pergamente, tačiau nebūtų galėjusi paaiškinti jam tų žo- 
džių reikšmės. Visas ikonos vidus buvo išklotas pergamentu, 
priklijuotu prie medžio, iš visų pusių tik centimetro trūko 
iki krašto. Adamas apsuko, kad aiškiau matytų. Juodu rašalu 
suraityti parašai ir antspaudai suteikė jam teisinio dokumen- 
to išvaizdą. Kiekvieną kartą skaitydamas aptikdavo ką nors 
nauja. Adamas iš pradžių nustebo, kad dokumentas parašytas 
prancūziškai, kol apačioje perskaitė datą - 1867 m. birželio 
20-oji. Prisiminė karo istorijos pamokas Sandherste, kad dar 
ilgai po Napoleono valdymo dauguma tarptautinių susitari- 
mų buvo tvarkoma prancūzų kalba. Adamas dar kartą lėtai 
skaitė užrašą. 

Jis nepakankamai gerai mokėjo prancūziškai, galėjo išvers- 
ti tik keletą kaligrafiškai surašyto rankraščio pavienių žodžių. 
Po Eras Unis“ drąsia Viljamo Siuardo ranka buvo greitosio- 
mis pasirašyta ant dvigalvio erelio. Edvardo de Stoklio para- 


šas — po karūna, kuri buvo sidabrinės karūnos ant ikonos nu- 


* Taisyklingai prancūziškai turėtų būti E/ats-Upis - Jungtinės Valstijos. 

garėlės veidrodinis atspindys. Adamas patikrino du kartus. 
Čia tikriausiai kažkokio rusų ir amerikiečių susitarimo forma, 
pasirašyta 1867 metais. 

Toliau ieškojo žodžių, kurie padėtų paaiškinti dokumento 
reikšmę. Vienoje eilutėje pamatė: Sep: 227//ons deux cent mil- 
le dollars dor (7.2 million), o kitoje: Sept cent douze millions 
buit cent mille dollars dor (712.8 million) le 20 juin 1966“. 

Adamo akis užkliuvo už sieninio kalendoriaus, kabančio 
ant vinies. Buvo penktadienis, birželio 17-oji, 1966 metai. 
Jeigu tikėti sutartyje nurodyta data, tai vos po trijų dienų do- 
kumentas neteks juridinės galios. „Nenuostabu, kad dvi galin- 
giausios pasaulio nacijos beviltiškai tiesė rankas į jį“, - galvojo 
Adamas. 

Adamas eilutė po eilutės skaitė dokumentą, lėtai apsvars- 
tydamas kiekvieną žodį, ieškojo dar kokios nors užuominos. 

Akys sustojo prie vieno žodžio, kuris abiem kalbomis buvo 
toks pat. 

To žodžio jis nepasakė Lorensui. 

Adamas pirmiausia svarstė, kaip ikona pakliuvo į Gėringo 
rankas. Jis tikriausiai testamentu paliko ją tėvui nieko nežino- 
damas, jeigu būtų sužinojęs, kas yra ikonos viduje, tikrai būtų 
galėjęs derėtis su bet kuria puse dėl savo laisvės. 

— Voila, voilė““, - mojuodama rankomis ištarė ūkininko 
žmona ir padėjo priešais Adamą šiltas kojines, apatinius ir kel- 
nes. Kiek laiko jis buvo įnikęs į savo vertingąjį radinį? Ji pa- 
žvelgė į apverstą pergamentą ir nusišypsojo. Adamas skubiai 
**7 mln. 200 tūkst. dolerių; 712 mln. 800 tūkst. dolerių — 1966 m. birželio 


20 d. (pranc.). 


** Naštai, prašom (pranc. ). 

spragtelėjęs užvėrė ikoną ir atidžiai studijavo šedevrą. Medis 
buvo perpjautas taip įgudusiai, jog nebuvo įmanoma įžiūrėti 
sudūrimo. Pagalvojo apie testamente paliktą tėvo laišką: „Jei- 
gu atplėšęs suprasi, kad jo tikslas - įtraukti tave į kokią nors 
negarbingą veiklą, nedvejodamas atsikratyk jo“ Jam nereikė- 
jo svarstyti, kaip tokiomis aplinkybėmis būtų pasielgęs tėvas. 
Ūkininko žmona susidėjusi rankas ant klubų stovėjo priešais 
ir sutrikusi žiūrėjo į jį. 

Adamas skubiai įkišo ikoną atgal į švarko kišenę ir užsitem- 
pė kelnes. 

Negalėjo sugalvoti jokio tinkamo būdo atsidėkoti ūkinin- 
ko žmonai už svetingumą, kad nebuvo smalsi ar įtari, taigi 
paprasčiausiai priėjo prie jos, švelniai apkabino ir pabučiavo 
į skruostą. Ji nuraudo ir įdavė jam nedidelį plastikinį krepšelį. 
Pažiūrėjęs vidun rado tris obuolius, duonos ir didelį sūrio ga- 
balą. Prijuostės kraštu nušluostė trupinį nuo jo lūpų ir išleido 
per duris. 


Adamas padėkojo ir įžengė į savo kitą pasaulį. 


TREČIOJI DALIS 


BALTIEJI RŪMAI 
VAŠINGTONAS 
KOLUMBIJOS 
APYGARDA 


1966 m. birželio 17-oji 


17 SKYRIUS 


BALTIEJI RŪMAI, 
VAŠINGTONAS, 


KOLUMBIJOS APYGARDA 
1966 m. birželio 17 -oji 


— Nenoriu būti pirmasis Jungtinių Amerikos Valstijų isto- 
rijoje prakeiktas prezidentas, atidavęs, o ne įkūręs naują Ame- 
rikos valstiją. 

— Vertinu tai, pone prezidente, - pagyrė valstybės sekreto- 
rius. — Bet... 

— Kokia mūsų įstatyminė padėtis, Dinai? 

- Jokia, pone prezidente. Abrahamas Brunveldas, pagrindi- 
nis šio periodo dokumentų žinovas, patvirtina, kad devynias- 
dešimt devynerių metų sutarties terminas privalomas abiem 
pusėms. Rusijos vardu sutartį pasirašė Edvardas de Stoklis, o 
JAV - tuometinis valstybės sekretorius, Viljamas Siuardas. 

— Ar ši sutartis galioja iki šiol? - paklausė prezidentas atsi- 
sukdamas į vyriausiąjį teisininką, Nikolą Kacenbachą. 

— Tikrai gali, pone, - patvirtino vyriausiasis advokatas. — 
Jeigu jie pateiks originalą. Jeigu pateiks, JT ir tarptautinis Ha- 


gos teismas neturės kito pasirinkimo, tik patenkinti Rusijos 

reikalavimus. Kitaip bet kuris praeityje ar ateityje mūsų pasi- 
rašytas tarptautinis susitarimas bus nepatikimas. 

— Tai jūs manęs prašote, kad atsigulčiau ir vizginčiau uo- 
degą kaip apdovanotas labradoras, o rusai tuo laiku dergs ant 
mūsų, - širdo prezidentas. 

- Suprantu, kaip jaučiatės, pone prezidente, - kalbėjo ju- 
ristas, —- bet mano pareiga jus informuoti apie teisinę padėtį. 

— Prakeikimas, ar yra tokio valstybės galvos kvailumo pre- 
cedentas? 

— Britai, - į pokalbį įsiterpė Dinas Raskas, — turės panašią 
problemą su kinais 1999-aisiais metais dėl naujųjų Honkongo 
teritorijų. Jie jau suvokė tikrąją situaciją ir iš tikrųjų išsiaiškino 
ją su Kinija, pasiūlydami pasirašyti su jais sutartį. 

— Tai tik vienas pavyzdys, — niršo prezidentas, - mes visi 
žinome britus ir jų sąžiningą žaidimą. 

— Taip pat rusai 1898 metais, - tęsė Raskas, - gavo šiau- 
rės Kinijoje Port Artūro nuomą devyniasdešimt devyneriems 
metams. Uostas jiems buvo gyvybiškai reikalingas, nes, prie- 
šingai negu Vladivostokas, jis neužšąla ištisus metus. 

- Neturėjau supratimo, kad rusai žx77 uostą Kinijoje. 

— Nebeturi, pone prezidente. Sugrąžino jį Mao 1955-ai- 
siais kaip komunistų geros valios aktą. 

— Gali būti visiškai tikras, kad rusai 724725 gera valia ne- 
grąžins šio žemės lopinėlio, - patikino prezidentas. - Ar man 
lieka kokia nors alternatyva? 

— Nebent kariniais veiksmais sustabdytumėte rusus, kad 
nereikalautų to, kas, jų manymu, teisėtai jiems priklauso. Ne, 


pone, — atsakė valstybės sekretorius. 

- Taigi vienas Džonsonas 1867-aisiais nusiperka žemės iš 
rusų, o kitas turi parduoti atgal 1966-aisiais. Kodėl Siuardas ir 
prezidentas kažkada pasirašė tokią absurdišką sutartį ? 

— Tuo metu, - paaiškino teisininkas, - žemės, apie kurią 
kalbame, pirkimo kaina buvo 7,2 milijono dolerių, o apie inf- 
liaciją net nebuvo girdėta. Andrius Džonsonas negalėjo net 
įsivaizduoti, kad rusai kada nors norės ją atpirkti devyniasde- 
šimt devynis kartus brangiau už pradinę kainą. Arba skaičių 
kalba - 712,8 milijono dolerių aukso luitais. Iš tikrųjų pra- 
šoma kaina žema. Rusai norėdami tai įrodyti jau padėjo visą 
sumą Niujorko banke. | 

— Taigi mes net negalime tikėtis, kad jie laik nesumokės, 
nusprendė prezidentas. 

— Nepanašu, pone. 

— Kodėl caras Aleksandras norėjo išnuomoti tą prakeiktą 
žemę? Šito nesuprantu. 

— Tuo metu turėjo problemų su ministrais dėl Rusijai pri- 
klausančių žemių pardavimo Rytų Azijai. Caras galvojo, jog 
šis sandoris bus priimtinesnis jo aplinkai, jeigu pateiks jį kaip 
ilgalaikę nuomą su atpirkimo sąlyga, o ne visišką pardavimą. 

— Kodėl Kongresas neprieštaravo? 

— Kai Kongresas patvirtino pagrindinę sutartį, nebuvo 
griežtai reikalaujama, kad rūmai pritartų papildymui, nes 
Jungtinių Valstijų vyriausybė dėl to neturėjo jokių papildomų 
išlaidų, — paaiškino Raskas. — Ironiška, Siuardas didžiavosi, 
kad pareikalavo tokios didelės priemokos už išpirkimą. Tuo 
metu buvo daug priežasčių tikėti, kad bus neįmanoma sumo- 


kėti. 

— Dabar tai tik metinės biudžeto įplaukos už naftą, - kons- 
tatavo prezidentas, žiūrėdamas per ovaliojo kabineto langą į 
Vašingtono paminklą. - Jau nekalbu apie karinę suirutę, kuri 
kils, jeigu jie pateiks sutarties kopiją. Niekada nepamirškite, 
kad aš — tas prezidentas, kuris prašė Kongreso išleisti milijo- 
nus ir įdiegti greitojo reagavimo sistemą prie tos sienos, kad 
Amerikos žmonės galėtų ramiai miegoti. 

Nė vienas patarėjas nesijautė galįs prieštarauti jų išrinkta- 
jam vadovui. 

— Ką dėl šio reikalo daro britai ? 

— Veikia slaptai, kaip visada, pone prezidente. Pilietis, ku- 
ris, manoma, šiuo metu turi sutartį, yra anglas, jie, atrodo, be- 
veik įsitikinę, kad ikona paklius jiems anksčiau negu rusams. 
Taigi gali būti, kad jie taps mūsų gelbėtojais. 

— Miela, kad dėl įvairovės britai taps 722454 gelbėtojais, — 
įvertino prezidentas. - O mes patys sėdime rankas sudėję, kol 
jie bando išspręsti mūsų problemas? 

— Ne, pone. CŽV jau mėnesį tuo rūpinasi. 

— Tada tikrai stebėtina, kad ikona dar ne rusų rankose. 

Niekas nesijuokė. 

— Kokių veiksmų tikimasi iš manęs? Kad sėdėčiau ir lauk- 
čiau, kol pirmadienį prieš vidurnaktį sovietai perves 712 mili- 
jonų dolerių auksu iš savo Niujorko banko į Jungtinių Valstijų 
iždą? 

— Tuo pačiu metu jie taip pat turi man pateikti sutarties 
originalą, - priminė Raskas, — jiems liko tik šešiasdešimt va- 
landų. 


— Kur šiuo metu mūsų kopija? — paklausė prezidentas. 

— Kažkur giliai Pentagono saugyklose. Tik du žmonės žino 
tikslią vietą. Po Jaltos konferencijos mūsų sutarties kopija ne- 
buvo išvydusi dienos šviesos. 

— Kodėl man niekas apie ją iki šiol nepasakojo? — pasido- 
mėjo prezidentas. - Bent jau būčiau sustabdęs tokias dideles 
išlaidas. 

— Daugiau negu penkiasdešimt metų tikėjome, kad rusų 
sutarties kopija buvo sunaikinta per revoliuciją. Metams bė- 
gant tapo aišku, kad rusai priėmė tai kaip įvykusį faktą, tą 
faktą Jaltoje pripažino Stalinas. Tikriausiai Brežnevas kažką 
aptiko praėjusį mėnesį, tai jį įtikino, kad jų kopija tik padėta 
ne vietoje. 

— Jėzau, dar mėnuo, ir būtume namų bazėje. 

— Teisingai, pone, - pritarė valstybės sekretorius. 

— Ar suvoki, Dinai, kad rusams pasirodžius tavo kabinete 
pirmadienį prieš vidurnaktį su savo kopija, aš negalėsiu pada- 


ryti nieko, tik pūsti prieš vėją? 


18 SKYRIUS 


Kai pirkios durys užsivėrė, Adamas galėjo įžiūrėti tik mies- 
telio pakraščius. Buvo dar labai anksti, todėl jis jautėsi sau- 
gus bėgdamas centro link. Kai ankstyvi rytmečio darbininkai 
pasirodė gatvėse, jis sulėtino tempą ir ėjo normaliu žingsniu. 
Adamas nutarė neiti į miesto centrą, bet pasiieškoti slėptuvės 
ir apsvarstyti kitą veiksmą. Sustojo prie daugiaaukštės mašinų 
stovėjimo aikštelės, pamanė, kad geresnės vietos plano kūri- 
mui neras. 

Adamas įėjo per duris žemutiniame aukšte, priėjęs prie lifto 
nustatė, kad aikštelė išsidėsčiusi keturiuose aukštuose. Nubė- 
go laiptais į apačią, atsargiai pastūmė duris į blogai apšviestą ir 
beveik tuščią rūsį. Adamas pasirinko rūsį todėl, kad manė, jog 
klientai suplūs ten vėliausiai. Apėjo visą aukštą ir išstudijavo 
išdėstymą. Du automobiliai stovėjo tolimajame kampe, storas 
dulkių sluoksnis išdavė, kad jie ten jau kurį laiką. Paropojo 
po vienu jų, pasijuto saugus ir beveik nematomas net patiems 
smalsiausiems. 

Pradėjo fantazuoti, kad kas nors galėtų pasistatyti automo- 
bilį tame aukšte ir palikti raktelius spynelėje. Patikrino dviejų 


jau stovinčių automobilių dureles, jos buvo saugiai užrakin- 

tos. Vėl įsitaisė ir bandė sukurti rimtesnį planą, kad iki sutemų 
pavyktų pasiekti pakrantę. 

Buvo giliai susimąstęs, kai išgirdo girgždėjimą, nuo kurio 
pašoko ant kojų. Apsidairė niūriame rūsyje, iš tamsos išniro 
žmogus, tempiantis plastikinę šiukšliadėžę, beveik pilną šiukš- 
lių. Adamas vos galėjo įžiūrėti senį, vilkintį ilgą rudą, beveik 
žemę siekiantį nešvarų paltą, nekeliantį abejonių dėl ankstes- 
nio savininko ūgio. Nelabai žinojo, ką darytų, jeigu žmogus 
eitų artyn. Kai priėjo truputį artėliau, Adamas pamatė, kad 
žmogus senas ir susikūprinęs; nuorūka kyšojo iš burnos. Valy- 
tojas sustojo priešais jį, pamatė cigarečių pakelį, patikrino, ar 
tuščias, ir įmetė į dėžę. Paskui jį nukeliavo saldainio popierė- 
lis, pepsikolos skardinė, senas Le Figaro laikraštis. Jo akys lėtai 
tyrinėjo patalpą, ieškodamos šiukšlių, bet neužkliudė už to- 
liau stovinčio automobilio besislapstančio Adamo. Patenkin- 
tas atlikta užduotimi tempė grindimis šiukšlių dėžę, paskui 
išstūmė per duris. Adamas jau pradėjo atsipalaiduoti, bet po 
poros minučių senis grįžo, priėjo prie sienos ir atidarė duris, 
kurių Adamas nebuvo pastebėjęs. Nusivilko ilgą rudą paltą, 
pasikeitė pilku, jo išvaizda nebuvo geresnė, bet tiko labiau. Vėl 
išėjo. Paskui Adamas išgirdo trinktelėjimą. 

Valytojo darbo diena baigta. 

Kurį laiką palaukęs Adamas atsistojo ir išsitiesė. Sėlino pa- 
sieniais iki durelių. Atidarė, nukabino nuo vinies rudąjį paltą 
ir grįžo į savo vietą kampe. Kai pasirodė pirmieji automobi- 
liai, nėrė ant žemės. Vairuotojas įsuko į tolimąjį kampą tokiu 
dailiu lanku, kad Adamas neabejojo, jog tai jo kasdienybė. Iš 


automobilio iššoko neaukštas, judrus vyras su plonyčiais ūsiu- 

kais, apsirengęs dailiu kostiumu su dryželiais ir nešinas mažy- 
čiu lagaminėliu. Užrakinės automobilį, skubiais mažais žings- 
neliais nuskubėjo išėjimo link. Adamas palaukė, kol sunkios 
durys užsivėrė, tada atsistojo ir ant savo švarkelio užsitempė 
rudąjį paltą. Veržė pečius, rankovės šiek tiek per trumpos, bet 
suteikė čia dirbančiojo išvaizdą. 

Kitą valandą stebėjo nelygiais tarpais atvažiuojančius au- 
tomobilius. Visi savininkai rūpestingai užrakindavo dureles ir 
patikrindavo prieš išeidami su rakteliais per duris. 

Kai tolumoje išgirdo mušant dešimtą, nusprendė, kad nie- 
ko nepeš ilgiau sukinėdamasis aplinkui. Išslinko iš už automo- 
bilio ir žengė išėjimo link, kai roveris su angliškais numeriais 
išsuko iš už kampo ir vos jo neapakino. Šoktelėjo į šoną leis- 
damas automobiliui pravažiuoti, bet tas sustojo tiesiog už jo, 
vairuotojas nuleido langą. 

— Ar... gerai... Čia... parkuoti? - paklausė vairuotojas angliš- 
ku akcentu pabrėždamas kiekvieną žodį. 

— Oui, monsieur", - atsakė Adamas. 

— Kiti —- aukštai — pažymėti — privė“, — tęsė vyras tarsi 
kreipdamasis į visišką idiotą. - Bet kur? - paklausė ranka api- 
brėždamas ratą. 

— Oi, - pakartojo Adamas, - bet aš turiu pastatyti jus, — 
pridūrė bijodamas pasirodyti kaip Piteris Selersas***. 

Nesąmonė - Adamas tikėjosi tokio atsakymo. 

— Puiku, - iš tikrųjų atsakė vyras. Jis išlipo iš automobilio, 
padavė Adamui raktelius ir dešimties frankų banknotą. 

* Taip, pone (pranc. ). 


** Privatu (pranc. ). 
*** Piteris Selersas (Peter Sellers, 1925-1980)- britų komedijų aktorius. 

— Merci, - padėkojo Adamas, įsidėjo banknotą į kišenę ir 
palietė ranka kaktą. 

— Ouelle... beure... vouz... retournez?* - paklausė mėgdžio- 
damas vyro manieras. 

— Vėliausiai po valandos, - išeidamas atsakė vyras. Adamas 
kelias minutes palaukė prie automobilio, bet vyras negrįžo. 
Atidarė keleivio dureles ir padėjo krepšį su maistu. Tada ap- 
ėjo aplinkui, atsisėdo vairuotojo pusėje, užvedė variklį ir pa- 
tikrino degalų skydelio rodyklę: truputėlį daugiau negu pusė. 
Padidino variklio apsukas, važiavo rampa iki pirmojo aukšto, 
tada sustojo, negalėdamas išvažiuoti. Kad pakiltų užtvaras, 
reikėjo dviejų frankų monetos. Už nugaros stovinti dama ne- 
noriai iškeitė jo dešimties frankų banknotą suvokusi, kad nėra 
kito būdo išvažiuoti. Adamas greitai išvažiavo iš miesto ieško- 
damas kelių krypčių ženklo. Tik suradęs dūmė iš miesto į N6 
magistralę, vedančią į Paryžių. 

Adamas apskaičiavo, kad geriausiu atveju turi dvi valan- 
das. Per tą laiką policijai tikrai bus pranešta apie automobilio 
vagystę. Buvo įsitikinęs, kad degalų pakaks iki Paryžiaus, bet 
pasiekti Kalė negalėjo tikėtis. 

Beveik visą kelią važiavo vidurine juosta, greitis penkiais 
kilometrais nesiekė didžiausio leidžiamo. Baigiantis pirmajai 
valandai Adamas buvo nuvažiavęs apie devyniasdešimt kilo- 
metrų. Atsidarė ūkininko žmonos įduotą krepšelį, išsiėmė 
obuolį ir gabalą sūrio. Mintys nunešė pas Heidę, per pastarą- 
sias dvi dienas dažnai taip nutikdavo. 


Jeigu jis nebūtų arplėšęs to laiško. 


* Kada grįšite? (pranc.). 

Praėjo dar valanda, kol pastebėjo jį tik už kelių šimtų jardų 
nuo pagrindinio kelio šlubuojantį į kalvą. Plati šypsena užliejo 
Romanovo veidą, kai pamanė, jog pasieks Skotą daug greičiau 
negu šis prieis kelią. Romanovas buvo tik už kelių jardų, kai 
pilotas atsisuko ir nusišypsojo nepažįstamajam. 

Po pusvalandžio Romanovas paliko Benksą sulaužytu 
sprandu paslėptą už medžių. Nenoriai pripažino, kad jaunasis 
karininkas buvo toks pat drąsus kaip Valčekas, bet neturėjo 
laiko gaišti aiškindamasis, kuria kryptimi pasuko Skotas. 


Romanovas pajudėjo į vakarus. 
<Oo> 


Iš susimąstymo Adamą akimirksniu išplėšė pasigirdusi si- 
santros valandos. Negi prancūzų policija tokia kvalifikuota? 
Policijos automobilis artinosi jam iš kairės, bet Adamas ne- 
mažino greičio, nors širdis peržengė visus įmanomus apriboji- 
mus. Policijos automobilis praskriejo pro šalį. 

Kilometrai sukosi, Adamas pradėjo svarstyti, ar nebūtų 
protingiau pasukti į ramesnį kelią. Galų gale nusprendė rizi- 
kuoti ir kuo greičiau pasiekti Paryžių. 

Stebėdamas ženklus į Paryžių, budriai klausėsi kitų sirenų. 
Pagaliau privažiavęs priemiestį, pasuko į Ligoninės bulvarą, 
atsipalaidavo tiek, kad atsikando antrojo obuolio. Normalio- 


mis aplinkybėmis būtų įvertinęs nuostabią architektūrą abie- 

juose Senos krantuose, bet šiandien jo akys nuolatos grįždavo 
prie galinio vaizdo veidrodėlio. 

Adamas nusprendė palikti automobilį didelėje viešojoje 
aikštelėje: jeigu pasiseks, praeis kelios dienos, kol kas nors jį 
suras. 

Pasuko į Rivoli gatvę ir iš karto pastebėjo priešais šmės- 
čiojančias ilgas spalvingas vėliavas. Vargu ar galėjo pasirinkti 
geresnę vietą, buvo įsitikinęs, kad čia pilna automobilių iš už- 
sienio. 

Adamas nuvairavo roverį į toliausią aikštės kampą. Tada 
godžiai surijo paskutinįjį sūrio gabalą ir užrakino automobilį. 
Pradėjo eiti išėjimo link, bet tik atitolęs kelis jardus suvokė, 
kad vaikštinėjančius atostogautojus stebina jo nederantis ru- 
dasis paltas, apie kurį visai pamiršo. 

Nusprendė grįžti ir įmesti paltą į bagažinę. Greitai nusivil- 
ko ir sulankstė į mažą kvadratą. Buvo tik už kelių jardų nuo 
automobilio, kai pastebėjo jauną policininką, kuris tikrino 
roverio numerius ir diktavo skaičius į vidinio ryšio telefoną. 
Adamas lėtai traukėsi atgal, nenuleisdamas akių nuo polici- 
ninko. Žengs dar šešis ar septynis žingsnius ir dings minios 
maišalynėje. 

Penki, keturi, trys, du ėjo atbulas, vyras tebekalbėjo telefo- 
nu. Dar vienas žingsnis... 

— Alors!“ - suriko moteris, kuriai Adamas numynė koją. 

- Atsiprašau, - Adamas instinktyviai atsiprašė gimtąja kal- 
ba. Policininkas tuojau pat pakėlė akis, kažką suriko į telefoną 
ir pasileido bėgti prie Adamo. 


* Ei! (pranc.). 

Adamas numetė rudąjį paltą, skubiai apsisuko, vos nepar- 
trenkė susikūprinusios moteriškės ir nuskuodė prie išėjimo. 
Automobilių aikštelė buvo pilna turistų, atvykusių pasigrožė- 
ti Luvru, Adamui buvo sunku greitai bėgti minioje. Atbėgo 
prie įėjimo, policininko švilpukas skardėjo tik už kelių žings- 
nių. Perbėgo Rivoli gatvę, pralindo arką ir atsidūrė didžiulėje 
aikštėje. 

Iš dešinės išniro kitas policininkas, Adamui neliko nieko 
kito, tik bėgti laiptais aukštyn. Pasiekęs viršų, atsisuko pa- 
žiūrėti — persekiojo bent trys policininkai. Metėsi per suka- 
mąsias duris, praėjo grupę japonų turistų, apstojusių Rodeno 
skulptūrą. Pralėkė pro nustebusį kontrolierių aukštyn ilgais 
marmuriniais laiptais. 

— Monsieur, monsieur, votre billet?* - atsitokėjęs sušuko. 

Laiptų viršuje pasuko į dešinę ir prabėgo Ypatingą 66 am- 
žių parodą, šiuolaikinę - Polokas, Beikonas, Hoknis; impre- 
sionizmo salę - Monė, Manė, Kurbė; beviltiškai ieškodamas 
išėjimo. Pateko į aštuonioliktąjį amžių - Eragonaras, Goja, 
Vato - tačiau jokio išėjimo ženklo. Per didžiąją arką nusiga- 
vo į septynioliktąjį amžių — Muriljas, Van Deikas, Pusenas; 
žmonės liaudavosi žiūrėję į paveikslus ir atsisukdavo nustebę 
dėl kilusio sambrūzdžio. Adamas įbėgo į šešioliktąjį amžių — 
Rafaelis, Karavadžas, Mikelandželas — staiga suvokė, kad liko 
tik dviejų amžių paveikslai. 

Į kairę ar į dešinę? Pasirinko dešinę ir pateko į didžiulę 
kvadratinę salę. Buvo trys išėjimai. Akimirką stabtelėjo galvo- 


damas, kuris būtų patogiausias, tik tada pamatė, kad salė pilna 


* Pone, kur jūsų bilietas? (pramc.). 

stačiatikių ikonų. Sustojo prie tuščio eksponato dėklo. Nous 
vegrettons gue ce tableau soit soumis d restauration. * 

Pirmasis policininkas jau žengė į salę ir buvo tik už kelių 
žingsnių, Adamas metėsi prie tolimojo išėjimo. Dabar buvo 
atviros tik dvejos durys. Pasuko dešinėn, susidūrė su kitu grės- 
mingai artėjančiu policininku. Kairėn — dar du. Priekyje — 
dar vienas. 

Adamas sustojo viduryje ikonų salės Luvre, iškėlęs rankas 


virš galvos. Jį supo ginklus paruošę policininkai. 


* Labai apgailestaujame, kad šį eksponatą teko atiduoti restauruoti (p722c. ). 

Seras Morisas pakėlė telefono ragelį. 

— Skubus skambutis iš Paryžiaus, sere, - pranešė sekreto- 
rė. 

-— Ačiū, Tesa. - Atidžiai klausėsi, o smegenys skubiai vertė 
džiugias naujienas. 

— Merci, merci, - seras Morisas dėkojo asmeniui iš Pran- 
cūzijos Užsienio reikalų ministerijos. — Susisieksime su jumis 
tuojau pat, kai tik viską sutvarkysime, kad galėtume jį pasiim- 
ti. Bet kol kas nepaleiskite jo iš akių. - Seras Morisas klausėsi 
keletą minučių, tada pasakė: 

- Jeigu jis turi kokių nors daiktų, saugokite juos po užrak- 
tu. Dar kartą dėkoju. 

Jo sekretorė stenografavo kiekvieną pokalbio žodį, taip 


buvo įpratusi per pastaruosius septyniolika metų. 
< o> 


Policija uždėjo Adamui antrankius ir nuvedė prie laukian- 
čio automobilio. Jis stebėjosi, kokie atsipalaidavę, beveik drau- 
giški jie tapo. Įtraukė į automobilio galą kartu su policininku, 


prie kurio buvo prirakintas. Pastebėjo, kad priešais juos ir už 

jų buvo dar po vieną policijos automobilį. Du motociklinin- 
kai lydėjo kortežą. Adamas jautėsi kaip karališkosios šeimos 
atstovas, o ne ieškomas nusikaltėlis, kaltinamas dviem žmog- 
žudystėmis, dviejų automobilių vagystėmis ir kelionėmis su 
svetimu pasu. Nejaugi kažkas suprato, kad jis nekaltas? 

Kai Adamas atvyko į Sitė salos nuovadą, jam liepė skubiai 
ištuštinti kišenes. Vienas rankinis laikrodis, vienas obuolys, 
keturiasdešimt svarų kelionės čekiais, aštuoni frankai ir vienas 
Britanijos pasas Dudlio Hulmo vardu. Skyriaus inspektorius 
mandagiai liepė nusirengti iki apatinių. Šiandien jau antrą 
kartą. Kai Adamas nusirengė, inspektorius rūpestingai patik- 
rino visas švarkelio kišenes, net pamušalą. Jo veido išraiška ne- 
kėlė abejonių, kad nerado to, ko ieškojo. 

— Ar dar ką nors turite? - paklausė pareigūnas lėta, taisy- 
klinga anglų kalba. 

„Velniškai kvailas klausimas, - pagalvojo Adamas. - Pats 
matai. 

— Ne, - atsakė. Inspektorius dar kartą patikrino švarkelį, 
bet nieko naujo nesurado. 

— Turite apsirengti, - šiurkščiai paliepė. 

Adamas apsivilko marškinius, švarką, kelnes, bet inspekto- 
rius pasiliko kaklaraištį ir batų raištelius. 

— Daiktai bus grąžinti jums išeinant, - paaiškino. Adamas 
linktelėjo apsiaudamas batus, einant jie nepatogiai klapsėjo. Jį 
palydėjo į mažytę kamerą, užrakino ir paliko ramybėje. Apsi- 
žvalgė beveik tuščiame kambaryje. Nedidukas medinis stalas 
stovėjo viduryje, iš abiejų pusių buvo po kėdę. Akys užkliuvo 


už kampe riogsančios lovos su senu arklio ašutų čiužiniu. Ne- 

galėjo sakyti, kad tai kamera, nes net ant mažo langelio ne- 
buvo grotų. Nusivilko švarką, pakabino ant kėdės ir atsigulė į 
lovą. „Bent jau geriau negu tai, ant ko miegojo pastarąsias dvi 
naktis, - pagalvojo. - Ar gali būti, kad praėjo tik dvi naktys 
nuo tada, kai miegojo ant grindų Robin viešbučio kambaryje 
Ženevoje?“ | 

Kol slinko minutės, jis priėmė vieną sprendimą. Kai grįš 
inspektorius, pareikalaus advokato. 

— Kaip, po velnių, prancūziškai advokatas? — ištarė garsiai. 

Kai pagaliau, Adamo apskaičiavimu, maždaug po pusva- 
landžio pasirodė pareigūnas, jis nešė padėklą su karšta sriuba, 
bandele ir tuo, kas Adamui panėšėjo į kepsnį su visais pagraži- 
nimais, bei plastikine stikline, pilna raudono vyno. Svarstė, ar 
jį su kuo nors sumaišė, ar tai tiesiog paskutinė vakarienė prieš 
giljotiną. 

— Reikalauju pokalbio su advokatu, - ištarė pabrėžtinai, 
bet policininkas tik gūžtelėjo. 

- Je ne comprends pas langlais. * 

Adamas sėdo valgyti prieš jį padėto maisto, buvo dėkingas, 
kad prancūzai supranta, jog gero maisto reikia bet kokiomis 


aplinkybėmis. 
<o> 


Seras Morisas tik po valandos pranešė savo naujienas, ati- 
džiai stebėdamas visus veidus prie stalo. Jokiu būdu nebūtų 


sukvietęs D4, jeigu nebūtų įsitikinęs, jog Adamas pagaliau 


* Aš nesuprantu angliškai (pranc. ). 

saugus. Metjusas ir toliau nerodė emocijų. Bušas buvo nej- 
prastai tylus, o Snelas dėl įvairovės beveik atsipalaidavęs. Vie- 
nintelis Lorensas atrodė nuoširdžiai laimingas. 

— Skotas užrakintas Vidaus reikalų ministerijoje Bovė 
aikštėje, — tęsė seras Morisas, - aš jau susisiekiau su mūsų karo 
atašė ambasadoje. 

— Pulkininku Polardu, - įsiterpė Lorensas. 

— Pulkininku Polardu, - patvirtino seras Morisas, - jis pa- 
siųstas ambasadoriaus automobiliu parvežti Skoto apklausai 
mūsų ambasadoje Fobur Sen Onorė gatvėje. Saugumas skam- 
bino prieš kelias minutes ir patvirtino, kad pulkininkas Po- 
lardas jau atvyko. - Seras Morisas pasisuko į antrąjį numerį ir 
pranešė: 

— Šiąnakt tu skrisi į Paryžių ir pats vadovausi apklausai. 

— Taip, sere, - atsakė Lorensas, žiūrėdamas į savo bosą, jo 
veidą nušvietė šypsena. 

Seras Morisas linktelėjo. Puiki grupė - įvertino apžvelgda- 
mas stalą, bet per kitą pusvalandį tikrai išsiaiškins, kuris tar- 
nauja dviem šeimininkams. 

— Gerai. Manau, kad šiandien man nė vieno jūsų nebepri- 
reiks, - pranešė seras Morisas, pakildamas nuo kėdės. 

Mentorius nusišypsojo, kai seras Morisas išėjo iš kamba- 
rio; jo užduotis įvykdyta. Taip paprasta, kai moki skaityti ste- 


nogramą aukštyn kojomis. 
<o> 


Juodas jaguaras su diplomatinio korpuso numeriais atva- 


žiavo į policijos štabą keliomis minutėmis anksčiau negu ti- 

kėtasi. Eismas nebuvo toks intensyvus, kaip pulkininkas tikė- 
josi. Kai Polardas iššoko iš automobilio, inspektorius stovėjo 
ant laiptų. Policininkas žiūrėjo į besiplaikstančią ant antvožo 
valstybės vėliavą ir suprato, kad ceremonija tampa melodra- 
matiška. 

Polardas, neaukštas, kresnas vyras, apsirengęs tamsiu kos- 
tiumu su pulko kaklaraiščiu, nešinas susuktu skėčiu, atrodė 
kaip daugelis anglų, atsisakančių pripažinti, kad jie yra užsie- 
nyje. Inspektorius nuvedė Polardą tiesiai į kambarį, kuriame 
buvo įkalintas Adamas. 

— Esu Polardas, pulkininkas Polardas. Britanijos karo ata- 
šė, reziduojantis Paryžiuje. Apgailestauju, bičiuli, kad teko 
išgyventi šiuos sunkius išmėginimus, bet reikėjo sutvarkyti 
daugybę popierių, kad galėtume tave ištraukti. Prakeikta vy- 
riausybinė biurokratija. 

— Suprantu, - pasakė Adamas, pašokdamas nuo lovos ir 
paspausdamas pulkininkui ranką. 

— Pats buvau armijoje. 

— Žinau. Karališkasis Veseksas, taip? 

Adamas linktelėjo, pradėjo atgauti pasitikėjimą. 

— Vis dėlto problema jau išspręsta, - tęsė pulkininkas. — 
Prancūzų policija bendradarbiavo ir sutiko leisti tau važiuoti 
su manimi į ambasadą. 

Adamas pažvelgė į pulkininko kaklaraištį. 

— Jorko bercogo pėstininkų pulkas? 

— Ką? Žinoma, ne, - atsakė Polardas ranka liesdamas marš- 
kinius, - Žaliyjų švarkų būrys. 

— Taip, žinoma, - pritarė Adamas džiaugdamasis, kad pa- 


taisė jo klaidą. 

— Manau, kad turime paskubėti, bičiuli, žinau, kad tau bus 
malonu, nes jie nepateiks jokių kaltinimų. 

Pulkininkas nežinojo, kaip Adamui palengvėjo. 

Inspektorius išvedė juos atgal į koridorių, Adamas turėjo 
tik pasirašyti už savo asmeninius daiktus. Susidėjo viską į kiše- 
nę, tik laikrodį — ant riešo, o batų raištelius skubiai susivėrė ir 
užsirišo. Nenustebo, kad nesugrąžino Dudlio Hulmo paso. 

— Negaiškime, bičiuli, - jau pradėjo nerimauti pulkinin- 
kas. 

— Negaišiu nė akimirkos, - pažadėjo Adamas. - Lygiai taip 
pat kaip ir jūs noriu kuo greičiau išeiti iš šios vietos. Pasitikri- 
no batų raištelius ir nuėjo paskui pulkininką ir inspektorių 
prie laukiančio jagwa70. Pirmą kartą pastebėjo, kad pulkinin- 
kas truputį šlubuoja. Vairuotojas atidarė jam duris; Adamas 
nusijuokė. 

— Kažkas juokinga, bičiuli? —- pasidomėjo pulkininkas. 

— Ne. Tik paskutinysis mane vežęs vairuotojas nebuvo toks 
draugiškas. 

Adamas įsėdo į galinę jagua70 sėdynę, pulkininkas įsitaisė 
šalia. 

— Atgal į ambasadą, - paliepė Polardas, ir automobilis sku- 
biai išvažiavo. 

Adamas su siaubu žiūrėjo į plevėsuojančią Jungtinės Kara- 


lystės valstybinę vėliavą. 

Adamas pabudo nuogas. 

Apsidairė pustuščiame kambaryje, tačiau šį kartą, priešin- 
gai prancūziškam kalėjimui, nematė nieko už nugaros: rankos, 
kojos ir kūnas buvo tvirtai pririštas nailono virve prie kamba- 
rio viduryje stovinčios kėdės, jis visiškai negalėjo pajudėti. 

Pakėlęs akis pastebėjo stovintį pulkininką Polardą. Pul- 
kininkui pakako to, kad Adamas atgavo sąmonę, jis skubiai 
išėjo iš kambario. 

Pasukęs galvą Adamas pamatė, kad visi jo drabužiai tvar- 
kingai sudėti ant lovos, kameros gale. Bandė pajudinti kėdę, 
bet pavyko tik susverdėti. Po kelių minučių įnirtingų pastan- 
gų buvo tik kelis colius priartėjęs prie durų. Sutelkė energiją, 
norėdamas atlaisvinti virves ant riešų, trindamas aukštyn že- 
myn į medinius skersinius. Tačiau rankos buvo suveržtos taip 
stipriai, kad pavyko tik truputėlį patrinti. 

Kelios minutės tuščių mėginimų buvo nutrauktos atsivė- 
rus durims. Adamas pamatė įeinantį Romanovą. Nusprendė, 
kad iš arti jis toks pat bauginantis. Jį lydėjo kitas, Adamui ne- 
pažįstamas, vyras. Antrasis vyras laikydamas kažką panašaus 
į cigarų dėžę atsisėdo kažkur už Adamo. Polardas su dideliu 


plastiko lakštu sekė paskui. 

Romanovas žiūrėjo į nuogą Adamo kūną ir šypsojosi: atsi- 
stojęs priešais Adamo kėdę mėgavosi pažeminimu. 

— Aš esu Aleksandras Petrovičius Romanovas, - prisistatė 
tik su nežymiu akcentu. 

— Arba Emanuelis Rozenbaumas, - papildė Adamas iš arti 
stebėdamas savo priešininką. 

— Tik apgailestauju, kad negaliu paspausti rankos, - pridū- 
rė, sukdamas kėdę. - Bet jaučiau, kad tokiomis aplinkybėmis 
reikia tam tikro atsargumo. Pirmiausia norėčiau pasveikinti, 
kad pavyko taip ilgai išvengti susitikimo. Bet, kaip dabar su- 
prasite, mano šaltinis Londone gali paskambinti bet kur taip 
pat greitai kaip ir jūsiškis. 

- Jūsų šaltinis? - paklausė Adamas. 

— Nebūkite naivus, kapitone. Jau iki šiol turėjote skaus- 
mingai suvokti, kad jūsų pozicijoje neklausinėjama, tik atsa- 
kinėjama. 

Adamas nukreipė akis į plytą sienoje, nesistengdamas sekti 
Romanovo sapalionių. 

— Polardai, - aštriai paliepė Romanovas, - perkelk kapito- 
ną Skotą atgal į kambario vidurį. Atrodo, jam pavyko įveikti 
pėdą pabėgimo link. 

Polardas atliko, kas buvo įsakyta, pirmiausia ant grindų 
ištiesė plastiko lakštą, tada manevravo Adamu, kol kėdė atsi- 
dūrė lakšto viduryje. Ž 

— Ačiū, - padėkojo Romanovas. - Manau, kad jau buvote 
susitikę su mūsų pulkininku Polardu, - tęsė. 

— Tai netikras jo vardas, žinoma, jis joks pulkininkas, bet 
visą gyvenimą norėjo juo būti, taigi pasitaikius galimybei ma- 


loniai sutiko. 

— Tiesą sakant, geri pulkininkai tarnavo britų armijoje. Bet 
bijau, kad šis įstojo į tarnybą karaliui ir šaliai būdamas eiliniu, 
o po aštuoniolikos metų išėjo vis dar juo būdamas. Nors buvo 
sužeistas į koją — ne kokio nors žinomo karūnos priešo - ne- 
galėjo reikalauti neįgalumo pensijos. Dėl to visiškai nuskurdo. 
Ber, kaip jau aiškinau, jis visada norėjo būti pulkininku, - tęsė 
Romanovas. - Gerai sužaidėte: Jorko hercogo pėstininkų pul- 
kas; kadangi jis tarnavo Žaliųjų švarkų būryje, tai buvo vie- 
nintelis kaklaraištis, su kuriuo jautėsi saugiai. 

Adamas tebežiūrėjo į sieną. 

— Dabar aš pripažįstu klaidą dėl vėliavos, buvo neapdairu, 
bet kadangi Rusijos vėliavos neįmanoma apversti aukštyn ko- 
jomis, kad niekas nepastebėtų, klaida gali būti suprantama. 
Tiesą sakant, Polardas turėjo tuojau pat pastebėti, bet turime 
būti dėkingi, kad jūs neatkreipėte dėmesio, kol durys buvo 
saugiai užrakintos. 

Romanovas liovėsi be galo sukęs ratus ir iš viršaus spoksojo 
į nuogą kūną. 

— Dabar, manau, atėjo laikas pristatyti jus mūsų daktarui 
Stavinskiui, kuris nekantravo su jumis susipažinti. Pastaruoju 
metu neturėjo darbo ir bijo, kad gali truputėlį aprūdyti. 

Romanovas žengė žingsnį atgal, leisdamas Stavinskiui ne- 
delsiant užimti jo vietą priešais Adamą. Rankoje tebespaudė 
cigarų dėžę. Adamas stebėjo mažytę figūrą, kuri, rodėsi, jį ma- 
tavo. 

Stavinskis buvo kokių penkių pėdų ūgio, vilkėjo pilkais 
marškiniais atviru kaklu ir susiraukšlėjusiu pilku kostiumu. 


Tokia apranga jam suteikė jaunesniojo klerko, dirbančio ne- 

vykusioje advokato kontoroje, įvaizdį. Veidas apaugęs vienos 
dienos šeriais, atrodė, kad jis nesiruošė šiandien dirbti. Tarsi 
radęs sprendimą, prašiepė savo plonas lūpas. 

— Malonu su jumis susipažinti, kapitone Skotai, - prabi- 
lo Stavinskis. - Esate netikėtas, bet labai lauktas ambasados 
svečias. Žinoma, galėtumėte labai sutrumpinti mūsų bendra- 
vimą, jei paprasčiausiai suteiktumėte vieną informaciją. Tie- 
są sakant, — atsiduso, - man tik reikia sužinoti, kur yra caro 
ikona. - Nutilo. - Nors nujaučiu, kad taip lengva nebus. Aš 
teisus? 

Adamas neatsakė. 

— Nedidelė staigmena. Įspėjau draugą Romanovą, kad pa- 
gal šlovingąjį jūsų apibūdinimą paprastų klausimų ir atsaky- 
mų nepakaks. Vis dėlto tokiomis aplinkybėmis turiu laikytis 
įprastos procedūros. Pamatysite, kad rusai, kaip ir britai, lai- 
kosi kiekvienos knygos raidės. Jus dabar tikriausiai domina, 
— tarsi prisiminęs pridūrė Stravinskis, - kodėl nerūkantis žmo- 
gus nešiojasi kubietiškų cigarų dėžę. 

Stavinskis tikėjosi Adamo atsakymo, tačiau jo nebuvo. 

— Ak, nenorite kalbėtis. Suprantu, kad anksčiau esate turė- 
jęs tokios patirties. Ką gi, kurį laiką kalbėsiuosi pats su savimi. 
Maskvos universitete studijavau chemiją, o specializacija — 
viena konkreti sritis. 

Adamas dėjosi nesidomįs, nes vengė prisiminti baisiausias 
dienas kinų rankose. 

— Labai nedaug žmonių Vakaruose suvokia, kad mes, rusai, 
pirmieji atidarėme mokslinio tardymo universiteto skyrių. 


Turime ir profesorių, ir keletą tyrėjų pagalbininkų. Kiek man 

žinoma, tokių nėra nei Oksforde, nei Kembridže. Be to, Va- 
karai laikosi donkichotiško požiūrio į gyvenimo vertę ir indi- 
vido teises. Manau, suprantate, kad tik tam tikri universiteto 
nariai nutuokė apie tokio skyriaus egzistavimą, jau nekalbant 
apie galimybę tapti studentu — ypač dėl to, kad tokio daly- 
ko nebuvo studijų plane. Kadangi aš jau buvau pirmojo sky- 
riaus narys, man teko papildyti savo kvalifikaciją kankinimo 
menu. Iš esmės esu paprastas žmogus, praeityje nesidomėjau 
tyrimais, bet kai man pristatė „cigarų dėžę“, per naktį tapau 
kruopštus ir uolus studentas. Negalėjau sulaukti leidimo vyk- 
dyti eksperimentą. — Stabtelėjo pažiūrėti, kokį įspūdį daro 
Skotui, bet nusivylė pamatęs tą patį abejingą žvilgsnį. 

- Kankinimas, žinoma, yra sena ir garbinga profesija, — tęsė 
Stavinskis. - Kinai juo naudojasi daugiau kaip tris tūkstan- 
čius metų, manau, kad tą jau patyrėte, kapitone Skotai. Net 
jūs, britai, nuo kankinimo suolo jau gana toli pažengėte. Bet 
tas prietaisas pasirodė per daug gremėzdiškas šiuolaikiniam 
pasauliui. Dėl to Maskvoje mano mokytojas, profesorius Me- 
cas, sukūrė mažą ir paprastą daikčiuką, kad net menkesnių ga- 
bumų žmogus gali įvaldyti jį per kelias pamokas. 

Adamas degė nekantrumu sužinoti, kas dėžėje, bet išliko 
abejingas. 

— Kankinimui, kaip ir seksui, kapitone Skotai, glamonės 
labai svarbios. Ar klausotės manęs, kapitone? - pasitikslino 
Stavinskis. 

Adamas bandė išlikti ramus ir atsipalaidavęs. 

— Vėl neatsakote, kapitone Skotai, bet, kaip jau aiškinau, 


aš neskubu. Įtariu, kad jūsų atveju operacija gali trukti ilgiau 

nei įprasta, o tai, prisipažinsiu, man tik suteikia malonumo. 
Nors mes vis dar neturime caro ikonos, aš kontroliuoju vieną 
žmogų, žinantį, kur ji yra. 

Adamas nekomentavo. 

— Taigi prieš atidarydamas dėžę klausiu jūsų dar kartą: kur 
yra caro ikona? 

Adamas spjovė į Stavinskį. 

— Ne tik neišauklėtas, - nusistebėjo Stavinskis, — bet ir 
kvailas. Netrukus geisite bet kokio skysčio, kurį tik malonėsi- 
me jums duoti. Bet, jeigu sąžiningai, juk negalėjote to žinoti. 

Stavinskis padėjo dėžę ant grindų ir lėtai ją atidarė. 

- Pirmiausia jums pasiūlysiu, - kalbėjo kaip fokusininkas 
priešais vaiką, - EverReady gamybos šešių voltų nikelio ir kad- 
mio bateriją, - nutilo. - Maniau, įvertinsite. Antra, — tęsė vėl 
kažką imdamas iš dėžės, - mažytį impulso generatorių. - Ša- 
lia baterijos padėjo stačiakampę dėžutę. — Trečia, du laidus su 
elektrodais galuose. Ketvirta, du švirkštus, penkta, kolodijaus 
klijų tūbelę ir galų gale buteliuką, apie jį vėliau. Sakau „galų 
gale“, bet dėžutėje dar lieka du daiktai, kurių man neprireiks, 
jeigu neperkopsime į mūsų nedidelio eksperimento antrąją ar 
net trečiąją pakopą. 

Stravinskis viską suguldė tiesia linija ant grindų priešais 
Adamą. 

— Pripažįstu, neatrodo įspūdingai, — tęsė Stavinskis. — Bet 
nereikės daug vaizduotės, kad suvoktumėte mūsų potencialą. 
Taigi. Kad draugas Romanovas ir pulkininkas galėtų mėgau- 
tis spektakliu, kurį rodysiu, būtina pridurti keletą detalių apie 


pačią nervų sistemą. Tikiuosi, kapitone Skotai, kad sekate 

kiekvieną mano žodį, nes aukos žinios suteikia jai galimybę 
įvertinti tikrąjį tolesnių veiksmų genialumą. 

Adamui nesuteikė malonumo tai, kad Stavinskis taip pui- 
kiai kalbėjo angliškai. Jis iki šiol ryškiai prisiminė, kaip kinai 
paaiškino visiškai jam nesuprantama kalba, ką ketina daryti. 
Ten buvo lengviau nukreipti mintis nuo jų diatribės, tačiau vis 
tiek keturias valandas praleido šaldytuve. 

— Dabar - prie praktikos, — tęsė pilkoji figūra. - Pasiun- 
čiant nedidelį elektros impulsą į sinapsės galą, per sekundės 
dalelę galima perduoti tą informaciją tūkstančiams kitų ner- 
vų. Ji sukelia bjaurų pojūtį, tarsi palietus atvirą laidą, kuriuo 
teka elektros srovė, geriau žinomą elektros šoko pavadinimu. 
Ne mirtina, bet žiauriai nemalonu. Maskvos mokykloje tai 
vadinama pirmąja pakopa. Nėra reikalo jums ją bandyti, jeigu 
dabar pasakysite, kur yra caro ikona. 

Adamas liko abejingas. 

— Suprantu, kad buvote nedėmesingas mano paskaitos 
metu, todėl, bijau, kad nuo teorijos teks pereiti prie prakti- 
kos. 

Adamas pradėjo mintyse vardyti trisdešimt septynias 
Šekspyro pjeses. Kaip būtų malonu jo senajam anglų kalbos 
mokytojui, kad po tiek metų kalimo nepaklusnus studentas 
akimirksniu prisimena Šekspyro raštus: 

— „Henrikas VI“, pirmoji, antroji ir trečioji dalys, „Ričar- 
das II"... 

Stavinskis paėmė kolodijaus klijų tūbelę, atsuko kamštelį ir 
išspaudė du gniutulus Adamui ant krūtinės. 

- „Klaidų komedija“, „Titas Andronikas“, „Užsispyrėlės 


sutramdymas“... 

Rusas prispaudė du elektrodus prie klijų, o laidų galus pri- 
suko prie šešių voltų baterijos, kurią prijungė prie impulso ge- 
neratoriaus. 

— „Du veroniečiai“, „Tuščios meilės pastangos“, „Romeo ir 
Džuljeta“... 

Be įspėjimo Stravinskis dviem sekundėm nuspaudė genera- 
toriaus rankeną, per tą laiką Adamas gavo dviejų šimtų voltų 
elektros šoką. Adamas suklykė, nes kankinamas skausmas pa- 
sklido po visą kūną. Bet po akimirkos pojūtis išnyko. 

— Drąsiai praneškite mums, kaip jaučiatės. Kambarys su 
garso izoliacija, taigi niekam šiame pastate netrukdysite. 

Adamas nekreipė dėmesio į komentarą, įsikibo kėdės kraš- 
to ir murmėjo: 

— „Ričardas III“, „Vasarvidžio nakties sapnas“, „Karalius 
Džonas... 

Stravinskis dar dviem sekundėms nuspaudė jungiklį. Ada- 
mas akimirksniu patyrė skausmą antrą kartą. Kai skausmas 
liovėsi, pajuto alpų šleikštulį, bet išliko sąmoningas. 

Stavinskis kurį laiką palaukė, paskui išreiškė savo nuomo- 
nę: 

— Įspūdinga. Jūs neabejotinai tinkamas antrajai pakopai, 
bet galėtumėte tuojau pat jos išvengti atsakydamas į vieną pa- 
prastą klausimą. Kur yra caro ikona? 

Adamo burna taip išdžiūvo, kad negalėjo ištarti nė žodžio, 
jau nekalbant apie spjovimą. 

— Bandžiau jus įspėti, kapitone Skotai, - Stavinskis pasisu- 
ko į duris. - Pulkininke, atnešk vandens kapitonui. 

— „Venecijos pirklys“, „Henrikas VI“, pirmoji ir antroji da- 


lys... 

Grįžo Polardas, nešinas buteliu vandens, kurį tuojau jam 
įgrūdo į burną. Adamas spėjo nugerti pusę, po to butelį atė- 
mė. 

— Nedera padauginti. Vėliau gali prireikti daugiau. Bet to 
nereikės, jeigu pasakysite, kur yra caro ikona. 

Adamas spjovė vandens likučius savo priešo link. 

Stravinskis šoktelėjo pirmyn ir atgalia ranka smogė Adamui 
į veidą. Adamo galva šlumštelėjo. 

— Nepaliekate man pasirinkimo, teks pereiti į antrąją pa- 
kopą. Žvilgtelėjo į Romanovą, šis linktelėjo. Plonos Stavins- 
kio lūpos vėl išsišiepė. 

- Jūs tikriausiai svarstėte, - tęsė, - kiek žalos galiu pridaryti 
su mažyte šešių voltų baterija. Iš tikrųjų, matėte daugybę ame- 
rikiečių filmų, kuriuose egzekucija atliekama elektros kėdėje, 
ir žinote, kad žmogui nužudyti reikia didelio generatoriaus. 
Bet pirmiausia svarbu nepamiršti, kad aš nenoriu jūsų nužu- 
dyti. Antra, mano mokslo pamokos nesibaigia pirmąja pako- 
pa. Profesoriaus Meco protas taip pat suvokė šios pakopos 
menkumą, taigi po visą gyvenimą trukusių tyrimų jis padarė 
išmintingą sprendimą, žinomą kaip „M“. Mokslų akademija 
suteikė tą pavadinimą profesoriui iš pagarbos. Jeigu suleisi 
„M“ į nervų sistemą, impulsai bus perduoti jūsų skaiduloms 
daug efektyviau, skausmas padidės, tačiau nebus mirtinas. 

— Man tereikia padidinti keletą miliamperų tinkamu koe- 
ficientu ir poveikis bus daug įdomesnis. Taigi turiu dar kartą 
paklausti: kur yra caro ikona? 

— „Daug triukšmo dėl nieko“, „Henrikas V“, „Julijus Ce- 

— Suprantu, kad jūs pasiryžęs tęsti, - dėstė Stravinskis. Nuo 
grindų paėmė švirkštą, iš buteliuko pritraukė artipilnį skysčio, 
pakėlė adatą aukštyn, paspaudęs stūmokliuką stebėjo, kaip 
plona fontano srovele teka skystis. Atsistojo už Adamo. 

— Dabar atliksiu juosmens punkciją, kuri, jeigu bandy- 
site pajudėti, paralyžiuos jus nuo kaklo visam gyvenimui. Iš 
prigimties nesu sąžiningas žmogus, bet šiuo atveju patarčiau 
jums pasitikėti manimi. Užtikrinu, kad injekcija jūsų nenužu- 
dys, nes, kaip jau žinote, tai prieštarauja mūsų interesams. 

Adatai įsmingant į nugarą, nesujudėjo nė vienas Adamo 
raumenėlis. „Kaip jums patin..“ — pradėjo. Tada veriantis 
skausmas užvaldė visą kūną, bet staiga palaimingai nebejautė 
nieko. 

Kai atsigavo, niekaip negalėjo nustatyti, kiek laiko praėjo. 
Lėtai nukreipė akis į nekantriai pirmyn atgal vaikščiojantį 
savo kankintoją. Pamatęs, kad Adamo akys atsimerkė, nesi- 
skutęs vyras liovėsi vaikščiojęs, nusišypsojo, priėjo prie kėdės 
ir pirštais perbėgo pleistru, kuriuo buvo užklijuota Adamo 
dviejų dienų peties žaizda. Nors prisilietimas atrodė švelnus, 
bet Adamas pajuto, tarsi karšta geležis būtų pervėrusi petį. 

— Kaip žadėjau, - prabilo Stavinskis, - jūsų laukia daug 
įdomesni pojūčiai. Dabar, manau, nuplėšiu pleistrą. — Šiek 
tiek palaukė, Adamas suspaudė lūpas. Tada vienu judesiu nu- 
plėšė pleistrą. Adamas sukliko, tarsi kulka būtų pervėrusi dar 
kartą. Romanovas priėjo, pasilenkė ir apžiūrėjo žaizdą. 

— Man palengvėjo, kad mano kolega ne visiškai šovė pro 
šalį, - tada pridūrė, — ar galite įsivaizduoti, kas bus, kai aš vėl 
leisiu ponui Stavinskiui prijungti laidus ir nuspausti generato- 


riaus mygtuką? 

— „Dvyliktoji naktis“, „Hamletas“, „Vindzoro šmaikštuo- 
lės“... - pirmą kartą garsiai ištarė Adamas. 

— Matau, kad nieko nenorite palikti vaizduotei, - pareiškė 
Romanovas ir užėjo už nugaros. Stavinskis patikrino, ar laidai 
prijungti prie kolodijaus klijų ant Adamo krūtinės, ir grįžo 
prie generatoriaus. 

- Nuspausiu mygtuką po trijų sekundžių. Žinote, ką dary- 
ti, kad mane sustabdytumėte. 

— „Iroilas ir Kresida“, „Viskas gerai, kas gerai baigiasi... 

Kai rankena buvo nuspausta, atrodė, kad voltai surado ke- 
lią į kiekvieno nervo galūnę jo kūne. Adamas taip klykė, kad, 
jei būtų kambaryje be garso izoliacijos, jo šauksmas girdėtųsi 
už mylios. Kai pirminis poveikis praėjo, Adamas nevaldomai 
purtėsi ir žiaukčiojo. Stravinskis ir Polardas skubiai prilėkė prie 
kėdės ir atrišo nailono virves. Adamas vėmė ir nukritęs ant 
keturių. 

— Juk negalėjome leisti, kad mirtinai uždustumėte, - pa- 
reiškė Stravinskis. - Pradžioje taip praradome vieną ar du, bet 
dabar jau išmokome geriau. 

Kai tik pykinimas nuslūgo, Stavinskis vėl sviedė Adamą 
ant kėdės, o Polardas pririšo. 

— Kur yra caro ikona? — šaukė Stavinskis. 

— „Akis už akį“, „Otelas“, „Karalius Lyras“... - drebančiu 
balsu vardijo Adamas. 

Polardas paėmė kitą butelį vandens ir supylė jį Adamui. 
Adamas nurijo vandenį, bet tai buvo tik mažytė oazė didžiu- 
lėje dykumoje. Romanovas pasislinko pirmyn, o Stravinskis 


užėmė savo vietą prie jungiklio. 

— Jūs narsus žmogus, Skotai, - prabilo Romanovas, - nie- 
ko nebereikia įrodinėti, tai kvaila. Pasakykite man, kur ikona, 
ir aš išsiųsiu Stavinskį, o pulkininkui liepsiu nuvežti jus ir pa- 
likti prie Britanijos ambasados laiptų. 

— „Makbetas“, „Antonijus ir Kleopatra“... 

Romanovas atsidusęs linktelėjo. Stravinskis dar kartą nu- 
spaudė jungiklį. Stebėdamas Adamo reakciją išbalo net pul- 
kininkas. Kai įtampa pasiekė kiekvieną nervų galūnę Adamo 
kūne, jo klyksmas buvo dar aukštesnis, o raumenys konvul- 
siškai trūkčiojo. Kai jį vėl atrišo, Adamas keturpėsčias rėmė- 
si į grindis. Ar jo skrandyje dar buvo likę ko nors, kas galėtų 
išsiveržti? Kai pakėlė galvą, jį vėl sviedė atgal į kėdę ir pririšo. 
Stavinskis spoksojo į auką. 

— Labai įspūdinga, kapitone Skotai, jūs pasiruošęs trečiajai 


pakopai. 
<< >> 


Kai Lorensas tą vakarą atvyko į Orli oro uostą, buvo nusi- 
teikęs ramiai vakarienei su savo senu draugu ambasadoriaus 
rezidencijoje. Prie užtvaros jį pasitiko pulkininkas Polardas. 

— Kaip jis? - pirmiausia paklausė Lorensas. 

— Tikėjausi, kad jūs mums pasakysite, - prisipažino Polar- 
das, paimdamas Lorenso lagaminą. Lorensas sustojo ir įdė- 
miai pažvelgė į aukštą, ploną kariškį, pilna karališkųjų apsau- 
gos dragūnų uniforma. 

— Kaip suprasti? - pasitikslino Lorensas. 

— Paprastai, - atsakė Polardas. - Paraidžiui laikiausi jūsų 


instrukcijų ir nuvažiavau paimti Skoto į Sitė salą, kai atvažia- 

vau, pranešė, kad prieš dvidešimt minučių kažkas kitas, pasi- 
naudojęs mano vardu, jį jau pasiėmė. Mes nedelsdami susisie- 
kėme su ambasada, kadangi jūs jau buvote kelyje, ambasado- 
rius liepė man vykti tiesiai į oro uostą, o jis paskambino serui 
Morisui. 

Lorensas susvirduliavo ir vos neparvirto. Pulkininkas sku- 
biai atsistojo prie jo šono. Jis nesuprato, ką Lorensas turėjo 
omenyje sakydamas: 


— Jis verčiamas patikėti, kad tai aš. 
<Oo> 


Kai Adamas atgavo sąmonę, Romanovas stovėjo vienas. 

— Kartais, — tęsė rusas tarsi Adamas ir nebuvo atsijungęs, — 
žmogus būna per daug išdidus, kad atskleistų ryžto stoką savo 
kankintojui ar savo šalies žmogui, ypač išdavikui. Todėl iš čia 
pašalinau Stavinskį ir pulkininką. Neturiu jokio noro stebėti, 
kaip Stavinskis tęsia savo eksperimento trečiąją pakopą, bet 
sustabdyti jį galėčiau tik jeigu pasakytumėte, kur padėjote 
caro ikoną. 

— Kodėl turėčiau? - agresyviai atšovė Adamas. - Įstatymiš- 
kai ji - mano. 

— Ne taip, kapitone Skotai. Tai, ką paėmėte iš banko Že- 
nevoje, priklauso Sovietų Socialistinių Respublikų Sąjungai. 
Jeigu ta ikona pasirodytų kokiame nors aukcione ar galerijoje, 
mes tuojau pat pareikštume, kad tai nacionalinis turtas, kurį 
pavogė pardavėjas. 


— Kaip gali būti?.. - pradėjo Adamas. 

— Nes, - aiškino Romanovas, — jūs dabar turite origina- 
lą, kurį caras buvo atidavęs saugoti Didžiajam Heseno kuni- 
gaikščiui, o Sovietų Sąjunga daugiau nei penkiasdešimt metų 
turėjo tik kopiją. 

Kai Romanovas iš vidinės apsiausto kišenės išėmė Šventojo 
Jurgio ir drakono ikoną, Adamo akys iš netikėtumo išsiplėtė. 
Romanovas delsė, paskui apvertė ikoną; pasitenkinimo šyp- 
sena užliejo jo veidą, kai Adamas pamatė nesamos karūnos 
reikšmingumą. 

— Kaip ir jūs, - tęsė Romanovas, - aš pasiėmiau tik šitą. 
Pasakykite, kur padėjote originalą, aš jus paleisiu ir pakeisiu 
originalą kopija. Niekas nesusiprotės, o jūs pasidarysite nema- 
žą pelną. 

— Senos lempos už naujas, - pasišaipė Adamas. 

Romanovo akys grėsmingai susiaurėjo. 

— Skotai, jūs tikrai suprantate, jog turite neįkainojamą še- 
devrą, priklausantį Sovietų Sąjungai. Jeigu nesugrąžinsite iko- 
nos, sukelsite didelių nemalonumų savo šaliai, o pats tikriau- 
siai sėsite į kalėjimą. Jums tereikia pasakyti, kur yra ikona, ir 
būsite laisvas. 

Adamas net nesivargino papurtyti galvą. 

— Tada atėjo laikas suteikti informacijos, kuri jus labiau su- 
domins, - pasakė Romanovas. Iš voko, kurį išsiėmė iš vidinės 
kišenės, jis ištraukė popieriaus lapą. Adamas buvo nuoširdžiai 
sutrikęs, visiškai negalėjo įsivaizduoti, kas tai galėtų būti. Ro- 
manovas lėtai jį išskleidė ir pakėlė taip, kad Adamas matytų 
tik kitą pusę. 

— Tas vienintelis sakinys atskleidžia nuosprendį, kurį 1946 


metais Maskvoje paskelbė teisėjas I. T. Nikičenko - mirties 

nuosprendį, — tęsė Romanovas, - paskirtą majorui Vladi- 
mirui Koskiui, sovietų sargybiniui, atsakingam už sargybą 
tą naktį, kai mirė reichsmaršalas Hermanas Gėringas. - Jis 
apvertė popierių, kad Adamas galėtų matyti. - Kaip matote, 
majoras Koskis buvo apkaltintas bendradarbiavimu su priešu 
dėl finansinių paskatų. Buvo įrodyta, kad jis tiesiogiai atsakin- 
gas už cianido perdavimą į reichsmaršalo kamerą jo mirties 
naktį. - Adamo akys išsiplėtė. - Aha, suprantu, turiu vynų 
tūzą, paliečiau jautrią vietą, - nudžiugo Romanovas. - Dabar, 
manau, pagaliau pasakysite man, kur iš tiesų yra ikona, nes 
turite anglišką posakį, jeigu gerai prisimenu: „sąžiningi mai- 
nai - ne plėšimas“. Jūsų ikona už mano ikoną, priedas - teisi- 
nis įrodymas, kuris pagaliau sugrąžins jūsų tėvo garbę. 

Adamas užsimerkė, pirmą kartą skausmingai suprato, kad 
Romanovas neturi supratimo, kas ikonos viduje. 

Romanovas nepajėgė slėpti pykčio. Priėjo prie durų ir at- 
plėšė jas. 

— Jis tavo, - išrėkė. 

Daktaras Stavinskis įėjo į kambarį ir šypsodamasis tarsi 
niekas nebūtų jo pertraukęs tęsė: 

— Profesorius Mecas, tiesą sakant, niekada nebuvo paten- 
kintas antrąja pakopa, nes atsistatymas, net tokio sveiko ir 
stipraus žmogaus kaip jūs, gali trukti kelias valandas ar net 
dienas. Taigi paskutiniuosius metus universitete jis praleido 
ieškodamas, kaip galėtų sutrumpinti visą procesą. Kaip ir vis- 
kas, kas genialu, galutinis sprendimas apstulbino paprastumu. 
Reikėjo sukurti cheminę injekcijos formulę. Ją įšvirkštus, ner- 


vų sistema tuojau pat atsistatytų — kaip po greito analgetiko. 

Jam kainavo dvylika metų ir keletą mirčių, kol rado sprendi- 
mą, - pasakojo Stavinskis iš cigarų dėžės išimdamas kitą bute- 
liuką ir į kamštelį įsmeigdamas kito švirkšto adatą. 

— Štai, — pareiškė Stavinskis, iškėlęs mažą buteliuką, - kai 
injekcija pasiekia kraujotakos sistemą, skatina greitą atsistaty- 
mą. Galima net suabejoti, ar iš viso kada nors iškentei tuos 
skausmus. Už šį genialumą profesorių Mecą reikėjo apdo- 
vanoti Nobelio premija, bet mes nenorėjome tuo dalytis su 
likusiu mokslo pasauliu. Jo dėka galiu kartoti ir kartoti pro- 
cesą, neleisdamas jums mirti. Suprantate, galiu kas trisdešimt 
minučių įjungti ir išjungti generatorių visą kitą savaitę, jeigu 
taip trokštate, - paaiškino Stravinskis, žvelgdamas į išblyškusį, 
netikintį Adamo veidą, aptaškytą geltonomis vėmalų dėme- 
lėmis. 

— Arba galiu, įleidęs antidotą, tuojau pat liautis, jeigu pasa- 
kysite, kur yra caro ikona. 

Stavinskis atsistojo priešais Adamą ir pritraukė pusę švirkš- 
to. Adamui buvo siaubingai šalta, nors nuo kankinimo šoko 
gausiai prakaitavo. 

— Sėdėkite ramiai, kapitone Skotai, nenoriu jūsų žaloti. — 
Adamas pajuto giliai įsmingančią adatą, po kelių akimirkų 
skystis pasiekė kraujotakos sistemą. 

Negalėjo patikėti, kaip greitai pradėjo atsigauti. Po kelių 
minučių nebepykino, grįžo orientacija. Rankų ir kojų jautru- 
mas tapo normalus, bet noras nebepatirti antrosios pakopos 
išliko labai aštrus. 

— Profesorius Mecas - nuostabus žmogus, dėl to, esu tik- 
ras, abu sutarsime, - pareiškė Stavinskis, - jeigu jis būtų gy- 


vas, esu įsitikinęs, kad jūsų atvejį aprašytų. 

Lėtai ir rūpestingai Stavinskis pradėjo spausti daugiau želė 
gumulų ant Adamo krūtinės. Kai buvo patenkintas savo dar- 
bu, vėl prijungė elektrodus prie želė. 

— „Koriolanas“, „Timonas Atėnietis“, „Periklis“. - Stavins- 
kis nuspaudė delnu rankenėlę, Adamas tikėjosi, kad mirs. Jo 
kūnas purtėsi, o jis spiegė dar stipriau. Po kelių sekundžių pa- 
juto ledinį šaltį, kūnas nenumaldomai virpėjo, jis žiaukčiojo. 

Stavinskis greitai prišoko ir paleido jį. Adamas nukrito ant 
žemės ir išžiaukčiojo viską, kas dar buvo likę jo kūne. Kai tik 
spjaudėsi, Polardas vėl pasodino į kėdę. 

— Turite suprasti, kapitone, negaliu jums leisti numirti. 
Kur yra ikona? — šaukė Stavinskis. 

Luvre - norėjo surikti Adamas, bet jo žodžiai tebuvo vos 
girdimas šnabždesys, burna kaip švitrinis popierius. Stavinskis 
vėl pripildė antrąjį švirkštą skysčio ir suleido Adamui. Ir vėl 
po kelių minučių agonija atsitraukė, jautėsi visiškai atsigavęs. 

— Po dešimties sekundžių pratęsime. Devynios, aštuonios, 
septynios... 


— „Cimbelinas“. 


„šešios, penkios, keturios... 
— „Žiemos pasaka“. 


„trys, dvi, viena. 


— „Audra“. Aaaaa!!! - suklykė ir nualpo. Paskui Adamas 
prisiminė tik šaltą vandenį, kurį pylė pulkininkas, po to vėl 
pradėjo žiaukčioti. Vėl pririšo prie kėdės, Stravinskis vėl įbes 
švirkštą, bet Adamas negalėjo patikėti, kad atsigaus. Jis turi 
mirti, nes nori mirti. Vėl pajuto dūrį į kūną. 

Romanovas žengė pirmyn ir žiūrėdamas tiesiai į Adamą 


pareiškė: 

- Jaučiu, kad mes su daktaru Stavinskiu nusipelnėme vaka- 
rienės. Tikėjomės pasikviesti ir jus, bet jūsų skrandis tikriau- 
siai tam nepasiruošęs. Kai grįšime, atsigaivinęs daktaras Sta- 
vinskis dar ir dar kartą kartos visus pratimus, kol pasakysite, 
kur paslėpėte ikoną. 

Kai sugrįžo pulkininkas Polardas, Romanovas ir Stravinskis 
išėjo. Romanovas su pulkininku persimetė keletu frazių, ku- 
rių Adamas nesuprato. Tada Romanovas, tyliai uždaręs pas- 
kui save duris, išėjo iš kambario. 

Polardas priėjo prie Adamo ir pasiūlė jam vandens butelį. 
Adamas išgėrė ir nuoširdžiai nustebo, kaip greitai atsigauna. 
Nors pojūčiai grįžo, tačiau Adamas abejojo, ar jam dar kartą 
pavyks išgyventi. 

— Aš vėl vemsiu, - pasakė Adamas ir staigiai užvertė galvą. 
Polardas skubiai atrišo mazgus ir stebėjo, kaip Adamas krenta 
ant keturių. Jis keletą kartų nusispjovė ir ilsėjosi, kol pulki- 
ninkas švelniai vėl pasodino į kėdę. Atsisėdęs Adamas tvirtai 
įsikibo abiem rankomis į kėdės kojas, tada sukaupė visas jėgas 
ir susirietęs šoko pirmyn, persimetė kėdę per galvą ir sulaužė 
trenkdamas nieko neįtariančiam pulkininkui. Polardas be s3- 
monės susmuko ant grindų priešais Adamą nebeišgirdęs, kaip 
šis ištarė: 

— „Henrikas VIII“, „Du veroniečiai“. Lažinuosi, kad šitos 
niekada negirdėjai, pulkininke. Jeigu sąžiningai, ne visi mano, 
kad ją parašė Šekspyras. 

Adamas liko klūpoti prie pulkininko kūno galvodamas, ką 
daryti toliau. Džiaugėsi, kad kambario garso izoliacija šį kartą 


veikia jo naudai. Palaukė dar keletą minučių, įvertino likusias 

jėgas. Pakėlė apverstą vandens butelį ir išgėrė paskutiniuosius 
lašus. Tada nuropojo prie lovos ir užsitempė apatinius, koji- 
nes, batus, ne itin baltus marškinius ir kelnes. Norėjo užsivilk- 
ti švarkelį, bet pamušalas buvo suplėšytas. Persigalvojo, kaip 
senis nuklumpino prie pulkininko, nuvilko tvido švarką ir 
apsivilko. Buvo didelis per pečius ir per trumpas ties klubais. 
Beveik linksmas Adamas nuėjo prie durų. Pasuko rankeną ir 
pastūmė. Durys prasivėrė per colį - nieko, du colius - irgi 
nieko. Pažvelgė pro plyšį, bet išvydo tik tamsų koridorių. Kai 
plačiai atidarė duris, vyrių girgždesys Adamui nuskambėjo 
kaip lenktyninio automobilio padangų cypimas. Kai įsitiki- 
no, kad niekas negrįžta, žengė į koridorių. 

Stovėjo prisispaudęs prie sienos ir dairėsi tamsiame kori- 
doriuje, kol apsiprato akys. Matė tik švieselę, sklindančią per 
durų langelį koridoriaus gale. Trumpais žingsneliais pasuko 
jų link. Ėjo lėtai linguodamas kaip aklas, kol pamatė kitą švie- 
sos spindulį iš po kitų durų dešinėje, už dešimties jardų nuo 
tų, kurias norėjo pasiekti. Atsargiai slinko, buvo tik žingsnis 
nuo pirmųjų durų, kai jos staiga atsivėrė ir įėjo mažas žmogus, 
vilkintis balta palaidine ir mėlynu virtuvės chalatu. Adamas 
sustingo prie sienos, o virtuvės darbuotojas iš kišenės išsi- 
traukė cigarečių pakelį, degtukus ir nuėjo priešinga kryptimi. 
Adamas per langelį stebėjo jo siluetą, brėžiamą degtuką, už- 
degamą cigaretę, pirmąjį dūmų kamuolį; netgi girdėjo užsi- 
traukiant. 

Adamas sėlino, kaip jau suprato, pro virtuvės duris lau- 
ko durų link. Lėtai pasuko rankeną laukdamas, kol siluetas 


sujudės. Lauko durys taip pat buvo su vyriais, kurių jau kelis 

mėnesius niekas nesivargino sutepti. Rūkorius atsisuko ir nu- 
sišypsojo, o Adamo ranka tvirtai smogė jam į pilvą. Kai rūko- 
rius susilenkė, dešinysis Adamo kumštis iš visų sukauptų jėgų 
vožė jam į smakrą. Vyras susmuko ant žemės. Adamas stovėjo 
ir džiaugėsi, kad jis nejuda. 

Per žolę nutempė suglebusį kūną, numetė už krūmo ir liko 
klūpoti, kol apgalvojo savo veiksmus. Priešais Adamas matė 
Žžvyruotą aikštę, o už jos - aukštą sieną. Nuo mėnulio apšvies- 
tos sienos per akmenėlius driekėsi ilgas šešėlis. Apie dvidešimt 
jardų sukaupęs kiekvieną likusių jėgų unciją nubėgo prie sie- 
nos ir prikibo kaip šlapias lapas, stovėjo nejudėdamas šešėly- 
je. Lėtai ir tyliai jardas po jardo slinko palei sieną, kol atėjo į 
priekį, dabar įsitikino, kad tai Rusijos ambasada. Dideli žali 
mediniai pagrindinio įėjimo vartai buvo atviri, kas kelios se- 
kundės pro juos pravažiuodavo limuzinai. Adamas atsigręžė į 
ambasados duris ir laiptų viršuje pamatė stambų vyrą, žvangi- 
nantį medaliais ant oficialios aprangos švarko ir spaudžiantį 
kiekvieno išvykstančio svečio ranką. Adamas nusprendė, kad 
tai ambasadorius. 

Vienas ar du svečiai ėjo pėsti. Prie vartų įsitempę stovėjo 
du kariškiai ir saliutavo praeinantiems svečiams bei automo- 
biliams. 

Adamas palaukė, kol didžiulis BMW su Vakarų Vokietijos 
vėliava pristabdė prie vartų. Pasinaudojęs automobilio prie- 
danga, Adamas išėjo į išvažiavimo vidurį, po to eidamas pas- 
kui tarp dviejų sargybinių nukulniavo kelio link. 

— Bonsoir, - automobiliui važiuojant pro šalį tyliai ištarė 


sargybiniams: buvo tik už jardo nuo kelio. 

— Eik, — paliepė sau, - nebėk. Eik, eik, kol išnyksi jiems iš 
akių. - Jie pagarbiai saliutavo. - Neatsigręžk. - Išvažiavo dar 


vienas automobilis, bet Adamas žvelgė tik pirmyn. 
<o> 


— Tu chberches une femme?* — pakartojo balsas iš nišoje 
esančio tarpdurio. Adamas pakliuvo į prastai apšviestą, vie- 
nos krypties gatvelę. Keletas neaiškaus amžiaus vyrų atrodė 
be tikslo vaikščioja kelkraščiu pirmyn atgal. Eidamas tolyn į 
tamsą, įtariai pažvelgė į juos. 

— Ką? - paklausė Adamas, staigiai žengdamas į kelią. Nuo 
netikėto garso jo pojūčiai sustiprėjo. 

— Iš Britanijos, ei? Ieškai merginos? - balse aiškiai skambė- 
jo su niekuo nesupainiojamas prancūziškas akcentas. 

— Kalbate angliškai, - ištarė Adamas vis dar negalėdamas 
įžiūrėti moters. 

— Mano darbui reikia mokėti daug kalbų, cbėri*", kitaip 
mirsi badu. 

Adamas bandė mąstyti nuosekliai. 

— Kiek už naktį? 

— Eh bien*““, bet dar net ne vidurnaktis, - pasakė mergi- 
na. - Taigi turėčiau prašyti dviejų šimtų frankų. 

Nors neturėjo pinigų, Adamas vylėsi, kad mergina bent jau 
galėtų nuvesti jį į saugią vietą. 

* Tu ieškai moters? (pranc. ). 


** Branguti (pranc. ). 
*** Ka gi, puiku (pranc. ). 

— Du šimtai tinka. 

— Daccord“, - sutiko mergina pagaliau išlysdama iš šešėlio. 
Adamas nustebo pamatęs, kokia ji patraukli. 

— Imk mane už rankos, jeigu eisi pro žandarą, pasakyk: Ma 
femme. ** 

Adamas kluptelėjo pirmyn. 

— Manau, kad per daug geri, bėri. Nesvarbu, gali remtis į 
mane, taip. 

— Ne, aš tiesiog pavargęs, — teisinosi Adamas, labai stengėsi 
suspėti kartu su ja. 

— Buvai vakarėlyje ambasadoje, 26s£-ce pas?*** 

Adamas buvo priblokštas. 

— Nesistebėk, chėri. Dauguma mano nuolatinių klientų yra 
iš ambasadų. Jie gali rizikuoti turėti kasdienių nuotykių, žy 
comprends?**** 

— Tikiu tavimi, - pasakė Adamas. 

— Mano butas tuoj už kampo, - ji užtikrino Adamą. Jis 
buvo įsitikinęs, kad tokį kelią įveiks, kai priėjo daugiabutį 
namą ir pamatė laiptus, giliai įkvėpė. Jam tik pavyko pasiekti 
duris. 

— Aš gyvenu namo viršuje, chėri. Labai gražus vaizdas, — 
dalykiškai pasakė, - bet bijau - kaip jūs sakote — nėra lifto. 

Adamas nieko neatsakė, tik sunkiai kvėpuodamas atsirėmė 
į sieną. 
| * Sutinku (prane). 

Mano miotetis (žė) 


*** Juk taip? (pranc. ). 


**** Supranti? (pranc. ). 

— Tu esi fažiguė", - suprato mergina. Kai jie pasiekė antrąjį 
aukštą, paskutiniuosius kelis laiptelius į viršų jai teko beveik 
vilkte vilkti Adamą. 

— Nemanau, kad šiąnakt pakilsi, cbėri, - kalbėjo atidaryda- 
ma duris ir įjungdama šviesą. - Bet tai tavo vakarėlis. - Žengė 
vidun ir įjungė likusias šviesas. 

Adamas nusvirduliavo prie vienintelės kėdės ir sudribo ant 
jos. Mergina jau buvo dingusi kitame kambaryje. Adamas tu- 
rėjo sutelkti visas pastangas, kad neužmigtų, kol ji grįš. 

Kai mergina stovėjo tarpdurio šviesoje, Adamas pirmą 
kartą galėjo ją apžiūrėti. Šviesūs trumpi garbanoti plaukai, 
raudona palaidinė ir aptemptas juodas sijonas iki kelių. Baltas 
platus plastikinis diržas pabrėžė jos liauną liemenį. Mūvėjo 
juodomis tinklinėmis kojinėmis. Tai, ką jis matė, normalio- 
mis sąlygomis būtų jį prikėlę. 

Švelniai siūbuodama klubais priėjo prie Adamo ir atsiklau- 
pė priešais jį. Jos akys buvo stebėtinai žalios ir spindinčios. 

— Ar galėtum man dabar atiduoti tuos du šimtus? — švel- 
niai paklausė. Ranka perbėgo jo klubu. 

— Aš neturiu pinigų, - visiškai paprastai prisipažino Ada- 
mas. 

— Ką? - pirmą kartą pyktelėjo mergina. 

Įkišo ranką į jo vidinę kišenę, ištraukė piniginę ir paklau- 
sė: 

— Okasčia? Aš nežaidžiu, - padavė storą piniginę Adamui. 


Atidaręs Adamas pamatė, kad piniginė prigrūsta Prancūzijos 


* Pavargęs (pranc. ). 

frankų, buvo ir keli angliški banknotai. Adamas padarė išva- 
dą, kad pulkininkui už paslaugas mokėjo grynaisiais. 

Jis ištraukė dvi kupiūras po šimtą frankų ir pareigingai ati- 
davė. 

— Taip geriau, - įvertino ir dingo kitame kambaryje. 

Adamas greitai patikrinęs piniginę rado vairuotojo pažy- 
mėjimą, porą kreditinių kortelių tikruoju - pulkininko Al- 
berto Tomkinso — vardu. Jis mikliai apsidairė: dvigulė lova 
įsprausta priešais sieną užėmė kone visą kambarį. Be kėdės, 
ant kurios sėdėjo, dar buvo tualetinis stalelis ir mažytė kėdutė 
su aksomine pagalvėle, dėmėtas mėlynas kilimas užklojo be- 
veik visas medines grindis. 

Kairėje riogsojo nedidelis židinys, viename kampe tvar- 
kingai sudėti rąsteliai. Adamas geidė tik kristi ir miegoti, bet 
sukaupęs visus jėgų likučius nusvirduliavo prie židinio ir tarp 
rąstų paslėpė piniginę. Nulingavo atgal prie kėdės ir sudribo 
ant jos, tada prasivėrė durys. 

Mergina vėl stovėjo tarpdurio šviesoje, bet šį kartą vilkėjo 
tik rausvu chalatėliu, per kurį net tokios būklės Adamas matė 
kiaurai, vos tik ji pajudėdavo. Ji lėtai nulingavo per kambarį ir 
priklaupė šalia Adamo. 

— Kaip tau patinka, 7202 cber? Tiesiai ar prancūziškai? 

— Man reikia poilsio, - suvapėjo Adamas. 

— Už du šimtus frankų gali miegoti bet kuriame viešbuty- 
je, - nepatikėjo mergina. 

— Tik noriu, kad man leistum pailsėti keletą minučių, — 


užtikrino Adamas. 

— LAnglais, - įvertino mergina ir pabandė pakelti Adamą 
nuo kėdės ir nuvesti į lovą. Jis suklupo ir nukrito pusiau ant 
lovos, pusiau ant grindų. Nurengė jį taip mikliai kaip bet kuri 
slaugė, po to įkėlė kojas į lovą. Adamas nebandė nei padėti, 
nei trukdyti. Akimirką sudvejojo, pamačiusi sužeistą petį. 
Galvojo, kokioje avarijoje galėjo taip giliai sužaloti. Nuride- 
no jį prie krašto ir užtempė viršutiniąją paklodę bei antklodę. 
Tada apėjo lovą iš kitos pusės ir vėl atrideno atgal. Galų gale 
paguldė ant nugaros ir užklojo. 

— Galiu vis tiek padaryti prancūzišką, jeigu nori, - pasisiū- 


lė. Bet Adamas jau miegojo. 


21 SKYRIUS 


Kai Adamas pagaliau pabudo, saulė jau švietė per mažy- 
tį miegamojo langą. Mirksėdamas žvalgėsi aplinkui ir bandė 
prisiminti, kas įvyko praėjusią naktį. Viskas staiga sugrįžo, 
prisiminus jam pasidarė bloga. Atsisėdo ant lovos krašto, bet 
tą akimirką, kai bandė atsistoti, pasijuto apsvaigęs ir silpnas, 
krito atgal. Bent jau pabėgo. Jis apsidairė kambaryje, bet mer- 
ginos nebuvo nei matyti, nei girdėti. Tada jis prisiminė pini- 
ginę. 

Atsisėdo tiesiai, kelias minutes kaupėsi, tada vėl pabandė 
atsistoti ir eiti. Nors laikėsi netvirtai, bet jautėsi geriau, negu 
tikėjosi. Svarbu atsistatymas, o ne greitis, mąstė ironiškai. Pri- 
ėjęs prie židinio puolė ant kelių ir ieškojo tarp rąstų. Bet pul- 
kininko piniginės nebuvo. Kiek įmanydamas greičiau nuėjo 
prie kabančio ant kėdės švarko. Patikrino vidinę kišenę: par- 
keris, šukos beveik be dantų, pasas, vairuotojo pažymėjimas, 
kiti popieriai, bet piniginės nebuvo. Apžiūrėjo išorines kiše- 
nes: pundelis raktų, lenktinis peilis, keletas įvairių monetų — 
angliškų ir prancūziškų, bet tik tiek. Keikdamasis nukrito ant 
grindų. Sėdėjo ten nejudėdamas, kol išgirdo rakinamas duris. 


Durys atsivėrė ir lėtai įėjo mergina su pirkinių pintine. Segė- 

jo dailiu gėlėtu sijonu, vilkėjo balta palaidine, tokia apranga 
būtų tikusi bet kuriai pamaldžiai merginai sskmadienio rytą. 
Pintinė buvo kimšte prikimšta maisto. 

— Pabudai, taip, chėri? Est-ce-gue tu prends le petit dėjeu- 
ner?“ 

Adamas pasijuto truputėlį priblokštas. 

Ji atsakė tokiu pat žvilgsniu. 

— Net ir dirbančioms merginoms reikia pusryčiauti, 726s£-ce 
pas? Kartais man per dieną pavyksta pavalgyti tik pusryčius. 

— Kur mano piniginė? - atšiauriai pasiteiravo Adamas. 

— Ant stalo, - parodė mergina. 

Adamas peržvelgė kambarį ir pamatė, kad piniginė gulėjo 
geriausiai matomoje vietoje. 

— Nebūtina ją slėpti, - papeikė Adamą. - Jeigu esu kekšė, 
nereiškia, kad vagilė. 

Palikusi praviras duris, išėjo į virtuvę. 

Adamas staiga suprato, koks didelis jautėsi nykštukas To- 
mas. 

— Kavos ir ragelį? - šūktelėjo. 

— Fantastiška, - atsiliepė Adamas. Palaukė: 

- Atsiprašau. Buvau kvailas. 

— Negalvok apie tai, - atsakė, - Ca nest rien “". 

— Aš vis dar nežinau tavo vardo, - pasakė Adamas. 

— Mano darbinis vardas Brigita, bet nei praėjusią naktį, nei 
šį rytą nepasinaudojai mano paslaugomis, gali vadinti mane 
tikruoju vardu - Žana. 


* Ar norėtum lengvų priešpiečių? (pranc.). 
** Nieko tokio (pranc. ). 

— Žana, ar galiu išsimaudyti ? 

— Durys kampe, bet per ilgai negaišk, jeigu nenori šaltų 
ragelių. - Adamas nuėjo į vonią ir pamatė, kad Žana buvo pa- 
sirūpinusi viskuo, ko gali prireikti vyrui. Skustuvas, skutimosi 
kremas, muilas, šiūruoklė, švarūs rankšluosčiai ir didelė dėžė 
Durex prezervatyvų. 

Po šiltos vonios ir skutimosi malonumų Adamas beveik 
užsimiršo, jautėsi kone normalus, tik kažkoks gležnas. Apsi- 
vyniojo juosmenį rausvu rankšluosčiu ir įžengė į virtuvę pas 
Žaną. Stalas jau buvo padengtas, o ji traukė iš orkaitės karštą 
ragelį. 

— Geras kūnas, - įvertino apsukdama ir atidžiai jį apžiūrė- 
dama. - Daug geresnis negu paprastai turiu. - Padėjo lėkštę 
priešais jį. 

— Tu irgi neprasta, - šypsodamasis ir sėsdamas priešais pa- 
gyrė Adamas. 

- Smagu, kad pastebėjai, - pripažino Žana. - Jau pradėjau 
galvoti apie tave. 

Adamas dosniai užsitepė džemo ant ragelio ir kelias sekun- 
des tylėjo. 

— Kada paskutinį kartą valgei? - pasidomėjo Žana, kai jis 
prarijo paskutinį gabaliuką. 

— Vakar per pietus. Bet ištuštinau skrandį. 

— Pykino? Turėtum mažiau gerti. 

- Išdžiovinau, galėtų būti tinkamesnis žodis. Pasakyk, Ža- 
na, - paprašė Adamas žiūrėdamas į ją, - ar tu dabar galėtum 
dirbti? 

Mergina pasižiūrėjo į laikrodį. 

— Vienas mano nuolatinių ateina antrą valandą, o prieš 
penkias turiu grįžti į gatvę. Taigi ne šį rytą, - dalykiškai pa- 
aiškino. 

— Ne, ne, aš ne tai turiu omenyje, - aiškinosi Adamas. 

— Tu gali greitai padaryti mergaitei, kaip jūs ten sakote 
Anglijoje, viską? - paklausė Žana. - Tu juk ne vienas tų keis- 
tuolių? 

— Ne, visiškai ne tai, - nusijuokė Adamas. - Bet norėčiau 
tau už paslaugas sumokėti dar du šimtus frankų. 

— Ar tai legalu? 

- Visiškai. 

— Alors, tada kita kalba. Kuriam laikui manęs reikės? 

— Valandai, daugiausiai dviem. 

— Geriau negu dabartinis mano darbas. Ko iš manęs tiki- 
masi? 

— Noriu, kad vieną valandą tavimi gėrėtųsi visi Paryžiaus 


vyrai. Bet šį kartą tu nedirbtum už jokią kainą. 
<Oo> 


— Skotas prieš kelias minutes susisiekė su manimi, - prane- 
šė Lorensas D4. 

- Kąjis norėjo pasakyti? — sunerimęs pasiteiravo seras Mo- 
risas. 

— Kad suka laikrodį atgal. 

- Ką, tavo manymu, jis turėjo omenyje? — pasidomėjo Sne- 
las. 


— Spėčiau, kad Ženevą, - atsakė Lorensas. 

- Kodėl Ženevą? - pasitikslino Merjusas. 

— Nesu tikras, - svarstė Lorensas, —- bet sakė, kad tai kaž- 
kaip susiję su mergaite vokiete arba banku, bet tiksliai neži- 
nau kuriuo. 

Kurį laiką visi tylėjo. 

— Ar atsekei skambutį? - paklausė Bušas. 

— Tik rajoną, - pripažino Lorensas, - Nošatelio prie Vo- 
kietijos ir Šveicarijos sienos. 

— Gerai. Mes ir vėl versle, - apsidžiaugė seras Morisas. - Ar 
pranešei Interpolui? 

— Taip, sere, aš asmeniškai informavau vokiečių, prancūzų 
ir šveicarų policiją, - pridūrė Lorensas. Tai buvo pirmieji tie- 


sos žodžiai nuo pokalbio pradžios. 
<o> 


Žana ruošėsi keturiasdešimt minučių. Kai Adamas pamatė 
rezultatą, sušvilpė. 

- Niekas nepažvelgs į mane antrą kartą, net jeigu jų aki- 
vaizdoje ištuštinčiau kasą, - pareiškė jai. 

— Tokia ir buvo mintis, 26s/-ce pas? - šypsodamasi atsiliepė 
Žana. 

— Ar tiksliai žinai, ką daryti? 

- Gerai žinau. - Žana dar kartą pasižiūrėjo į save ilgame 
veidrodyje. - Mes jau keturis kartus repetavome karo veiks- 
mus. 

— Gerai, - sutiko Adamas. - Atrodo, kad esi pasiruošusi 


sutikti priešą. Taigi, kaip sako armijoje, „arčiau tikslo“. 

Žana iš stalčiaus išėmė plastikinį maišelį. Ant jo buvo iš- 
spausdintas vienas žodis „Cd/ime“, padavė jį Adamui. Šis su- 
lankstė paketą į keturias dalis ir išeidamas susigrūdo jį į švarko 
kišenę. Žana užrakino duris, abu nulipo laiptais ir išėjo į šali- 
gatvį. 

Adamas sustabdė taksi, o Žana nurodė vairuotojui: 

— Tiuilri sodai. - Kai atvažiavo, Adamas sumokėjo ir išlipo 
ant šaligatvio šalia Žanos. 

— Bonne chance“, - palinkėjo Adamas, pasilikdamas prie 
kampo ir praleisdamas Žaną dvidešimt jardų į priekį. Nors 
jautėsi netvirtai, bet pajėgė išlaikyti jos tempą. Saulė švie- 
tė jam į veidą stebint Žaną, vaikščiojančią pirmyn atgal tarp 
puošnių gėlynų. Jos rausvas odinis sijonas ir aptemptas baltas 
megztinis priversdavo beveik kiekvieną pro šalį einantį vyrą 
atsisukti ir pažiūrėti dar kartą. Kai kurie net sustodavo ir ly- 
dėdavo ją akimis. 

Komentarai, kuriuos ji girdėjo, o Adamas už dvidešimties 
jardų - ne, galėjo būti sudėlioti nuo: 

Je payerais nimporte guoi**, - kuriuos turėjo nenoriai pra- 
leisti, iki paprasčiausio Pytain***, — į kurį Adamas liepė ne- 
kreipti dėmesio. Ji turėjo suvaidinti savo vaidmenį, ir už du 
šimtus frankų iškentėti pasitaikančius įžeidimus. 

Žana nuėjo iki tolimojo sodo krašto, bet neatsisuko: ji gavo 
instrukciją jokiomis aplinkybėmis neatsisukti. Eik pirmyn — 
jai liepė Adamas. Jis tebebuvo už dvidešimties jardų, kai ji pri- 
ėjo Tiuilri krantinę. Palaukė žalios šviesos, kirto plačią gatvę 

* Geros kloties (pranc. ). 


** Sumokėsiu, nesvarbu kiek (pranc.). 
*** Kekšė (pranc.). 


Garbės reikalas 357 


ir liko spūstyje. Tik krantinės gale staigiai pasuko dešinėn ir 
pirmą kartą priešais save išvydo Luvrą. Jai buvo gėda prisipa- 
žinti, kad niekada nėra buvusi pastato viduje. Žana lipo laip- 
tais prie įėjimo. Kai ji priėjo sukamąsias duris, Adamas buvo 
ant apatinio laiptelio. Ji toliau kopė marmuriniais laiptais, o 
Adamas diskretiškai sekė paskui. 

Užkopusi į viršų Žana praėjo sparnuotą pergalės deivės Ni- 
kės Samotrakės skulptūrą. Prasiyrė į vieną didžiųjų salių, pil- 
ną žmonių. Eidama mintyse skaičiavo, kad kiekvienoje salėje 
budi bent vienas prižiūrėtojas, kuris tarsi be tikslo stoviniuoja 
šalia įėjimo. Mokinių grupė apžiūrinėjo Džovanio „Paskutinę 
vakarienę“, bet Žana neatkreipė dėmesio į šedevrą, skubėjo į 
priekį. Praėjusi pro šešis prižiūrėtojus pateko į salę, kurią taip 
vaizdžiai apibūdino Adamas. Ryžtingai žengusi į salės vidurį 
stabtelėjo. Kai kurie vyrai prarado susidomėjimą paveikslais. 
Parenkinta sukeltu įspūdžiu, staiga pasuko prie prižiūrėtojo. 
Šis pasitaisė mundurą ir nusišypsojo merginai. 

— Dans guelle direction se trouve la peinture du seiziėme 
siėcle?* - nekaltai pasiteiravo. Prižiūrėtojas pasisuko ir paro- 
dė reikiamos salės link. Tą akimirką, kai jis pasisuko, Žana 
pliaukštelėjo jam per veidą ir iš visų jėgų sukliko: 

— Ouelle borreur! Pour gui est-ce gue vous me prenez?** 

Tik vienintelis žmogus ikonų salėje nesustojo pasižiūrėti 
spektaklio. 


— Je vais parles a la Direction!“** 


— sušuko Žana ir metėsi 
prie pagrindinio išėjimo. Šarada baigėsi per pusę minutės. Su- 
* Kurioje pusėje yra XVI a. tapyba? (pranc. ). 


** Kieno iš jūsų čia klaida? (pranc. ). 
*** Einu pasišnekėti su vadovybe! (pranc. ). 

glumęs prižiūrėtojas sustingo iš nuostabos ir sutrikęs žiūrėjo į 
užpuolėją. Žana įveikė tris amžius greičiau negu Dž. H. Vel- 
sas. Pagal Adamo pasakojimą pasuko kairėn į šešioliktąjį am- 
žių, antrasis posūkis į kairę ją išvedė į ilgąjį koridorių. Po kelių 
akimirkų ji jau stovėjo šalia Adamo ant marmurinių laiptų, 
vedančių prie pagrindinio įėjimo. 

Leisdamasis laiptais Adamas įdavė merginai Cd/ine krepšį 
ir jau ruošėsi vėl ją paleisti, kai laiptų apačioje stovintys pri- 
žiūrėtojai pakėlė rankas rodydami, kad jie turi sustoti. 

- Ar nori, kad pabėgčiau? - sušnibždėjo Žana. 

- Žinoma, ne, - nuramino Adamas. - Tik nesakyk nė žo- 
džio. 

- Madame, excusez-moi, mais je dois fouiller votre sac.* 

— Allez-y pour toutce gue vous y trouvez!“* - sušuko Žana. 

— Be abejo, galite apžiūrėti jos krepšį, - leido Adamas su- 
grįždamas prie merginos, kol ši dar ko nors neleptelėjo. 

— Ta ikona, mano manymu, gana gera. Nusipirkau šį rytą 
parduotuvėlėje šalia Eliziejaus laukų. 

— Vous me permettez, monsieur?*** - įtariai paklausė vyres- 
nysis prižiūrėtojas. 

— Kodėl gi ne? - sutiko Adamas. Išėmė caro ikoną iš krep- 
šio ir padavė prižiūrėtojui. Šis atrodė nustebęs dėl to, kas vyks- 
ta. Atskubėjo dar du prižiūrėtojai ir atsistojo iš abiejų pusių 
šalia Adamo. 

Vyresnysis prižiūrėtojas laužyta anglų kalba pasiteiravo, ar 
Adamas sutiktų, jei paveikslėlį apžiūrėtų galerijos ekspertas. 


* Ponia, atsiprašau, bet esu priverstas patikrinti jūsų rankinę (pranc. ). 
** Pirmyn, pasiimkite viską, ką rasite! (pranc. ). 
*** Gal leistumėte, pone? (pranc. ). 


Garbės reikalas 359 


— Su dideliu malonumu, - sutiko Adamas. - Būtų džiugu 
sužinoti kitą nuomonę. 

Vyresnysis prižiūrėtojas atrodė suglumęs. 

— Je dois vous demander de me suivre“, — jo tonas staiga 
tapo draugiškesnis. Greitai nusivedė abu į mažą kambarėlį ša- 
lia galerijos. Prižiūrėtojas padėjo ikoną stalo vidury. Adamas 
atsisėdo, vis dar sutrikusi Žana įsitaisė šalia. 

— Aš tik akimirką, pone. - Vyresnysis prižiūrėtojas beveik 
išbėgo iš kambario, o kiti du liko stovėti šalia durų. Adamas vis 
dar nebandė pasikalbėti su Žana, nors matė, kad ji vis labiau 
nerimauja. Kai susėdo laukti, Adamas tik švelniai šyptelėjo. 

Atsidarė durys, paskui vyresnįjį prižiūrėtoją įėjo pagyvenęs 
vyras mokslininko veidu. 

— Bonjour, monsieur“", — pasisveikino žiūrėdamas į Ada- 
mą. Pirmasis vyras atvirai nesidomėjęs Žana. 

— Suprantu, kad esate anglai, - vos žvilgtelėjęs į juos ėmėsi 
ikonos. 

Prieš prabildamas atidžiai apžiūrėjo ikoną. Adamas pajuto 
minutinį nerimą. 

— Yparingai įdomu. Taip, taip. 

Vienas prižiūrėtojas uždėjo ranką ant lazdos. 

— Įdomu, - pakartojo. - Būsiu įžūlus ir pasakysiu, - sua- 
bejojo, - devynioliktojo amžiaus pabaiga, aštuoni šimtai sep- 
tyniasdešimtieji, gal aštuoniasdešimtieji. Žavinga. Ne, nieko 
panašaus mes niekada Luvre neturėjome, - pridūrė, - supran- 
tate, čia prasta kopija, - pranešė ir atidavė ikoną Adamui. 


* Prašyčiau sekti paskui mane (pranc. ). 


** Sveiki, pone (pranc. ). 

- Šventojo Jurgio ir drakono caro ikonos originalas kabo 
Žiemos rūmuose, Leningrade. Žinote, esu ją matęs, — paten- 
kintas pasigyrė. 

— Žinoma, matėte, — atsikvėpdamas paantrino Adamas ir 
įkišo ikoną į plastikinį krepšelį. Senis nusilenkė Žanai ir kry- 
puodamas lauk mestelėjo: 

— Gana juokinga, kažkas vos prieš kelias savaites irgi domė- 
josi caro ikona. - Vienintelis Adamas neatrodė nustebęs. 

— Aš tik... —- pradėjo vyresnysis prižiūrėtojas. 

— Atlikote savo pareigą, - pabaigė Adamas, - jei galima 
taip sakyti - natūralus atsargumas, - truputį pompastiškai 
pridūrė, - galiu tik žavėtis, kaip viską išsprendėte. 

Žana spoksojo į juos visiškai nesusigaudydama, kas vyks- 
ta. 

— Jūs malonus, m202sieu7, — su palengvėjimu atsiduso pri- 
žiūrėtojas. - Tikiuosi, kad apsilankysite dar kartą, - šypsoda- 
masis kreipėsi į Žaną. 

Prižiūrėtojas palydėjo iki įėjimo į Luvrą, jiems einant pro 
duris, išsitempė ir atidavė pagarbą. Adamas su Žana nusileido 
laiptais ir išėjo į saulėtą Paryžių. 

— Na, gal dabar galėčiau sužinoti, kas čia vyko? — pasitei- 
ravo Žana. 

— Tu buvai magnifigue", — nesistengdamas aiškinti pagyrė 
Adamas. 

— Žinau, žinau, — nekantravo Žana. - Bet kam reikia Os- 
karo vertos mano vaidybos, jeigu paveikslėlis visada priklausė 


tau? 


* Nepakartojama (pranc. ). 

— Tas tiesa, - sutiko Adamas, - bet buvau palikęs čia per 
naktį, kad jie pasaugotų. Be tavo bravūros būtų daug sunkiau 
įrodyti, kad ji priklauso man. 

Pagal Žanos veido išraišką Adamas suvokė, kad ji neturi 
supratimo, apie ką jis kalba. 

- Tu neįkainojama, - nusijuokė Adamas. 

— Nesu, - atsakė atsisukdama. - Du šimtai frankų vis tiek 
geras sandėris, nesvarbu, ar ji tau priklauso, ar ne. 

— Teisingai, - pritarė Adamas, išsitraukė iš pulkininko pi- 
niginės du šimtus frankų ir dar pridėjo šimtinę. - Premija už 
gerą darbą. 

Dėkinga mergina paėmė pinigus. 

- Manau, pasiimsiu laisvą vakarą, - apsidžiaugė. 

Adamas apkabino Žaną ir pabučiavo į abu skruostus, tarsi 
ji būtų prancūzų generolas. 

Mergina pabučiavo jį į lūpas ir nusišypsojo. 

— Kai kitą kartą būsi Paryžiuje, cbėy:, susirask mane. Aš tau 


skolinga - namuose. 
< O >> 


— Kodėl tu toks įsitikinęs? 

— Nes Antarktida buvo nusiteikęs pateikti Pembertonui 
per daug faktų. 

— Ką turi omenyje? 

— Sakei, kad Pembertonas nerimavo - jeigu nuvils, daugiau 
nepaskambins. Ne tik paskambino, bet ir pažėrė faktų. Kuria 


kryptimi sakė vykstąs? 

— Atgal į Ženevą. Kažką apie vokietaitę ir banką. 
— Mergina negyva, o bankas uždarytas savaitgaliui. Turėtų 


būti pakeliui į Angliją. 
<o> 


— Norėčiau išsinuomoti automobilį, palikčiau jį pakrantė- 
je, dar nenusprendžiau, kuriame uoste, - paaiškino už prekys- 
talio stovinčiai merginai. 

— Bien sūr, monsieur", - atsakė mergina. - Gal malonėtu- 
mėte užpildyti formą, mums taip pat reikia jūsų vairuotojo 
pažymėjimo. 

Adamas iš vidinės kišenės išėmė visus popierius ir pada- 
vė pulkininko vairuotojo pažymėjimą. Lėtai užpildė formas, 
nuo P/eibojaus klubo nario pažymėjimo nukopijavo pulkinin- 
ko parašą. Tikėdamasis, kad sandoris bus greitesnis, sumokėjo 
visą sumą grynaisiais. 

Mergina paėmė pinigus, rūpestingai suskaičiavo kupiūras, 
po to parašą ant formos palygino su parašu ant vairuotojo 
pažymėjimo. Adamas apsidžiaugė, kad ji nepastebėjo, jog ne- 
sutampa gimimo datos. Kai mergina nusisuko ir nuo lentos 
nukabino automobilio raktelį, Adamas įsidėjo visus Alberto 
Tomkinso dokumentus ir piniginę į vidinę švarko kišenę. 

— Tai raudonas citroenas, jis stovi pirmajame aukšte, - pa- 


aiškino. — Registracijos numeris įspaustas ant rakto pakabu- 


ko. 


* Puiku, pone (pranc.). 

Adamas padėkojo merginai ir skubiai nuėjo į pirmąjį aukš- 
tą. Padavė raktą prižiūrėtojui, šis atvairavo jam automobilį iš 
stovėjimo aikštelės. 

Kai prižiūrėtojas atidavė raktelį, Adamas jam padavė de- 
šimties frankų banknotą. Lygiai tokią pat sumą jam buvo 
davęs kitas žmogus, kuris prašė pranešti, jeigu anglas, atitin- 
kantis Adamo apibūdinimą, išsinuomotų automobilį. Ką jis 
pažadėjo? Dar šimtą frankų, jeigu paskambins po penkių mi- 
nučių, kai tik jį pamatys. 


KETVIRTOJI DALIS 


KREMLIUS 
MASKVA 


1966 m. birželio 19-oji 


22 SKYRIUS 


KREMLIUS, MASKVA 
1966 m. birželio 19-oji 


Kai Leonidas Iljičius Brežnevas žengė į kambarį, kiti keturi 
gynybos tarybos nariai vos spėjo atsistoti. Jų niūrūs ir ryžtin- 
gi veidai, tokie pat kaip ir šalies įvaizdis, skyrėsi nuo Vakarų 
politikų. 

Generalinis sekretorius įsitaisė savo vietoje stalo gale ir 
linktelėjęs leido savo kolegoms sėstis. 

Paskutinį kartą gynybos taryba buvo sukviesta Chruščiovo 
prašymu. Jis tikėjosi gauti pritarimą dėl Kubos įvykių. Brež- 
nevas niekada nepamirš, kaip pirmtakas nesuvaldė ašarų, nes 
jam buvo liepta sugrąžinti Sovietų laivus namo. Nuo tos aki- 
mirkos Brežnevui tapo aišku, kad tik laiko klausimas, kada jis 
iš Chruščiovo perims vadovavimą komunistiniam pasauliui. 
Šį kartą jis neketino lieti ašarų. 

Dešinėje sėdėjo gynybos ministras, maršalas Malinovskis, 
kairėje - jaunasis užsienio reikalų ministras Andrejus Gromy- 
ka. Šalia jo — generalinio štabo viršininkas, maršalas Zacha- 
rovas, o kairėje - Zaborskis. Net pagal sėdėjimo vietas galėjai 


lengvai nuspėti apie Brežnevo nepasitenkinimą KGB vadu. 

Pakėlė akis ir pažiūrėjo į didžiulį aliejumi nutapytą Lenino, 
apžvelgiančio karinį paradą Raudonojoje aikštėje, paveikslą. 
Kai 1950-aisiais paveikslas dingo iš Tretjakovo galerijos, jį 
matė tik politbiuro nariai. 

„Jeigu Leninas būtų žinojęs, kad ikona - klastotė..“ - svars- 
tė Brežnevas. Tačiau, nepaisant rusų įpročio dėl visų blogybių 
kaltinti mirusiuosius, Brežnevas suprato, kad Vladimiras Ilji- 
čius Leninas nekritikuojamas. Teks rasti gyvą atpirkimo ožį. 

Brežnevo akys apsistojo ties Zaborskiu. 

— Jūsų ataskaita, drauge vade. 

Zaborskis pervertė priešais gulinčią bylą, nors beveik min- 
tinai žinojo jos turinį. 

— Caro ikonos paieškos planas buvo paruoštas pavyzdin- 
gai, - pradėjo. - Kai anglą Adamą Skotą, sugavo ir vėliau... 
slaptai ambasadoje Paryžiuje apklausė, - visi suprato eufemiz- 
mą, - daktaras Sravinskis, anglas nedavė jokių užuominų, kur 
galėtume rasti ikoną. Buvo akivaizdu, kad jis - profesionalus 
Vakarų agentas. Po trijų valandų tardymas buvo trumpam nu- 
trauktas. Per tą laiką įkalintajam pavyko pasprukti. 

- Pavyko, - įsiterpė Brežnevas. 

Kaip per daugelį metų buvo išmokęs savo pavaldinius, 
KGB vadas nebandė prieštarauti. 

— Argi nesuprantate, — tęsė generalinis sekretorius, - kad 
turėjome labai realią galimybę tą pačią žemę, kurią amerikie- 
čiai naudoja greitojo reagavimo sistemai, paversti savo artimo 
nuotolio raketų baze? Jeigu būtume pajėgę susigrąžinti ikoną, 
tada būtų buvę įmanoma sutelkti tas raketas šalia viso pasie- 


nio mažiau nei už tūkstančio aštuonių šimtų kilometrų nuo 

Sietlo ir dviejų tūkstančių kilometrų nuo Čikagos. Būtume 
ne tik pašalinę amerikiečių greitojo reagavimo sistemą, galė- 
tume greičiau fiksuoti priešo raketas, kai jos dar už tūkstančių 
kilometrų nuo mūsų sienos. 

Generalinis sekretorius nutilo pažiūrėti, ar KGB vadas nori 
pasiteisinti, bet šis sėdėjo nuleidęs akis ir žiūrėjo į stalą. 

— Ir dėl tokio prizo mums nebūtų reikėję paaukoti nė vie- 
nos gyvybės, nė vienos raketos, nė vieno tanko, netgi kulkos, 
nes viskas teisėtai priklauso mums. Jeigu nerasime ikonos per 
kitas trisdešimt šešias valandas, tokios galimybės jau niekada 
nebeturėsime. Būsime praradę galimybę nuo Amerikos vėlia- 
vos nusegti vieną žvaigždę. 

Užsienio reikalų ministras Gromyka palaukė, kol įsitikino, 
kad Brežnevas baigė kalbėti, tada pasiteiravo: 

— Ar galėčiau paklausti, kodėl majorui Romanovui buvo 
leista ir toliau dalyvauti tokioje slaptoje operacijoje net tada, 
kai buvo įtarta, kad jis nužudė, - pažvelgė į savo popierius, — 
tyrėją Petrovą? 

— Kai situacija patraukė mano dėmesį, - pagaliau pakėlęs 
akis atsakė Zaborskis, - iki galutinio termino buvo likusios tik 
septynios dienos, mano manymu, nebuvo mė vieno, kas galėtų 
per tokį trumpą laiką pasiruošti ir užimti Romanovo vietą. 

Pasigirdo baikštus beldimas į duris. 

— Įeikite, - sušuko Brežnevas. 

Didžiulės durys truputį prasivėrė, tarpduryje pasirodė se- 
kretorius; išduodamas susijaudinimą plonas popieriaus lape- 
lis virpėjo jo rankose. Gynybos ministras pamojo kviesdamas 


sekretorių vidun, Brežnevas net nepasisuko pasižiūrėti, kas at- 

ėjo. Sekretorius prisiartino, padėjo ant stalo teleksą, apsisuko 
ir nėrė iš kabineto. 

Brežnevas lėtai atlenkė akinius vėžlio kiauto rėmeliais ir 
pakėlė raštą. Perskaitęs kablogramą, pakėlė akis į nuščiuvu- 
sius veidus. 

— Atrodo, anglas paliko ikoną Luvre, o šiandien rytą ją vėl 
pasiėmė. 

Zaborskis mirtinai išblyško. 

Už stalo sėdintys keturi ministrai pradėjo kalbėtis tarpusa- 
vyje, Brežnevas pakėlė didžiulį savo delną. Akimirksniu stojo 
tyla. 

— Ketinu tęsti savo planus, darydamas prielaidą, kad mes 
pirmieji sučiupsime anglą. 

Brežnevas pasisuko į užsienio reikalų ministrą. 

- Pranešk visiems mūsų Vakarų šalių ambasadoriams, kad 
būtų pasiruošę informuoti tos šalies, kurioje reziduoja, užsie- 
nio reikalų ministrus apie pataisytos sutarties vykdymą. Tada 
liepk Anatolijui Dobryninui Vašingtone, kad reikalautų ofi- 
cialaus susitikimo su valstybės sekretoriumi pirmadienio va- 
kare. Noriu, kad tuo pačiu metu mūsų Jungtinių Tautų amba- 
sadoriui būtų paskirtas susitikimas su Ju Tantu“. 

Kai Brežnevas nukreipė dėmesį į generalinio štabo virši- 
ninką, Gromyka linktelėjo. 

— Patikrink, kad visose zonose mūsų strateginės pajėgos 
būtų parengtos pagal mūsų diplomatinės iniciatyvos paskel- 
bimo laiką. 


* Ju Tantas (U ZTbant) - Birmos diplomatas, trečiasis JT generalinis sekreto- 
rius nuo 1961 iki 1971 metų. 

Malinovskis nusišypsojo. Generalinis sekretorius pagaliau 
atsisuko į KGB vadą. 

- Arturime reklaminę erdvę visuose pagrindiniuose Vaka- 
rų laikraščiuose? 

— Taip, drauge generalini sekretoriau, - patvirtino Zabors- 
kis. - Tik nesu tikras, kad jie norės spausdinti tokį pranešimą, 
kokį paruošėte. 

— Tada sumokėk visiems iš anksto, - paliepė Brežnevas. — 
Nedaug Vakarų redaktorių išimtų visą puslapį reklamos, jei 
pinigai už jį jau gulėtų banke. 

— Jeigu mes nerastume ikonos... - suabejojo KGB vadas. 

— Tada tavo kaip valstybės saugumo vado paskutinė parei- 
ga bus atsiimti visus pranešimus, - paaiškino komunistų par- 


tijos generalinis sekretorius. 


23 SKYRIUS 


Adamas nuleido automobilio langą ir šiltas vasaros oras 
ėmė plūsti vidun. Užuot pasirinkęs pagrindinį kelią į Kalė, 
pasuko šiaurės kryptimi, Bulonės link. Turėjo omenyje, kad 
Romanovo vyrų akys stebi kiekvieną pakrantės uostą, nors 
abejojo, kad Lorensas ar amerikiečiai žino, jog jis paspruko. 

Išvažiavęs iš Prancūzijos sostinės priemiesčių buvo įsitiki- 
nęs, kad vidutiniškai galės įveikti septyniasdešimt kilometrų 
per valandą. Tačiau nenumatė, kad pasivys šimtą ar daugiau 
išdažytų įvairiausiomis raudonos, mėlynos, žalios, juodos, 
aukso spalvos juostomis dviratininkų, vis išnyrančių priešais 
automobilį. Važiuodamas paskui juos nustatė, kad kolona vi- 
dutiniškai įveikia keturiasdešimt kilometrų per valandą. 

Adamas atidžiai stebėjo pasiruošimo pasaulio taurei rekla- 
mą, dabar atpažino Prancūzijos, Vokietijos, Italijos ir netgi 
Portugalijos spalvas. Garsiai pyptelėjo pravažiuodamas pro į 
priekį besiveržiančių keturių vyrų grupę, vilkinčią raudonos, 
mėlynos bei baltos spalvos marškinėliais ir šalia važiuojantį 
Britanijos komandos mikroautobusą. Po kelių akimirkų ap- 
lenkė lyderius ir vėl galėjo važiuoti ketvirtąja pavara. 

Įsijungė radiją, kurį laiką pasukinėjęs, surado vietinę BBC 


stotį. Pirmą kartą per pastarąsias dienas ramiai klausėsi žinių 

angliškai. Įprasti pranešimai apie streikus, aukštą infliaciją, 
apie Anglijos šansus po poilsio dienos atnaujintose tarptauti- 
nėse kriketo varžybose beveik sugrąžino namų pojūtį. Staiga 
vos neatsitrenkė į medį šalia kelio. 

Pranešėjas dalykiškai informavo, kad laukuose prie kelio 
Oseras-Dižonas buvo rastas negyvas Karališkojo oro laivyno 
pilotas, kurio lėktuvas paslaptingomis aplinkybėmis sudužo 
kiek anksčiau. Šiuo metu nežinoma jokių kitų detalių. Ada- 
mas nusikeikė ir trenkė kumščiu į vairą pagalvojęs, kad Alanas 
Benksas tapo dar viena Romanovo auka. Patapšnojo per iko- 


ną ir vėl nusikeikė. 
<o> 


— Jaunuoli, buvo kvaila man skambinti, - įvertino senasis 
bankininkas. — Šiuo metu nesate Sovietų Sąjungos didvyris. 

— Klausyk, seni, neturiu būti didvyris, nes galiu daugiau 
niekada negrįžti į Sovietų Sąjungą. 

— Įspėju: Sovietų Sąjungos nagai labai ilgi. 

— Pasinaudodamas savo senelio įžvalgumu galiu juos pa- 
trumpinti, - atrėžė skambintojas, paliesdamas medalioną po 
marškiniais. - Tik norėčiau būti tikras, kad jiems nepasakysi, 
kur slepiu žirkles. 

— Kodėl turėčiau tylėti? - pasidomėjo Poskonovas. 

— Jeigu per dvidešimt keturias valandas Šventasis Jurgis ne- 
atsidurs mano rankose, vėl paskambinsiu ir pranešiu detales, 
kaip galėtum tikėtis daug tvirtesnio auksinio rankos paspau- 


dimo, negu kada nors sulauktum iš savo darbdavių. 

Ambasadoriaus sekretorius nepasibeldęs įsiveržė į kabine- 
tą. 

— Sakiau netrukdyti, - subliovė Romanovas, ranka už- 
dengdamas mikrofoną. 

— Mes aptikome Skotą. 

Romanovas nutrenkė telefoną. Maskvoje senasis banki- 
ninkas atsuko atgal juostelę. Poskonovas nusišypsojo ir antrą 
kartą išklausė Romanovo žodžius, padarė išvadą, kad šis jam 


paliko vienintelį pasirinkimą. Užsisakė skrydį į Ženevą. 
< o> 


— Robin? 

— Betmene! Kur nukeliavai ? 

— Esu už Paryžiaus, pakeliui į namus, - atsakė Adamas. — 
Ar tebesilaikai autobuso numatyto grafiko? 

- Žinoma. Vis dar trokšti praleisti naktį sa manimi? 

- Žinoma, - Adamas pamėgdžiojo ją. - Kada grįši namo? 

— Orkestras keliasi keltu iš Diunkerko šiandien pusę septy- 
nių. Gal prisidėsi? 

— Ne, - atsisakė Adamas. - Turiu keliauti kitu maršrutu. 
Kai grįšiu į Londoną, ar galėsi priimti mane nakčiai? 

- Skamba kaip pasiūlymas, kurio negaliu atsisakyti, - įver- 
tino ir lėtai pakartojo savo adresą, kad jis spėtų užsirašyti. 

— Kada tavęs laukti? — pasitikslino. 

- Šiąnakt apie vidurnaktį. 


— Ar visada taip įspėji merginą? 

<o> 


Jaunas KGB karininkas gretimoje telefono būdelėje gir- 
dėjo beveik visą pokalbį. Nusišypsojo prisiminęs Romanovo 
žodžius: „Žmogus, man atnešęs caro ikoną, gali nesijaudinti 
dėl savo ateities KGB“ 


<o> 


Adamas vėl įšoko į automobilį ir važiavo iki Bovė prie- 
miesčio, čia nusprendė sustoti prie pakelės 70u£ie7* ir greitai 
užkąsti. Pagal tvarkaraštį, kurį buvo nugvelbęs nuo Her:z pre- 
kystalio, keltas, į kurį taikėsi suspėti, turėjo iš Bulonės išvykti 
trečią valandą. Buvo užtikrintas, kad atvažiuos pusvalandžiu 
anksčiau. 

Atsisėdo nišoje prie lango ir mėgavosi angliškose užkandi- 
nėse vadinamais 27:0j0 pietumis. Su kiekvienu kąsniu suvokė, 
kad prancūzų artojas kėlė šeimininkams daug didesnius reika- 
lavimus negu anglų ūkio darbininkas. 

Laukdamas kavos iš vidinės kišenės išsitraukė Alberto 
"Tomkinso dokumentus ir pradėjo atidžiai tyrinėti. Buvo įdo- 
mu sužinoti, kiek savaičių jis prašo bedarbio pašalpos. 

Per užeigos langą stebėjo pirmuosius pro šalį pravažiuojan- 
čius dviratininkus. Sportininkų raumenys buvo įtempti nuo 
užvaldžiusio noro išlikti lyderių grupėje. Kai jie prašvilpė pro 
Bovė, Adamas nustebo, nes jie visi viršijo leistiną greitį. Spor- 
tininkų vaizdas priminė jam, kad rytoj po pietų turėtų daly- 
vauti medicinos apžiūroje Užsienio reikalų ministerijoje. 


* Užkandinė (pranc. ). 

Romanovas antrą kartą perskaitė iššifruotą žinutę. 

„Skotas grįžta į Ženevą. Patikrinti merginos vokietės ir 
banko: Pažiūrėjo į vyresnįjį KGB karininką, atnešusį žinią. 

— Ar mentorius mano, kad aš toks naivus? - Romanovas 
paklausė savo Paryžiaus kolegos. - Mūsų Amsterdamo agen- 
tas jau pranešė, kad jis juda Prancūzijos pakrantės link. 

— Kodėl mentorius norėtų jus siųsti priešinga kryptimi? 

— Tikriausiai todėl, kad jis intormuoja ir amerikiečius, — 
šaltai atsakė Romanovas. 

Romanovas atsisuko į šalia stovintį pulkininką. 

— Žinome, kad tai ne Diunkerkas. Kokie dar variantai? 

— Šerbūras, Havras, Djepas, Bulonė ir Kalė, - vardijo pul- 
kininkas, žiūrėdamas į žemėlapį ant stalo. — Statyčiau už 
Kalė, - pridūrė. 

— Deja, - atsiliepė Romanovas, - kapitonas Skotas nėra 
toks paprastas. Greitkelis veda tiesiai į Kalė, kapitonas tikėsis, 
kad toji maršruto dalis labai gerai stebima. Manau, kad mūsų 
draugas pirmiausia bandys Bulonę arba Djepą. 

Patikrino antrojo sekretoriaus pateiktą tvarkaraštį. 

— Pirmasis laivas, į kurį jis gali tikėtis pakliūti, išvyksta tre- 
čią valandą iš Bulonės į Doverį, yra dar vienas - penktą valan- 
dą iš Djepo į Niuheiveną. 

Romanovas taip pat patikrino Kalė ir Havrą. 

— Gerai. Iš Kalė išvyko šiandien dvyliktą valandą, jis skam- 
bino merginai po dvyliktos, taigi jokių vilčių pakliūti į šį kel- 
tą. Iš Havro išvyksta tik po septynių penkiolika šį vakarą, jis 


nerizikuos laukti taip ilgai. Viską įvertinę pačiupsime jį pa- 

krantėje, pulkininke. Manau, kad kapitonas Skotas vėl mūsų 


gniaužtuose. 
<< >> 


Išvažiavęs iš užkandinės Adamas po kelių minučių pasivijo 
sunkiai minančius dviratininkus, skubančius Abvilio link. Jo 
mintys grįžo prie Romanovo. Adamas įtarė, kad jo agentai ati- 
džiai stebės oro uostus, stotis, kelius bei uostus. Bet juk KGB 
negali būti penkiasdešimtyje vietų iš karto. 

Adamas iš Abvilio pasuko į Bulonę, bet turėjo laikytis ke- 
lio vidurio, kad išvengtų vis išnyrančių dviratininkų. Kartą 
net turėjo užgulti stabdžius, kai priešais susidūrė italų ir britų 
sportininkai. Abu vyrai, važiavę vienodu greičiu, iš visų jėgų 
tėškėsi žemėn. Britų dviratininkas grėsmingai ramiai liko gu- 
lėti kelkraštyje. 

Adamas jautėsi kaltas nesustojęs pagelbėti savo kraštiečiui, 
bet bijojo, kad nors kiek užgaišęs nesuspės į laivą. Pastebėjo 
priešais važiuojantį britų komandos mikroautobusą, susilygi- 
no su juo, pamojo vairuotojui ir privertė sustoti. 

Už vairo sėdintis žmogus atrodė nustebęs, bet sustojo ir 
nuleido stiklą. Adamas užsuko priešais jį, iššoko iš automobi- 
lio ir pribėgo prie mikroautobuso: 

- Vienas jūsų vyrukų maždaug prieš mylią pakliuvo į avari- 
ją, - sušuko rodydamas Paryžiaus kryptimi. 

— Ačiū, bičiuli, - padėkojo vairuotojas, apsisuko ir skubiai 
nuvažiavo atgal. 

Kol aplenkė lyderius, Adamas važiavo ramiai. Paskui vėl 


persijungė aukščiausiąją pavarą. Kelio ženklas informavo, kad 

iki Bulonės liko trisdešimt du kilometrai: ramiai spės į tre- 
čios valandos pasiplaukiojimą. Jau pradėjo įsivaizduoti, kas 
bus, jeigu išgyvens po pirmadienio. Negi gyvenimas vėl bus 
įprastas? Bėgiojimas parke, pokalbiai Užsienio reikalų minis- 
terijoje, pratybos su viršila ir netgi vaidmuo, kurį atliko, kad 
ikona būtų saugiose rankose. Bėda ta, kad jis dar nenuspren- 
dė, kieno rankos saugios. 

Tiesiai virš galvos panašus į žalią varlę kvarkuolę praburzgė 
sraigtasparnis; Adamas užsisvajojo, kad toks būdas būtų idea- 
liausias grįžti į Angliją. Net suspėtų į Užsienio reikalų minis- 
terijos medicininį patikrinimą Harley gatvėje. 

Stebėjo, kaip sraigtasparnis apsisuka ir grįžta atgal. Gal kur 
nors netoliese yra karinė bazė, bet iš kariuomenės laikų nepri- 
siminė. Po kelių akimirkų išgirdo svirčių sukimąsi, nes sraig- 
tasparnis labai žemai praskrido skersai jo kelio. Adamas spau- 
dė vairą, kol pabalo krumpliai, neįtikėtina mintis perskrodė 
galvą. Sraigtasparnis apsisuko ir skrido tiesiai į jį. 

Adamas uždarė langą ir susikūprinęs prie vairo stebėjo dan- 
gų. Įžiūrėjo tris siluetus, sėdinčius lakūno kabinoje. Trenkė 
kumščiu į vairą supratęs, kaip lengva jiems susekti automobilį, 
išnuomotą gerai pažįstamu vardu. Sraigtasparniui sukinėjan- 
tis virš galvos, jautė Romanovo triumfo šypseną. 

Adamas pamatė priešais dunksantį kelio ženklą ir išsuko iš 
pagrindinio kelio Floralvilio kaimelio link. Spidometro rody- 
klė šoktelėjo virš devyniasdešimties, automobilio ratai buksa- 
vo kaimo kelyje. Sraigtasparnis taip pat pasuko į dešinę ir kaip 
šuo sekė paskui. 

Adamas staigiai metėsi kairėn ir vos nesusidūrė su trakto- 


riumi, grįžtančiu iš šviežiai suarto lauko. Vėl pasuko dešinėn 

Bulonės kelio link, desperatiškai stengėsi sugalvoti, ką toliau 
daryti. Kas kartą pažvelgęs aukštyn, pamatydavo sraigtaspar- 
nį: jautėsi kaip šokanti marionetė, tampoma už virvučių Ro- 
manovo rankose. 

Kelio ženklas pranešė apie žemą tunelį priešais. Adamas 
atsisakė melodramiškos minties, kad privers juos sudužti: jam 
nereikėjo priminti, jog naujokas yra jis. 

Kai pamatė tunelį, pagalvojo, kad bus šešiasdešimties ar 
septyniasdešimties jardų ilgio. Nors buvo gana platus, bet dvi- 
aukštis autobusas netilptų; viršutiniojo aukšto keleiviai liktų 
ant tilto. 

Adamas trumpam pasijuto saugus. Nuspaudė mažyčio ci- 
troeno stabdžius ir slysdamas sustojo trisdešimt jardų prieš 
tunelio pabaigą. Automobilis sustojo beveik rėždamas tunelio 
sieną. Įjungė pažibinčius, jie ryškiai perskrodė tamsą. Keletą 
sekundžių stebėjo, kaip besiartinantys automobiliai sulėtina 
greitį, po to saugiai jį aplenkia. 

Pagaliau iššoko iš automobilio, nubėgo prie tunelio galo 
ir prisiplojo prie sienos. Sraigtasparnis paskrido į priekį, ap- 
sisuko ir grįžo prie tunelio. Adamas stebėjo jį, skrendantį virš 
galvos, paskui išgirdo vėl apsisukant. Pro šalį plepėdami ir ne- 
kreipdami dėmesio į keblią Adamo padėtį dūlino du keliau- 
tojai autostopu. 

Adamas pažvelgė į du jaunuolius ir beviltiškai sušuko: 

— Ar tikėjotės ką nors susistabdyti? 

— Taip, - atsiliepė abu vienu balsu. Adamas klupdamas pri- 
bėgo prie jų. 

— Ar gerai jaučiatės? - Adamas išgirdo vieno vaikino klau- 
simą, bet vargiai galėjo susivokti kurio, nes akys dar nebuvo 


pripratusios prie tamsos. - 

— Ne, nesijaučiu, - paprastai paaiškino, — per pietus išgė- 
riau per daug vyno, o dėl dviračių lenktynių kelias knibždėte 
knibžda policijos. Esu įsitikinęs, jeigu važiuosiu toliau, būti- 
nai įkliūsiu. Ar kuris nors vairuojate? 

— Turiu tik kanadietišką vairuotojo pažymėjimą, - prisipa- 
žino aukštesnysis jaunuolis. - Be to, mes traukiam į Paryžių, o 
jūsų automobilis nukreiptas į priešingą pusę. 

— Tai Hertz automobilių nuoma, - paaiškino Adamas. — 
Pasiėmiau jį Šventojo Fernando gatvėje šį rytą ir turiu sugrą- 
žinti iki septintos vakaro. Nemanau, kad dabartinės būklės 
pajėgsiu. 

Du jaunuoliai su nerimu žvelgė į jį. 

— Duosiu jums šimtą frankų, jeigu saugiai grąžinsite auto- 
mobilį už mane. Suprantate, negaliu prarasti vairuotojo pažy- 
mėjimo, esu keliaujantis komersantas, - paaiškino Adamas. 

Abu vaikinai tylėjo. 

— Mano popieriai tvarkingi, galiu jus užtikrinti. - Adamas 
perdavė dokumentus aukštesniajam, šis perėjo kelią ir pasi- 
naudojęs automobilio šviesomis, atidžiai ištyrinėjo Alberto 
Tomkinso vairuotojo pažymėjimą ir draudimą, po to pasitarė 
su draugu. 

— Mums nereikia šimto frankų, - galų gale pasakė aukš- 
tesnysis. — Bet reikia paaiškinamojo rašto, kodėl jūsų vardu 
grąžiname automobilį Hertz Paryžiuje. 

Adamas išsitraukė pulkininko parkerį ir, jausdamasis abso- 
liučiai blaivus, pasilenkė prie automobilio variklio dangčio ir 
pakeverzojo ant Hey:z sutarties antrosios pusės. 

- Ar norite grįžti į Paryžių su mumis? 

Adamas nežymiai suabejojo. Kažin ar jie negirdėjo triukš- 


mo? 

— Ne. Turiu patekti į Bulonę. 

— Galėtume jus nuvežti į Bulonę ir dar turėtume pakanka- 
mai laiko grįžti į Paryžių. 

— Ne, ne. Jūs labai malonūs, bet žinodamas, kad automobi- 
lis bus saugiai sugrąžintas, pats pasirūpinsiu savimi. 

Aukštesnysis jaunuolis gūžtelėjo pečiais, o jo draugas ati- 
darė galines dureles ir ant sėdynės numetė kuprines. Kol jie 
užvedė variklį, Adamas liko tunelyje. Girdėjo besikeičiančią 
sraigtasparnio garso moduliaciją: jis tikriausiai leidosi lauke 
netoliese. 

Važiuok, važiuok, dėl Dievo - norėjo šaukti, kai automo- 
bilis pajudėjo Bulonės link. Stebėjo juos važiuojančius keliu 
apie šimtą jardų, kol pasuko į fermos keliuką, apsisuko ir įrie- 
dėjo atgal į tunelį. Prašvilpę pro jį patūtavo ir dingo tamsoje 
Paryžiaus kryptimi. Adamas su palengvėjimu puolė ant kelių, 
jau norėjo stotis, kai tunelio gale pamatė dvi figūras. Giedro 
dangaus fone išskyrė dviejų aukštų, plonų vyrų siluetus. Jie 
stovėjo ir žiūrėjo į tunelį. Adamas nepajudino nė raumenėlio, 
tik meldėsi, kad jo nepastebėtų. 

Staiga vienas ėmė artėti jo link, kitas nejudėjo. Adamas ži- 
nojo, kad negali tikėtis, jog paspruks dar kartą. Klūpodamas 
tris kartus prakeikė save už kvailumą. Po kelių sekundžių jie 
aiškiai jį matys. 

— Marvinai, nešvaistykime brangaus laiko, jau žinome, kad 
tas anglų šunsnukis pasuko atgal į Paryžių. 

— Aš tik pagalvojau, gal... - lėtai pietietiškai tęsdamas žo- 
džius prabilo tas, kurį vadino Marvinu. 

— Galvojimą palik man. Kol jo nepametėme, grįžkime į 


sraigtasparnį. 

Kai Marvinas buvo tik už dvidešimties jardų nuo Adamo, 
staiga sustojo, apsisuko ir nubėgo atgal. 

Adamas kelias minutes liko sustingęs vietoje. Šaltas, lipnus 
prakaitas išpylė kūną, kai suvokė, kad paskutinysis jo perse- 
kiotojas - ne Romanovas. Jeigu vienas jų nebūtų pavadinęs 
jo „anglų šunsnukiu“, būtų su džiaugsmu pasidavęs. Staiga 
skausmingai suvokė, kuo skiriasi fantazija nuo realybės: jis 
liko be draugų. 

Adamas nejudėjo, kol išgirdo kylantį sraigtasparnį. Pažvel- 
gęs per arką matė amerikiečius, skrendančius Paryžiaus link. 

Išsvyravęs lauk, ranka prisidengė akis. Saulės šviesa atro- 
dė nuožmesnė negu prieš keliolika minučių. Kas toliau? Liko 
mažiau negu valanda iki laivo išvykimo, transporto neturėjo. 
Nežinojo, ar stabdyti mašinas, ar ieškoti autobuso stotelės, ar 
trauktis kuo toliau nuo pagrindinio kelio. Akys be perstojo 
sekė dangų. Kiek praeis laiko, kol jie pasivys automobilį ir pa- 
matys, kad ten ne jis? 

Jis lėtai risnojo Bulonės link, pradėjo lenkti dviratininkai. 
Judėjo pirmyn, net rado jėgų šūktelti pro šalį minantiems bri- 
tams. Britų komandos mikroautobusas sekė paskui, Adamas 
pakėlė aukštyn nykštį. Jo nuostabai, mikroautobusas sustojo. 

Vairuotojas nuleido stiklą. 

— Ar tu ne tas vaikinas, kuris sustabdė mane Abvilyje? 

— "Tas, - atsakė Adamas. - Ar jūsų Žmogus atsigavo? 

— Ne, ilsisi gale - pasitempė raiščius. 

— Kas atsitiko tavo automobiliui ? 

— Prieš mylią sugedo, - paaiškino Adamas, filosofiškai gūž- 


telėdamas pečiais. 

— Nepasisekė. Gal galėčiau pavežti? — paklausė vyras. - Šį 
etapą važiuojame tik iki Bulonės, šok vidun, jeigu tinka. 

— Ačiū, —- padėkojo Adamas, jautėsi kaip barzdotas bitni- 
kas, kuriam pagaliau sustojo nors vienas žmogus. Vairuotojas 
pasilenkė ir atstūmė dureles. 

Prieš įlipdamas vidun, Adamas prisidengė akis ir dar kartą 
pažvelgė į dangų. Sraigtasparnio niekur nebuvo matyti, nors 
žinojo, kad jis netrukus sugrįš. Jie greitai susigaudys, kad tik 
vienintelėje vietoje galėjo įvykti pasikeitimas. 

— Mano vardas Bobas, — prisistatė treninguotas vairuoto- 
jas, ištiesdamas laisvąją ranką. - Esu britų komandos vado- 
vas. 

— Adamas, - šiltai paspaudė vyro ranką. 

— Kur vyksti? 

— Į Bulonę, - atsakė Adamas, - jeigu pasiseks, spėsiu į tre- 
čios valandos keltą. 

— Turėtume ten būti apie pusę trijų, - pranešė Bobas. 

— Ar jūsų žmogus galės važiuoti? - pasidomėjo Adamas, 
rodydamas atgal per petį. 

— Ne, šiose lenktynėse jis nedalyvaus, - paaiškino koman- 
dos vadovas. - Pasitempė šlaunies raumenį, visada užtrunka 
keletą savaičių, kol sugyja. Teks palikti jį Bulonėje ir pačiam 
baigti lenktynes. Gal tu kartais važinėji dviračiu? - paklausė 
Bobas. 

— Ne, - atsakė Adamas. - Truputį bėgioju, bet nesėdėjau 
ant dviračio nuo to laiko, kai sesuo sulaužė šeimos triratuką. 

— Vis dar nepraradome vilties laimėti bronzą, - dėstė Bo- 


bas, kai jie dar kartą aplenkė britų dviratininkus. 

Adamas parodė jiems iškeltą nykštį, tada per petį pažvelgė 
per galinį langą. Apsidžiaugė, kad vis dar nematyti sraigtas- 
parnio, o jie jau privažiavo Bulonės priemiestį. Bobas pavežė 
jį iki pat prieplaukos. 

— Tikiuosi, gausite bronzos medalį, - palinkėjo Adamas, 
iššokdamas iš mikroautobuso. — Dar kartą dėkoju. Sėkmės ki- 
tame etape. 
šimties minučių. Svarstė, ar ne per daug laiko. Priėjo prie bilie- 
tų kasos, palaukė nedidelėje eilėje, nusipirko bilietą. Vis dai- 
rėsi aplinkui, stebėjo, ar kas nors neseka. Atrodė, jog niekam 
nesukėlė nė menkiausio susidomėjimo. Nusipirkęs bilietą, 
švilpaudamas nevykusiai Yesterday pasuko į laivą. Tolumo- 
je pasirodė tamsi dėmė. Buvo neįmanoma suklysti - pakako 
garso. 

Adamas pažvelgė į ištiestą už kelių jardų trapą į laivo denį, 
po to į danguje vis didėjančią dėmę. Pasižiūrėjo į laikrodį: lai- 
vas turi išvykti po dvylikos minučių — užtektinai laiko jo per- 
sekiotojams nusileisti ir įlipti į laivą. Jeigu jis įliptų, o ameri- 
kiečiai sektų paskui, tikrai jį surastų. Jeigu amerikiečiai įliptų, 
o jis - ne, dar pakaktų laiko iki kito kelto išvykimo pasiekti 
Diepą... 

Adamas nubėgo prie minios, laukiančios kito lenktynių 
etapo starto. Tuo metu virš galvos praskrido sraigtasparnis ir 
pradėjo sukinėtis aplinkui kaip pelėsakalis, tykantis pelės. 

— Maniau, sakei, jog būtinai privalai patekti į tą laivą. 

Suspaudęs kumščius Adamas apsisuko ir susidūrė su britų 
komandos vadovu, persirengusiu lenktynine apranga. 


— Persigalvojau, - paskelbė Adamas. 

— Gal galėtum kitame etape pavairuoti mūsų mikroauto- 
busą? - viltingai paklausė Bobas. 

— Kur vyksta kitas etapas? - pasidomėjo Adamas. 

— Į Diunkerką, - atsakė vadovas. 

— Šešios minutės, - pasigirdo balsas iš garsiakalbio. 

— Gerai, - sutiko Adamas. 

— Puiku, - apsidžiaugė vadovas. - Eik paskui mane. 

Adamas skuto paskui vadovą mikroautobuso link. 

— Keturios minutės, - aiškiai išgirdo Adamas, kai Bobas at- 
rakino mikroautobusą ir padavė jam raktus. Pažvelgė į laivą. 

— Dvi minutės. 

Adamas įšoko į vairuotojo vietą, pažvelgęs į laivą išvydo 
Marviną ir jo kolegą einančius trapu. 

— Viena minutė. 

— Nuvairuok mikroautobusą į Diunkerką ir palik raktelius 
britų kontrolės poste. Susitiksime ten. 

- Sėkmės, - palinkėjo Adamas. 

— Ačiū, - padėkojo Bobas ir nuskubėjo prie starto linijos, 
ten komandos draugai nerimaudami laikė jo dviratį. 

— Trisdešimt sekundžių. 

Adamas stebėjo pakeliamą trapą, starteris tuo pat metu pa- 
kėlė pistoletą. 

— Į vietas, dėme... 

Sukaukė laivo sirena, du amerikiečiai pradėjo savo kelionę 
į Doverį. Po sekundės iššovė pistoletas, Adamas perjungė an- 


trąją pavarą ir pasuko Diunkerko link. 

Adamas sėdėjo mažytėje prieplaukos kavinukėje ir laukė, 
kol atvažiuos autobusas. Komandos automobilį paliko kon- 
trolės poste, jau buvo pasiruošęs lipti į laivą, bet norėjo įsiti- 
kinti dėl Robin. Autobusas atriedėjo likus tik dešimčiai minu- 
čių. Adamas pasveikino ją lipančią lauk. 

> Tiesiog negalėjai nuo manęs atsitraukti? — pajuokavo 
Robin. 

Adamas prapliupo juoktis ir apsikabino merginą. 

— Gera tave matyti, - džiaugėsi. 

— Maniau, kad tu grįši į Angliją kažkokiu paslaptingu 
maršrutu, gal šnipų raketa ar dar egzotiškiau. 

— Norėjau, - prisipažino Adamas, - kai jau ruošiausi įsėsti, 
kontrolės punkte sėdėjo amerikiečiai. 

— Amerikiečiai? — nustebo mergina. 

— Viską paaiškinsiu laive, - pažadėjo Adamas. Nė vienas 
nepastebėjo jauno agento, atsekusio Robin nuo pat Berlyno. 
Jis atsisėdo telefono būdelėje kitoje prieplaukos pusėje ir su- 
rinko užjūrio šalies telefono numerį. 

— Prieš savaitę nebūčiau patikėjusi nė vienu žodžiu, - prisi- 
pažino Robin, - bet po dviejų dalykų... 

— Kokių? 

— Pirmiausia, Amsterdame vyresnysis Užsienio reikalų mi- 
nisterijos pareigūnas sugrąžino Dudliui Hulmui jo pasą. Tai 
priminė man, kad turiu sugrąžinti tavąjį. - Pasiraususi savo 
krepšyje, ištraukė tamsiai mėlyną pasą ir padavė Adamui. 

— O koks antrasis dalykas? - paklausė Adamas, dėkingas 
už pasą. 

— Pacyriau abejotiną susidūrimo akis į akį su draugu Ro- 
manovu malonumą, neturiu noro tą patirti dar kartą. 

— Ketinu vėl su juo susitikti, - pranešė Adamas. 

— Kodėl? - nustebo Robin. 


— Ruošiuosi jį užmušti. 
<o> 


Romanovas ir Polardas atvyko į Doverį likus kelioms mi- 
nutėms iki laivo atvykimo į prieplauką. Jie nekantravo. Roma- 
novas įsitaisė taip, kad žiūrėdamas per muitinės langą matytų 
į Doverio prieplauką įplaukiantį keltą. Susirado puikią vietą 
už kavos automato, iš kurios galėjo stebėti visus įeinančius ir 
išeinančius iš muitinės salės, o pats liko nematomas. 

— Tik tam atvejui, jeigu jis dėl įvairovės pasielgtų neįpras- 
tai, - kalbėjo Romanovas, - ir eitų ne tiesiai, stebėk automo- 
bilių aikštelę, jeigu pastebėsi ką nors neįprasta, pranešk man. 

Pulkininkas paliko Romanovą už kavos automato, o pats 
ieškojo vietos prieplaukoje, iš kurios galėtų stebėti į muitinės 
teritoriją įvažiuojančius automobilius penkiasdešimties jardų 
nuo vartų atstumu. Jeigu Skotas išvažiuotų iš kelto automo- 


biliu, Polardui pakaktų laiko nubėgti pas Romanovą ir įspėti, 

kol Skotas eitų muitinės patikrą ir pasiektų pagrindinius var- 
tus. Čia būtų ta vieta, kurioje Skotas nerizikuotų slėptis baga- 


žinėje. Abu vyrai laukė. 
< o> 


Kapitonas perjungė laivo - kranto radiją į devintąjį kanalą 
ir aiškiai prabilo į mažytį mikrofoną. 

— Motorlaivis Chanril/y kviečia Doverio prieplaukos šei- 
mininką. Ar girdite mane? —- Akimirką palaukė, spragtelėjo 
jungiklį ir išgirdo: 

— Prieplaukos šeimininkas motorlaiviui Chantilly. Girdi- 
me jus garsiai ir aiškiai, baigta. 

— Kalba kapitonas. Skubus atvejis. Keleivis iš gelbėjimo 
valties nukrito ant denio ir patyrė daugybinius rankų ir kojų 
„sužalojimus. 

Adamas sudejavo. Kapitonas tęsė: 

— Reikia, kad prieplaukoje stovėtų greitoji pagalba, kai tik 
prisišvartuosime, nuvežtų jį į artimiausią ligoninę. Baigta. 

— Žinutę gavome ir supratome, kapitone. Greitoji pagalba 
lauks jūsų krante. Baigta, atsijungiame. 

— Viskas bus gerai, mielasis, - švelniu, iki šiol Adamui ne- 
girdėtu balsu suokė Robin. - Kai tik atplauksime, tave apžiū- 
rės ir nuves tiesiai į ligoninę. 

— Turiu grįžti ant tiltelio, - kimiai sududeno kapitonas. — 
Liepsiu dviem palydovams atnešti neštuvus jūsų broliui. 

— Ačiū, kapitone, - padėkojo Robin, - jūs labai pagelbė- 
jote. 


— Viskas gerai, panele. Ar pasakėte savo broliui? 

— Taip, kapitone, - atsakė Robin. 

— Galėtumėte ateityje jam patarti, kad savo paties labui 
mažiau gertų lipdamas į laivą. 

— Bandžiau, - atsidusdama prisipažino Robin. — Nepati- 
kėsite, kiek kartų bandžiau, kapitone, bet bijau, kad jis toks 
kaip tėvas. 

Adamas palietė koją ir vėl sudejavo. 

— Hm, - numykė kapitonas, žiūrėdamas į gilią Adamo pe- 
ties žaizdą. —- Tikėkimės, kad paaiškės, jog nieko rimto. Sėk- 
mės, - pridūrė. 

— Dar kartą ačiū, kapitone, - dėkojo Robin, stebėdama už- 
sidarančias kajutės duris. 

— Kol kas viskas gerai, - pasidžiaugė Robin. - Dabar ti- 
kėkimės, kad suveiks antroji plano dalis. Beje, tau iš burnos 
dvokia. 

— Kotutikiesi, juk liepei dvidešimt minučių skalauti burną 


viskiu, o paskui privertei išspjauti viską sau ant drabužių. 
<o> 


Du palydovai atsargiai paguldė Adamą ant neštuvų ir iš- 
nešė į denį. Palaukę prie trapo švelniai paguldė jį ant denio, 
pribėgo muitininkas su imigracijos pareigūnu. Robin padavė 
jo pasą. Imigracijos pareigūnas pervertė puslapius ir patikrino 
nuotrauką. 

— Gana panašus dėl įvairovės, - pasakė Robin, - bet bijau, 
kad kitame pase turės įrašyti „neįprasti randai“. Dramatiškai 
atplėšė antklodę ir parodė gilią Adamo peties žaizdą. Adamas 


atrodė sugniuždytas. 

— Ar jis įsiveža ką nors deklaruotino? — pasiteiravo mui- 
tinės pareigūnas. Adamas negalėjo susilaikyti nepalietęs iko- 
nos. 

— Ne, nebūčiau šioje kelionėje leidusi pirkti daugiau svai- 
galų. Kai lipsiu iš laivo, pasirūpinsiu jo daiktų patikrinimu 
kartu su savaisiais. 

— Gerai. Ačiū, panele. Tegul jį dabar gabena į ligoninę, — 
patarė pareigūnas suvokęs, kad nenustygstanti žmonių minia 
laukia prie trapo norėdama išlipti. 

Du palydovai nunešė Adamą trapu. Prižiūrėtojas tuojau 
pat patikrino Adamo žaizdą. Adamas narsiai pamojo Robin 


iš greitosios pagalbos automobilio. 
<o> 


Romanovas pastebėjo ją einančią pro muitinę. 

— Dabar tiksliai žinau, kaip kapitonas Skotas tikisi sprukti 
iš laivo. Mes lauksime jo tada, kai jis mažiausiai tikėsis. Eik ir 
išnuomok mums automobilį į Londoną, - sulojo pulkinin- 
kui. 

Greitosios pagalbos automobilis šovė per muitinės var- 
tus — mirgėjo visos šviesos, skambėjo visi varpeliai. Kol jie 
atvyko į Karališkąją Viktorijos ligoninę, priblokštas prižiūrė- 
tojas stebėjo labai ryškų paciento būklės pagerėjimą kelionės 
metu. Buvo bepradedąs įtarti, kad kapitonas šiek tiek perdėjo 
atvejo skubumą. 

Romanovas stovėjo prie vartų ir šypsojosi stebėdamas au- 
tobusą su muzikantais, išnyrantį iš juodos laivo tamsos ir užsi- 


imantį eilę prie muitinės. 

Akimis perbėgęs autobusą, Romanovas greitai išskyrė Ro- 
bin Beresford. Kaip ir tikėjosi, kontrabosas buvo prie jos šono, 
dėl to buvo neįmanoma pamatyti, kas sėdi šalia jos. 

- Su manimi antrą kartą tai nepracis, - murmėjo Romano- 
vas, kai šalia jo išdygo išraudęs pulkininkas. 

— Kur automobilis? — viauktelėjo rusas, neatitraukdamas 
akių nuo autobuso. 

— Vieną laikinai rezervavau, - šnopavo pulkininkas, - bet 
jiems reikia jūsų tarptautinio vairuotojo pažymėjimo. Pamir- 
šau, kad manasis pas Skotą kartu su visais dokumentais. 

— Lik vietoje, - paliepė Romanovas, - įsitikink, kad Skotas 
nebandytų išlipti iš autobuso. Romanovas nubėgo prie Avis 
stalo. Tuo metu Adamą įvežė į nedidelę palatą, kurioje jį ap- 
žiūrėjo jaunas budintis gydytojas. 

Gydytojas buvo kelias minutes palinkęs prie savo paciento. 
Iki šiol nematė tokios žaizdos. Nieko nekomentuodamas ati- 
džiai ją apžiūrėjo. 

— Bjauri plėštinė žaizda, - galų gale įvertino valydamas 
Adamo peties žaizdą. - Ar galite sulenkti ranką? - Adamas 
sulenkė ranką, po to vėl ištiesė. - Gerai, bent jau niekas nelū- 
žę. - Toliau tvarkė žaizdą. 

— Ketinu uždėti jodo ant atviro pjūvio, gali truputį gelti, — 
paaiškino gydytojas. Pirmiausia nuvalė abi alkūnes, paskui 
užklijavo pleistru. 

— Tai atsitiko ne šiandien? - paklausė tyrinėdamas apgijusį 
Adamo petį. 

— Ne, - atsakė Adamas nieko neaiškindamas. 

— Pastaruoju metu kariavote. Suleisiu jums vaistų nuo stab- 
ligės. - Adamas išbalo. - Juokinga, kiek daug suaugusių vyrų 


nenori matyti adatos. - Adamas sudejavo. 

— Na, juk nebuvo taip blogai? - meilikavo didžiuliu tvars- 
čiu uždengdamas Adamo petį. 

— Ar kas nors jus pasiims? — galų gale pasiteiravo gydyto- 
jas. 

- Taip, ačiū, - padėkojo Adamas. - Žmona laukia manęs. 

— Gerai, dabar galite eiti. Kai grįšite namo, pasirodykite 


savo šeimos gydytojui. 
<o> 


Romanovas sėdėjo vairuotojo vietoje ir stebėjo autobusą, 
išvažiuojantį iš muitinės. Sekė paskui jį per pagrindinius var- 
tus ir toliau A2 magistrale į Londoną. 

— Ar sustabdysime juos pakeliui? - nervinosi Polardas. 

— Ne šį kartą, - nieko neaiškino Romanovas. 


Visą kelią iki sostinės neišleido autobuso iš akių. 
<o> 


Adamas išėjo iš ligoninės ir apsidairė norėdamas įsitikinti, 
kad niekas neseka. Vieninteliai žmonės, kuriuos matė, buvo 
vyras mėlynu paltu, einantis priešinga kryptimi, ir seselė, le- 
kianti paskui jį ir neramiai žvilgčiojanti į laikrodį. Patenkintas 
susistabdė taksi ir nuvažiavo į Doverio vienuolyno stotį, nusi- 
pirko bilietą į Londoną. 

— Kada kitas traukinys į Londoną? - paklausė. 

— Turėtų tuoj pasirodyti, - pažiūrėjęs į laikrodį atsakė kon- 
trolierius. - Laivas prisišvartavo prieš keturiasdešimt minu- 


čių, bet visada užtrunka, kol išlaipinami visi keleiviai. 

Adamas išėjo į platformą, budriai žvalgėsi, ar nepamatys 
ko nors įtartino. Nepastebėjo tamsiaplaukio vyro mėlynu ap- 
siaustu, atsirėmusio į V H. Smirbs langinių prekystalį ir skai- 
tančio Evening Standard. 

Adamo mintys sugrįžo prie Robin saugios kelionės namo. 
Atvažiavo traukinys į Londoną, prisigrūdęs keleivių iš laivo. 
Adamas išėjo iš šešėlio ir pasirinkęs pilną stileivų, grįžtančių 
iš pajūrio, vagoną įšoko vidun. Tikėjosi, kad niekas kitas ne- 
norės sėdėti kartu su jais. Atsisėdo vienintelėje laisvoje vietoje 
kampe, sėdėjo tyliai, bet ne tyloje, ir žiūrėjo per langą. 

Iki Kanterburio niekas neįlipo, tik kontrolierius patikrino 
bilietus, jis mandagiai nutylėjo, kai vienas jaunuolių parodė 
tik platformos bilietą. Adamas jautėsi keistai saugus tokioje 
kupė, nors ir pastebėjo pro šalį einantį ir atidžiai visur šniukš- 
tinėjantį tamsiaplaukį mėlynu apsiaustu. 

Adamo mintis nutraukė triukšmingas vieno gaujos vyru- 
ko pareiškimas. Elgesys kelionės metu liudijo, kad jis yra jų 
vadas. 

- Šioje kupė bjaurus dvokas, — paskelbė, garsiai uosdamas. 

— Pritariu, Teri, - atsiliepė jo draugužis, sėdintis šalia Ada- 
mo. Jis taip pat apsimetė uostąs. —- Ir manau, kad visai šalia 
manęs. 

Adamas pažvelgė į jaunuolį, jo odinė striukė buvo nusėta 
mažytėmis blizgančiomis smeigėmis. Ant nugaros užrašyta 
Heil Hitler. Vaikinas atsistojo ir atidarė langą. 

— Gal grynas oras padės, - pareiškė ir atsisėdo. Po minutės 
jau uodė visi keturi. 

— Šnarpšt, šnarpšt, šnarpšt, šnarpšt, manau, kad kvapas 


bjaurėja, - padarė išvadą vadas. 


Garbės reikalas 395 


— Čia tikriausiai nuo manęs, — prabilo Adamas. 

Uostymas tuojau pat liovėsi, jaunimėlis sužiuro į kampe 
sėdintį Adamą. Buvo priblokšti jo atsakomosios atakos. 

— Neturėjau laiko nusiprausti po dziudo treniruotės, - pri- 
dūrė Adamas, prieš jiems atgaunant kalbos dovaną. 

— Gerai moki dziudo? - pasidomėjo sėdintis šalia. 

— Neblogai, - prisipažino Adamas. 

— Kokį diržą turi? — agresyviai kamantinėjo Teris. - Nagi, 
žinau, pasakysi - juodą, - prunkštelėjo. 

— Neturėjau juodo diržo jau beveik aštuonerius metus, — 
kasdieniškai pasakojo Adamas, — bet neseniai man suteikė 
antrąjį. 

Trijuose iš keturių veidų pasirodė baiminga išraiška. 

— Galvojau pats treniruotis dziudo, - tęsė vadas, ištiesda- 
mas ranką. - Kiek laiko trunka, kol ką nors gero išmoksti ? 

— Aš dirbau dvylika metų po tris valandas per dieną, bet 
vis tiek dar nepasiekiau olimpinio standarto, - dėstė Adamas, 
stebėdamas vėl praeinantį juodaplaukį mėlynu apsiaustu. Šį 
kartą spoksojo tiesiai į Adamą. 

- Žinoma, - tęsė Adamas, - vienintelė tikrai reikalinga sa- 
vybė, jeigu nori imtis dziudo, - drąsa, niekas to neišmokys. 
Arba turi ją, arba ne. 

— Man drąsos užtenka, - išrėžė Teris. - Nieko nebijau. Ir 
jokio žmogaus, - pridūrė dėbčiodamas į Adamą. 

— Puiku, - pagyrė Adamas. - Tikiuosi, kad turėsi galimybę 
įrodyti savo drąsą dar nesibaigus šiai kelionei. 

— Kur tu suki? — paklausė jaunuolis, vilkintis striukę su 


Heil Hitler užrašu. - Nori suorganizuoti muštynes ar ką? 

— Ne, - ramiai paaiškino Adamas. - Šiuo metu mane seka 
privatus detektyvas, kuris tikisi pričiupti mane lovoje su kli- 
ento Žmona. 

Pirmą kartą per visą kelionę keturi vyrukai sėdėjo ramiai ir 
su kylančia pagarba žvelgė į Adamą. 

— Lovoje? 

Adamas suokalbiškai linktelėjo. 

— Gražus sijonas, jeigu vediesi ją ant šieno? - klastingai pa- 
erzino Leris. 

— Nebloga, - pritarė Adamas, - visiškai nebloga. 

— Tik parodyk mums tą vėplą detektyvą, ir mes jį atjung- 
sime nakčiai, — veržėsi vadas kietai suspaudęs dešiniosios ran- 
kos kumštį, o kairiąja išdidžiai liesdamas raumenis. 

— Nepersistenkit, - įspėjo Adamas. - Jeigu jums pavyktų 
jį sulaikyti, kai išlipsiu Vaterlo rytinėje stotyje, man pakaktų 
laiko bent įspėti damą. 

— Nieko daugiau nesakyk, skvaire, - pranešė vadas. - Tavo 
draugas, Žvilgčiojantis Tomas, bus pristatytas į Čaringkrosą 
supakuotas kaip britų geležinkelio siuntinys. 

Kiti trys jaunuoliai prapliupo juokais, o Adamas pradėjo 
suvokti, kad Romanovui prireikė tik savaitės, kad jis virstų 
Robin tėvo lygio pasakoriumi. 

— "Tai jis, - sušnibždėjo Adamas, kai juodaplaukis mėlynu 
apsiaustu praslinko trečiąjį kartą. Jie visi iškišo galvas į korido- 
rių, bet pamatė tik tolstančią jo nugarą. . 

— Traukinys turi atvykti į rytinę Vaterlo stotį po vienuoli- 
kos minučių, - pranešė Adamas, pažvelgęs į laikrodį. - Taigi, 
siūlyčiau... jeigu jūs vis dar norite dalyvauti. - Visi keturi jo 


naujosios komandos nariai nekantraudami palinko į priekį. 

Po kelių minučių Adamas išniro iš kupė, duris paliko plačiai 
atvertas. Jis lėtai pėdino priešinga kryptimi prieš tai matytam 
vyrui mėlynu apsiaustu. Ties vagono galu Adamas atsisuko ir 
pamatė iš paskos skubantį vyrą. Praeidamas pro atvirą kupė 
vyras nusišypsojo ir pakėlė ranką norėdamas atkreipti Adamo 
dėmesį. Išlindo dvi odinės rankos, slopiai riktelėjęs vyras din- 
go kupė viduje. Durys užsitrenkė, užuolaidos nusileido. 


Traukinys lėtai įvažiavo į rytinę Vaterlo stotį. 
<o> 


Robin tebebuvo įsitempusi, kai autobusas įvažiavo į Vig- 
moro gatvę ir sustojo prie KFO pastato. Tamsiai žalias fordas 
sekė juos mažiausiai pusvalandį, tai supratusi ji nedrįso paju- 
dėti iš vietos. 

Nešdama kontrabosą iš autobuso pamatė, kad fordas su- 
stojo už penkiasdešimties metrų ir išjungė šviesas. Romano- 
vas stovėjo ant šaligatvio kaip iš narvo trokštantis iššokti žvė- 
ris. Kitas vyras, kurio Robin nepažino, liko už vairo. Adamas 
buvo įspėjęs jokiu būdu neatsisukti, eiti tiesiai į KFO pastatą. 
Vis dėlto ji negalėjo susilaikyti nepažvelgusi Romanovui į 
akis ir nepapurčiusi galvos. Romanovas abejingai spoksojo į 
priekį. 

Kai paskutinis muzikantas išlipo iš autobuso, Romanovas 
ir „pulkininkas“ išnaršė visą autobusą ir net bagažinę nepai- 
sydami triukšmingo vairuotojo protesto. Robin nervingai 
stebėjo per langą viršuje, kai jie šoko atgal į žaliąjį fordą ir 
nuvažiavo. Sekė akimis tol, kol galinės fordo šviesos išnyko 


tamsoje. 

Pulkininkas išsuko iš Vigmoro į Beikerio gatvę ir sustojo 
prie Beikerstrito stoties. Romanovas iššoko, pribėgo prie lais- 
vos telefono būdelės ir pirštu pradėjo baksnoti adresų knygos 
puslapius su A-D raidėmis. Buvo įrašyta tik viena Robin Be- 
restord, adresas tas pats, kokį padiktavo jaunasis agentas. Su- 
rinko numerį, kai po dešimties signalų niekas neatsiliepė, jis 
nusišypsojo supratęs, kad mergina gyvena viena. Nenustebo. 

— Kas dabar? - paklausė pulkininkas, kai Romanovas grį- 
Žo į automobilį. 

— Kur yra Argyle Crescent viešbutis? 

— Turėtų būti kažkur Hampstedo pusėje, - atsakė pulki- 
ninkas. - Bet pirmiausia pažiūrėsiu Londono gatvių žemėla- 
pyje. Koks planas? 

— Užuot laukę, kol panelė Beresford išeis, palauksime, kol 


ji pareis, - paaiškino Romanovas. 
<o> 


Robin išslinko pro galines KFO pastato duris maždaug po 
pusvalandžio. Zigzagais apėjo Portmano aikštę, tada greičiau- 
siu jai žinomu keliu pasuko už kampo. Įrikinėjo save, kad Ro- 
manovas negrįš, bet negalėjo susilaikyti nevirpėjusi. Stabdė 
taksi, labai apsidžiaugė, kai vienas tuojau pat sustojo prie jos. 


sėdynę ir tik po to įlipo vidun. 

Romanovas atvažiavo prie pagrindinio Robin namo įėji- 
mo po kelių minučių, kai ji susistabdė taksi. Vardų sąraše ant 
sienos buvo parašyta, kad panelė Beresford gyvena ketvirtaja- 
me aukšte. 

Durys nebūtų sukėlusios problemų net smulkiam Mas- 
kvos vagišiui, Romanovas po kelių akimirkų jas atrakino. Pul- 
kininkas skubiai nėrė iš paskos, ir abu užkopė tamsiais laiptais 
į ketvirtąjį aukštą. 

Romanovas atidarė anglišką užraktą greičiau negu Robin 
būtų atrakinusi savo raktu. Įėjęs į kambarį greitai apžiūrėjo 
išdėstymą ir įsitikino, kad bute daugiau nieko nėra. 

Pulkininkas nenustygo vietoje. 

- Nurimk, pulkininke, manau, kad dama nevers mūsų ilgai 
laukti. - Pulkininkas nervingai nusijuokė. 

"Taksi privažiavo prie Robin nurodyto namo. Mergina iššo- 
ko ir davė vairuotojui daugiau arbatpinigių, nes ilga užkeikto- 
ji valanda praėjo, ji pagaliau jautėsi saugi. Atrodė, kad praėjo 
amžiai nuo to laiko, kai buvo namuose. Dabar labiausiai troš- 


ko išsimaudyti karštoje vonioje ir išsimiegoti. 
<o> 


Adamas išlipo Vaterlo rytinėje stotyje truputį po vidur- 
nakčio. Apsidžiaugė, kad metro dar veikia. Nevažiavo į Ca- 
ringkrosą, nes nežinojo, kurioje pusėje jo gali laukti sutikimo 
komitetas. Prie užtvaro pateikęs Vest Indijos sezono bilietą 


laukė platformoje, pagaliau traukinys atvažiavo. 

Nuo Vaterlo iki jo kelionės tikslo buvo kelios stotelės, net: 
tokią vėlyvą naktį atrodė, kad stovėjimo laikas kiekvienoje 
stotelėje pratęstas. Keletas vėlyvų pramogautojų įlipo kranti- 
nėje, dar daugiau - Leikesterio aikštėje. Adamas nerimastin- 
gai laukė kiekvienoje stotyje, dabar jau suprato, kad spėjo į 
paskutinįjį traukinį. Tikėjosi, kad Robin tiksliai vykdė jo nu- 
rodymus. Apsidairė vagone. Jis buvo pilnas naktinių persona- 
žų: padavėjų, seselių, pramogautojų, girtuoklių ir netgi eismo 
reguliuotojų. Pagaliau, dvidešimt minučių po dvyliktos, trau- 
kinys įvažiavo į stotį. 

Kontrolierius parodė jam reikalingą kryptį. Buvo lengva 
pasiekti kelionės tikslą, nes niekas kitas tokiu paros metu 
neklausinėjo kelio. Lėtai pasuko prie dvidešimt trečiojo nu- 
merio. Name nedegė šviesos. Atidarė vartelius, nuėjo takeliu, 
išsiėmė pundą raktų, įkišo apvalų į spyną. Adamas atsargiai 


pastūmė duris, po to be garso jas uždarė. 
<Oo> 


Truputėlį po dvyliktos dešimt į Čaringkroso stotį atvažia- 
vo paskutinysis traukinys iš Doverio. Kadangi Adamo niekur 
nebuvo matyti, Lorensas liepė vairuotojui nuvežti jį atgal prie 
Čeinio išėjimo. Negalėjo suprasti, kodėl nepasirodė agentas, 
kurį taip rūpestingai parinko. Kai Lorensas sugrįžo į butą, ra- 


kindamas duris tikėjosi, kad Adamas jau laukia. 

Pastūmęs vartelius juodoje tamsoje nuėjo takeliu. Prie 
namo kampo paieškojo trečiojo akmens kairėje. Aptikęs rei- 
kiamą akmenį, po kuriuo visada palikdavo raktą, patraukė jį 
ir pirštais apčiuopė purvą. Jo džiaugsmui, raktas buvo vietoje. 
Kaip plėšikas tyliai įkišo jį į spyną. 

Įslinko į koridorių, uždarė duris, įjungė šviesą ir pradėjo 
kopti laiptais. Užkopęs į laiptų aikštelę, išjungė šviesą korido- 
riuje, pasuko miegamojo durų rankeną ir pastūmė. 

Kai įžengė į kambarį, aplink kaklą kaip botagas apsivijo 
ranka ir baisinga jėga nutrenkė ant žemės. Jautė, kaip kelis 
spaudžia nugarkaulį, o ranka užsukta už nugaros puse nelsono. 
Gulėjo kniūbsčias ant grindų, vargiai galėjo pajudėti ar net 
kvėpuoti. Įsižiebė šviesa, Adamas pirmiausia pamatė pulki- 
ninką. 

— Nežudykite manęs, kapitone Skotai, nežudykite, — mal- 
davo. 

— Neketinu to daryti, pone Tomkinsai, - ramiai užtikrino 
Adamas. - Bet kurgi jūsų garbusis darbdavys? 

Adamas tvirtai spaudė keliu pulkininko nugarą, o ranką 
laikė keliais coliais aukščiau, pulkininkas išbliovė: 

— Kai suprato, kad mergina negrįš į butą, nuvažiavo atgal 


į ambasadą. 

— Kaip ir planavau, - pasakė Adamas. Neatleisdamas pul- 
kininko rankos labai vaizdžiai, su visomis detalėmis papasa- 
kojo, ko iš jo tikimasi. 

Pulkininkas negalėjo patikėti. 

- Bet tai neįmanoma, - vaptelėjo. - Turiu omenyje, kad jis 
būtinai paste... - aaaaa. 

Pulkininkas jautė, kad jo ranka stumiama nugara aukštyn. 

— Turite viską atlikti greičiau nei per dešimt minučių, o jis 
nebus išmintingesnis, — dėstė Adamas. - Beje, manau, kad 
bus sąžininga jus apdovanoti už pastangas. 

— Ačiū, pone, - pataikavo pulkininkas. 

- Jeigu jums pasiseks perduoti tą daiktą, kurio reikalauju, 
ir paraidžiui įvykdysite mano nurodymus, jums bus sugrąžin- 
tas pasas, vairuotojo pažymėjimas, dokumentai, piniginė bei 
garantija, kad nebūsite teisiamas už išdavystę. Kita vertus, jei- 
gu rytoj iki pusės dešimtos ryto nepasirodysite su mano gei- 
džiamu daiktu, - įspėjo Adamas, - visi tie dokumentai kartu 
su mano pranešimu apie jūsų nedeklaruotus pajamų šaltinius 
po pusvalandžio atsidurs ant pono Lorenso Pembertono stalo 
Užsienio reikalų ministerijoje. 

— Juk nepadarysite taip, kapitone Skotai? 

— Kai tik išmuš dešimtą, - garantavo Skotas. 

— Pagalvokite, kas manęs laukia, jeigu įvykdysite savo gra- 
sinimą, - dejavo pulkininkas. 

— Jau apsvarsčiau, - atrėžė Adamas, — ir padariau dvi išva- 
das. 

— Kokias, kapitone Skotai ? 

— Šnipai, — tęsė Adamas neatleisdamas gniaužtų, — šiuo 
metu gauna nuo aštuoniolikos iki dvidešimt ketverių metų 


Jos Didenybės malonės. Jeigu gerai elgsitės, galite išeiti į laisvę 

prieš pat amžiaus pabaigą, pačiu laiku, kad gautumėte karalie- 
nės telegramą. 

Pulkininkui akivaizdžiai padarė įspūdį. 

— O antroji išvada? - išpyškino. 

— Galite informuoti Romanovą apie mano naktinį apsi- 
lankymą, jis, savo ruožtu, pasirūpins, kad praleistumėte liku- 
sias dienas mažytėje 4ačioje ganėtinai nemaloniame Maskvos 
priemiestyje. Suprantate, mielas Tomkinsai, esate labai smul- 
kus šnipas. Aš nesu visiškai tikras dėl tokios alternatyvos, kuri 
man kelia gana nemenką siaubą. 

— Gausiu jums ją, galite manimi pasikliauti, kapitone Sko- 
tai. 

— Esu įsitikinęs, kad galiu, Tomkinsai. Jeigu atskleistumėte 
Romanovui mūsų mažytę paslaptį, jus tuojau pat areštuotų. 
"Taigi geriausiu atveju galėtumėte pasprukti „Aerofoto“ lėk- 
tuvu į Maskvą. Patikrinau, iki pavakario nėra nė vieno. 

— Atnešiu jums ją tiksliai iki pusės dešimtos, pone. Galite 
būti tikras. Tik ar jūsiškė paruošta mainams? 

- Bus, kaip ir visi jūsų dokumentai, Tomkinsai, - užtikrino 
Adamas. 

Adamas lėtai pakėlė pulkininką nuo žemės, nutempė prie 
laiptų aikštelės. Įjungė šviesą ir stūmė pulkininką laiptais že- 
myn, kol priėjo duris. 

— Raktus, - paliepė Adamas. 

- Jūs jau turite mano raktus, kapitone Skotai. 

— Automobilio raktus, kvaily. 

— Bet tai nuomotas automobilis, pone, - pranešė pulki- 
ninkas. . 


— Ir aš jį išsinuomosiu, - nukirto Adamas. 

— Bet kaip aš laiku sugrįšiu į Londoną, pone? 

— Neturiu supratimo, dar turite likusią nakties dalį, ką nors 
sugalvosite. Iki to laiko net galite nueiti. Raktus, - pakartojo 
Adamas užsukdamas pulkininko ranką iki pat mentės. 

— Mano kairiojoje kišenėje, — beveik oktava aukščiau iš- 
suokė pulkininkas. 

Adamas įkišo ranką į naująjį pulkininko švarką ir išsitrau- 
kė automobilio raktus. 

Atidarė duris, išstūmė pulkininką į taką, tada palydėjo jį 
iki šaligatvio. 

— Eisite ir stovėsite kitoje kelio pusėje, - aiškino Adamas, — 
negrįšite į namą, kol neprivažiuosiu gatvės galo. Ar aiškiai vis- 
ką pasakiau, Tomkinsai? 

— Per daug aiškiai, kapitone Skotai. 

— Gerai, - pasakė Adamas pirmą kartą jį paleisdamas, — 
ir dar vienas dalykas, Tomkinsai. Jeigu pabandytumėte mane 
apgauti, jau pranešiau Užsienio reikalų ministerijai, kad sektų 
Romanovą, prie Sovietų ambasados pastatyti du papildomi 
stebėtojai, kad tuojau pat praneštų, jeigu kas nors įtartinas 
įeitų ar išeitų prieš devintą ryto, - Adamas tikėjosi, kad kalba 
įtikinamai. 

— Apie viską pagalvojote, - gedulingai sumurmėjo pulki- 
ninkas. 

— Taip, manyčiau, - pritarė Adamas. - Kol laukiau jūsų su- 
grįžtant, radau laiko atjungti jūsų telefoną. — Prieš įlipdamas 
į nuomotą automobilį, Adamas pastūmė pulkininką į kitą ke- 
lio pusę. Nuleido langą. 

— Pasimatysime rytoj pusę dešimtos. Tiksliai, - pridūrė 


įjungdamas pirmąją pavarą. 

Pulkininkas drebėdamas ir glostydamas dešinį petį stovėjo 
prie kelio, kol Adamas nuvažiavo iki gatvės galo. Kai Adamas 
pasuko kairėn į Londono centrą, jis tebestovėjo. 

Pirmą kartą po Heidės mirties Adamas pajuto, kad bėgan- 


čiuoju tapo Romanovas. 
«<o> 


— Kokia didžiulė garbė mūsų mažytei įstaigai, - džiaugėsi 
ponas Bišofas, matydamas svarbiausiąjį Rytų bankininką, sė- 
dintį tarybos kambaryje ir kartu geriantį popiečio arbatą. 

— Visiškai ne, mano mielas Bišofai, - atsakė Poskonovas. — 
Po visų šitų metų man garbė. Labai malonu iš jūsų pusės, kad 
buvote tokie supratingi ir atidarėte banką sekmadienį. Bet 
dabar prie reikalo. Ar jums pavyko pasiekti, kad Romanovas 
pasirašytų atsisakymo formą? 

— Ak, taip, - dalykiškai patvirtino Bišofas. - Pasirašė net 
neperskaitęs standartinių sąlygų, jau nekalbant apie tas tris, 
kuriomis, jūsų prašymu, papildėme formą. 

— Taigi, jo paveldėjimas automatiškai grįžta Rusijos vals- 
tybei? 

— Taip, pone Poskonovai, o mes, savo ruožtu... 

— „„atstovausite mums atliekant visas valiutos keitimo ope- 
racijas Vakaruose. 

— Ačiū, —- padėkojo ponas Bišofas. - Mums bus malonu 
pagelbėti jums dėl menkiausio pageidavimo. Bet kas bus, kai 
Romanovas sugrįš į banką ir reikalaus žinių apie savo paveldė- 


jimą? - sunerimęs paklausė banko valdytojas. 

— Jis negrįš, — tvirtai pareiškė rusų bankininkas. — Galite 
patikėti mano žodžiu. Dabar norėčiau pamatyti, kas tose dė- 
Žėse. 

— Taip, žinoma, - sutiko ponas Bišofas. - Malonėkite eiti 
paskui mane. 

Du bankų valdytojai privačiu liftu nusileido į rūsį, ponas 
Bišofas palydėjo savo svečią į požeminę saugyklą. 

— Aš, jūsų vardu, atrakinsiu penkias dėžes banko raktu, bet 
tik jūs galite jas atidaryti savuoju. 

— Ačiū, - padėkojo Poskonovas, paliko poną Bišofą atra- 
kinti dėžių. 

— Būkite, kiek norite, - pasakė ponas Bišofas, - bet šeštą 
valandą didžiosios durys automatiškai užsirakina iki kito ryto 
devintos, tik branduoliniu ginklu pavyktų jas atidaryti. Be 
penkiolikos šešios pasigirs sirena, įspėjanti, kad jums liko tik 
penkiolika minučių. 

— Puiku, - atsakė žmogus, kuris per visą savo bankininkys- 
tės karjerą nebuvo gavęs penkiolikos minučių įspėjimo. 

Ponas Bišofas padavė draugui Poskonovui voką su Roma- 
novo raktu. 

Kai sunkios durys užsidarė, rusas pažiūrėjo į laikrodį ant 
sienos. Suteikė jam daugiau nei dvi valandas, per kurias reikės 
atrinkti, ką galima išvežti į Braziliją, o ką palikti. Valstybinė 
pensija ir Lenino ordinas (antrojo laipsnio) Poskonovui neat- 
rodė labai gera alternatyva. 

Pasukęs raktą atidarė pirmą mažąją dėžę, rado žemių, ku- 
rias jau dešimtmečius valdė valstybė, dokumentus. Suurzgė. 


Kitoje dėžėje buvo akcijos kažkada turtingų bendrovių, dabar 

tai tik lukštai, visomis prasmėmis. Poskonovo nusivylimui 
trečiojoje dėžėje buvo tik testamentas, teigiantis, jog viskas 
priklauso Romanovo tėvui ir tiesioginiams įpėdiniams. Ar 
jis laukė tiek metų, kad paaiškėtų, jog senio pasakojimai apie 
auksą, brangenybes ir perlus buvo tik fantazijos? O gal Roma- 
novas jau viską pasiėmė? 

Poskonovas atidarė pirmąją didžiąją dėžę ir pamatė dvylika 
skyrių. Atsargiai nuėmė pirmojo dangtį, kai pažvelgė į daugy- 
bę spindinčių brangenybių ir akmenų, jo kojos sulinko. Suki- 
šo abi rankas į dėžę ir leido brangakmeniams slysti tarp pirštų 
kaip vaikas žaidžiantis su pakrantės akmenukais. 

Antroje dėžėje buvo perlai, trečiojoje - aukso monetos ir 
medalionai, kurie privertė spindėti net senio akis. Nesuvokė, 
kiek užtruko, kol apžiūrėjo likusias dėžes, bet pasigirdus si- 
renai, mintimis buvo už penkių tūkstančių mylių ir jau mė- 
gavosi savo naujai atrastuoju turtu. Pažvelgė į laikrodį. Buvo 
pakankamai laiko viską sudėti atgal. Grįš kitą dieną, kad pa- 
siimtų viską, ką uždirbo per penkiasdešimties metų tarnybą 
valstybei. 
šešios. Dar pakaks laiko žvilgtelėti į paskutiniąją dėžę ir suži- 
noti, ar gali tikėtis to paties. 

Pasuko raktą ir ištraukdamas didelę dėžę nekantrauda- 
mas apsilaižė lūpas. Tik žvilgtelėsiu — pažadėjo sau, keldamas 
dangtį. Pamatęs irstantį, pilkos spalvos kūną iš akiduobių iš- 
virtusiomis akimis, atsitraukė atgal, griebėsi už širdies ir krito 
ant grindų. 

Abu kūnai buvo rasti kitą rytą devintą valandą. 

Suskambo telefonas. Adamas griebė ragelį, kol spiegiantis 
garsas neapkurtino antrą kartą. 

— Žadiname jus, pone, — pasigirdo švelnus merginos bal- 
sas. - Aštunta valanda. 

— Ačiū, - padėkojo Adamas ir padėjo ragelį. 

Skambutis buvo nereikalingas, nes jau beveik valandą sė- 
dėjo lovoje ir svarstė savo plano detales. Pagaliau Adamas 
tiksliai sugalvojo, kaip užbaigs reikalus sa Romanovu. 

Iššoko iš lovos, atitraukė užuolaidas ir pažvelgė į Sovietų 
ambasadą. Įdomu, kiek laiko rusas jau nemiega. 

Grįžo prie lovos, pakėlė ragelį ir surinko numerį, kurį buvo 
davusi Robin. Telefonas suskambėjo keletą kartų, tada kažkas 
pakėlė ragelį, pasigirdo senyvas balsas: 

— Ponia Beresford. 

— Labas rytas, ponia Berestord. Esu Adamas Skotas, Robin 
draugas. Paskambinau tik norėdamas sužinoti, ar ji vakar sau- 
giai grįžo namo. 

— Ak, taip, ačiū, - atsakė Robin mama. - Malonus netikė- 
tumas, kad ji apsilankė prieš savaitgalį. Paprastai, kai taip vėlai 
sugrįžta, nakvoja bute. Bijau, kad ji dar miega. Ar norėtumėte, 
kad pažadinčiau? 

— Ne, ne, netrukdykite jos, - atsakė Adamas. - Aš tik no- 
rėjau susitarti dėl pasimatymo per pietus. Ar galėtumėte pasa- 
kyti, kad vėliau paskambinsiu? 

- Žinoma, pasakysiu, - pažadėjo. — Ačiū, kad paskambi- 


note, pone Skotai. 


Garbės reikalas 4()9 


Adamas padėjo ragelį ir nusišypsojo. Visi dėlionės gaba- 
lėliai dailiai tiko savo vietose, bet be pulkininko pagalbos vis 
dar trūko gyvybiškai svarbaus kampinio gabalėlio. 

Adamas pradėjo krauti į voką viską, ko reikėjo Tomkinsui: 
pasą, asmeninius dokumentus ir piniginę. Išsiėmė ikoną iš 
švarko kišenės, apvertė ir atidžiai apžiūrėjo mažytę sidabrinę 
caro karūną. Tada atlenkė pulkininko kišeninį peiliuką ir pra- 
dėjo kruopščiai lupti karūną. 

Po pusvalandžio Adamas leidosi liftu į viešbučio rūsį. Iš- 
lipęs iš kabinos nuėjo ten, kur anksčiau šį rytą buvo pastatęs 
žaliąją Ford Cortina. Atrakino dureles, ant sėdynės numetė 
senąjį pulkininko švarką, užrakino, patikrino spyneles ir liftu 
pakilo į pirmąjį aukštą. | 

Vyrų parduotuvės savininkas ką tik apvertė kita puse ženklą 
„Uždaryta“. Išsirinkęs baltus marškinius, pilkas kelnes ir mėly- 
ną sportinį švarkelį Adamas pasimatavo mažytėje kabinoje. 

Dvidešimt trys po devintos apmokėjo sąskaitą Karaliskyjų 
sody viešbutyje ir paprašė durininko atvaryti žalią fordą iš sto- 
vėjimo aikštelės. Laukė prie įėjimo į viešbutį. 

Slenkant minutėms pradėjo baimintis, kad pulkininkas 
nepasirodys. Jeigu nepavyktų, Adamas skambintų Lorensui, 
o ne Romanovui. 

Jo apmąstymus nutraukė automobilio signalas; pulkinin- 
ko išnuomotas automobilis stovėjo prie įėjimo. 

— Jūsų automobilis laukia prie rampos, - pranešė durinin- 
kas, grąžindamas raktus Adamui. 

— Ačiū, - padėkojo Adamas ir padavė paskutinįjį pulkinin- 
ko vieno svaro banknotą. Įmetė piniginę į didelį voką, užklija- 

Stovėjo nerimastingai laukdamas dar penkias minutes, 
paskui pamatė šlaitu atpūškuojantį pulkininką. 

Jis turėjo mažytį krepšelį. 

— Aš tai padariau, kapitone Skotai! Aš tai padariau, pone, — 
kartojo pulkininkas dar nepriėjęs prie Adamo. - Bet turiu ne- 
delsdamas sugrįžti, nes jis būtinai pastebės, jog jos nėra. 

Skubiai perdavė krepšelį Adamui, šis pažvelgė į viduje 
esantį daiktą. 

— Esate žodžio žmogus, - pagyrė Adamas, - kaip žadėjau, 
viską, ko reikia, rasite čia. Be žodžių perdavė savo paketą ir 
automobilio raktus. Parodė į išnuomotą automobilį. 

Pulkininkas pribėgo, skubiai įšoko ir nuvažiavo nuo Kara- 
liskyjų sodų viešbučio rampos. Jis pasuko kairėn į Kensingto- 
no rūmų sodus. 

Adamas pasižiūrėjo į laikrodį: be dvidešimt penkių dešim- 
ta. 

— Gal galėtumėte man pakviesti taksi? — paprašė durinin- 
ko. 

Vairuotojas nuleido langą ir klausiamu žvilgsniu pažiūrėjo 
į Adamą. 

— Češhamas, pietvakarių Londonas, staliaus dirbtuvės. 

Adamas dvidešimt minučių dairėsi dirbtuvėse, kol amati- 
ninkas atliko neįprastą užsakymą. Adamas apžiūrėjo paten- 
kintas rezultatu, padavė du puskronius ir grįžo atgal į Kings- 
roudą susistabdyti kito taksi. 

— Kur, pone? 


— Į Londono Tauerj. 

Visi buvo savo vietose pusės dešimtos D4 susirinkime. Lo- 
rensas net nespėjo atsisėsti, Bušas ėmėsi atakuoti. 

— Kaip, po velnių, jums pavyko jį paleisti šį kartą? 

— Aš turiu prisiimti kaltę, - prisipažino Lorensas, — ste- 
bėjome visus uostus nuo Niuheiveno iki Harviko. Kai mano 
vyrukas pastebėjo Romanovą ir jo pakaliką išvažiuojančius 
iš Doverio prieplaukos paskui autobusą, jis pamanė, kad šie 
tikriausiai matė Skotą. Jau buvau informavęs vyresnįjį uosto 
imigracijos karininką, - tęsė, - kad leistų Skotui be triukšmo 
išsilaipinti. Ketinau jį perimti, kai tik praeis muitinę. Atrodė, 
kad nėra jokių priežasčių keisti planą, nes atidžiai sskėme Ro- 
manovą. Skotui pavyko Doveryje apkvailinti ir Romanovą, ir 
mūsų žmogų. 

— Bet turėjome antrą galimybę, kai Skotas įsėdo į trauki- 
nį, - atkakliai laikėsi savo Bušas. Lorensas žiūrėjo į amerikietį 
laukdamas, ar jis prisipažins, jog du CŽV agentai Doveryje 
taip pat paleido Skotą iš akių. 

— Mano žmogus buvo traukinyje, - pabrėžė Lorensas, - ir 
teturėjo vienintelę galimybę susisiekti su Skotu, kai šis buvo 
vienas, bet tą akimirką jį pačiupo ir sumušė gauja girtų paaug- 
lių, matyt, grįžtančių po dienos pajūryje. 

— Gal mes pasirenkame agentus ne iš tos klasės žmonių? — 
pareiškė Metjusas nepakeldamas akių nuo popierių. 

Lorensas neketino atsakyti. 

— Taigi, iki šiol, kiek mums žinoma, Skotas, caro ikona ir 
Romanovas lindi kažkur čia, Londone? - pasiteiravo Snelas. 


— Taip, atrodo, - pripažino Lorensas. 

— Galbūt dar ne viskas prarasta, - svarstė Snelas. - Skotas 
vėl gali pabandyti susisiekti su jumis. 

— Manau, ne, - tyliai atsakė Lorensas. 

— Kodėl toks įsitikinęs? — pasidomėjo Bušas. 

— Nes Skotas žino, jog vienas mūsų šiame kambaryje yra 


išdavikas, ir jis mano, kad tai aš. 
< O >> 


— Labas rytas. Sovietų ambasada. 

— Aš - kapitonas Skotas, man reikia susisiekti su majoru 
Romanovu. 

— Labas rytas, kapitone Skotai. Majoras Romanovas nedir- 
ba ambasadoje, - pasigirdo mandagus atsakymas. 

— Žinau, kad nedirba. 

- Jeigu galėtumėte palikti savo numerį, aš pasidomėčiau. 

— Palauksiu. Nenustebčiau, jeigu labai greitai surasite, kai 
sužinos, kas skambina. 

Kitame laido gale tyla užsitęsė. Adamas tikėjosi, kad pa- 
kaks šilingo, kurį įmetė į telefono aparatą. Pagaliau pasigirdo 
spragtelėjimas, Adamas pažino balsą. 

— Kas čia? —- paklausė balsas nepajėgdamas paslėpti nepa- 
sitikėjimo. 

— Labai gerai žinote kas, - atrėžė Adamas. - Noriu suda- 
ryti sandėrį. 

— Sandėrį? - pakartojo Romanovas, nepasitikėjimą pakei- 
tė nuostaba. 

— Aš pakeisiu savo ikoną, kuri, kaip jūs vaizdžiai nurodėte, 
neturi man jokios vertės, į jūsų. Bet reikalauju popierių, įro- 


dančių mano tėvo nekaltumą. 

— Kaip man žinoti, kad neapgaudinėjate? 

— Nežinosite, - sutiko Adamas. - Bet jūs vienintelis nieko 
neprarandate. 

Linijoje pasigirdo pypsėjimas. 

— Pasakykite savo numerį, - paprašė Romanovas. 

—738-9121, - padiktavo Adamas. 

— Aš jums paskambinsiu, — prieš išsijungiant linijai paža- 
dėjo Romanovas. 

"B Kaip greitai galime surasti, kur yra 738-9121? —- Roma- 
novas paklausė priešais sėdinčio vietinio KGB operatyvinin- 
ko. 

— Per dešimt minučių, - atsakė padėjėjas. - Bet tai gali būti 
spąstai. | 

— Žinoma, bet likus devyniolikai valandų iki to laiko, kai 
ikona turi būti Amerikoje, neturiu iš ko rinktis. 

Romanovas atsisuko į KGB agentą. 

— Koks judėjimas penktadienio rytą Londone? 

— Intensyviausias laikas per savaitę. Kodėl klausiate? 

— Nes man reikia motociklo ir puikaus vairuotojo, - atsakė 


Romanovas. 
<< >> 


Adamas nieko negalėjo padaryti vidutinio amžiaus poniai, 
kuri užėmė jo telefono būdelę. Jis nervingai išėjo lauk pati- 
krinti tilto, kai ši įsmuko vidun. Ji tikriausiai sutriko matyda- 
ma, kad jaunuolis nesinaudoja laisva būdele šalia. 

Neramiai pasižiūrėjo į laikrodį: be penkiolikos vienuolikta. 


Žinojo, kad negali rizikuoti laukdamas nė vienos minutės po 


414 JEFFREY ARCHER 


vienuoliktos, tikėjosi, kad Romanovas daug greičiau atseks, iš 
kur jis skambino. 

Plepioji moteris tauškė dar dvylika minučių, pagaliau pa- 
dėjo ragelį. Išeidama iš būdelės šiltai nusišypsojo Adamui. 

Dar po trijų minučių tektų skambinti Lorensui ir nutrauk- 
ti pradinį planą. Pradėjo stebėti rūmų sargybinius, patruliuo- 
jančius prie „Išdaviko vartų“. „Tai tinkama vieta“, - pagalvojo 
Adamas. Pasirinko šią vietą, nes galėjo aiškiai matyti taką prie 
pakeliamojo tilto ir jautė, kad nepatirs staigmenos. Blogiausiu 
atveju galėjo pasinaudoti apsauginiu grioviu greta. 

Pirmą kartą gyvenime Adamas iš tikrųjų pajuto, kokios il- 
gos gali būti penkios minutės. Kai suskambo telefonas, zyzė 
kaip žadintuvas. Nervingai pakėlė ragelį, nenuleisdamas akių 
nuo kelio. 

— Skotas? 

— Taip. 

— Dabar aiškiai jus matau, nes esu tik už minutės kelio. 
Stovėsiu Tauerio tilto gale, kol pasibaigs minutė. Būkite ten 
su ikona. Jei ne, jūsų akivaizdoje sudeginsiu dokumentus, įro- 
dančius jūsų tėvo nekaltumą. 

Telefonas nutilo. 

Adamas džiaugėsi, kad dar vienas dėlionės gabalėlis rado 
savo vietą. Išėjo iš būdelės ir į abi puses apžvelgė kelią. BMW 
motociklas sustojo tilto gale. Vairuotojas odine apranga sėdė- 
jo apžergęs motociklą, bet, atrodo, domėjosi tik pro šalį va- 
žiuojančiu transportu. Už motociklininko glaudėsi vyras ir 
spoksojo tiesiai į Adamą. 

Adamas pradėjo lėtai pėdinti prie tilto galo. Įkišo ranką į 


kišenę pasitikrinti, ar ikona tebėra savo vietoje. 

Buvo už trisdešimties jardų nuo tilto galo, kai antroji frgūra 
nulipo nuo motociklo ir pasuko jo link. Kai jų akys susitiko, 
Romanovas sustojo ir iškėlė mažytį, kvadratinį rėmelį. Ada- 
mas neatsakė tuo pačiu, bet paplojo sau per kišenę ir judėjo 
toliau. Abu vyrai artėjo vienas prie kito kaip senovės riteriai, 
kol juos skyrė tik keli žingsniai. Beveik sinchroniškai sustojo 
ir pažvelgė vienas į kitą. 

— Parodykite, - paliepė Romanovas. 

Adamas luktelėjo, tada lėtai išėmė ikoną iš kišenės, pakėlė, 
kad jo priešininkas galėtų matyti šventojo Jurgio žvilgsnį. 

— Apverskite, - liepė Romanovas. 

Adamas pakluso. Rusas negalėjo nuslėpti pasitenkinimo, 
kai pamatė mažytę sidabrinę caro karūnėlę, įspaustą kitoje rė- 
melio pusėje. 

— Dabar jūs, - pareikalavo Adamas. Romanovas pakėlė 
ikoną tarsi užsimodamas kardu. Šedevras spindėjo ryto sau- 
lėje. 

— Ir dokumentus, - Adamas stengėsi kalbėti ramiai. 

Rusas iš švarko ištraukė paketą ir lėtai išvyniojo. Adamas 
antrą kartą žiūrėjo į oficialų teismo nuosprendį. 

— Eikite prie sienos, - paliepė Adamas kairiąja ranka rody- 
damas į kitą tilto pusę, - ten palikite ikoną ir dokumentus. 

Dabar pakluso Romanovas, Adamas nuėjo prie sienos ki- 
toje pusėje ir viduryje padėjo savąją ikoną. 

-— Lėtai pereikite, - pakvietė Adamas. Abu vyrai slinko tilto 
pakraščiais nepriartėdami arčiau nei per du jardus. Abu susto- 
jo prie savo ikonų. Tą akimirką, kai pasiekė ikoną, Romanovas 
čiupo ją, šoko ant motociklo ir neatsigręždamas nurūko. Per 


kelias sekundes BMW dingo transporto maišalynėje. 

Adamas nejudėjo. Nors tik valandai buvo paleidęs iš akių, 
bet labai džiaugėsi, kad originalas vėl sugrįžo. Adamas pati- 
krino dokumentus, įrodysiančius jo tėvo nekaltumą, ir įsidėjo 
į vidinę kišenę. Nekreipdamas dėmesio į turistus, kurie buvo 
sustoję pažiūrėti į jį, Adamas jautėsi atsipalaidavęs, staiga pa- 
juto aštrų dūrį į nugarą. Išsigandęs atšoko. 

Maža mergaitė žvelgė į jį. 


— Ar tu ir tavo draugas dar vaidinsite šį rytą? 
<o> 


Kai BMW motociklas privažiavo Sovietų ambasadą Ken- 
singtono rūmų soduose, Romanovas nušoko ir laiptais užbė- 
gęs aukštyn, net nepasibeldęs, įsiveržė tiesiai į ambasadoriaus 
kabinetą. Ambasadoriui net nereikėjo klausti, ar jam pavyko. 

— Viskas pavyko taip, kaip planavau. Jis buvo visiškai pri- 
blokštas, - išpoškino Romanovas tiesdamas ikoną ambasado- 
riui. 

Ambasadorius apvertė ikoną ir pamatė mažytę sidabrinę 
caro karūnėlę. Neliko jokių abejonių. 

— Man įsakyta nedelsiant išsiųsti ikoną diplomatiniu paštu 
į Vašingtoną. Negalime delsti. 

— Norėčiau pats, - pasvajojo Romanovas. 

— Būkite patenkintas, drauge majore, pavyzdingai atlikote 
savąją operacijos dalį. 

-: Ambasadorius paspaudė mygtuką stalo šone. "Tuojau pat 
pasirodė du vyrai. Vienas laikė atidarytą diplomatinį krepšį, o 


kitas ramiai stovėjo šalia. Ambasadorius padavė ikoną ir ste- 

bėjo, kaip ją įdeda į krepšį. „Du kurjeriai atrodo taip, lyg jiems 
nekiltų jokių sunkumų išnešti ir ambasadoriaus stalą“, - ding- 
telėjo Romanovui. 

— Hitrou laukia lėktuvas, kuris nugabens jus į Vašingto- 
ną, - pranešė ambasadorius. 

— Visi muitinės dokumentai jau sutvarkyti. Turėtumėte 
nusileisti nacionaliniame oro uoste apie penktą valandą Va- 
šingtono laiku, mūsų draugai Amerikoje turės pakankamai 
laiko savo užduoties daliai. 

Du vyrai linktelėjo, ambasadoriaus akivaizdoje užantspau- 
davo rankinę ir išėjo. Romanovas priėjo prie lango ir stebėjo, 
kaip tarnybinis automobilis išveža du vyrus Hitrou kryptimi. 

— Degtinės, drauge majore? 

— Ačiū, - padėkojo Romanovas, kol matė automobilį, ne- 
sitraukė nuo lango. 

Ambasadorius priėjo prie šoninės spintelės, išėmė dvi stik- 
lines, iš šaldytuvo ištraukė butelį degtinės ir įpylė Romano- 
vui. 

— Neperdėsiu sakydamas, kad suvaidinote savo vaidmenį, 
kuriant Sovietų Sąjungą - galingiausią valstybę žemėje, - pa- 
sakė tiesdamas stiklinę. - Išgerkime už aleutų sugrįžimą į So- 
vietų Socialistinių Respublikų Sąjungą. 

— Kaip tai? —- susidomėjo Romanovas. 

— Manau, atėjo laikas jums sužinoti, - paaiškino ambasa- 
dorius, - jūsų laimėjimo reikšmę. 

Papasakojo Romanovui informaciją, kurią šiandien gavo iš 
Maskvos. 

Romanovas džiaugėsi, kad nežinojo, koks didelis buvo sta- 


tymas. 

— Trečią valandą paskyriau susitikimą Užsienio reikalų 
sekretoriui, noriu jam pranešti. Galime būti tikri, kad britai 
domėsis tik garbingu žaidimu, — tęsė ambasadorius. - Man 
pranešė, kad jis nebuvo patenkintas, kaip tikėjosi, savo parti- 
nės šventės atidaryme; britai kažkaip keistai supranta partinę 
sistemą. 

Romanovas nusijuokė. 

— Už aleutus, - šūktelėjo pakeldamas stiklinę. - Kas šiuo 
metu vyksta Vašingtone? 

— Mūsų ambasadorius jau paprašė susitikimo su Ameri- 
kos valstybės sekretoriumi šiandien aštuntą valandą vakaro. 
Po susitikimo ambasadoje rengia spaudos konferenciją. Jums 
tikriausiai bus malonu sužinoti, kad prezidentas Džonsonas 
atšaukė savo vizitą į Teksasą šį savaitgalį ir paprašė visų trans- 
liuotojų leisti kreiptis į „savo bičiulius amerikiečius“ geriausiu 
laiku pirmadienį tautai svarbiu klausimu. 

— Mums pavyko likus vos kelioms valandoms, — kalbėjo 
Romanovas pats įsipildamas degtinės. 

— Kas pirmesnis, kaip pasakytų anglai. Džiaukimės laiko 
skirtumu tarp Londono ir Amerikos, kitaip niekaip nebūtu- 
me spėję iki galutinio termino. 

Romanovas nusipurtė nuo minties, kaip viskas arti, ir vie- 
nu gurkšniu nurijo antrąją degtinės porciją. 

— Turite kartu su manim papietauti. Nors jums įsakyta ne- 
delsiant grįžti į Maskvą, mano sekretorius patikino, kad pir- 
masis lėktuvas išskrenda tik aštuntą valandą vakaro. Pavydžiu 
priėmimo, koks jūsų laukia, kai rytoj atvyksite į Kremlių. 

— Man vis dar reikia 1000 svarų dėl... 

— Ak, taip, - sukruto ambasadorius, - turiu jums paruo- 
šęs. - Atrakino mažą stalčiuką ir išėmė pluoštelį banknotų, 
suvyniotų į celofaninį popierių. 

Romanovas įsikišo mažytį paketėlį į kišenę ir nuėjo pietų 


su ambasadoriumi. 
<< >> 


Bušas įsiveržė į Lorenso kabinetą. 

— Romanovas turi ikoną, - užbaubė. 

Lorensas išsižiojo. Neviltis užliejo veidą. 

— Iš kur žinote? - reikalavo pasakyti. 

— Gavau žinutę iš Vašingtono. Aštuntą valandą vakaro ru- 
sai prašo oficialaus susitikimo su valstybės sekretoriumi. 

— Netikiu, - atkirto Lorensas. 

— O aš tikiu, - siuto Bušas. - Visada žinojome, kad pra- 
keiktas jūsų draugas, kaip ir jo tėvas, - šlykštus išdavikas. Kito 
paaiškinimo nėra. 

— Gal jis miręs, - tyliai vylėsi Lorensas. 

— Tikiuosi, jo paties labui, - pritarė Bušas. 

Ant Lorenso stalo suskambo telefonas. Jis čiupo jį tarsi gy- 
venimo liniją. 

— Daktaras Džonas Vensas nori pasakyti jums keletą žo- 
džių, - pranešė sekretorė. - Sako, kad prašėte paskambinti. 

Vensas? Vensas? Lorensas prisiminė pavardę, bet negalėjo 
su niekuo susieti. 

— Sujunkite, - paliepė. 


— Labas rytas, pone Pembertonai, - pasisveikino balsas. 

— Labas rytas, daktare Vensai. Kuo galėčiau būti naudin- 
gas? 

— Prašėte paskambinti, kai patikrinsiu Skotą. 

— Skotą, - pakartojo Lorensas netikėdamas tuo, ką girdi. 

— Taip, Adamą Skotą. Tikriausiai prisimenate? Norėjote, 
kad atliktume medicininį patikrinimą jūsų departamentui. 

Lorensas neteko žado. 

— Jo sveikata puiki, — tęsė daktaras. - Keletas įpjovimų ir 
bjaurių nubrozdinimų, bet per keletą dienų viskas užgis. 

- Įpjovimų ir nubrozdinimų? - pasitikslino Lorensas. 

— Būtent, bičiuli. Bet nesijaudinkite dėl Skoto. Jis gali pra- 
dėti darbą kada tik panorėsite. Žinoma, jeigu jis jums vis dar 
reikalingas. 

- Jeigu jis man vis dar reikalingas, - pakartojo Lorensas. — 
Ar pono Skoto atsitiktinai nėra šiuo momentu su jumis? 

— Ne, - atsakė daktaras Vensas, - išvyko iš mano klinikos 
maždaug prieš dešimt minučių. 

— Ar nepasakė, kur vyksta? 

— Ne, tiksliai ne. Tik užsiminė turįs išlydėti draugą oro 


uoste. 
<Oo> 


Kai nunešė kavą, Romanovas pasižiūrėjo į laikrodį. Jam 
pakaks laiko susitikimui ir suspės į lėktuvą. Padėkojęs amba- 
sadoriui už visokeriopą pagalbą, paliko jį, nubėgo ambasados 
laiptais žemyn ir įsėdo į neišsiskiriantį juodą automobilį. 


— Arjūs narys? — paklausė balsas per vidinį ryšį. 

— Taip, - patvirtino Romanovas. Išgirdęs metalinį klinkte- 
lėjimą, pastūmė duris ir nusileido tamsiais laiptais. Praslinko 
kelios akimirkos, kol akys apsiprato su tamsa klube. Tada pa- 
stebėjo mentorių. Sėdėjo vienas prie stalelio tolimajame kam- 
bario kampe. 

Romanovas linktelėjo, vyras pakilo ir per šokių aikšte- 
lę artėjo prie jo. Romanovas nusekė paskui vyrą į vienintelį 
tualetą. Įėjęs vidun patikrino, ar jie vieni. Patenkintas atidarė 
mažytę kabiną, abu suėjo vidun, pasuko spyną taip, kad maty- 
tųsi, jog užimta. Romanovas iš kišenės išėmė tūkstantį svarų ir 
padavė vyrui, šis atsisėdo ant tualeto sėdynės. Mentorius gob- 
šiai išvyniojo paketą, palinko pirmyn ir ėmė skaičiuoti. Jis net 
nepamatė, kaip Romanovas įtempė pirštus; kai triuškinantis 
smūgis kirto per sprandą, kūnas nuslinko pirmyn ir susmuko 
ant grindų. 

Romanovas trūktelėjo jį aukštyn; sugaišo tik kelias sekun- 
des, kol surinko pabirusius dešimties svarų banknotus. Kai 
buvo visas šimtas, įgrūdo į nario kišenę. Tada Romanovas vie- 
ną paskui kitą atsagstė kelnių antuko sagas, jos nusmuko iki 
kulkšnių. Pakėlė tualeto dangtį ir pasodino vyrą ant sėdynės. 
Paskutiniu judesiu išskėtė žmogaus kojas, kiek leido nusmu- 
kusios kelnės, pėdos liko pakreiptos į šalis. Romanovas išlin- 
do per tarpą kabinos apačioje, durys liko užrakintos iš vidaus. 
Greitai įvertino savo darbą. Iš išorės buvo matyti tik išskėstos 
kojos ir nusmukusios kelnės. 

Po minutės Romanovas jau sėdėjo automobilyje pakeliui į 


Hitrou oro uostą. 

<o> 


Adamas atvyko į Hitrou likus dviem valandoms iki „Ae- 
rofloto“ lėktuvo skrydžio. Jis įsitaisė tokioje vietoje, iš kurios 
puikiausiai regėjo keturiasdešimt jardų tako, kuriuo praeis 
Romanovas, norėdamas įsėsti į rusų lėktuvą. Buvo įsitikinęs, 


kad jis nepasieks „Aerofloto“ laiptelių. 
<o> 


Romanovas užsiregistravo prie BEA stalo truputėlį po še- 
šių. Neatsispyrė skrydžiui BEA, užuot skridęs „Aeroflotu“. 
Žinojo, kad Zaborskis raukysis dėl tokios arogancijos, bet 
abejojo, ar kas nors priekaištaus po visų šių dienų. 

Kai gavo įlaipinimo kortelę, eskalatoriumi pakilo į lau- 
kiamąjį ir atsisėdo laukti, kol pakvies. Visada tas pats, kai 
tik baigdavo kokią nors operaciją, labiausiai norėdavo grįžti 
namo. Pakilo iš vietos, įsipylė kavos ir praeidamas pro stalą 
salės viduryje pamatė Londono Evening Standard antraštę. 
„Atšauktas Džonsono savaitgalis Teksase! Paslaptis“ Roma- 
novas pačiupo laikraštį ir perskaitė pirmąją pastraipą, tačiau 
nerado tokios informacijos, kurios pats nebūtų galėjęs pasa- 
kyti. Spėliojimai laikraštyje nė iš tolo nepriartėjo prie tiesos. 

Romanovas nekantravo pamatyti pirmąjį Pravda puslapį. 
Žinojo, kad kitą dieną jame bus paskelbta tikroji istorija. Pa- 
gal vakarietiškus standartus ji bus išskirtinė. 

— BEA skelbia 117 skrydį į Maskvą. Visi pirmosios klasės 
keleiviai kviečiami prie 23-iųjų vartų. Romanovas išėjo iš lau- 


kiamojo ir pusės mylios ilgio koridoriumi žingsniavo į lėktu- 

vą. Romanovas perėjo taku prie laukiančio lėktuvo be dešim- 
ties šeštą. Lėktuvas su ikona nusileis Vašingtone maždaug po 
dviejų valandų. Romanovas atskris į Maskvą pačiu laiku. An- 
tradienį Lenino stadione galės pasižiūrėti Dinamo ir Spartako 
futbolo rungtynes. Svarstė, ar per garsiakalbius praneš apie jį, 
kai politbiuro nariai stebėdavo rungtynes, visada pranešdavo. 
Romanovas laipteliais įlipo į lėktuvą, peržengė šalia sėdinčio 
keleivio kojas, džiaugėsi, kad gavo vietą prie lango. 

— Ar norėtumėte ko nors išgerti prieš pakilimą? — paklausė 
stiuardesė. 

— Man juodos kavos, - paprašė jo kaimynas. Romanovas 
pritariamai linktelėjo. 

Po kelių minučių pasirodė stiuardesė su dviem kavos puo- 
deliais, padėjo kaimynui iš atramos rankoms išsitraukti stalelį. 
Kai stiuardesė padavė kavą, Romanovas atlenkė savąjį. 

Gurkštelėjo, bet kava buvo per karšta, taigi pasidėjo ant 
stalelio. Stebėjo, kaip kaimynas iš kišenės išsitraukė sacharino 
ir įmetė du žirnelius į garuojančią kavą. 

„Kam vargintis, - dingtelėjo Romanovui. - Gyvenimas 
toks trumpas: 

Romanovas žiūrėjo per langą, matė, kaip „Aerofloto“ lėk- 
tuvas pradeda riedėti pakilimo taku. Nusišypsojo, jo skrydis 
bus daug patogesnis. Paragavo kavos antrą kartą: kaip tik to- 
kia, kokią mėgsta. Nugėrė didelį gurkšnį ir pasijuto truputėlį 
suglebęs. Nenustebo, nes praėjusią savaitę beveik nemigo. 

Atsilošė kėdėje ir užsimerkė. Priims visą valstybės suteiktą 
pagarbą. Kai Valčekas parankiai pašalintas iš kelio, gali netgi 
tikėtis užimti Zaborskio vietą. Jeigu nepavyktų, senelis paliko 
kitą alternatyvą. 

Palieka Londoną gailėdamasis tik vieno - nepavyko nudėti 
Skoto. Bet paskui nusprendė, kad tuo pasirūpins amerikiečiai. 
Pirmą kartą per visą savaitę nereikėjo stengtis neužmigti. 

Po kelių akimirkų Romanovo kelionės kaimynas paėmė 
ruso kavos puodelį ir padėjo šalia savojo. Tada atlenkė Roma- 
novo stalelį atgal ir užklojo jo kojas vilnoniu apklotu. Greitai 
užmovė rusui BEA akių apsaugas nuo šviesos ir pridengė iš- 
sprogusias akis. 

Pakėlęs galvą pamatė šalia stovinčią stiuardesę. 

— Gal galėčiau padėti? - šypsodamasi pasiūlė. 

— Ne, ačiū. Jis tik prašė netrukdyti skrydžio metu. Buvo 
labai sunki savaitė. 

- Žinoma, pone, - pažadėjo stiuardesė. - Po kelių minučių 
kilsime, - pridūrė, paėmė du kavos puodelius ir nunešė šalin. 

Žmogus nekantriai barbeno pirštais į stalelį. Pagaliau prie 
jo priėjo vyriausias palydovas. 

- Skubus skambutis iš jūsų biuro, pone. Turite nedelsda- 
mas grįžti į Vaitholą. 


— To ir tikėjausi, - prisipažino. 
<o> 


Adamas spoksojo į sparčiai kylantį ir pusračiu sukantį į ry- 
tus rusų lėktuvą. Negalėjo suprasti, kodėl Romanovas neįsėdo. 
Tikrai nebūtų skridęs BEA. Vos jį pamatęs Adamas pasislėpė 
priedangoje. Negalėjo patikėti savo akimis. Su pasitenkinimo 


šypsena veide Lorensas žygiavo pakilimo taku. 

1966 m. spalio 18-oji 


EPILOGAS 


— Parduota džentelmenui kambario viduryje už penkis 
tūkstančius svarų. 

— Pereiname prie daikto Nr. 32, - nuo pakylos apžvelgda- 
mas pilną kambarį paskelbė aukcionierius. - Šventojo Jurgio 
ir drakono ikona, - pranešė, kai padėjėjas ant stovo padėjo 
mažytį paveikslėlį. Aukcionierius žiūrėjo į ekspertų, mėgėjų ir 
smalsių stebėtojų veidus. - Kokią kainą siūlyti už šį nuostabų 
rusų meno šedevrą? - paklausė lėtai tęsdamas žodžius. 

Robin pačiupo Adamo ranką. 

— Taip nesinervinau nuo to karto, kai akis į akį susidūriau 
su Romanovu. 

— Neprimink, - paprašė Adamas. 

— Žinoma, tai ne originalas, kuris kabo Žiemos rūmuose, — 
tęsė aukcionierius, - bet vis dėlto puiki kopija, nutapyta rūmų 
dailininko apie 1914-uosius, - pridūrė pritariamai šypsoda- 
masis mažam paveikslėliui. - Turiu pradinį siūlymą. Sakau — 
aštuoni tūkstančiai. 

Kelios sekundės Adamui ir Robin atrodė begalinės. 

— Ačiū, pone, - padėkojo aukcionierius, žiūrėdamas į neži- 
nomą ženklą kažkur kambario priekyje. Nei Adamas, nei Ro- 


bin negalėjo nustatyti, iš kur atėjo pasiūlymas. Praleido pasta- 

rąją valandą sėdėdami ir stebėdami, kaip daiktai parduodami 
iš varžytinių, bet retai matydavo, į kieno rankas jie patenka. 

— Kiek ekspertas sakė galima gauti už ją? - pasiteiravo Ro- 
bin. 

— Kažkur tarp dešimties ir dvidešimties tūkstančių, - pri- 
minė Adamas. 

— Devyni tūkstančiai, - paskelbė aukcionierius, siūlymas 
atėjo iš dešinės kambario pusės. 

— Manau, kad ji žavinga, - kalbėjo Robin. - Kodėl rusai 
sutiko apsikeisti ? 

— Kodėl? - pakartojo Adamas. - Kai amerikiečiai ištraukė 
sutartį, nebuvo nieko blogo leisti rusams turėti savąjį originalą 
už kopiją, kuri teisėtai priklausė man. Lorensas parodė savo 
diplomatinio išradingumo viršūnę. 

— Dešimt tūkstančių iš kambario priekio. Ačiū, pone, — 
skelbė aukcionierius. 

— K3 ketini daryti su pinigais? 

— Nupirksiu naują kontrabosą, dovaną sesers vestuvėms, 
likusius atiduosiu mamai. 

— Vienuolika tūkstančių, naujas pasiūlymas iš vidurinės 
eilės. Ačiū, ponia. 

- Jokie pinigai nebesugrąžins Heidės, - tyliai ištarė Ro- 
bin. 

Adamas mąsliai linktelėjo. 

— Kaip praėjo susitikimas su Heidės tėvais? 

— Užsienio reikalų sekretorius asmeniškai susitiko su jais 
praėjusią savaitę. Tai nepadėjo, bet jis bent jau patvirtino, kad 


aš sakau tiesą. 

— Dvylika tūkstančių, - aukcionieriaus akys grįžo į kam- 
bario priekį. 

— Ar tu susitikai su Užsienio reikalų sekretoriumi ? 

— Gerasis dangau, ne, mano pareigos per žemos, - atsakė 
Adamas. - Džiaugiuosi pamatęs Lorensą, ką jau kalbėti apie 
Užsienio reikalų sekretorių. 

Robin nusijuokė. 

— Manau, jog tau pasisekė, kad iš viso gavai vietą Užsienio 
reikalų ministerijoje. 

— Sutinku, - kikendamas atsiliepė Adamas, - bet vieta at- 
sirado netikėtai. 

— Ką reiškia „netikėtai“? - pasitikslino Robin. Ji buvo su- 
sikrimtusi, kad nedaug jos klausimų per pastarąjį pusvalandį 
sulaukė tiesaus atsakymo. 

— Galiu tik pasakyti, kad vienas iš Lorenso komandos 
„anksti atsistatydino“, - paaiškino Adamas. 

— Ar tiesa apie Romanovą? - Robin beviltiškai stengėsi su- 
žinoti viską, kas įvyko po paskutiniojo jų susitikimo. 

— Trylika tūkstančių, - aukcionierius žvelgė į damą vidu- 
rinėje eilėje. 

— Galų gale vis tiek nebūtų ilgai tempęs, kai jie būtų suži- 
noję, kad ant Tauerio tilto tau perdavė originalą, o rusams liko 
kopija, - pareiškė Robin. 

— Jis apie tai nebuvo girdėjęs, - nekaltai prisipažino Ada- 
mas. 

— Visa mūsų informacija leidžia manyti, kad jo vadą Za- 
borskį greitai pakeis kažkoks Jurijus Andropovas. 

— Keturiolika tūkstančių, - paskelbė aukcionierius, vėl 


žiūrėdamas į vyrą priekyje. 

— Kas nutiko, kai pateikei dokumentus, kad ne tavo tėvas 
įnešė nuodų į Gėringo kamerą? 

— Kai rusai patvirtino jų autentiškumą, Lorensas su ofici- 
aliu vizitu apsilankė pas pulkininką ir pateikė jam įtikinamus 
įrodymus. 

— Kokia reakcija? - domėjosi Robin. 

— Ruošiasi surengti atminimo mišias tėčio garbei, pavedė 
vyrukui, pavarde Vordas, pulko mišioms nutapyti tėčio por- 
tretą. Mamą pakvietė atidengti portretą visų su juo tarnavu- 
siųjų karininkų akivaizdoje. 

— Keturiolika tūkstančių, vienas, - paskelbė aukcionierius, 
keletą colių pakeldamas mažytį plaktukėlį. 

— Ji tikriausiai labai džiaugėsi, - svarstė Robin. 

— Apsipylė ašaromis, - pasakojo Adamas. - Ji tegalėjo iš- 
tarti: „Norėčiau, kad jis būtų gyvas ir viską pamatytų“ Tikrai 
ironiška. Jeigu jis tik būtų arplėšęs tą laišką. 

— Keturiolika tūkstančių, du, - skelbė aukcionierius, plak- 
tukėlis pakilo aukščiau. 

— K3 manai apie šventinius pietus Rice? - pasiteiravo Ada- 
mas, patenkintas vykstančiu aukcionu. 

— Ne, ačiū, - atsisakė Robin. 

Adamas nustebęs pasižiūrėjo į savo kompanionę. 

— Nebus itin smagu. Kai ko nors paklausiu, kiekvieną kartą 
išgirsiu oficialią Užsienio reikalų ministerijos informaciją. 

Adamas atrodė suglumęs. 

— Apgailestauju, — atsiprašė. 

— Taip nesąžininga, - pareiškė Robin. - Dabar tu tenai. 
Nelengva. Manau, kad turėsiu gulti į kapą svarstydama, kokia 


sutartis buvo ikonoje. 

Adamas nusisuko nuo merginos, kuri jam išgelbėjo gyvy- 
bę. 

— Galbūt sužinosiu tiesą 1996-aisiais, kai bus paskelbti ka- 
bineto dokumentai. 

Jis lėtai atsisuko į merginą. 

— Deja... - buvo bepradedąs, kai stuktelėjo aukcionieriaus 
plaktukas. Abu pakėlė galvas. 

— Parduota džentelmenui priekyje už keturiolika tūkstan- 
čių svarų. 

— Nebloga kaina, - šypsodamasis įvertino Adamas. 

— Mano nuomone, geras sandėris, - pritarė Robin. 

Adamas atsisuko klausiamai žiūrėdamas į ją. 

— Galų gale, - sušnibždėjo mergina, — įsivaizduok, kiek 
būtų nunešusi keturiasdešimt devintoji valstija, jeigu būtų pa- 


kliuvusi į aukcioną. 

